**25/2025 Z. z.**

**Vyhlásené znenie**

Obsah zobrazeného právneho predpisu má informatívny charakter, právne záväzný obsah sa nachádza v [pdf verzii](https://www.slov-lex.sk/static/pdf/SK/ZZ/2025/25/ZZ_2025_25.pdf) právneho predpisu.

25

**ZÁKON**

z 5. februára 2025

**Stavebný zákon**

**a o zmene a doplnení niektorých zákonov (Stavebný zákon)**

Národná rada Slovenskej republiky sa uzniesla na tomto zákone:

Čl. I

PRVÁ ČASŤ

**ZÁKLADNÉ USTANOVENIA**

**§ 1**

**Predmet úpravy**

Tento zákon upravuje postupy prípravy, zhotovovania, prevádzky a odstraňovania stavieb, práva a povinnosti účastníkov výstavby, dotknutých orgánov a pôsobnosť orgánov štátnej správy vo výstavbe, ak osobitný predpis[1)](#poznamky.poznamka-1) neustanovuje inak.

**§ 2**

**Stavba**

(1) Stavba je stavebná konštrukcia postavená stavebnými prácami, ktorá je pevne spojená so zemou alebo ktorej osadenie vyžaduje úpravu podkladu. Pevným spojením stavby so zemou sa rozumie

a) spojenie pevným základom,

b) upevnenie strojnými súčiastkami alebo zvarom o pevný základ v zemi alebo o inú stavbu,

c) ukotvenie pilótami, zemnými skrutkami alebo lanami s kotvou v zemi alebo na inej stavbe,

d) pripojenie na siete technického vybavenia územia alebo

e) umiestnenie pod zemou.

(2) Súčasťou samostatne stojacej stavby sú súvisiace podzemné priestory, nadzemné konštrukcie, technické, technologické a prevádzkové vybavenie, bez ktorých by stavba nebola kompletná a spôsobilá prevádzky, a prípojky, ak po vybudovaní nebudú súčasťou siete technického vybavenia územia.

(3) Súborom stavieb je viac stavieb tvoriacich funkčný celok. Hlavnou stavbou súboru stavieb je stavba, ktorej funkcia určuje účel súboru stavieb.

(4) Drobná stavba je stavba, ktorá nemôže podstatne ovplyvniť svoje okolie. Drobnými stavbami sú najmä

a) prízemné stavby, konštrukcie, zariadenia alebo výrobky dovezené na miesto osadenia alebo výrobky zmontované z konštrukčných prvkov na mieste osadenia, (ďalej len „zmontovaný výrobok“) pevne spojené so zemou, ak ich zastavaná plocha nepresahuje 50 m2 a výšku 5 m, najmä kôlne, práčovne, letné kuchyne, prístrešky, zariadenia na nádoby na odpadky, stavby na chov drobných zvierat, sauny, úschovne bicyklov a detských kočíkov, čakárne, stavby športových zariadení a garáže,

b) podzemné stavby, ak ich zastavaná plocha nepresahuje 25 m2 a hĺbku 3 m, najmä pivnice, žumpy, retenčné nádrže, bazény,

c) stavby na lesných pozemkoch a iných pozemkoch slúžiace na zabezpečovanie lesnej výroby a poľovníctva, ak ich zastavaná plocha nepresahuje 50 m2 a výšku 5 m, najmä sklady krmiva, náradia alebo hnojiva,

d) oplotenie z pevných nepriehľadných materiálov do výšky 1,6 m alebo oplotenie z ľahkých priehľadných materiálov do výšky 2 m od priľahlého terénu,

e) elektrická prípojka pre pripojenie odberného elektrického zariadenia do sústavy podľa osobitného predpisu, telekomunikačná prípojka k elektronickej komunikačnej sieti, pripojovací plynovod pre pripojenie odberného plynového zariadenia k distribučnej sieti, vodovodná prípojka alebo kanalizačná prípojka a jej zaústenie do verejnej kanalizácie,

f) nástupné ostrovčeky verejnej dopravy, priechody cez chodníky a na susedné pozemky a priepusty,

g) informačná konštrukcia, ktorou je konštrukcia s informačnou plochou, ktorej účelom je verejné šírenie informačných, navigačných, kultúrnych, reklamných, športových a iných informácií bez ohľadu na spôsob osadenia, upevnenia a konštrukčného vyhotovenia a materiálového vyhotovenia, ktorej najväčšia informačná plocha je najviac 20 m2,

h) nabíjacia stanica pre elektromobily s celkovým výkonom do 22 kW s jedným alebo viacerými nabíjacími bodmi situovanými v exteriéri vrátane odberných elektrických zariadení pre nabíjacie stanice a ich inštalácie,

i) zariadenie na výrobu elektriny, tepla a chladu z obnoviteľných zdrojov s celkovým inštalovaným výkonom do 100 kW vrátane.

(5) Za drobné stavby sa nepovažujú stavby skladov horľavín a výbušnín, stavby pre civilnú ochranu, stavby pre ochranu pred požiarmi, stavby jadrových zariadení

[2](#poznamky.poznamka-2)[)](#poznamky.poznamka-2) a stavby súvisiace s jadrovým zariadením a stavby čerpacích staníc kvapalných palív, skvapalnených plynov alebo stlačených plynov pre pohon motorových vozidiel, stavby prečerpávacích staníc horľavých kvapalín, horľavých plynov alebo horenie podporujúcich plynov a stavby plniarní tlakových nádob horľavým plynom alebo horenie podporujúcim plynom.

(6) Jednoduchá stavba je stavba alebo stavebná konštrukcia, ktorá nemá výrazný vplyv na svoje okolie. Jednoduchými stavbami sú

a) bytové budovy s najviac troma bytmi, ktorých zastavaná plocha nepresahuje 300 m2 a majú najviac dve nadzemné podlažia; môžu mať aj jedno podzemné podlažie a podkrovie alebo ustúpené podlažie,

b) stavby na individuálnu rekreáciu, ktorých zastavaná plocha nepresahuje 300 m2 a majú jedno nadzemné podlažie; môžu mať aj jedno podzemné podlažie a podkrovie alebo ustúpené podlažie,

c) zmontované výrobky pevne spojené so zemou, ak ide o bytovú budovu alebo o budovu užívanú verejnosťou, ak ich zastavaná plocha nepresahuje 300 m2 a výšku 6 m,

d) prízemné stavby a stavby zariadenia staveniska, ak ich zastavaná plocha nepresahuje 300 m2 a výšku 15 m, ak z hľadiska protipožiarnej bezpečnosti je pre ich užívanie počet osôb určený podľa technickej normy, najviac však 30 osôb,

e) oporné múry s maximálnou výškou 3 m nad najnižšou úrovňou priľahlého terénu,

f) podzemné stavby, ak ich zastavaná plocha nepresahuje 300 m2 a hĺbku 6 m, ak z hľadiska protipožiarnej bezpečnosti je pre ich užívanie počet osôb určený podľa technickej normy, najviac však 30 osôb,

g) informačné konštrukcie, ktorých najväčšia informačná plocha presahuje 20 m2,

h) podzemné elektrické vedenia vrátane súčastí sústavy podľa osobitného predpisu, podzemné vedenia elektronickej komunikačnej siete a plynárenské zariadenia vrátane súčasti siete podľa osobitného predpisu,

i) nadzemné elektrické vedenia vrátane súčastí sústavy podľa osobitného predpisu, nadzemné vedenia elektronickej komunikačnej siete a plynárenské zariadenia vrátane súčasti siete podľa osobitného predpisu,

j) nabíjacie stanice pre elektromobily s výkonom nad 22 kW vrátane odberných elektrických zariadení pre nabíjacie stanice a ich inštalácie,

k) zariadenie na výrobu elektriny, tepla a chladu z obnoviteľných zdrojov s celkovým inštalovaným výkonom nad 100 kW,

l) trafostanice.

(7) Za jednoduché stavby sa nepovažujú stavby skladov horľavín a výbušnín, stavby pre civilnú ochranu, stavby pre ochranu pred požiarmi, stavby jadrových zariadení a stavby súvisiace s jadrovým zariadením a stavby čerpacích staníc kvapalných palív, skvapalnených plynov alebo stlačených plynov pre pohon motorových vozidiel, stavby prečerpávacích staníc horľavých kvapalín, horľavých plynov alebo horenie podporujúcich plynov a stavby plniarní tlakových nádob horľavým plynom alebo horenie podporujúcim plynom.

(8) Vyhradená stavba je budova alebo inžinierska stavba, ktorá je technologicky náročná alebo konštrukčne neobvyklá, ktorá z hľadiska rozsahu stavebných prác, technológie stavebných prác a použitých stavebných výrobkov kladie zvýšené nároky na organizovanie a koordináciu činností vo výstavbe a na potrebné technické vybavenie zhotoviteľa stavby.

Vyhradenými stavbami sú

a) jednopodlažná budova s možnosťou jedného medzipodlažia a s rozponom strešnej konštrukcie viac ako 30 m,

b) viacpodlažná budova s výškou poslednej stropnej konštrukcie viac ako 32 m nad úrovňou terénu,

c) viacpodlažná budova s rozponom nosnej konštrukcie viac ako 12 m okrem strešnej konštrukcie s rozponom do 24 m,

d) budovy alebo inžinierske stavby určené pre verejnosť, v ktorých sú zhromažďovacie priestory pre 1 200 a viac osôb, najmä budovy s koncertnými sálami, divadlá, budovy s priestormi slúžiacimi pre zábavu obyvateľstva, výstavné pavilóny alebo štadióny,

e) budovy, v ktorých konštrukčnom systéme sú použité ako nosné prvky predpäté konštrukcie,

f) stavby diaľnic a výstavba nových úsekov ciest I. triedy v novom území,

g) mosty na diaľniciach a cestách I. triedy, mosty s rozpätím nosnej konštrukcie viac ako 30 m pri betónových prefabrikovaných nosných konštrukciách alebo viac ako 20 m pri ostatných typoch nosných konštrukcií a lávky s rozpätím nosnej konštrukcie viac ako 20 m,

h) tunely,

i) oporné múry a zárubné múry, protihlukové steny a násypy, zárezy a odrezy s výškou viac ako 10 m,

j) koľajové dráhy a trolejbusové dráhy,

k) lanové dráhy okrem lyžiarskych vlekov,

l) letiskové stavby a stavby pre letecké pozemné zariadenia,

m) priehrady a iné vodné stavby na zadržiavanie vody s výškou viac ako 8 m nad najnižšou kótou základovej škáry alebo zadržiavaným objemom nad 1 mil. m3,

n) nádrže čistiarní odpadových vôd nad 500 ekvivalentných obyvateľov,

o) nádrže a silá s celkovou výškou viac ako 12 m nad úrovňou terénu alebo s rozponom viac ako 12 m alebo nádrže a silá slúžiace na uskladnenie výbušných hmôt a hmôt s vysokou horľavosťou vrátane plynov,

p) skládky nebezpečných odpadov,

q) elektrické vedenia veľmi vysokého napätia a zvlášť vysokého napätia, ak nie je v tomto zákone uvedené inak,

r) ostatné inžinierske stavby neuvedené v iných ustanoveniach tohto zákona s výškou viac ako 50 m nad úrovňou terénu alebo s rozponom nosných konštrukcií viac ako 12 m,

s) stavby jadrových zariadení.

(9) Stavebnými úpravami sú stavebné práce, ktorými sa

a) upravuje stavebná konštrukcia existujúcej stavby, ale ktoré nie sú zmenou stavby, najmä stavebná obnova obvodového plášťa alebo strešného plášťa budovy, vnútorné stavebné úpravy bez zmeny veľkostných parametrov stavby,

b) upravuje, vymieňa alebo dopĺňa elektrické vedenie, elektroenergetické zariadenie, vedenie elektronickej komunikačnej siete, telekomunikačné zariadenie, plynárenské zariadenie a siete verejného vodovodu a verejnej kanalizácie o technologické prvky, ak úprava, výmena alebo doplnenie stavby plní účel pôvodnej stavby alebo je jej súčasťou a ak sa nemení jej trasa,

c) mení reliéf terénu, menia fyzikálne vlastnosti podložia alebo ovplyvňujú odtokové pomery, ak nie sú súčasťou technologického postupu zhotovovania stavby, najmä terénna úprava, meliorácie, ťažobné a iné zemné práce (ďalej len „terénna úprava“),

d) upravuje pozemok v súvislosti so zmenou spôsobu jeho využívania na iný účel, trvale upravuje pozemok a stavba vo verejnom záujme súvisiaca s ochranou, tvorbou a obnovou krajiny a so zakladaním prvkov vegetácie a vegetačných plôch plniacich ekostabilizačnú, protieróznu, vodozádržnú alebo rekreačnú funkciu, s osadením a prevádzkou zmontovaného výrobku na pozemku, zriadením vjazdov, spevnených plôch do 40 m2, pripojenie drobných stavieb na rozvodné siete a kanalizáciu hlavnej stavby (ďalej len „vonkajšia úprava“).

(10) Údržbou stavby sú stavebné práce potrebné na udržanie funkčného stavebno-technického stavu a prevádzky stavby počas jej životnosti bez zásahu do nosnej konštrukcie a bez zmeny spôsobu užívania alebo vonkajšieho vzhľadu, najmä bežná údržba, úprava, oprava a výmena vnútorného vybavenia.

(11) Odstraňovaním stavby sú stavebné práce, ktorými sa odstraňuje stavba v celom rozsahu alebo jej časť, vrátane nakladania so stavebnými odpadmi a odpadmi z demolácií. Odstránenie stavby v celom rozsahu znamená demoláciu všetkých konštrukčných prvkov stavby.

(12) Stavbami pre obranu štátu sú stavby v správe, nájme alebo výpožičke Ministerstva obrany Slovenskej republiky (ďalej len „ministerstvo obrany“) užívané na plnenie jeho úloh a stavby vo vlastníctve, správe, nájme alebo výpožičke rozpočtových organizácií, príspevkových organizácií, akciových spoločností alebo štátnych podnikov v zriaďovateľskej pôsobnosti alebo zakladateľskej pôsobnosti ministerstva obrany užívané na plnenie ich úloh.

(13) Stavbami pre bezpečnosť štátu sú stavby vo vlastníctve štátu v správe, nájme alebo výpožičke Ministerstva vnútra Slovenskej republiky (ďalej len „ministerstvo vnútra“), Slovenskej informačnej služby alebo Národného bezpečnostného úradu užívané na služobné účely a stavby vo vlastníctve, v správe, nájme alebo výpožičke rozpočtových organizácií, príspevkových organizácií, akciových spoločností alebo štátnych podnikov v zriaďovateľskej pôsobnosti alebo zakladateľskej pôsobnosti týchto orgánov užívané na služobné účely. Za stavby pre bezpečnosť štátu sa považujú aj stavby slúžiace na plnenie úloh prezidenta Slovenskej republiky, predsedu Národnej rady Slovenskej republiky alebo predsedu vlády Slovenskej republiky.

(14) Stavbami Zboru väzenskej a justičnej stráže Slovenskej republiky sú stavby na služobnú činnosť tohto zboru a stavby v správe a užívaní jeho útvarov na služobné účely.

(15) Stavbami v povrchových lomoch, pieskovniach a štrkoviskách sú stavby vnútri hraníc vymedzených čiarou skutočne uskutočnených ťažobných prác alebo skrývky a stavby v území vystavenom priamym účinkom ťažobných prác, najmä účinkom trhacích prác, ak pozemky po ťažobných prácach a skrývkach neboli rekultivované.

(16) Dočasnou stavbou je stavba, ktorej čas trvania je obmedzený jej účelom, konštrukciou alebo je určený rozhodnutím stavebného úradu. Informačná konštrukcia, ktorá je drobnou stavbou alebo jednoduchou stavbou, je dočasná stavba s časom trvania najviac päť rokov s možnosťou predĺženia.

(17) Stavby sa podľa stavebno-technického vyhotovenia členia na budovy a na inžinierske stavby.

**§ 3**

**Budova**

(1) Budova je priestorovo sústredená zastrešená stavba, ktorá je určená a stavebno-technicky vhodná na ochranu ľudí, zvierat alebo vecí. Podľa účelu sa budovy členia na bytové budovy a nebytové budovy.

(2) Bytovou budovou je budova, v ktorej je najmenej polovica podlahovej plochy[3)](#poznamky.poznamka-3) všetkých podlaží určená na trvalé bývanie.

(3) Nebytovou budovou je budova, ktorá nie je bytovou budovou. Ak je časť nebytovej budovy určená na bývanie, vzťahujú sa na túto časť požiadavky na bytovú budovu.

(4) Ak sú budovy určené na rôzne účely, rozlišujú sa podľa hlavného účelu, na ktorý pripadá najväčšia časť využiteľnej podlahovej plochy všetkých podlaží.

**§ 4**

**Inžinierska stavba**

(1) Inžinierskou stavbou je stavba, ktorá nie je budovou. Inžinierskymi stavbami sú najmä pozemné komunikácie, stavby dráh a stavby na dráhe, letiskové stavby a stavby pre letecké pozemné zariadenia, vodné stavby, líniové stavby, siete technického vybavenia územia, banské stavby, stavby ťažkého priemyslu, športoviská a informačná konštrukcia.

(2) Siete technického vybavenia územia sú systémy nadzemných a podzemných rozvodov a zariadení vody, elektriny, plynu, kanalizácie a elektronické komunikačné siete.

(3) Líniovou stavbou je inžinierska stavba, ktorá tvorí súvislú stavebno-technicky a prevádzkovo neprerušovanú líniu. Prípojky stavieb alebo pozemkov na siete technického vybavenia územia nie sú líniovými stavbami, ak nie sú ich súčasťou.

**§ 5**

**Zmena dokončenej stavby**

(1) Zmenou dokončenej stavby je nadstavba, prístavba a vstavba.

(2) Vstavbou je vloženie novej stavebno-priestorovej štruktúry do existujúceho objemu budovy, pričom sa nemení vonkajší pôdorysný a výškový rozmer budovy; vstavbou sa podľa vloženej funkcie zväčšuje alebo zmenšuje počet podlaží a podlahová plocha budovy.

(3) Prístavbou je pôdorysné rozšírenie existujúcej stavby pri zachovaní konštrukčnej a prevádzkovej jednoty stavby.

(4) Nadstavbou je zvýšenie existujúcej stavby o najmenej jedno podlažie, podkrovie alebo ustúpené podlažie pri zachovaní konštrukčnej a prevádzkovej jednoty stavby.

(5) Za zmenu dokončenej stavby sa považuje aj uzatvorenie skládky odpadov alebo jej časti, alebo vykonanie jej rekultivácie, ak stavebné práce na tieto účely neboli predmetom pôvodného stavebného povolenia skládky odpadov.

**§ 6**

**Stavenisko**

(1) Stavenisko je priestor určený v stavebnom zámere na umiestnenie stavby a zariadenia staveniska a na uskutočňovanie stavebných prác; zahŕňa stavebný pozemok, prípadne v určenom rozsahu aj iné pozemky alebo ich časti, ako aj pozemky pod všetkými stavebnými objektmi povoľovaného súboru stavieb.

(2) Zariadením staveniska sú dočasné stavby určené na prevádzku staveniska, najmä na uskladnenie stavebných výrobkov a na umiestnenie stavebných mechanizmov a nekontaminovanej zeminy súvisiacej s výstavbou, ako aj dielne, ubytovacie priestory a zariadenia na osobnú hygienu.

(3) Stavenisko musí

a) byť zabezpečené pred vstupom cudzích osôb na miesta, kde môže dôjsť k ohrozeniu života alebo zdravia ľudí, a to prípadne aj úplným ohradením alebo oplotením,

b) byť označené ako stavenisko s uvedením základných údajov o stavbe a účastníkoch výstavby,

c) mať zriadený vjazd a výjazd z verejnej komunikácie alebo z účelovej komunikácie na prísun stavebných výrobkov a stavebných mechanizmov, na odvoz zeminy a stavebného odpadu a na prístup hasičských vozidiel a vozidiel záchrannej zdravotnej služby, ktorý sa musí čistiť,

d) umožňovať bezpečné uloženie stavebných výrobkov a stavebných mechanizmov a umiestnenie zariadenia staveniska,

e) umožňovať bezpečný pohyb osôb vykonávajúcich stavebné práce,

f) mať zabezpečený odvoz alebo likvidáciu odpadu,

g) mať vybavenie potrebné na uskutočňovanie stavebných prác, na prevádzku stavebných mechanizmov a na pobyt osôb uskutočňujúcich stavebné práce,

h) byť zriadené a prevádzkované tak, aby bola zabezpečená bezpečnosť ľudí na stavenisku, ako aj ochrana životného prostredia podľa osobitných predpisov,

i) nezaťažovať okolie nadmerným hlukom, vibráciami, optickým žiarením, prachom a zápachom z uskutočňovania stavebných prác a z prevádzky stavebných mechanizmov, najmä v čase nočného pokoja a v dňoch pracovného pokoja.

(4) Ak ide o stavenisko mimo zastavaného územia, stavenisko líniovej stavby alebo rozsiahle stavenisko inej inžinierskej stavby, stavebný úrad môže v rozhodnutí o stavebnom zámere upustiť od niektorých technických požiadaviek na stavenisko podľa odseku 3.

(5) Na stavenisku musí byť po celý čas výstavby projektová dokumentácia stavby overená stavebným úradom a stavebný denník vedený oprávnenou osobou, ktoré sú potrebné na uskutočňovanie stavby a na výkon štátneho stavebného dohľadu.

**§ 7**

**Stavebný pozemok, susedný pozemok a susedná stavba**

(1) Stavebný pozemok je časť územia určená územnoplánovacou dokumentáciou na zastavanie a pozemok zastavaný stavbou.

(2) Susedným pozemkom sa na účely tohto zákona rozumie pozemok so spoločnou hranicou s pozemkom, na ktorom sa navrhuje uskutočňovať stavebné práce. Susedným pozemkom je aj pozemok, ktorý nemá spoločnú hranicu s pozemkom, na ktorom sa navrhuje uskutočňovať stavebné práce, ak pripravovaná stavba alebo zmena stavby alebo jej predpokladaná prevádzka môže mať priamy vplyv na doterajšie užívanie pozemku alebo stavby na ňom.

(3) Susedná stavba je stavba na susednom pozemku.

**§ 8**

**Dokumentácia stavby**

(1) Dokumentácia stavby je ucelený súbor dokumentov, ktoré textovo opisujú a graficky znázorňujú stavbu. Súčasťou dokumentácie stavby je dokladová časť, ktorú tvorí súbor súvisiacich dokladov.

(2) Stupňami dokumentácie stavby sú projektová dokumentácia, realizačná dokumentácia a prevádzková dokumentácia.

(3) Dokumentácia stavby sa vypracuje spravidla v elektronickej podobe a ukladá sa v informačnom systéme Úradu pre územné plánovanie a výstavbu Slovenskej republiky (ďalej len „informačný systém“). Povinnosť ukladania v informačnom systéme sa nevzťahuje na prevádzkovú dokumentáciu. Dokumentácia stavby uložená v informačnom systéme sa považuje za sprístupnenú na stavenisku, u stavbyvedúceho a po kolaudácii stavby u vlastníka stavby.

**§ 9**

**Projektová dokumentácia**

(1) Projektovou dokumentáciou je súbor dokumentov o projektovej príprave stavby. Stupňami projektovej dokumentácie sú stavebný zámer, projekt stavby, projekt stavby na ohlásenie a vykonávací projekt.

(2) Stavebný zámer je textové a grafické vyjadrenie urbanistického, architektonického a základného stavebného riešenia navrhovanej stavby vrátane zabezpečenia požiadaviek protipožiarnej bezpečnosti navrhovanej stavby a jej prevádzky, jej umiestnenia do územia, napojenia na dopravnú infraštruktúru a na siete technického vybavenia územia, zmeny existujúcej stavby alebo odstránenia stavby; je podkladom na konanie o stavebnom zámere.

(3) Projekt stavby je textové a grafické vyjadrenie architektonického a stavebno-technického riešenia stavby, jej technického, technologického a energetického vybavenia vrátane zabezpečenia požiadaviek protipožiarnej bezpečnosti a vybavenia stavby požiarnymi zariadeniami[4)](#poznamky.poznamka-4) a napojenia na dopravnú infraštruktúru a na siete technického vybavenia územia v území v súlade so stavebným zámerom alebo vyjadrenie návrhu zmeny stavby, uskutočnenia stavebnej úpravy alebo odstránenia stavby. Projekt stavby je podkladom na zhotovenie stavby a uskutočnenie stavebných prác, ak tento zákon neustanovuje ďalej inak.

(4) Projekt stavby na ohlásenie je textové a grafické vyjadrenie architektonického a stavebno-technického riešenia stavby, na ktorú sa vyžaduje ohlásenie. Projekt stavby na ohlásenie je podkladom na zhotovenie stavby na ohlásenie a uskutočnenie stavebných prác.

(5) Vykonávací projekt je detailným rozpracovaním overeného projektu stavby na účely uskutočňovania stavebných prác a povinne sa spracováva pre vyhradenú stavbu.

**§ 10**

**Realizačná dokumentácia**

(1) Realizačnou dokumentáciou je súbor dokumentov o výrobnej príprave zhotoviteľa stavby, stavebný denník, dokumentácia skutočného zhotovenia stavby a záverečné stanovisko stavbyvedúceho.

(2) Stavebný denník je dokumentačným záznamom postupu stavebných prác od prevzatia staveniska do úplného dokončenia stavebných prác a odovzdania a prevzatia stavby. Stavebný denník sa vedie spravidla v elektronickej podobe; ak ide o súbor stavieb, stavebný denník sa vedie samostatne pre každú stavbu.

(3) Záverečným stanoviskom stavbyvedúceho je osvedčenie súladu zhotovenej stavby s overeným projektom stavby; záverečné stanovisko stavbyvedúceho je podkladom na kolaudáciu stavby. Záverečné stanovisko stavbyvedúceho nie je potrebné na stavby a stavebné úpravy, ktoré sa ohlasujú.

(4) Dokumentácia skutočného zhotovenia stavby je textové a grafické zdokumentovanie skutočného zhotovenia stavby a je podkladom na kolaudáciu stavby.

**§ 11**

**Prevádzková dokumentácia**

(1) Prevádzkovou dokumentáciou je súbor dokumentov o skutočnom stavebno-technickom stave a o spôsobe užívania stavby počas jej prevádzky. Prevádzkovú dokumentáciu tvoria najmä dokumenty o stavebných úpravách a o údržbe stavby a jej vnútorného vybavenia.

(2) Prevádzkou stavby je komplexné užívanie stavby v súlade s jej projektovaným účelom a spôsobom užívania podľa kolaudačného osvedčenia a zahŕňa najmä funkčnosť technických parametrov, a to

a) prvkov stavebnej konštrukcie na predpokladané činnosti,

b) pripojenia stavby na siete technického vybavenia územia,

c) vyhradených technických zariadení alebo určených technických zariadení,

d) požiarnych zariadení, ktoré sú pevne spojené so stavbou, a

e) technických zariadení budovy na vykurovanie, na prípravu teplej vody, na chladenie a vetranie, na vnútorné osvetlenie vrátane zariadenia automatizácie a riadenia budovy, ktorým sa zabezpečujú projektované požiadavky vnútorného prostredia budovy (ďalej len „technický systém budovy“).

(3) Ak sa nezachovala dokumentácia stavby, z ktorej by bolo možné zistiť účel, na ktorý bola stavba projektovaná, povolená alebo skolaudovaná, predpokladá sa, že je určená na účel, ktorý umožňuje jej skutočné stavebno-technické a prevádzkové usporiadanie. Ak stavebno-technické a prevádzkové usporiadanie umožňuje viac účelov užívania, predpokladá sa, že je určená na účel, na ktorý sa užíva bez závad.

(4) Ak ide o stavbu, ktorá sa uskutočňovala podľa predpisov o typizácii vo výstavbe a projektová dokumentácia sa nezachovala, pre potreby štátneho požiarneho dozoru sa použije projektová dokumentácia typovej stavby, ktorá vychádza z rovnakých podkladov.

DRUHÁ ČASŤ

**PÔSOBNOSŤ ORGÁNOV ŠTÁTNEJ SPRÁVY VO VÝSTAVBE**

**§ 12**

**Orgány štátnej správy vo výstavbe**

Štátnu správu vo výstavbe vykonáva

a) Úrad pre územné plánovanie a výstavbu Slovenskej republiky (ďalej len „úrad“),

b) regionálny úrad,[5)](#poznamky.poznamka-5)

c) stavebný úrad,

d) špeciálny stavebný úrad a iný stavebný úrad.

**§ 13**

**Úrad**

Úrad na úseku výstavby a štátneho stavebného dohľadu

a) vypracúva koncepcie a smery rozvoja vo výstavbe,

b) spolupracuje s Európskou komisiou a profesijnými komorami v oblasti uznávania odborných kvalifikácií pre výkon povolaní architekt a stavebný inžinier,

c) zabezpečuje spoluprácu s inými štátmi, medzinárodnými organizáciami a s orgánmi Európskej únie,

d) vypracúva koncepciu bezpečnosti a vhodnosti výstavby a jednotnej technickej politiky určovaním stavebno-technických požiadaviek na výstavbu,

e) riadi výkon štátnej správy vo výstavbe vydávaním smerníc a metodických pokynov, poskytovaním odborných výkladov a organizovaním odborného vzdelávania odborných zamestnancov stavebných úradov a regionálnych úradov,

f) rozhoduje o riadnych a mimoriadnych opravných prostriedkoch podaných proti rozhodnutiam regionálneho úradu,

g) koordinuje uplatňovanie tohto zákona špeciálnymi stavebnými úradmi,

h) koordinuje postupy orgánov preskúmavajúcich záujmy chránené osobitnými predpismi v konaniach podľa tohto zákona,

i) určuje, ktorý stavebný úrad je príslušný na vykonanie úkonov namiesto stavebného úradu, ktorý je nečinný najmenej 90 dní; za príslušný stavebný úrad určí iba obec, ktorá patrí do územného obvodu toho istého regionálneho úradu, je sídlom spoločného obecného úradu a s určením súhlasí; to neplatí pre určenie príslušnosti špeciálneho stavebného úradu,

j) určuje, ktorý z regionálnych úradov uskutoční konanie o stavebnom zámere, ak ide o stavbu alebo opatrenie, ktoré sa má uskutočniť vo viacerých krajoch,

k) určuje, ktorý z regionálnych úradov vykonáva pôsobnosť stavebného úradu, ak obec nezabezpečí výkon stavebného úradu v požadovanom personálnom obsadení najmenej jeden rok a nemôže určiť stavebný úrad podľa písmena i),

l) rozhoduje po dohode s príslušnými ústrednými orgánmi štátnej správy o rozporoch v konaniach, ak sa vzniknutý rozpor neodstránil dohodou medzi dotknutými orgánmi,

m) určuje obsah a rozsah odbornej prípravy a postup pri overovaní a osvedčovaní osobitného kvalifikačného predpokladu na výkon činnosti v stavebnom úrade a v regionálnom úrade,

n) určuje v spolupráci s profesijnými komorami obsah písomnej časti autorizačnej skúšky potrebnej na získanie oprávnenia v rozsahu vyhradených činností vo výstavbe, činnosti stavbyvedúceho a stavebného dozoru, okrem činností uvedených v [§ 34 ods. 2 písm. d)](#paragraf-34.odsek-2.pismeno-d),

o) koordinuje činnosť v oblasti transeurópskej energetickej infraštruktúry vo výstavbe,

p) vykonáva dohľad nad certifikáciou systému manažérstva zhotoviteľa vyhradených stavieb generálnym zhotoviteľom,

q) vydáva a odníma odborným zamestnancom osvedčenie podľa [§ 17 ods. 5](#paragraf-17.odsek-5),

r) vybavuje sťažnosti podané na činnosť regionálneho úradu,

s) riadi a kontroluje výkon štátnej správy na regionálnom úrade,

t) zabezpečuje činnosť správcu a prevádzkovateľa informačného systému a údaje z neho sprístupňuje verejnosti prostredníctvom jeho verejnej časti, okrem údajov a informácií, ktoré sú utajovanou skutočnosťou, citlivou informáciou alebo obchodným tajomstvom alebo by mohli ohroziť plnenie úloh spravodajských služieb.

**§ 14**

**Regionálny úrad**

(1) Regionálny úrad

a) je odvolacím orgánom pre rozhodnutia stavebného úradu,

b) riadi a kontroluje vykonávanie preneseného výkonu štátnej správy vo výstavbe stavebnými úradmi,

c) eviduje údaje v registri výstavby,

d) vybavuje sťažnosti proti stavebnému úradu,

e) zabezpečuje na základe určenia ústredia úradu výkon pôsobnosti stavebného úradu, ak stavebný úrad nevykonáva svoju pôsobnosť,

f) určuje, ktorý stavebný úrad vybaví ohlásenie alebo uskutoční konanie a vydá rozhodnutie, ak ide o stavby alebo opatrenia, ktoré sa majú uskutočniť v územnom obvode dvoch alebo viacerých stavebných úradov,

g) určí na návrh obce, ktorá iná obec bude stavebným úradom vo všetkých konaniach podľa tohto zákona, v ktorých táto obec bude navrhovateľom, stavebníkom, vlastníkom stavby, budúcim vlastníkom stavby podľa zmluvy o budúcej zmluve alebo žiadateľom o povolenie terénnych úprav alebo prác; určenie iného príslušného stavebného úradu sa vydáva najdlhšie na obdobie 24 kalendárnych mesiacov a platí na vedenie celého konania podľa tohto zákona a vydanie rozhodnutia vo veci, ak konanie začalo v tomto období,

h) si môže vyhradiť pôsobnosť stavebného úradu pri jednotlivých technicky náročných alebo neobvyklých stavbách alebo pri opatrení s rozsiahlejšími vplyvmi na životné prostredie v ich okolí.

(2) Regionálny úrad ako stavebný inšpektorát (ďalej len „stavebný inšpektorát“)

a) vykonáva štátny stavebný dohľad na stavbách,

b) je správnym orgánom príslušným na nariadenie stavebných prác vo verejnom záujme a na ich výkon, na prejednávanie priestupkov a na ukladanie pokút za iné správne delikty.

(3) Regionálny úrad vykonáva pôsobnosť stavebného úradu, ak ide o uskutočnenie stavby, ktorá je

a) súčasťou projektu nájomného bývania schváleného Agentúrou štátom podporovaného nájomného bývania,[6)](#poznamky.poznamka-6)

b) významnou investíciou;[7)](#poznamky.poznamka-7) to neplatí, ak významnou investíciou je banská stavba, banské dielo alebo stavba súvisiaca s banskou činnosťou alebo geologické dielo,

c) terénnou úpravou pri dobývaní ložiska nevyhradeného nerastu.

**§ 15**

**Stavebný úrad**

(1) Stavebným úradom je obec. Pôsobnosť stavebného úradu je preneseným výkonom štátnej správy.

(2) Obce ako stavebné úrady sa na účely zabezpečenia odborných podkladov pre výkon štátnej správy na úseku výstavby môžu združovať a vytvoriť spoločný obecný úrad. Územia obcí, ktoré sa združili a vytvorili spoločný obecný úrad, musia tvoriť jednotný súvislý celok v území, ktoré patrí do územného obvodu toho istého regionálneho úradu. Ak obce vytvoria spoločný obecný úrad, určia, ktorá z obcí bude sídlom spoločného obecného úradu, a dohodnú organizáciu činnosti spoločného obecného úradu a jeho personálne obsadenie.

(3) Obec, ktorá je sídlom spoločného obecného úradu, oznámi bezodkladne regionálnemu úradu jeho vytvorenie alebo zmenu, ako aj zoznam obcí, ktoré vytvorili spoločný obecný úrad a jeho personálne obsadenie. Úrad zverejní zoznam spoločných obecných úradov a obcí, ktoré ich tvoria, na svojom webovom sídle.

(4) Stavebný úrad, ktorý bol v konaní nečinný, je povinný uhradiť určenému stavebnému úradu finančné prostriedky vo výške správneho poplatku za toto konanie.

(5) Stavebný úrad

a) vydáva rozhodnutia o stavebnom zámere,

b) vybavuje ohlásenia,

c) overuje projekty stavby,

d) vydáva kolaudačné osvedčenia a overuje dokumentáciu skutočného zhotovenia stavby,

e) povoľuje dočasné užívanie stavby,

f) povoľuje predčasné užívanie stavby,

g) poskytuje súčinnosť stavebnému inšpektorátu pri výkone jeho úloh,

h) eviduje údaje v registri výstavby,

i) spolupracuje s obecnou políciou a s obcami v stavebnom obvode pri sledovaní stavebnej činnosti a stavebno-technického stavu stavieb v obci,

j) preskúmava spôsobilosť stavby na užívanie,

k) podáva podnet stavebnému inšpektorátu na vykonanie štátneho stavebného dohľadu.

(6) Výkon činnosti stavebného úradu personálne zabezpečujú minimálne dvaja zamestnanci, ktorí spĺňajú osobitný kvalifikačný predpoklad odborného zamestnanca.

(7) Vedúci stavebného úradu organizuje činnosť stavebného úradu, odborne vedie, riadi a kontroluje zamestnancov stavebného úradu. Zodpovedá za dodržiavanie základných pravidiel konania pri správnom konaní aj pri ostatných administratívnych postupoch, ktoré nemajú povahu správneho konania.

(8) Na postavenie a výkon práce zamestnancov stavebného úradu sa vzťahujú predpisy o výkone práce vo verejnom záujme.

**§ 16**

**Špeciálny stavebný úrad a iný stavebný úrad**

(1) Špeciálnym stavebným úradom pri letiskových stavbách a stavbách pre letecké pozemné zariadenia, stavbách pozemných komunikácií, stavbách dráh, stavbách v obvode dráhy a stavbách v ochrannom pásme dráhy, ktoré slúžia na prevádzku dráhy alebo na dopravu na dráhe, pri vodných stavbách a stavbách v režime integrovaného povoľovania a kontroly znečisťovania životného prostredia,[8)](#poznamky.poznamka-8) geologických dielach, banských dielach a banských stavbách pod povrchom vrátane stavieb na povrchu bezprostredne slúžiacich ich prevádzke, stavbách v povrchových lomoch, pieskovniach, štrkoviskách a pri určení druhu a rozmerov ich ochranných pásiem a spôsobu ich ochrany je stavebný úrad ustanovený podľa osobitného predpisu.

(2) Pôsobnosť iného stavebného úradu vykonáva

a) ministerstvo obrany

1. pre stavby na území vojenských obvodov,

2. pre stavby na obranu štátu mimo vojenských obvodov a pre stavby, ktoré nie sú určené na obranu štátu, ale sú v správe ministerstva obrany alebo v správe právnických osôb zriadených alebo založených ministerstvom obrany,

b) ministerstvo vnútra pre stavby pre bezpečnosť štátu,

c) Ministerstvo spravodlivosti Slovenskej republiky pre stavby Zboru väzenskej a justičnej stráže Slovenskej republiky,

d) Úrad jadrového dozoru Slovenskej republiky (ďalej len „úrad jadrového dozoru“) pre stavby jadrových zariadení a stavby súvisiace s jadrovým zariadením v areáli jadrového zariadenia.

(3) Ak osobitný predpis neustanovuje inak, špeciálny stavebný úrad a iný stavebný úrad postupujú podľa tohto zákona.

(4) Ak osobitný predpis neustanovuje inak, špeciálny stavebný úrad a iný stavebný úrad vykonávajú pôsobnosť stavebného inšpektorátu podľa tohto zákona.

(5) Ak vzniknú pochybnosti o príslušnosti stavebného úradu na konanie medzi stavebným úradom a špeciálnym stavebným úradom alebo stavebným úradom a iným stavebným úradom, určí príslušnosť na konanie špeciálny stavebný úrad alebo iný stavebný úrad.

**§ 17**

**Osobitný kvalifikačný predpoklad odborného zamestnanca**

(1) Odborný zamestnanec stavebného úradu a odborný zamestnanec regionálneho úradu, ktorý vykonáva štátny stavebný dohľad, musia spĺňať osobitný kvalifikačný predpoklad.

(2) Osobitným kvalifikačným predpokladom sa rozumejú kvalifikačné predpoklady vzdelania a praxe a súhrn teoretických vedomostí a praktických zručností pri aplikácii tohto zákona a súvisiacich právnych predpisov. Vedomosti a zručnosti odborného zamestnanca stavebného úradu a odborného zamestnanca regionálneho úradu sa overujú skúškou pred skúšobnou komisiou úradu.

(3) Kvalifikačným predpokladom vzdelania a praxe je

a) pre odborného zamestnanca stavebného úradu vysokoškolské vzdelanie prvého stupňa v študijnom odbore právo alebo vysokoškolské vzdelanie druhého stupňa v študijnom odbore architektúra a urbanizmus, stavebníctvo, geodézia a kartografia, strojárstvo, elektrotechnika, drevárstvo alebo vysokoškolské vzdelanie druhého stupňa v inom študijnom odbore a najmenej päť rokov praxe vo výkone stavebného úradu, alebo úplné stredné odborné vzdelanie zamerané na stavebníctvo, geodéziu a kartografiu, strojárstvo alebo elektrotechniku a najmenej tri roky praxe vo výkone stavebného úradu,

b) pre stavebného inšpektora, ktorý vykonáva štátny stavebný dohľad, vysokoškolské vzdelanie druhého stupňa v študijnom odbore architektúra a urbanizmus, stavebníctvo, geodézia a kartografia, strojárstvo, elektrotechnika, drevárstvo alebo úplné stredné odborné vzdelanie zamerané na stavebníctvo, geodéziu a kartografiu, strojárstvo alebo elektrotechniku.

(4) Zamestnávateľ je povinný prihlásiť zamestnanca na odbornú prípravu a na vykonanie skúšky. Pred zaradením na odbornú prípravu musí mať zamestnanec najmenej šesť mesiacov praxe v stavebnom úrade alebo v úrade.

(5) Dokladom o získaní osobitného kvalifikačného predpokladu je osvedčenie, ktoré vydá úrad do piatich pracovných dní odo dňa úspešného vykonania skúšky.

(6) Zamestnanci podľa odseku 1 sú povinní prehlbovať si kvalifikáciu systematickým odborným vzdelávaním. Zamestnávateľ je povinný umožniť zamestnancom zúčastniť sa na odbornom vzdelávaní.

(7) Úrad rozhodne o mimoriadnom odbornom vzdelávaní zamestnancov podľa odseku 1, ak dôjde k podstatnej zmene v obsahu ich činnosti, najmä po významnej zmene právnych predpisov.

TRETIA ČASŤ

**VÝSTAVBA**

Prvá hlava

**Príprava stavieb**

**§ 18**

**Všeobecné zásady výstavby**

(1) Stavba musí byť naprojektovaná a zhotovená tak, aby po celý čas životnosti zodpovedala základným požiadavkám na stavby,[9)](#poznamky.poznamka-9) stavebno-technickým požiadavkám na výstavbu a ak je určená na všeobecné užívanie alebo ide o budovu, ktorú bude navštevovať verejnosť, aj všeobecným technickým požiadavkám na bezbariérovú prístupnosť a užívanie stavieb (ďalej len „bezbariérové užívanie“).

(2) Ak tento zákon neustanovuje inak, pre každú stavbu, zmenu dokončenej stavby, odstraňovanie stavby a stavebné úpravy na stavbe alebo na pozemku sa vyžaduje rozhodnutie o stavebnom zámere. Rozhodnutie o stavebnom zámere je záväzné aj pre právnych nástupcov stavebníka a ostatných účastníkov konania.

(3) Ohlásenie stavebnému úradu sa vyžaduje pri drobných stavbách podľa [§ 2 ods. 4 písm. a) až c)](#paragraf-2.odsek-4.pismeno-a); pri ostatných drobných stavbách a stavebných úpravách, ak sa

a) stavebné práce uskutočňujú na verejnom priestranstve,

b) má stavebnými prácami zhotoviť alebo umiestniť stavba alebo terénne úpravy na pozemku stavebníka vo vzdialenosti menšej ako 2 m od hranice pozemku,

c) má stavebnými prácami zhotoviť alebo odstrániť stavba, ktorá je predmetom číslovania súpisným číslom,

d) má stavebnými prácami zhotoviť budova spojená so zemou pevným základom,

e) má stavebnými prácami zhotoviť podzemná stavba,

f) uskutočňujú na stavbe, ktorá je kultúrnou pamiatkou,

g) stavebné práce uskutočňujú na stavbe v pamiatkovom území, v chránenom území mimo zastavaného územia obce alebo v ochrannom pásme chráneného územia,

h) stavebnými prácami alebo prevádzkou stavby môže ohroziť zdravie ľudí, významne negatívne ovplyvniť životné prostredie, protipožiarna bezpečnosť alebo mechanická odolnosť a stabilita a bezpečnosť pri užívaní,

i) stavebné práce uskutočňujú na pobrežnom pozemku, v inundačnom území s retenčným potenciálom a v ochrannom pásme vodárenského zdroja, prírodného liečivého zdroja alebo prírodného minerálneho zdroja.

(4) Ohlásenie stavebnému úradu sa vyžaduje pri

a) nových nadzemných a podzemných vedeniach elektronických komunikačných sietí,

b) zariadeniach využívajúcich slnečnú energiu a spoločné umiestnenia uskladňovania energie vrátane zariadení integrovaných do budovy v existujúcich alebo budúcich umelých konštrukciách a pri zariadeniach využívajúcich slnečnú energiu od 50 kW do 100 kW vrátane,

c) údržbe stavby, ktorá by mohla ovplyvniť stabilitu stavby, protipožiarnu bezpečnosť stavby, jej vzhľad vo verejnom priestore alebo životné prostredie,

d) údržbe stavby, ktorá je kultúrnou pamiatkou.

(5) Rozhodnutie o stavebnom zámere ani ohlásenie sa nevyžaduje na

a) stavebné práce na údržbu stavby, ktorými sú

1. oprava fasády, oprava a výmena strešnej krytiny alebo povrchu plochých striech, výmena odkvapových žľabov a odtokových zvodov, klampiarskych, kováčskych, tesárskych strešných výrobkov, výmena výplňových konštrukcií otvorov, oprava oplotenia a výmena jeho častí, ak sa tým nemení jeho trasa a veľkosť,

2. oprava a výmena nepodstatných stavebných konštrukcií, najmä vnútorných priečok, omietok, obkladov stien, podláh a dlažieb, podhľadov, dverí, strešných skladacích schodov a schodišťových zábradlí, mreží, okeníc, roliet, žalúzií, tieniacich clôn, vlajkových stožiarov, úchytov a tyčí, markíz, prekrytí vstupov,

3. oprava a výmena elektrických vedení a elektroenergetických zariadení, vedení elektronických komunikačných sietí, bleskozvodov a uzemňovacích sústav, ak sa tým nemení ich trasa a ochranné pásmo,

4. oprava vedení plynárenskej siete, verejného vodovodu a verejnej kanalizácie, ak sa tým nemení trasa a ochranné pásmo,

5. oprava a údržba elektrických a osvetľovacích rozvodov, slaboprúdových rozvodov, technického, energetického alebo technologického vybavenia stavby, ako aj výmena ich súčastí, ak sa tým nemení pripojenie stavby na siete technického vybavenia územia ani sa tým nezhorší vplyv stavby na okolie alebo na životné prostredie,

6. oprava a výmena technických systémov budov a ich súčastí, centrálnych vysávačov, drvičov odpadov a ich rozvodov,

7. maliarske, natieračské, tapetárske, štukatérske práce a výtvarná výzdoba a doplnky interiéru,

b) výmenu zabudovaných zariaďovacích predmetov, najmä kuchynských liniek, drezov, vaní, umývadiel, spŕch, výleviek, WC, pisoárov a ich rozvodov, vstavaných skríň, obkladov stien a iného vstavaného nábytku a interiérového zariadenia,

c) krátkodobé prenosné zariadenia, ktorými sú predajné stánky, konštrukcie a zariadenia na slávnostnú výzdobu a osvetlenie budov,

d) scénické stavby,

e) zariadenia geodetických bodov,

f) konštrukcie chmeľníc a vinohradov,

g) rozvody elektronických komunikačných sietí a zvody antén, ktoré sú umiestňované v uzavretých priestoroch stavieb,

h) informačné konštrukcie, na ktorých má najväčšia informačná plocha veľkosť do 1,2 m2, umiestnené na stĺpe verejného osvetlenia alebo na stĺpe trakčného vedenia, ak nezasahujú do prejazdného profilu pozemnej komunikácie ani do priechodového prierezu dráhy,

i) zariadenie na výrobu elektriny, tepla a chladu z obnoviteľných zdrojov s celkovým inštalovaným výkonom do 50 kW vrátane,

j) nadzemné telekomunikačné prípojky,

k) stavebné úpravy a drobné stavby neuvedené v odseku 3.

**§ 19**

**Stavebno-technické požiadavky na výstavbu**

(1) Stavebno-technické požiadavky na výstavbu a bezbariérové užívanie určujú požiadavky na stavebno-technické a účelové riešenie konštrukcie a prevádzky stavby.

(2) Stavba musí byť navrhnutá a zhotovená zo stavebných výrobkov[10)](#poznamky.poznamka-10) a materiálov vhodných na zamýšľané použitie.

(3) Orgány verejnej správy, stavebníci a osoby vykonávajúce vyhradené činnosti vo výstavbe sú povinné zohľadňovať stavebno-technické požiadavky na výstavbu pri navrhovaní, umiestňovaní, projektovaní, zhotovovaní, kolaudácii a prevádzke stavby.

**§ 20**

**Prerokovanie stavebného zámeru**

(1) Stavebník, alebo ním poverený projektant v informačnom systéme sprístupní projektovú dokumentáciu a požiada

a) príslušný orgán územného plánovania o vydanie záväzného stanoviska k stavebnému zámeru,

b) dotknutý orgán podľa druhu navrhovaných stavebných prác a pôsobnosti dotknutých orgánov o vydanie záväzného stanoviska k stavebnému zámeru a

c) dotknuté právnické osoby, ktorých sa navrhované stavebné práce týkajú, o vydanie záväzného vyjadrenia k stavebnému zámeru.

(2) Na účel podľa odseku 1 môže stavebník alebo ním poverený projektant sprístupniť projektovú dokumentáciu v stupni

a) stavebný zámer alebo

b) stavebný zámer a projekt stavby.

**§ 21**

**Dotknuté orgány**

(1) Výstavbu možno uskutočniť len v súlade so záväznou časťou územnoplánovacej dokumentácie a záujmami chránenými osobitnými predpismi, ktoré vyjadrujú záväznými stanoviskami dotknuté orgány.

(2) Dotknutým orgánom je orgán verejnej správy, ktorý je správny orgán, alebo ústredný orgán štátnej správy chrániaci záujem podľa osobitného predpisu ako dotknutý orgán, ak tento záujem môže byť navrhovanou stavbou, zmenou dokončenej stavby alebo odstránením stavby dotknutý. Zoznam dotknutých orgánov vedie v informačnom systéme úrad. Dotknutý orgán chrániaci záujem podľa osobitného predpisu môže byť príslušným na vydanie rozhodnutí alebo súhlasov potrebných pre budúce zhotovenie stavby. Dotknutým orgánom je aj ministerstvo vnútra, ak navrhovanou stavbou, zmenou dokončenej stavby alebo odstránením stavby by mohli byť dotknuté záujmy stavieb pre bezpečnosť štátu v pôsobnosti ministerstva vnútra.

(3) Dotknutý orgán je povinný v rozsahu svojej pôsobnosti vydať

a) záväzné stanovisko k stavebnému zámeru,

b) doložku súladu k projektu stavby (ďalej len „doložka súladu“),

c) záväzné stanovisko ku kolaudácii stavby,

d) záväzné stanovisko k ohláseniu stavby a stavebných úprav.

(4) Dotknutý orgán je oprávnený počas prípravy, zhotovovania, užívania a odstraňovania stavby kontrolovať plnenie požiadaviek uplatnených vo svojom záväznom stanovisku.

(5) Dotknutým orgánom je aj orgán územného plánovania, a to pokiaľ ide o posúdenie súladu so záväznou časťou územnoplánovacej dokumentácie. Na vydávanie záväzného stanoviska a doložky súladu orgánom územného plánovania ako dotknutým orgánom sa použije osobitný predpis.[11)](#poznamky.poznamka-11)

(6) Dotknutý orgán uplatňuje svoje zákonné oprávnenie v príprave projektovej dokumentácie a v konaniach podľa tohto zákona formou záväzného stanoviska alebo doložky súladu. Dotknutý orgán v záväznom stanovisku uplatňuje požiadavky len v rozsahu svojej zákonnej pôsobnosti a na ochranu záujmov, ktoré mu z tejto pôsobnosti vyplývajú. V záväznom stanovisku je dotknutý orgán povinný uviesť ustanovenie právneho predpisu, na ktorého základe uplatňuje svoju pôsobnosť, uviesť konkrétne požiadavky a návrhy a preskúmateľne ich odôvodniť a uviesť údaj, či sa týmto záväzným stanoviskom zároveň nahrádza stanovisko pre posúdenie nasledujúcich stupňov dokumentácie podľa tohto zákona. Právo dotknutého orgánu na vydanie samostatného rozhodnutia podľa osobitného predpisu týmto nie je dotknuté.

(7) Dotknutý orgán je viazaný obsahom vlastného záväzného stanoviska; to neplatí, ak došlo k zmene právneho predpisu, podľa ktorého vydal záväzné stanovisko, alebo ak sa podstatne zmenili skutkové okolnosti alebo podklady, na základe ktorých vydal záväzné stanovisko. Ak dotknutý orgán vydal ďalšie záväzné stanovisko v tej istej veci, je povinný v novom záväznom stanovisku uviesť, či sa ním jeho predchádzajúce záväzné stanovisko potvrdzuje, dopĺňa, mení alebo nahrádza s uvedením dôvodu vydania nového záväzného stanoviska.

(8) Ak žiadosť o vydanie záväzného stanoviska alebo obsah stavebného zámeru neobsahuje dostatočne presné podkladové požiadavky potrebné na vydanie záväzného stanoviska, dotknutý orgán je povinný vyzvať žiadateľa na spresnenie žiadosti v určenej lehote, počas ktorej neplynie lehota na vydanie záväzného stanoviska.

(9) Ak osobitný predpis nestanovuje inak, lehota na vydanie záväzného stanoviska orgánu územného plánovania a záväzného stanoviska dotknutého orgánu je 30 dní odo dňa doručenia žiadosti, alebo pri zložitých stavbách 60 dní, o čom je dotknutý orgán povinný žiadateľa upovedomiť. Ak dotknutý orgán nevydá záväzné stanovisko podľa prvej vety, predpokladá sa, že nemá pripomienky ani požiadavky na obsah stavebného zámeru, ak osobitný predpis neustanovuje inak. Projektant tieto skutočnosti uvedie v správe o prerokovaní stavebného zámeru.

(10) Ak žiadateľ nepožiadal dotknutý orgán o záväzné stanovisko k stavebnému zámeru, hoci vzhľadom na obsah stavebného zámeru a pôsobnosť dotknutého orgánu tak urobiť mal, musí dodatočne požiadať o záväzné stanovisko.

(11) Záväzné stanovisko vydané v súlade s požiadavkami podľa odsekov 5 a 6 je záväzné.

(12) Odseky 1 až 10 sa primerane vzťahujú aj na vydávanie záväzného stanoviska k projektu stavby na ohlásenie.

(13) Obsah záväzného stanoviska dotknutého orgánu môže namietať stavebník u vecne príslušného nadriadeného orgánu dotknutého orgánu do 15 dní odo dňa doručenia záväzného stanoviska.

(14) Obsah záväzného stanoviska orgánu územného plánovania môže namietať stavebník na úrade podľa osobitného predpisu.

(15) Účastník konania iný ako stavebník, môže namietať obsah záväzného stanoviska podaním odvolania proti rozhodnutiu o stavebnom zámere.

**§ 22**

**Dotknutá právnická osoba**

(1) Dotknutou právnickou osobou je

a) právnická osoba, ktorá sa vyjadruje ako vlastník, správca alebo prevádzkovateľ stavby dopravnej infraštruktúry, stavby siete technického vybavenia na vymedzenom území, a ako správca bodov geodetických základov; zoznam dotknutých právnických osôb vedie v informačnom systéme úrad,

b) oprávnená právnická osoba, ktorá sa vyjadruje v oblasti bezpečnosti a ochrany zdravia pri práci, ak ide o stavbu, pri ktorej sa posúdenie bezpečnosti a ochrany zdravia pri práci vyžaduje.

(2) Dotknutá právnická osoba je povinná evidovať údaje o stavbách dopravnej infraštruktúry, stavbách siete technického vybavenia a o bodoch geodetických základov na dotknutom území v informačnom systéme v aktuálnom stave a na žiadosť projektanta poskytnúť mu za úhradu primeraných nákladov potrebné údaje z dokumentácie stavby na účel vypracovania projektovej dokumentácie a navrhnúť technické podmienky pripojenia a ochrany vedení, konštrukcií a vytyčovacích geodetických bodov.

(3) Dotknutá právnická osoba je povinná na základe žiadosti stavebníka alebo ním povereného projektanta poskytnúť údaje a informácie potrebné na vypracovanie stavebného zámeru a vydať záväzné vyjadrenie, v ktorom uvedie konkrétne oprávnené požiadavky na zapracovanie do projektu stavby.

(4) Dotknutá právnická osoba vydáva doložku súladu k projektu stavby, ak si v záväznom vyjadrení k stavebnému zámeru vyhradila posúdenie projektu stavby a uplatnila požiadavky na zapracovanie do projektu stavby.

(5) Lehota na vyjadrenie dotknutej právnickej osoby je 30 dní odo dňa doručenia žiadosti; pri zložitých stavbách môže byť táto lehota najviac 60 dní.

**§ 23**

**Správa o prerokovaní stavebného zámeru**

(1) Stavebník alebo ním poverený projektant vypracuje správu o prerokovaní stavebného zámeru, v ktorej vyhodnotí všetky uplatnené stanoviská a vyjadrenia, uvedie údaj o subjekte, ktorý pripomienku uplatnil, a spôsob vyhodnotenia uplatnenej pripomienky. K správe o prerokovaní stavebného zámeru stavebník alebo ním poverený projektant priloží všetky zabezpečené podklady.

(2) Správa o prerokovaní stavebného zámeru je spolu so stavebným zámerom podkladom na konanie o stavebnom zámere na stavebnom úrade.

**§ 24**

**Prerokovanie projektu stavby**

(1) Projekt stavby musí byť vypracovaný na základe rozhodnutia o stavebnom zámere a v súlade so stavebným zámerom, ak sa vyžadoval.

(2) Stavebník alebo ním poverený projektant si vyžiada doložku súladu od dotknutých orgánov, ktoré si v záväznom stanovisku k stavebnému zámeru vyhradili posúdenie projektu stavby a uplatnili požiadavky na dopracovanie projektu stavby. Dotknutý orgán je povinný vydať doložku súladu k projektu stavby v lehote 30 dní odo dňa doručenia žiadosti, pri zložitých stavbách v lehote 60 dní. Doložkou súladu dotknutý orgán overuje dodržanie požiadaviek zo záväzného stanoviska a rozhodnutia podľa osobitného predpisu v projekte stavby.

(3) Ak dotknutý orgán nevydá doložku súladu v lehote podľa odseku 2, predpokladá sa, že požiadavky zo záväzného stanoviska k stavebnému zámeru sú splnené a že vydal súhlasnú doložku súladu.

(4) Odseky 1 až 3 sa primerane vzťahujú aj na doložku súladu k projektu stavby, ktorú vydáva dotknutá právnická osoba.

Druhá hlava

**Zhotovovanie stavieb**

**§ 25**

Stavbu, zmenu dokončenej stavby, odstraňovanie stavby a stavebné úpravy na stavbe alebo na pozemku, možno zhotoviť len podľa projektu stavby overeného v konaní o stavebnom zámere alebo na základe ohlásenia.

**§ 26**

**Základné ustanovenia**

(1) Zhotovovaním stavby sa rozumie koordinovaný súbor stavebných prác a iných odborných činností, ktorými sa zhotovuje stavba ako celok vo všetkých častiach a konštrukciách, s projektovaným zariadením a s vyvolanými úpravami.

(2) Stavebník musí zabezpečiť zhotovenie stavby oprávneným zhotoviteľom, ak sám nemá oprávnenie na zhotovovanie stavieb, alebo ak ďalej nie je ustanovené inak.

(3) Zhotovenie jednoduchej stavby môže sám pre seba zabezpečiť svojpomocou aj stavebník, ktorý nespĺňa požiadavku podľa odseku 2, ak vedenie jej zhotovovania vykonáva osoba oprávnená na stavebný dozor. Na zhotovovanie ohlásených drobných stavieb, stavebných úprav a údržby stavby svojpomocou postačí, ak stavebník zabezpečí odborné vedenie ich uskutočňovania osobou, ktorá má najmenej úplné stredné odborné vzdelanie zamerané na stavebníctvo, strojárstvo alebo elektrotechniku a najmenej tri roky praxe v niektorej z týchto činností, alebo vysokoškolské vzdelanie v študijnom odbore architektúra a urbanizmus, stavebníctvo, strojárstvo alebo elektrotechnika, ak sám nespĺňa uvedené požiadavky.

(4) Stavebník, ktorý zabezpečuje zhotovenie stavby svojpomocou, koordinuje postup výstavby, individuálne uzatvára zmluvy na dodávky potrebných stavebných prác, strojov a stavebných výrobkov s ich dodávateľmi (ďalej len „zmluvný dodávateľ“) a v celom rozsahu zodpovedá za plnenie povinností podľa tohto zákona.

(5) Odseky 1 až 4 sa použijú aj na zmenu dokončenej stavby a na odstránenie stavby.

**§ 27**

**Stavebné práce**

(1) Stavebnými prácami sa rozumejú zemné práce, búracie práce, remeselné činnosti, montážne práce a iné odborné činnosti potrebné na zhotovenie stavby, zmenu stavby, stavebné úpravy, údržbu stavby a na odstránenie stavby. Montážne práce sa považujú za stavebné práce, ak sa nimi stavebný výrobok pevne zabuduje do stavby.

(2) Rozsah stavebných prác potrebných na zhotovenie stavby vyplýva z overeného projektu stavby. Ak sa na určité stavebné práce alebo na spôsob použitia stavebného výrobku vzťahujú bezpečnostné, požiarnobezpečnostné, hygienické alebo technické predpisy, technické špecifikácie, návody výrobcov stavebných výrobkov alebo všeobecne zaužívané pracovné postupy alebo technologické postupy, stavebné práce sa musia uskutočniť v súlade s nimi.

(3) Ak sa podľa osobitného predpisu vyžaduje na uskutočňovanie stavebných prác odborná spôsobilosť, zdravotná spôsobilosť, preukaz alebo iné osvedčenie, môže ich uskutočňovať len fyzická osoba, ktorá spĺňa takúto požiadavku.

**§ 28**

**Nepovolené stavebné práce**

(1) Stavebné práce, ktoré sa uskutočňujú bez overeného projektu stavby alebo v rozpore s ním, sa považujú za nepovolené stavebné práce.

(2) Za nepovolené stavebné práce sa považujú aj stavebné práce podľa overeného projektu na základe rozhodnutia o stavebnom zámere alebo nariadenia stavebného inšpektorátu uskutočňované po jeho zrušení správnym orgánom v rámci prieskumu rozhodnutia alebo správnym súdom. Za nepovolené stavebné práce sa nepovažujú prípravné práce na začatie stavby a stavebné práce uskutočnené podľa overeného projektu na základe rozhodnutia o stavebnom zámere alebo nariadenia stavebného inšpektorátu, ktoré bolo neskôr zrušené správnym orgánom v rámci prieskumu rozhodnutia alebo správnym súdom.

**§ 29**

**Stavebník**

(1) Stavebníkom je osoba, ktorá má v úmysle uskutočňovať stavebné práce, a to odo dňa začatia zabezpečovania podkladov na konanie až do dňa vydania kolaudačného osvedčenia a je vlastníkom stavby alebo vlastníkom pozemku, na ktorých sa majú uskutočniť stavebné práce alebo má iné práva k pozemkom a stavbám, na ktorých sa majú uskutočniť stavebné práce, a to

a) právo na užívanie pozemku alebo stavby na základe zmluvy, z ktorej vyplýva právo uskutočniť stavbu alebo jej zmenu,

b) právo vyplývajúce z vecného bremena spojeného s pozemkom alebo stavbou,

c) právo vyplývajúce z iných právnych predpisov,

d) právo na užívanie pozemku alebo stavby na základe koncesnej zmluvy, z ktorej vyplýva právo uskutočniť stavbu alebo jej zmenu.

(2) Stavebník nemusí preukázať práva podľa odseku 1, ak ide o

a) právo evidované v katastri nehnuteľností,

b) právo vyplývajúce z osobitného predpisu; doklad nahradí čestným vyhlásením o splnení požiadaviek o vzniku práva z osobitného predpisu,

c) uzatvorenie skládky odpadu, o ktorej rozhoduje stavebný úrad, a

d) stavbu prípojky na verejné siete technického vybavenia územia alebo stavbu siete technického vybavenia územia, ktoré funkčne ani svojou konštrukciou nesúvisia so stavbami na pozemku ani s prevádzkou na ňom a ktoré ani inak nemôžu ovplyvniť využitie pozemku na účel, ktorému je určený.

(3) Ak ide o stavbu, na účely ktorej je možné práva k pozemku alebo k stavbe vyvlastniť, práva podľa odseku 1 postačí preukázať pri podaní žiadosti o overenie projektu stavby.

(4) Za stavebníka sa považuje aj ten, kto svojpomocne uskutočňuje nepovolené stavebné práce, a ten, pre koho nepovolené stavebné práce uskutočňuje zhotoviteľ.

**§ 30**

**Povinnosti stavebníka**

(1) Stavebník je povinný poskytnúť projektantovi na účel vypracovania projektovej dokumentácie stavby technické zadanie charakterizujúce účel stavby, prevádzku stavby a jej rozsah.

(2) Ak sa stavebník s projektantom nedohodne inak, na vypracovanie projektovej dokumentácie podľa odseku 1 stavebník

a) zabezpečí výkon geodetických a kartografických činností a geodetické podklady v potrebnom rozsahu geodetom,

b) zabezpečí vykonanie inžinierskogeologických, hydrogeologických a iných prieskumných prác posúdenia vplyvu prevádzky stavby na okolie z hľadiska hluku, znečisťovania ovzdušia, povrchových vôd a podzemných vôd, vplyvu na zeleň a zdravie obyvateľstva a iných podkladov potrebných na vypracovanie projektovej dokumentácie stavby,

c) poskytne súčinnosť projektantovi pri spracovaní projektovej dokumentácie,

d) zabezpečí generálneho projektanta, ak je na vypracovanie projektovej dokumentácie potrebných viacero projektantov a výsledná projektová dokumentácia je závislá od ich súčinnosti,

e) zabezpečí vyjadrenia dotknutých právnických osôb.

(3) Stavebník je povinný pred začatím stavebných prác

a) oznámiť stavebnému úradu začatie uskutočňovania povolených stavebných prác a identifikačné údaje o osobe zhotoviteľa stavby,

b) odovzdať zhotoviteľovi stavby overený projekt stavby, právoplatné rozhodnutie o stavebnom zámere a pozemky na zriadenie staveniska.

(4) Stavebník je povinný

a) zúčastňovať sa na kontrolných prehliadkach stavby,

b) uskutočniť na výzvu zhotoviteľa stavby prehliadku dokončenej stavby a jej prevzatie od zhotoviteľa,

c) poskytovať súčinnosť projektantovi pri kontrole súladu stavebných prác s overeným projektom stavby a pri kolaudácii stavby,

d) zabezpečiť počas zhotovovania stavby vykonávanie projektového dohľadu projektanta nad zhotovovaním stavby,

e) zabezpečiť na celý čas uskutočňovania stavebných prác výkon geodetických a kartografických činností na stavbe geodetom,

f) zabezpečiť ochranu geodetických bodov geodetických základov nachádzajúcich sa na stavenisku a geodetických bodov vytyčovacej siete vybudovanej na účely realizácie stavby.

(5) Stavebník vyhradenej stavby je okrem povinností podľa odsekov 1 až 4 ďalej povinný

a) zabezpečiť na celý čas uskutočňovania stavebných prác na vyhradenej stavbe osobu oprávnenú na výkon stavebného dozoru,

b) zabezpečiť spracovanie vykonávacieho projektu stavby a kontrolné statické posúdenie nosných konštrukcií stavby,

c) zabezpečiť počas zhotovovania stavby priebežné vykonávanie projektového dohľadu projektanta nad zhotovovaním stavby a kontroly statického zabezpečenia pomocných nosných konštrukcií projektantom.

(6) Stavebník, ktorý uskutočňuje stavebné práce svojpomocou, je povinný

a) zabezpečiť na celý čas uskutočňovania stavebných prác osobu oprávnenú na výkon stavebného dozoru a riadiť sa jej pokynmi,

b) zabezpečiť, aby stavebné práce uskutočňovali fyzické osoby, ktoré spĺňajú požiadavky podľa [§ 27 ods. 3](#paragraf-27.odsek-3),

c) zabezpečiť vytýčenie a súlad priestorovej polohy novej stavby alebo zmeny stavby s overeným projektom stavby,

d) zabezpečiť, aby do stavby boli zabudované len stavebné výrobky vhodné na zamýšľané použitie a spôsobom určeným výrobcom,

e) zabezpečiť súlad vybavenia a prevádzky staveniska s týmto zákonom a súvisiacimi predpismi,

f) zabezpečiť, aby počas zhotovovania stavby sa na stavenisku nachádzala dokumentácia stavby, najmä overený projekt stavby, rozhodnutie o stavebnom zámere a stavebný denník,

g) viesť stavebný denník a zapisovať do neho podstatné udalosti na stavbe a priebeh uskutočňovania stavebných prác,

h) bezodkladne prerušiť stavebné práce a zabezpečiť stavbu a stavenisko pred poškodením alebo znehodnotením, ak to prikázala osoba oprávnená na výkon stavebného dozoru alebo orgán štátneho stavebného dohľadu, a to až do odstránenia prekážky.

(7) Ak ide o novú stavbu budovy podľa odseku 8 financovanú z verejných prostriedkov, ktorá je určená na užívanie verejnosťou, stavebník, ktorým je orgán verejnej moci, je povinný časť investičných prostriedkov z rozpočtu verejnej správy vyčleniť a použiť na obstaranie a umiestnenie umeleckého diela v takejto stavbe v hodnote najmenej 0,5 % z predpokladanej hodnoty maximálne 500 000 eur na jednu stavbu.

(8) Povinnosť podľa odseku 7 sa vzťahuje na stavby, pri ktorých predpokladaná hodnota podľa osobitného predpisu je

a) vyššia ako 500 000 eur pri stavbách na účely školstva, starostlivosti o zdravie, kultúry, sociálnych vecí a stavbách, ktoré sú verejným priestranstvom,

b) vyššia ako 1 000 000 eur pri ostatných stavbách.

(9) Povinnosti podľa odsekov 7 a 8 sa nevzťahujú na stavby pre bezpečnosť štátu, stavby pre obranu štátu a na stavby Zboru väzenskej a justičnej stráže.

**§ 31**

**Zhotoviteľ stavby**

(1) Zhotoviteľom stavby je osoba, ktorá je oprávnená dodávateľsky zhotovovať alebo odstraňovať stavby a na tento účel zabezpečovať potrebné stavebné práce a iné odborné činnosti. Zhotoviteľ stavby zabezpečuje stavebné práce a iné odborné činnosti osobami s oprávnením na vymedzený druh stavebných prác alebo iných odborných činností.

(2) Zhotoviteľom stavby môže byť osoba, ktorá má oprávnenie na vykonávanie vyhradených činností vo výstavbe podľa [§ 34 ods. 2 písm. b) a c)](#paragraf-34.odsek-2.pismeno-b) a vysokoškolské vzdelanie druhého stupňa v študijnom odbore architektúra a urbanizmus alebo stavebníctvo, alebo vysokoškolské vzdelanie prvého stupňa v študijnom odbore architektúra a urbanizmus alebo stavebníctvo, a najmenej tri roky praxe vo výstavbe, alebo úplné stredné odborné vzdelanie zamerané na stavebníctvo a najmenej päť rokov praxe vo výstavbe; ak ide o zhotoviteľa inžinierskej stavby, vysokoškolské vzdelanie druhého stupňa v študijnom odbore stavebníctvo, elektrotechnika alebo strojárstvo a najmenej tri roky praxe vo výstavbe inžinierskych stavieb alebo úplné stredné odborné vzdelanie zamerané na stavebníctvo, strojárstvo alebo elektrotechniku alebo vysokoškolské vzdelanie prvého stupňa v študijnom odbore stavebníctvo, elektrotechnika alebo strojárstvo a najmenej päť rokov praxe vo výstavbe inžinierskych stavieb.

(3) Zhotoviteľ stavby, ktorý uzavrel zmluvu so stavebníkom o zhotovení celej stavby, je na účely tohto zákona generálnym zhotoviteľom stavby. Ak je na zhotovenie celej stavby potrebných viac druhov stavebných prác, ktoré neuskutočňuje generálny zhotoviteľ stavby, zabezpečí zhotovovanie stavby s pomocou zmluvných dodávateľov. Zmluvným dodávateľom generálneho zhotoviteľa stavby môže byť len osoba uvedená v odseku 1. Zmluvní dodávatelia zodpovedajú za výsledky svojej činnosti generálnemu zhotoviteľovi stavby.

(4) Ak stavebník spĺňa požiadavky podľa odseku 1, je oprávnený pre seba zhotovovať alebo odstraňovať stavbu. Ustanovenia o povinnostiach zhotoviteľa sa na stavebníka vzťahujú primerane.

(5) Zhotovovanie vyhradenej stavby realizuje zhotoviteľ stavby, ktorý po celú dobu uskutočňovania stavebných prác na vyhradenej stavbe spĺňa podmienky spôsobilosti podľa certifikačnej schémy „Národný dokument: Požiadavky na orgány vykonávajúce audit a certifikáciu systému manažérstva zhotoviteľa vyhradených stavieb.“ (ďalej len „národný dokument“).

(6) Certifikáciou zhotoviteľov vyhradených stavieb je overenie, či zhotoviteľ vyhradenej stavby spĺňa kvalifikačné požiadavky pre získanie certifikátu manažérstva zhotoviteľa vyhradenej stavby.

(7) Certifikát systému manažérstva zhotoviteľa vyhradených stavieb vydá zhotoviteľovi certifikačný orgán akreditovaný podľa predpisov o akreditácii orgánov posudzovania zhody na základe výsledku preverenia spôsobilosti podľa certifikačnej schémy „Národný dokument: Požiadavky na orgány vykonávajúce audit a certifikáciu systému manažérstva zhotoviteľa vyhradených stavieb. Požiadavky na systém manažérstva.“.

(8) Národný dokument, ako aj každú jeho zmenu pripravuje reprezentatívne združenie zhotoviteľov stavieb. Na účely tohto zákona je reprezentatívnym združením zhotoviteľov stavieb právnická osoba, ktorá pôsobí najmenej v štyroch krajoch, združuje zhotoviteľov stavieb, ktorí spolu zamestnávajú najmenej 5 000 zamestnancov v pracovnom pomere alebo obdobnom pracovnom vzťahu, je členom Európskej federácie stavebného priemyslu (FIEC), je príslušná na uzatváranie kolektívnej zmluvy vyššieho stupňa v odvetví stavebníctva a vykonáva činnosť najmenej päť rokov.

(9) Návrh národného dokumentu a návrh zmeny národného dokumentu predkladá reprezentatívne združenie zhotoviteľov stavieb Slovenskej národnej akreditačnej službe na posúdenie formálnych náležitostí akreditačných požiadaviek ustanovených v národnom dokumente. Sprístupnenie národného dokumentu zabezpečí úrad vždy v úplnom znení na svojom webovom sídle a v Zbierke zákonov Slovenskej republiky zabezpečí zverejnenie informácie o sprístupnení národného dokumentu a zmeny národného dokumentu, ako aj o mieste sprístupnenia. Národný dokument v znení sprístupnenom podľa predchádzajúcej vety je iným normatívnym dokumentom na účely určenia požiadaviek pre akreditáciu certifikačných orgánov, ktoré vykonávajú certifikáciu systému manažérstva zhotovovania vyhradených stavieb, a slúži na účely vykonávania certifikácie systému manažérstva zhotoviteľa vyhradených stavieb.

(10) Pri zhotovovaní vyhradenej stavby môže byť držiteľom platného certifikátu systému manažérstva zhotoviteľa vyhradených stavieb zmluvný dodávateľ zhotoviteľa stavby podľa odseku 3, ak sa na zhotovovaní stavby bude skutočne podieľať, alebo jeden z členov skupiny dodávateľov, ak zhotoviteľom vyhradenej stavby je skupina dodávateľov, a to aj bez vytvorenia subjektu s právnou subjektivitou.

(11) Ak stavebník pri zadávaní zákazky podľa osobitného predpisu[12)](#poznamky.poznamka-12) alebo v zmluve, ktorá je výsledkom zadávania zákazky podľa osobitného predpisu, požaduje predloženie certifikátu systému manažérstva zhotoviteľa vyhradených stavieb, uzná ako rovnocenné aj osvedčenie vydané príslušným orgánom iného členského štátu; stavebník je povinný prijať aj iné rovnocenné dôkazy.

(12) Stavebné úpravy a údržbu na vyhradenej stavbe môže uskutočniť aj zhotoviteľ, ktorý nie je držiteľom platného certifikátu systému manažérstva zhotoviteľa vyhradenej stavby.

**§ 32**

**Práva a povinnosti zhotoviteľa stavby**

(1) Zhotoviteľ stavby zodpovedá stavebníkovi, že zhotovená stavba je v súlade so základnými požiadavkami na stavby, so stavebno-technickými požiadavkami na výstavbu, s predpismi na úseku ochrany pred požiarmi, hygienickými a technickými predpismi a s overeným projektom stavby.

(2) Zhotoviteľ stavby je povinný

a) zabezpečiť výkon geodetických a kartografických činností na stavbe geodetom a určiť hlavného geodeta na stavbe,

b) zhotovovať stavbu v súlade s overeným projektom stavby a so zaužívanými pracovnými postupmi a technologickými postupmi,

c) zabezpečiť, aby stavbu viedol oprávnený stavbyvedúci, a rešpektovať jeho pokyny týkajúce sa organizácie, koordinácie a harmonogramu stavebných prác a iných činností na stavbe, udržiavania poriadku a čistoty na stavenisku, umiestňovania stavebných výrobkov na stavenisku a odvozu odpadu zo staveniska, zabezpečiť prívod vody a elektriny, ak je prívod vody a elektriny potrebné zabezpečiť na uskutočňovanie stavebných prác,

d) zabezpečiť vybavenie potrebné na uskutočňovanie stavebných prác, na prevádzku stavebných mechanizmov a na pobyt osôb uskutočňujúcich stavebné práce,

e) umožniť kontrolu stavebným inšpektorom a rešpektovať požiadavky na dodržanie overeného projektu stavby,

f) uplatňovať všeobecné zásady prevencie a požiadavky bezpečnosti práce a ochrany zdravia pri práci podľa plánu bezpečnosti práce a rešpektovať pokyny koordinátora bezpečnosti na stavenisku týkajúce sa uplatňovania pracovných postupov a používania ochranných pracovných pomôcok na stavbe,

g) použiť na zabudovanie do stavby stavebné výrobky, ktoré sú podľa základných požiadaviek na stavby vhodné na zamýšľané použitie, a spôsobom určeným výrobcom,

h) zabezpečiť, aby stavebné práce uskutočňovali len fyzické osoby, ktoré majú potrebnú odbornosť, zdravotnú spôsobilosť a oprávnenie,

i) zabezpečiť ochranu pamiatkových hodnôt a dodržanie požiadaviek ochrany prírody, najmä umožniť hniezdenie vtákov a prezimovanie netopierov a zabezpečiť odstraňovanie stromov po splnení podmienok podľa osobitného predpisu,

j) zabezpečiť priebežné vykonávanie kontroly statického zabezpečenia pomocných stavebných konštrukcií,

k) pripraviť zhotovenú stavbu na kontrolnú prehliadku stavby a prizvať na kontrolnú prehliadku projektanta a stavebníka,

l) odovzdať zhotovenú stavbu a dokumentáciu stavby stavebníkovi; zápis o odovzdaní a prebratí zhotovenej stavby a dokumentáciu stavby je povinný zaznamenať elektronicky v informačnom systéme,

m) vypratať stavenisko po trvalom ukončení stavebných prác,

n) zabezpečovať pri zhotovovaní stavby priebežne také opatrenia, aby nedochádzalo k obmedzovaniu okolitého prostredia nadmerným hlukom, vibráciami, prašnosťou alebo zápachom,

o) zabezpečiť zameranie priestorovej polohy odkrytej novopoloženej podzemnej technickej infraštruktúry alebo iných podzemných častí stavby ešte pred ich zakrytím.

(3) Zhotoviteľ stavby je povinný počas uskutočňovania stavebných prác zaznamenať v stavebnom denníku dohodnuté zmeny oproti overenému projektu stavby a ku kolaudácii stavby zabezpečiť vypracovanie dokumentácie skutočného zhotovenia stavby.

**§ 33**

**Činnosti vo výstavbe**

(1) Činnosťami vo výstavbe sa rozumejú odborné činnosti potrebné na zhotovenie stavby, zmenu stavby, stavebné úpravy, údržbu stavby a na odstránenie stavby.

(2) Ak sa podľa osobitných predpisov vyžaduje na činnosti vo výstavbe odborná spôsobilosť, zdravotná spôsobilosť, preukaz alebo iné osvedčenie, môže ich uskutočňovať len fyzická osoba, ktorá spĺňa takúto požiadavku.

(3) Právnická osoba môže činnosti vo výstavbe, na ktoré sa vzťahuje niektorá požiadavka podľa odseku 2, uskutočňovať len prostredníctvom fyzickej osoby, ktorá spĺňa takúto požiadavku.

**§ 34**

**Vyhradené činnosti vo výstavbe**

(1) Vyhradenými činnosťami vo výstavbe sa rozumejú odborné činnosti, ktorých kvalita a výsledok uskutočnenia majú rozhodujúci vplyv na to, aby stavba spĺňala základné požiadavky na stavby a stavebno-technické požiadavky na výstavbu. Ak ďalej nie je ustanovené inak, vyhradené činnosti vo výstavbe môžu vykonávať len fyzické osoby, ktoré majú zákonom požadovanú profesijnú kvalifikáciu, autorizáciu alebo iné oprávnenie podľa predpisov o regulovaných povolaniach a regulovaných činnostiach (ďalej len „oprávnenie“), a to len v rozsahu oprávnenia.

(2) Vyhradenými činnosťami vo výstavbe sú

a) projektová činnosť,

b) stavebný dozor,

c) vedenie uskutočňovania stavebných prác a

d) vybrané geodetické a kartografické činnosti.

(3) Vyhradené činnosti vo výstavbe podľa odseku 2 písm. b) a c) môže vo vzťahu k iným než vyhradeným stavbám vykonávať aj fyzická osoba, ktorá má osvedčenie o živnostenskom oprávnení na tieto činnosti vydané na základe skutočnosti, že táto osoba je odborne spôsobilou osobou podľa predpisov o regulovaných povolaniach a regulovaných činnostiach.

(4) Za vyhradenú činnosť vo výstavbe sa nepovažuje

a) vypracovanie projektovej dokumentácie na ohlásenie stavebných úprav a drobných stavieb a projektovej dokumentácie jednoduchej stavby, okrem bytovej budovy s viac ako tromi bytmi a stavby, ktorá je určená na užívanie verejnosťou,

b) výkon činnosti stavebného dozoru pri stavebných úpravách, drobných stavbách a stavbách, na ktoré sa vyžaduje ohlásenie.

(5) Činnosti podľa odseku 4 môže uskutočňovať okrem osôb podľa odseku 1 aj ten, kto má vysokoškolské vzdelanie v študijnom odbore architektúra a urbanizmus, stavebníctvo, strojárstvo, alebo elektrotechnika, alebo ten, kto má úplné stredné odborné vzdelanie zamerané na stavebníctvo, strojárstvo alebo elektrotechniku a najmenej tri roky praxe v činnosti.

(6) Právnické osoby môžu uskutočňovať vyhradené činnosti vo výstavbe len prostredníctvom osôb, ktoré spĺňajú požiadavku podľa odseku 1.

**§ 35**

**Projektant**

(1) Projektant je oprávnený vypracovať všetky stupne projektovej dokumentácie.

(2) Projektant vykonáva projektovú činnosť v rozsahu svojho oprávnenia. Ak projektant nemá oprávnenie vypracovať niektorú časť projektovej dokumentácie, je povinný na vypracovanie tejto časti projektovej dokumentácie zabezpečiť projektanta, ktorý má také oprávnenie.

(3) Generálny projektant, okrem oprávnení podľa odseku 2, zabezpečuje aj koordináciu projektantov častí projektovej dokumentácie a iných špecialistov potrebných na vypracovanie projektovej dokumentácie a jej súlad a kompletizáciu a na vykonanie obvyklých činností v predprojektovej príprave stavby, pri zhotovovaní stavby a pri kolaudácii stavby.

(4) Generálnym projektantom a projektantom časti projektovej dokumentácie môže byť len oprávnená osoba.

(5) Generálny projektant zodpovedá stavebníkovi za komplexnosť a úplnosť projektovej dokumentácie a za jej použiteľnosť podľa tohto zákona. Projektant časti projektovej dokumentácie zodpovedá generálnemu projektantovi za úplnosť a vecnú správnosť ním vypracovanej časti projektovej dokumentácie.

(6) Projektant je zodpovedný za

a) vypracovanie stavebného zámeru podľa požiadaviek stavebníka,

b) vypracovanie projektu stavby podľa rozhodnutia o stavebnom zámere,

c) určenie rozsahu geodetických meraní posunov a pretvorení zhotovenej stavby alebo jej časti, ak to charakter stavby a podmienky jej užívania vyžadujú, použitie podkladov overených oprávnenou osobou na vypracovanie projektovej dokumentácie, a určenie rozsahu hydrogeologického prieskumu a iných prieskumov, geodetických meraní a iných prác potrebných na vypracovanie projektovej dokumentácie stavby, ak to charakter stavby vyžaduje,

d) súlad stavby s jej požadovaným účelom, predpokladaným spôsobom užívania a podľa záväznej časti územnoplánovacej dokumentácie,

e) urbanistický, architektonický, stavebno-technický a prevádzkový súlad navrhovanej stavby s okolím a charakterom miesta stavby,

f) návrh stavby tak, aby bola po celý čas svojej životnosti v súlade so základnými požiadavkami na stavby a so všeobecnými technickými požiadavkami na výstavbu vrátane požiadaviek na bezbariérové užívanie, ak je určená na všeobecné užívanie alebo ide o budovu, ktorú bude navštevovať verejnosť,

g) návrh stavby s ohľadom na záujmy ochrany životného prostredia vrátane opatrení na zmiernenie negatívnych vplyvov zmeny klímy a adaptáciu na nepriaznivé dôsledky zmeny klímy, najmä ochrany prírody, ochrany prírodných biotopov, mokradí, drevín a osobitne chránených častí prírody a krajiny, osobitne miest hniezdenia, rozmnožovania a odpočinku vtákov a netopierov a minimalizáciu tvorby odpadov,

h) návrh stavby s ohľadom na existenciu environmentálnej záťaže a stav odstraňovania environmentálnej záťaže,

i) návrh vhodného konštrukčného riešenia nosných a nenosných konštrukcií stavby, technológie výstavby a progresívnych stavebných výrobkov,

j) návrh stavebných materiálov deliacich a obvodových konštrukcií v záujme dosiahnutia aspoň minimálnych požiadaviek na energetickú hospodárnosť budovy v rozsahu, v akom je to technicky, funkčne a ekonomicky možné,

k) návrh vnútorného technického, energetického a technologického vybavenia v rámci technických, funkčných a ekonomických podmienok budovy alebo jej zmeny a návrh využitia centralizovaného zásobovania teplom alebo alternatívnych technických systémov založených na obnoviteľných zdrojoch energie a na automatizovaných riadiacich, regulačných a monitorovacích systémoch podľa charakteru stavby,

l) návrh vhodných stavebných výrobkov pre zamýšľané použitie,

m) návrh vnútorných a vonkajších priestorov stavby, ktoré zodpovedajú najmä dispozičným, hygienickým, stavebno-technickým a bezpečnostným požiadavkám,

n) návrh estetických vnútorných a vonkajších priestorov stavby a za vytvorenie podmienok pre umiestnenie umeleckých diel, zelene a oddychových zón v rámci funkčných podmienok stavby, najmä v stavbách určených na užívanie verejnosťou a vo verejných priestoroch,

o) navrhovanie stavby s ohľadom na požiadavky civilnej ochrany.

(7) Projektant je pri zhotovovaní stavby povinný

a) zúčastniť sa kontrolnej prehliadky stavby, na ktorú bol prizvaný z dôvodu potreby zmeny projektu stavby, z dôvodu zámeny stavebných výrobkov alebo technických systémov budovy,

b) požadovať od stavebníka a stavbyvedúceho bezodkladné odstránenie zistených odchýlok od projektu stavby a zapisovať do stavebného denníka zistené neodstránené odchýlky.

(8) Projektant statickej časti projektovej dokumentácie stavby alebo jej zmeny je zodpovedný za vypracovanie návrhu nosných konštrukcií stavby v projekte stavby v súlade s návrhom stavebno-technického a technologického riešenia stavby vrátane statického posúdenia ich mechanickej odolnosti a stability. Súčasťou statickej časti projektovej dokumentácie stavby je kontrolovateľný statický výpočet.

(9) Projektant poverený stavebníkom na zabezpečenie prerokovania stavebného zámeru, ak nie je v [§ 20](#paragraf-20) ustanovené inak, je zodpovedný za

a) zabezpečenie podkladov na konanie o stavebnom zámere v dohodnutom rozsahu,

b) vypracovanie správy o prerokovaní stavebného zámeru pre stavebníka,

c) zabezpečenie overenia projektu stavby.

(10) Projektant je pri zhotovovaní stavby oprávnený vykonávať na stavenisku dohľad projektanta nad zhotovovaním stavby z hľadiska súladu stavebných prác s projektom stavby; tým nie je dotknuté oprávnenie autora architektonického diela vykonávať dohľad nad zhotovovaním stavby z hľadiska súladu stavebných prác s jeho návrhom (ďalej len „autorský dohľad“). Projektant nezodpovedá za ním neodsúhlasené zmeny a odchýlky od overeného projektu stavby, ku ktorým došlo počas zhotovovania stavby.

(11) Projektant môže odsúhlasiť zmeny projektu stavby až po predbežnom odsúhlasení špecialistom požiarnej ochrany v časti projektu, ktorého sa zmena týka.

(12) Povinnosti projektanta a oprávnenia projektanta podľa odsekov 6 až 10 sa vzťahujú aj na osobu podľa [§ 34 ods. 5](#paragraf-34.odsek-5).

**§ 36**

**Osoba poverená stavebníkom vykonávať stavebný dozor**

(1) Osoba poverená stavebníkom vykonávať stavebný dozor na stavbe je oprávnená najmä

a) sledovať postup stavebných prác z hľadiska súladu s overeným projektom stavby a technickými predpismi,

b) kontrolovať inštaláciu a prevádzku technických zariadení a technologických zariadení stavby a montáž vnútorných rozvodov technických systémov budovy,

c) kontrolovať vhodnosť stavebných výrobkov na zabudovanie do stavby,

d) bezodkladne prerokovať nedostatky so stavbyvedúcim alebo stavebníkom, ak ide o stavbu svojpomocou a požadovať ich odstránenie,

e) bezodkladne informovať stavebníka o všetkých závažných okolnostiach priebehu výstavby,

f) požadovať od stavebníka a od stavbyvedúceho bezodkladné odstránenie zistených odchýlok od overeného projektu stavby a zapisovať do stavebného denníka zistené neodstránené odchýlky,

g) sledovať postup geodetických a kartografických prác z hľadiska súladu s overeným projektom stavby,

h) kontrolovať vedenie stavebného denníka.

(2) Ak ide o vyhradenú stavbu, osoba poverená stavebníkom vykonávať stavebný dozor je oprávnená okrem oprávnení podľa odseku 1

a) kontrolovať postup stavebných prác podľa harmonogramu výstavby a kontrolovať, či všetky zmeny navrhnuté zhotoviteľom stavby boli odsúhlasené projektantom alebo špecialistom požiarnej ochrany ešte pred ich uskutočnením,

b) kontrolovať, či je zabezpečená hygiena, bezpečnosť a ochrana zdravia pri práci,

c) kontrolovať časti stavby, ktoré budú v ďalšom postupe stavebných prác zakryté alebo sa stanú neprístupnými,

d) zúčastňovať sa na odovzdávaní pripravených prác zmluvným dodávateľom a kontrolovať jeho činnosť na stavenisku,

e) spolupracovať s orgánom štátneho stavebného dohľadu, projektantom, špecialistom požiarnej ochrany, koordinátorom bezpečnosti na stavenisku a s projektantom statickej časti projektovej dokumentácie,

f) nariadiť okamžité prerušenie stavebných prác, ak zistí, že sa uskutočňujú v rozpore s overeným projektom stavby, s podmienkami rozhodnutia o stavebnom zámere, s bezpečnostnými predpismi alebo technickými predpismi, s návodmi výrobcov stavebných výrobkov alebo so zaužívanými technologickými postupmi a bezprostredne hrozí vznik škody alebo je ohrozený život a zdravie ľudí, je ohrozené životné prostredie, alebo hrozí prerušenie stavebných prác, bezodkladne oznámiť stavebnému inšpektorátu alebo zaznamenať v stavebnom denníku,

g) kontrolovať vypratanie staveniska zhotoviteľom stavby.

(3) Ak ide o vyhradenú stavbu, musí osoba poverená výkonom stavebného dozoru spĺňať požiadavky autorizácie podľa osobitného predpisu.[13)](#poznamky.poznamka-13)

**Stavbyvedúci**

**§ 37**

(1) Stavbyvedúci organizuje, riadi, koordinuje a kontroluje stavebné práce a iné odborné činnosti na stavbe, kontroluje použitie stavebných výrobkov podľa projektu stavby, spravuje stavenisko, riadi jeho prevádzku a vedie stavebný denník.

(2) Stavbyvedúci zodpovedá za odborné vedenie stavby, za súlad priestorovej polohy stavby s overeným projektom stavby a za dodržiavanie všeobecných technických požiadaviek na výstavbu. Stavbyvedúci vypracuje záverečné stanovisko o súlade zhotovenej stavby s overeným projektom stavby vrátane odsúhlasených zmien projektu v priebehu uskutočňovania stavby na účely kolaudácie stavby.

(3) Stavbyvedúci je pri organizovaní stavebných prác povinný

a) určovať poradie stavebných prác a iných súvisiacich odborných činností na stavbe a začatie a skončenie jednotlivých štádií zhotovovania stavby,

b) zastaviť stavebné práce v prípade nepredvídateľných skutočnosti na stavbe, pre ktoré nemožno pokračovať v stavebných prácach podľa overeného projektu stavby,

c) vydávať pokyny týkajúce sa času a spôsobu uskutočňovania stavebných prác v závislosti od poveternostných podmienok, zásobovania stavebnými výrobkami a rozvrhu práce zamestnancov zhotoviteľa stavby a jeho zmluvných dodávateľov,

d) kontrolovať, či sa stavebné práce uskutočňujú podľa bezpečnostných, hygienických a technických predpisov, zaužívaných technologických postupov a či sa stavebné výrobky použili v súlade s návodmi výrobcov stavebných výrobkov na ich použitie,

e) koordinovať, preberať, kontrolovať a evidovať dodávky stavebných výrobkov na stavenisko a odvoz odpadu zo stavby a zo staveniska a uchovávať doklady o dodávke stavebných výrobkov a o odvoze odpadu,

f) určovať miesto a spôsob uloženia a ochrany stavebných výrobkov a stavebných mechanizmov na stavenisku a umiestnenie a pripojenie zariadení staveniska na siete technického vybavenia územia,

g) uchovávať počas výstavby doklady o vhodnosti stavebných výrobkov na zamýšľané použitie v stavbe,

h) organizovať pohyb osôb, presun stavebných mechanizmov a dopravných prostriedkov po stavenisku a príjazd k stavbe,

i) zabezpečiť ochranu umeleckých diel, prírodných prvkov, stromov a iných vecí, ktoré požívajú zákonnú ochranu alebo sú podľa overeného projektu stavby určené na zachovanie na účely budúcej prevádzky stavby alebo v súvislosti s ňou,

j) nariadiť okamžité prerušenie stavebných prác a iných činností, ak sa na stavenisku alebo na stavbe zistil nález munície alebo ľudských kostrových pozostatkov, oznámiť nález munície Policajnému zboru alebo v prípade ustanovenom osobitným predpisom[14)](#poznamky.poznamka-14) Vojenskej polícii a nález kostrových pozostatkov Policajnému zboru a riadiť sa pokynmi príslušníka Policajného zboru alebo Vojenskej polície,

k) zabezpečovať spojenie s operačným strediskom tiesňového volania záchrannej zdravotnej služby alebo s poskytovateľom záchrannej zdravotnej služby a Hasičským a záchranným zborom na zabezpečenie záchrannej zdravotnej služby a hasičského zásahu,

l) zakázať vstup na stavenisko a na stavbu osobe, ktorá nie je oprávnená vstupovať na stavenisko, a vykázať takúto osobu zo staveniska a zo stavby,

m) vykázať z miesta výkonu práce osobu, ktorá je pod vplyvom alkoholu alebo inej návykovej látky.

(4) Ak ide o rozsiahlu stavbu, na ktorej je potrebný väčší počet stavbyvedúcich, hlavný stavbyvedúci určí pre jednotlivé úseky alebo časti stavby alebo pre jednotlivé stavby súboru stavieb jedného alebo niekoľkých pomocných stavbyvedúcich, ktorí zodpovedajú za zverený úsek alebo časť stavby. Hlavný stavbyvedúci zodpovedá za stavbu ako celok.

(5) Ak ide o vyhradenú stavbu, musí osoba poverená výkonom hlavného stavbyvedúceho spĺňať požiadavky autorizácie podľa osobitného predpisu.

**§ 38**

(1) Stavbyvedúci je povinný pri spravovaní staveniska zabezpečiť, aby stavenisko

a) bolo zabezpečené pred vstupom cudzích osôb najmä ohradením alebo oplotením a malo zriadený uzamykateľný vstup osôb; to neplatí, ak ide o líniovú stavbu,

b) bolo označené ako stavenisko s uvedením základných údajov o stavbe,

c) spĺňalo minimálne bezpečnostné a zdravotné požiadavky na stavenisko,

d) malo zriadený vjazd z verejnej komunikácie alebo účelovej komunikácie na prísun stavebných výrobkov a stavebných mechanizmov a na príjazd hasičských vozidiel a vozidiel záchrannej zdravotnej služby až k zhotovovanej stavbe a výjazd zo staveniska na odvoz stavebného odpadu a odpadu z demolácií,

e) umožňovalo bezpečné a racionálne uloženie stavebných výrobkov a stavebných mechanizmov bez obmedzenia prevádzky zariadení staveniska,

f) malo zabezpečený prívod vody a elektrickej energie; to neplatí, ak ide o líniovú stavbu,

g) malo zabezpečenú likvidáciu alebo odvoz odpadu zo staveniska a zo stavby,

h) malo vybavenie potrebné na uskutočňovanie stavebných prác, na prevádzku stavebných mechanizmov a na pobyt osôb uskutočňujúcich stavebné práce,

i) bolo prevádzkované tak, aby neohrozovalo bezpečnosť ľudí na stavenisku a aby bola zabezpečená ochrana životného prostredia,

j) nezaťažovalo okolie nadmerným hlukom, vibráciami, optickým žiarením, prachom a zápachom z uskutočňovania stavebných prác a z prevádzky stavebných mechanizmov, najmä v čase nočného pokoja a v dňoch pracovného pokoja.

(2) Na stavenisko je oprávnený vstupovať s vedomím stavbyvedúceho

a) zhotoviteľ stavby a jeho zmluvní dodávatelia,

b) stavebník a vlastník pozemku, ak nie je stavebníkom,

c) generálny projektant a projektanti častí projektovej dokumentácie a iní špecialisti, ktorí sa podieľajú na vypracovaní projektovej dokumentácie na výkon dohľadu projektanta,

d) autor architektonického diela na výkon autorského dohľadu,

e) osoba poverená vykonávať stavebný dozor,

f) osoba vykonávajúca štátny stavebný dohľad a ňou prizvaná osoba,

g) zamestnanec stavebného úradu pri výkone svojej činnosti,

h) oprávnená osoba orgánu vykonávajúceho štátny dohľad alebo dozor podľa osobitných predpisov,

i) geodet na výkon geodetických a kartografických činností,

j) koordinátor projektovej dokumentácie, bezpečnostný technik a koordinátor bezpečnosti na stavenisku,

k) správca bytového domu, správca nebytového domu alebo predseda spoločenstva vlastníkov bytov a nebytových priestorov, ak ide o zmenu, stavebnú úpravu alebo údržbu bytového domu,

l) osoba zabezpečujúca odvoz alebo likvidáciu odpadu.

(3) Iné osoby ako osoby uvedené v odseku 2 môžu vstupovať na stavenisko a na stavbu len so súhlasom stavbyvedúceho a môžu sa pohybovať po stavenisku a po stavbe len v sprievode stavbyvedúceho alebo ním určenej osoby; to neplatí, ak ide o osoby, ktorých účasť je nevyhnutná na riadne uskutočnenie kontrolnej prehliadky stavby, výkonu štátneho stavebného dohľadu alebo odborného dozoru nad bezpečnosťou technických zariadení v sprievode držiteľa oprávnenia.

**§ 39**

(1) Stavbyvedúci je povinný viesť o stavbe stavebný denník. Stavebný denník je u stavbyvedúceho k dispozícii na zápisy a na kontrolu od prvého dňa zriadenia staveniska až do dňa odovzdania stavby.

(2) Stavbyvedúci je povinný umožniť zápis do stavebného denníka

a) generálnemu projektantovi, projektantom častí projektovej dokumentácie a špecialistovi požiarnej ochrany,

b) stavebníkovi a vlastníkovi stavby, ak nie je stavebníkom,

c) geodetovi,

d) osobe poverenej vykonávať stavebný dozor,

e) osobe vykonávajúcej štátny stavebný dohľad alebo kontrolnú prehliadku,

f) oprávnenej osobe orgánu vykonávajúceho štátny dohľad alebo dozor podľa osobitných predpisov,

g) koordinátorovi projektovej dokumentácie, bezpečnostnému technikovi a koordinátorovi bezpečnosti,

h) autorovi architektonického diela na výkon autorského dohľadu,

i) geológovi a geotechnikovi,

j) správcovi bytového domu, správcovi nebytového domu alebo predsedovi spoločenstva vlastníkov bytov a nebytových priestorov, ak ide o zmenu, stavebnú úpravu alebo údržbu bytového domu.

**§ 40**

**Geodet**

(1) Geodet uskutočňuje geodetické a kartografické činnosti pri činnostiach vo výstavbe a počas prevádzkovania stavby. Geodet musí spĺňať požiadavky na výkon geodetických a kartografických činností podľa osobitného predpisu.[15)](#poznamky.poznamka-15) Na autorizáciu výsledkov vybraných geodetických a kartografických činností musí byť zapísaný v zozname alebo v registri autorizovaných geodetov a kartografov.[16)](#poznamky.poznamka-16)

(2) Ak ide o vyhradenú stavbu alebo o rozsiahlu stavbu, na ktorej je potrebný väčší počet geodetov, hlavný geodet na stavbe koordinuje pre jednotlivé úseky alebo časti stavby činnosť jedného alebo niekoľkých geodetov.

(3) Geodet je povinný najmä

a) zabezpečiť autorizačné overenie výsledkov vybraných geodetických a kartografických činností oprávnenou osobou,

b) spolupracovať s projektantom na príprave podkladov na vypracovanie projektovej dokumentácie a na vyhotovovaní vytyčovacích výkresov stavby,

c) vyhotoviť pri preberaní a odovzdávaní geodetických podkladov protokol alebo záznam v stavebnom denníku,

d) vyhotoviť projekt vytyčovacej siete a vybudovať vytyčovaciu sieť,

e) uskutočniť v teréne merania potrebné na vytýčenie priestorovej polohy stavby a podrobné vytýčenie stavby,

f) vykonávať priebežne kontrolné merania terénu, geometrických parametrov stavby a priestorovej polohy stavby,

g) vyhotoviť projekt na meranie posunov a pretvorení a vykonávať meranie posunov a pretvorení stavby,

h) vyhotoviť geodetickú časť dokumentácie skutočného zhotovenia stavby, porealizačné zameranie stavby a geometrický plán na aktualizáciu katastrálneho operátu,

i) vyhotoviť geodetické podklady na súborné spracovanie stavby v informačnom systéme.

**§ 41**

**Začatie stavby**

Začatím stavby sa rozumie začatie uskutočňovania stavebných prác priamo súvisiacich so zhotovovaním stavby. Za začatie stavby sa nepovažuje uskutočňovanie prípravných prác, najmä ohradenie miesta stavby a zriadenie staveniska, vybavenie staveniska potrebným zariadením a vybavením, zabezpečenie prístupu a príjazdu na stavenisko, zabezpečenie prívodu vody a elektrickej energie na stavenisko, odstránenie porastov z miesta stavby, vykonanie skrývky humusového horizontu poľnohospodárskej pôdy a odvoz odpadu z miesta stavby a označenie stavby.

**§ 42**

**Vytýčenie stavby**

(1) Zhotovovať novú stavbu alebo prístavbu a uskutočňovať terénne úpravy možno až po ich vytýčení geodetom v teréne; to neplatí, ak ide o drobnú stavbu, na ktorú sa vyžaduje ohlásenie.

(2) Vytýčenie priestorovej polohy stavby musí zodpovedať podmienkam vyplývajúcim z právoplatného rozhodnutia o stavebnom zámere a vytyčovaciemu výkresu priestorovej polohy stavby.

(3) Vytýčenie jednotlivých častí stavby sa uskutoční podľa vytyčovacích výkresov vypracovaných na základe overeného projektu stavby. O vytýčení stavby a o vyznačení polohy vytýčených bodov v teréne vyhotoví geodet protokol o vytýčení a vytýčenie zaznamená v stavebnom denníku.

**§ 43**

**Kontrolná prehliadka stavby**

(1) Ak stavebný úrad v rozhodnutí o stavebnom zámere určil, že pred začatím niektorého štádia zhotovovania stavby alebo odstraňovania stavby alebo pred začatím niektorých stavebných prác alebo po ukončení niektorých stavebných prác sa uskutoční kontrolná prehliadka stavby, stavbyvedúci je povinný v dostatočnom časovom predstihu oznámiť stavebnému úradu, dotknutému orgánu, stavebníkovi, projektantovi a osobe poverenej výkonom stavebného dozoru termín konania kontrolnej prehliadky.

(2) Ak sa na stavbe majú uskutočniť stavebné práce vedúce k odchýlke od overeného projektu stavby, môže stavebník na návrh stavbyvedúceho, projektanta alebo osoby poverenej výkonom stavebného dozoru pred ich uskutočnením zvolať mimoriadnu kontrolnú prehliadku stavby. Ak odchýlky od overeného projektu stavby nie sú v rozpore s rozhodnutím o stavebnom zámere a s podmienkami dotknutých orgánov a dotknutých právnických osôb uplatnenými v záväzných stanoviskách dotknutých orgánov a v záväzných vyjadreniach dotknutých právnických osôb, projektant ich vyznačí v projekte stavby, stavbyvedúci ich uvedie v zápisnici podľa odseku 4 a zaznamená v stavebnom denníku.

(3) Ak sa stavebný úrad nezúčastnil mimoriadnej kontrolnej prehliadky, stavebník mu zašle zápisnicu na odsúhlasenie. Stavebný úrad zápisnicu odsúhlasí do troch dní odo dňa doručenia a zaznamená v informačnom systéme. Ak odchýlky od overeného projektu stavby nemožno povoliť postupom podľa odseku 2, určí stavebný úrad, že je potrebné overenie zmeny projektu stavby alebo nové konanie o stavebnom zámere.

(4) Z kontrolnej prehliadky stavby sa spíše zápisnica, ktorú podpisujú stavbyvedúci, projektant, osoba poverená výkonom stavebného dozoru a zamestnanec stavebného úradu, ako aj osoby, ktoré boli prizvané na kontrolnú prehliadku. V zápisnici sa uvedie obsah kontrolnej prehliadky a dohodnutá zmena projektu stavby. Jedno vyhotovenie zápisnice je súčasťou dokumentácie stavby uloženej u stavbyvedúceho na stavenisku. Zápisnicu je povinný stavebník alebo stavbyvedúci zaznamenať v informačnom systéme.

(5) Uskutočnenie kontrolnej prehliadky stavby sa zaznamená do stavebného denníka.

(6) Ak sa kontrolnou prehliadkou stavby zistí, že na stavbe sa uskutočňujú nepovolené stavebné práce vedúce k odchýlke od overeného projektu stavby, stavebný úrad vyzve na ukončenie nepovolených stavebných prác a zistenú skutočnosť oznámi stavebnému inšpektorátu.

**§ 44**

**Ochrana kultúrneho dedičstva a osobitne chránených častí prírody a krajiny**

(1) Ak sa pri stavebných prácach nájde vec, ktorá môže mať pamiatkovú hodnotu, archeologický nález alebo osobitne chránená časť prírody, stavbyvedúci je povinný

a) bezodkladne zabezpečiť prerušenie stavebných prác, ktoré by mohli nález ohroziť,

b) ohlásiť nález krajskému pamiatkovému úradu alebo orgánu ochrany prírody a krajiny a riadiť sa ich pokynmi,

c) vykonať opatrenia na ochranu nálezu do jeho odborného posúdenia,

d) zaznamenať do stavebného denníka čas a okolnosti nálezu, čas jeho ohlásenia a opis vykonaných opatrení,

e) oznámiť nález a vykonané opatrenia orgánu štátneho stavebného dohľadu.

(2) Ak je na ochranu, zabezpečenie alebo odvoz nálezu podľa odseku 1 potrebné dočasne prerušiť alebo natrvalo zastaviť uskutočňovanie stavebných prác, stavebný inšpektorát rozhodne na základe stanoviska príslušného orgánu na ochranu pamiatkového fondu alebo Ministerstva životného prostredia Slovenskej republiky o prerušení stavebných prác na nevyhnutný čas alebo nariadi úplné zastavenie stavebných prác.

(3) Vlastníkovi stavby patrí za obmedzenie na základe rozhodnutia podľa odseku 2 primeraná náhrada preukázateľnej majetkovej ujmy, o ktorej rozhodne stavebný inšpektorát na základe stanoviska príslušného orgánu podľa odseku 2.

(4) Na stavbe zhotovovanej svojpomocou sa povinnosti podľa odseku 1 vzťahujú na stavebníka.

**§ 45**

**Povinnosti vlastníka stavby**

(1) Vlastník stavby je povinný pri užívaní trvalo udržiavať stavbu podľa prevádzkovej dokumentácie tak, aby bola po celý čas prevádzkovania v súlade so základnými požiadavkami na stavby, s technickými predpismi a prevádzkovými predpismi, ktoré sa vzťahujú na prevádzku jej vybavenia.

(2) Vlastník stavby je povinný

a) udržiavať stavbu v dobrom stavebno-technickom stave a zistené prevádzkové nedostatky včas odstraňovať údržbou stavby,

b) dbať, aby stavba neporušovala hygienické a protipožiarne predpisy,

c) udržiavať technické systémy budovy a ostatné technické vybavenie stavby vo funkčnom stave,

d) dodržiavať režim pravidelných kontrol určených prevádzkovou dokumentáciou, technickými predpismi, prevádzkovými poriadkami stavieb a návodmi výrobcov stavebných výrobkov,

e) včas zabezpečiť plánované kontrolné prehliadky nosných konštrukcií stavby a technických systémov budovy a revízie, údržbu, opravy a výmenu technických zariadení,

f) aktualizovať dokumentáciu o stavbe, energetický certifikát a doklady o vykonaných pravidelných kontrolných prehliadkach nosných konštrukcií stavby a technických systémov budov a dokumentáciu o revíziách, údržbe, opravách a výmene technických zariadení; pri zmene vlastníka stavby je povinný ich odovzdať novému vlastníkovi stavby,

g) vykonať včas neodkladné práce nariadené stavebným inšpektorátom,

h) užívať stavbu na účel podľa kolaudačného osvedčenia a pri zmene účelu stavby požiadať o novú kolaudáciu,

i) odstrániť dočasnú stavbu po uplynutí času jej trvania určeného v rozhodnutí stavebného úradu a odstránenie dočasnej stavby oznámiť stavebnému úradu,

j) zabezpečiť včas geodetické meranie posunov a pretvorení zhotovenej stavby alebo jej časti, ak to charakter stavby a podmienky jej užívania vyžadujú alebo o potrebe týchto meraní rozhodol projektant.

(3) Vlastník informačnej konštrukcie je povinný informačnú konštrukciu viditeľne označiť svojím menom a priezviskom alebo názvom, ochrannou známkou, zaužívaným logom alebo iným viditeľným symbolom, ktorý umožňuje jeho verejnú identifikáciu.

**§ 46**

**Opatrenie na susednom pozemku alebo susednej stavbe**

(1) Ak je to nevyhnutné, najmä z dôvodu stiesnených pomerov v mieste uskutočňovania stavebných prác, stavebný úrad môže v rozhodnutí o stavebnom zámere uložiť vlastníkovi susedného pozemku alebo susednej stavby, aby na nevyhnutný čas a v nevyhnutnom rozsahu strpel uskutočnenie stavebných prác z jeho pozemku alebo stavby. Rovnaké oprávnenie má stavebný inšpektorát na uskutočnenie nariadených stavebných prác ([§ 75](#paragraf-75)).

(2) Ten, v prospech koho stavebný úrad alebo stavebný inšpektorát uložil opatrenie podľa odseku 1, je povinný vopred oznámiť uskutočňovanie stavebných prác a dbať, aby čo najmenej rušil užívanie susednej stavby alebo susedného pozemku a aby uskutočňovanými stavebnými prácami nevznikli škody, ktorým možno zabrániť; je povinný po skončení stavebných prác uviesť stavbu alebo pozemok do pôvodného stavu alebo ak to nie je možné, nahradiť spôsobenú škodu podľa všeobecných predpisov o náhrade škody.

**§ 47**

**Úľavy pri živelných pohromách a haváriách**

(1) Ak je v dôsledku živelnej pohromy alebo havárie, so zámerom predísť ohrozeniu života alebo zdravia ľudí, ohrozeniu životného prostredia alebo vzniku bezprostredne hroziacej závažnej škody (ďalej len „mimoriadna udalosť“) nevyhnutné bezodkladne uskutočniť stavebné práce na zhotovenie dočasnej stavby alebo uskutočniť neodkladnú zmenu stavby alebo terénne úpravy, búracie práce alebo zabezpečovacie stavebné práce, zhotoviť stavbu energetického zariadenia, ak je podľa vyjadrenia prevádzkovateľa siete ohrozená distribúcia energie, možno tieto stavebné práce začať uskutočňovať bez predchádzajúceho stavebného zámeru a jeho prerokovania a konania stavebného úradu o ňom. Ten, kto stavebné práce organizuje alebo zabezpečuje, je povinný bezodkladne o ich uskutočňovaní upovedomiť stavebný úrad. Stavebný úrad môže uložiť povinnosť ohlásiť niektoré štádium uskutočňovania stavebných prác na kontrolnú prehliadku.

(2) Ak sa majú obnoviť stavby alebo pozemky poškodené alebo zničené mimoriadnou udalosťou v súlade s pôvodnými stavebnými povoleniami alebo ohláseniami a projektovou dokumentáciou, postačuje, ak sa stavebné práce potrebné na ich obnovenie ohlásia stavebnému úradu. Stavebný úrad môže vlastníkovi stavby alebo vlastníkovi pozemku uložiť povinnosť ohlásiť niektoré štádium uskutočňovania stavebných prác na kontrolnú prehliadku.

(3) Ak je na zmiernenie následkov mimoriadnej udalosti alebo na odvrátenie jej hrozby nevyhnutné zhotoviť novú stavbu, uskutočniť zmenu stavby, odstrániť stavbu alebo vykonať terénne úpravy, stavebný úrad môže obmedziť rozsah návrhu na začatie konania a jeho príloh na nevyhnutný rozsah potrebný na posúdenie stavebného zámeru a na rozhodnutie o ňom a na vypracovanie projektu stavby, alebo určiť lehotu na dodatočné doloženie dokladov.

ŠTVRTÁ ČASŤ

**ROZHODNUTIA A OPATRENIA STAVEBNÉHO ÚRADU**

Prvá hlava

**Konanie o stavebnom zámere**

**§ 48**

**Správny orgán**

(1) Správny orgán príslušný na konanie o stavebnom zámere je príslušný aj na súvisiace rozhodovanie v priebehu uskutočňovania stavebných prác a na vydanie kolaudačného osvedčenia.

(2) Ak stavebný zámer obsahuje súbor stavieb, pre ktoré je príslušných viac stavebných úradov, správnym orgánom príslušným na konanie o stavebnom zámere je ten stavebný úrad, ktorý je príslušný na rozhodnutie o stavebnom zámere hlavnej stavby. Ostatné stavebné úrady majú v tomto konaní postavenie dotknutého orgánu.

(3) Súčasťou rozhodovania v jednom konaní sú aj vyvolané úpravy, najmä preložky stavieb dopravnej infraštruktúry a sietí technického vybavenia územia, ochranné stavby, stavby na ochranu biotopov a umožnenia prirodzenej migrácie voľne žijúcich zvierat, ako aj vonkajšie úpravy.

(4) Orgány verejnej správy, ktoré konajú vo veciach výstavby, vydávajú rozhodnutia alebo stanoviská podľa osobitných predpisov, sú povinné spolupracovať, najmä sú povinné dbať na to, aby vecne súvisiace správne konania na seba ak možno nadväzovali, všestranne využívať výsledky týchto konaní a odovzdávať včas a úplné stanoviská.

**§ 49**

**Účastník konania**

(1) Účastníkom konania v konaní o stavebnom zámere je

a) stavebník,

b) vlastník stavby, vlastník pozemku, na ktorom sa má uskutočniť stavba a ten, kto má k tejto stavbe alebo k tomuto pozemku iné práva, ak nie je stavebníkom,

c) vlastník susednej stavby a vlastník susedného pozemku, ak ich vlastnícke právo alebo iné práva k týmto stavbám a pozemkom môžu byť rozhodnutím o stavebnom zámere priamo dotknuté,

d) ten, komu toto postavenie vyplýva z osobitného predpisu.[17)](#poznamky.poznamka-17)

(2) Účastníkmi konania podľa odseku 1 nie sú nájomcovia bytov a nebytových priestorov.

(3) Projektant je účastníkom konania v časti, ktorá sa týka obsahu a náležitostí stavebného zámeru a správy o prerokovaní stavebného zámeru.

(4) Ak stavebník zomrel alebo bol vyhlásený za mŕtveho, alebo právnická osoba, ktorá bola stavebníkom zanikla alebo postúpila práva inej osobe, v konaní sa pokračuje s ich právnym nástupcom ak preukáže právny vzťah k pozemku alebo k stavbe, ktoré sú predmetom konania, v rozsahu, ktorý sa vzťahoval na pôvodného stavebníka.

**§ 50**

**Žiadosť**

(1) Žiadosť na začatie konania (ďalej len „žiadosť“) podáva stavebník stavebnému úradu elektronicky prostredníctvom na to určeného formulára.

(2) K žiadosti sa priloží projektová dokumentácia vypracovaná oprávnenou osobou a správa o prerokovaní stavebného zámeru. Ak sú prílohy k žiadosti uložené v informačnom systéme, v žiadosti sa uvedie priamy odkaz na miesto, kde sú prostredníctvom informačného systému dostupné.

(3) Ak žiadosť neobsahuje predpísané náležitosti, stavebný úrad vyzve do 15 dní odo dňa doručenia žiadosti stavebníka, aby žiadosť v určenej lehote doplnil, a upozorní ho, že inak konanie zastaví.

**§ 51**

**Oznámenie o začatí konania**

(1) Správny orgán oznámi začatie konania účastníkom konania, dotknutým orgánom a dotknutým právnickým osobám do siedmich dní odo dňa, keď je žiadosť úplná.

(2) V oznámení o začatí konania správny orgán uvedie podstatné údaje zo žiadosti alebo priloží kópiu žiadosti, určí termín ústneho pojednávania a miestnej obhliadky, ak sa nariaďuje, a uvedie miesto, kde sa možno oboznámiť s podkladmi pre vydanie rozhodnutia. Správny orgán v oznámení o začatí konania upozorní účastníkov konania, dotknuté orgány a dotknuté právnické osoby, že svoje návrhy, pripomienky a námietky môžu uplatniť najneskôr na ústnom pojednávaní; na neskôr podané návrhy, pripomienky a námietky sa neprihliadne. Ak správny orgán nenariadil ústne pojednávanie, lehota na uplatnenie pripomienok a námietok nesmie byť kratšia ako sedem pracovných dní odo dňa doručenia oznámenia.

(3) Ak počet účastníkov konania je väčší ako 20, alebo ak konaniu predchádzal proces posudzovania vplyvov na životné prostredie alebo ak účastník konania alebo pobyt účastníkov konania nie je správnemu orgánu známy, sa oznámenie o začatí konania oznamuje verejnou vyhláškou; týmto nie je dotknuté doručenie úradného dokumentu do elektronickej schránky dotknutých orgánov a dotknutých právnických osôb.

**§ 52**

**Dokazovanie**

(1) Obsah verejne prístupnej časti informačného systému sa na účely konania považuje za všeobecne známe skutočnosti.

(2) Obsah predchádzajúcich vlastných rozhodnutí a stanovísk správneho orgánu a údaje a informácie uvedené na webovom sídle alebo na úradnej tabuli správneho orgánu sa na účely konania považujú za skutočnosti známe správnemu orgánu z úradnej činnosti.

(3) Správny orgán je povinný zaoberať sa všetkými návrhmi, pripomienkami a námietkami uplatnenými účastníkmi konania.

(4) Návrhy, pripomienky a námietky účastníkov konania musia obsahovať údaj o tom, kto ich podáva, akého konania sa týkajú a v čom vidí účastník konania porušenie alebo nezákonné obmedzenie jeho práv a právom chránených záujmov.

(5) Správny orgán neprihliadne na návrhy, pripomienky a námietky účastníkov konania, ktoré sledujú iný cieľ ako ochranu práv a právom chránených záujmov účastníka konania, najmä poškodiť iného, získať neoprávnený prospech, dosiahnuť prieťahy v konaní a obštrukcie alebo ktorých vyhovením by došlo k porušeniu všeobecne záväzných právnych predpisov, k rozporu so záväznou časťou územnoplánovacej dokumentácie alebo so záverečným stanoviskom orgánu posudzovania vplyvov stavby na životné prostredie (ďalej len „orgán posudzovania vplyvov“).

(6) Správny orgán neprihliadne ani na

a) opätovne uplatnené návrhy, pripomienky a námietky účastníkov konania a dotknutých orgánov, o ktorých už bolo právoplatne rozhodnuté v inom konaní, ktorého obsah je záväzný pre rozhodnutie; to neplatí, ak sa zásadne zmenili skutkové okolnosti alebo predmet rozhodovania,

b) návrhy, pripomienky a námietky účastníkov konania, ktoré nemajú vplyv na ich práva a právom chránené záujmy alebo na plnenie zákonných alebo uložených povinností,

c) návrhy, pripomienky a námietky účastníkov konania, ktoré sa priamo netýkajú predmetu rozhodovania,

d) návrhy, pripomienky a námietky účastníkov konania podané po lehote,

e) anonymné podania.

(7) Odvolací orgán v odvolacom konaní neprihliadne na návrhy, pripomienky a námietky účastníkov konania, ktoré účastníci konania neuplatnili k stavebnému zámeru alebo v prvostupňovom konaní v určenej lehote, hoci mali a mohli byť uplatnené; to neplatí, ak sa preukáže, že ide o opomenutého účastníka konania.

**§ 53**

**Ústne pojednávanie**

(1) Správny orgán nariadi ústne pojednávanie, ak zo správy o prerokovaní stavebného zámeru vyplýva, že v rámci vyhodnocovania podmienok a požiadaviek zo záväzných stanovísk dotknutých orgánov a záväzných vyjadrení dotknutých právnických osôb stavebník a projektant neakceptoval predložené podmienky a požiadavky z dôvodu, že boli nesúladné. Ústne pojednávanie možno spojiť s miestnou obhliadkou pozemku alebo stavby, ak je to účelné na odstránenie nesúladu.

(2) Správny orgán nenariadi ústne pojednávanie, ak sú mu dobre známe pomery staveniska a žiadosť poskytuje dostatočný podklad pre posúdenie navrhovanej stavby; to neplatí, ak vedie konanie, ktorého predmetom je súbor stavieb.

(3) Ak správny orgán nariadi ústne pojednávanie, predvolá na ústne pojednávanie stavebníka, projektanta, účastníkov konania, dotknuté orgány a dotknuté právnické osoby, ktoré k obsahu stavebného zámeru uplatnili nesúladné záväzné stanoviská alebo záväzné vyjadrenia; správny orgán môže na ústne pojednávanie prizvať aj iné osoby, ktorých účasť môže byť účelná.

(4) Predvolanie na ústne pojednávanie správny orgán doručí účastníkom konania, dotknutým orgánom a dotknutým právnickým osobám najmenej sedem pracovných dní pred ústnym pojednávaním.

**§ 54**

**Odstraňovanie rozporov**

(1) Rozpory medzi záväznými stanoviskami dotknutých orgánov k stavebnému zámeru a inými uplatnenými stanoviskami, ktoré sa nepodarilo odstrániť stavebníkovi a projektantovi pred podaním návrhu na začatie konania, odstraňuje správny orgán v konaní.

(2) Ak sú záväzné stanoviská vzájomne rozporné, správny orgán vedie dotknuté orgány k odstráneniu rozporu dohodou. Ak sa nepodarí odstrániť rozpor medzi záväznými stanoviskami dohodou na ústnom pojednávaní, správny orgán preruší konanie a vyžiada si stanoviská od ich príslušných najbližšie nadriadených orgánov, ktoré sú ich povinné vydať do 30 dní odo dňa doručenia žiadosti. Ak sa ani tak nedosiahne odstránenie rozporu alebo ak dotknutý orgán nemá nadriadený orgán, správny orgán požiada o odstránenie rozporu úrad. Úrad rozhodne o rozporoch po dohode s príslušnými ústrednými orgánmi štátnej správy a územnej samosprávy do 30 dní odo dňa doručenia ich stanovísk.

**§ 55**

**Občianskoprávne námietky**

(1) Ak sa v konaní vyskytne námietka alebo spor medzi účastníkmi konania vyplývajúci z vlastníckych práv alebo iných práv k pozemku alebo k stavbe, o ktorej správny orgán nie je oprávnený rozhodnúť, pokúsi sa vyriešiť námietku alebo spor dohodou účastníkov konania alebo uzavretím zmieru.

(2) Ak sa nepodarí vyriešiť námietku alebo spor dohodou účastníkov konania ani uzavrieť zmier, správny orgán konanie preruší a vyzve účastníka konania, ktorý námietku uplatnil, aby podal návrh na rozhodnutie o obsahu námietky alebo sporu súdu, a na podanie návrhu určí primeranú lehotu, ktorá nesmie byť dlhšia ako 60 dní.

(3) Ak v určenej lehote účastník konania nepreukázal podanie návrhu, správny orgán je oprávnený urobiť si úsudok o námietke ako o predbežnej otázke na základe verejných listín.

**§ 56**

**Zastavenie konania**

(1) Správny orgán okrem dôvodov podľa [§ 30 ods. 1](#paragraf-30.odsek-1) správneho poriadku zastaví konanie aj vtedy, ak zistí, že

a) žiadateľ nemá právny vzťah k pozemku alebo k stavbe, na ktorých sa majú uskutočniť stavebné práce,

b) stavba nebola predmetom konania podľa osobitného predpisu, hoci mala byť,

c) stavebné práce sa už uskutočňujú,

d) žiadateľ, ktorým je právnická osoba, zanikol bez právneho nástupcu,

e) žiadateľ nedoplnil žiadosť v určenej lehote alebo

f) odpadol dôvod konania.

(2) Na zastavenie konania z dôvodu späťvzatia žiadosti stavebníkom nie je potrebný súhlas účastníkov konania, ktorí nie sú spolužiadatelia.

**§ 57**

**Predmet konania**

(1) Predmet konania vyplýva zo žiadosti a zo správy o prerokovaní stavebného zámeru. Správny orgán je viazaný týmto predmetom konania a musí viesť konanie k rozhodnutiu o ňom.

(2) Správny orgán pri posudzovaní žiadosti a rozhodovaní o stavebnom zámere zisťuje, či

a) žiadateľ má právo k pozemku alebo k stavbe umožňujúce uskutočniť stavebné práce,

b) stavebné práce sú v súlade s rozhodnutím orgánu posudzovania vplyvov,

c) z predložených podkladov vyplýva súlad so záujmom chráneným osobitným predpisom a so záväzným stanoviskom orgánu územného plánovania,

d) stavba podľa stavebného zámeru spĺňa požiadavky na bezbariérové užívanie, ak je určená na všeobecné užívanie alebo ide o budovu, ktorú bude navštevovať verejnosť,

e) sú podľa správy o prerokovaní stavebného zámeru uplatnené záväzné stanoviská dotknutých orgánov a záväzné vyjadrenia dotknutých právnických osôb,

f) pripomienky a návrhy účastníkov konania sú uplatnené a

g) stavebný zámer vypracoval projektant a správu o prerokovaní stavebného zámeru vypracoval stavebník alebo ním poverený projektant.

(3) Správny orgán môže na žiadosť stavebníka rozhodovať o stavebnom zámere a zároveň overiť projekt stavby, ak stavebník predložil v konaní súhlasné doložky súladu vydané dotknutými orgánmi a dotknutými právnickými osobami.

(4) Ak stavebný úrad zistí rozpor medzi záväznými stanoviskami dotknutých orgánov, postupuje podľa [§ 54](#paragraf-54).

**§ 58**

**Lehota na rozhodnutie**

(1) Ak tento zákon alebo osobitný predpis neustanovuje inak, vo veciach, ktoré môže správny orgán rozhodnúť na podklade žiadosti bez potreby ústneho pojednávania alebo miestnej obhliadky, je povinný rozhodnúť do 30 dní odo dňa, keď je žiadosť úplná; v ostatných prípadoch rozhodne do 60 dní odo dňa, keď je žiadosť úplná.

(2) Ak ide o vyhradenú stavbu, o líniovú stavbu alebo o stavbu s veľkým počtom účastníkov konania, alebo ak je nevyhnutné obstarať znalecký posudok, správny orgán rozhodne do 90 dní. Lehota na rozhodnutie neplynie počas dní, kedy správny orgán nemal k dispozícii znalecký posudok alebo výsledok štátnej expertízy.

(3) Do lehoty podľa odsekov 1 a 2 sa nezapočítava doba doručovania oznámenia o začatí konania a v prípade ústneho pojednávania sa nezapočítava doba do dňa ústneho pojednávania.

**§ 59**

**Zamietnutie žiadosti**

(1) Správny orgán zamietne žiadosť, ak zo žiadosti a z podkladov vyplýva, že

a) umiestnenie stavby nie je v súlade so záväzným stanoviskom orgánu územného plánovania alebo s rozhodnutím orgánu posudzovania vplyvov,

b) stavebný zámer nevypracoval projektant,

c) navrhovaná stavba je v rozpore so záujmami chránenými osobitným predpisom,

d) stavba podľa stavebného zámeru nespĺňa požiadavky na bezbariérové užívanie, ak je určená na všeobecné užívanie alebo ide o budovu, ktorú bude navštevovať verejnosť,

e) k stavbe nie je zabezpečený prístup z verejnej komunikácie v kapacite dostatočnej pre prevádzkovateľa stavby alebo pre jej užívateľov a návštevníkov, alebo

f) bolo predložené vyjadrenie dotknutej právnickej osoby, z ktorého vyplýva, že stavbu nemožno pripojiť na siete technického vybavenia územia v mieste stavby, najmä na verejný vodovod, na verejnú kanalizáciu a na distribučnú sieť elektrickej energie; to neplatí, ak ide o stavbu, ktorá na svoju prevádzku nevyžaduje pripojenie na siete technického vybavenia územia alebo siete technického vybavenia územia nie sú v dosahu.

(2) Správny orgán zamietne žiadosť, ak sa v konaní nepodarilo odstrániť rozpor medzi záväznými stanoviskami ani postupom podľa [§ 54](#paragraf-54).

**§ 60**

**Rozhodnutie**

(1) Rozhodnutím vo veci je rozhodnutie o stavebnom zámere. Správny orgán v rozhodnutí o stavebnom zámere odsúhlasí stavebný zámer, pričom

a) rozhodne o rozporných požiadavkách a stanoviskách zo správy o prerokovaní stavebného zámeru postupom podľa [§ 54](#paragraf-54),

b) rozhodne o námietkach účastníkov konania,

c) určí podľa záväzných údajov z katastra nehnuteľností pozemky, ktoré budú tvoriť stavenisko,

d) určí požiadavky na označenie staveniska a stavby,

e) určí podrobnosti o povolených opatreniach na stavbe alebo na pozemku mimo staveniska,

f) určí povinnosť plniť požiadavky dotknutých orgánov uplatnené v záväzných stanoviskách, ak nie sú určené správnymi rozhodnutiami a požiadavky uplatnené vo vyjadreniach dotknutých právnických osôb,

g) určí štádiá zhotovovania stavby, v ktorých je potrebné uskutočniť kontrolnú prehliadku stavby a aké osoby alebo podklady je potrebné na jej uskutočnenie zabezpečiť,

h) určí povinnosť oznámiť do 15 dní od uzatvorenia zmluvy obchodné meno zhotoviteľa stavby a meno a priezvisko stavbyvedúceho, ak zhotoviteľ stavby bude určený až po overení projektu stavby,

i) určí lehotu výstavby,

j) určí potrebu vykonania skúšobnej prevádzky, ak to vyplýva zo záväzného stanoviska dotknutého orgánu alebo z prevádzkových dôvodov,

k) môže upustiť od kolaudácie pre stavby, ktoré po ohlásení určil na konanie o stavebnom zámere.

(2) Ak ide o stavbu, ktorá sa bude zhotovovať v etapách, správny orgán v rozhodnutí o stavebnom zámere schváli harmonogram výstavby.

**§ 61**

**Platnosť rozhodnutia o stavebnom zámere a oznamovanie**

(1) Rozhodnutie o stavebnom zámere platí dva roky, pri líniových stavbách a pri vyhradených stavbách tri roky a pri informačnej konštrukcii a pri zmontovanom výrobku jeden rok odo dňa, keď nadobudlo právoplatnosť, ak správny orgán neurčil dlhšiu lehotu; nestráca však platnosť, ak bola v týchto lehotách podaná žiadosť o overenie projektu. Rozhodnutie o stavebnom zámere stráca platnosť dňom straty platnosti overovacej doložky.

(2) Rozhodnutie o stavebnom zámere sa oznamuje rovnako ako začatie konania.

(3) Ak počet účastníkov konania je väčší ako 20, alebo ak konaniu predchádzalo posudzovanie vplyvov na životné prostredie a záverečné stanovisko orgánu posudzovania vplyvov je podkladom na konanie, sa rozhodnutie o stavebnom zámere oznamuje verejnou vyhláškou.

(4) Rozhodnutie o stavebnom zámere je záväzné aj pre právnych nástupcov účastníkov konania.

**§ 62**

**Konanie o zmene alebo zrušení rozhodnutia o stavebnom zámere**

(1) Správny orgán môže rozhodnúť o zmene rozhodnutia o stavebnom zámere, ak ide o

a) zmenu stavebníka,

b) predĺženie platnosti rozhodnutia o stavebnom zámere,

c) zmenu lehoty výstavby alebo zmenu času trvania dočasnej stavby,

d) doplnenie stavebného zámeru líniovej stavby o podzemné vedenie verejnej elektronickej komunikačnej siete.

(2) Žiadosť o zmenu stavebníka môže podať právny nástupca stavebníka. K žiadosti podľa prvej vety žiadateľ priloží kópiu dokladu preukazujúceho prevod alebo prechod práv a povinností s preukázaním splnenia požiadaviek právneho vzťahu k pozemku alebo k stavbe.

(3) Lehotu platnosti rozhodnutia o stavebnom zámere správny orgán predĺži na žiadosť stavebníka podanú pred jej uplynutím najviac o dva roky. Odo dňa podania žiadosti o predĺženie platnosti rozhodnutia o stavebnom zámere do dňa právoplatnosti rozhodnutia o nej lehota platnosti rozhodnutia o stavebnom zámere neplynie. Ak je to potrebné, správny orgán môže na žiadosť stavebníka platnosť rozhodnutia o stavebnom zámere primerane predĺžiť, a to aj opakovane; celkovo však lehota platnosti rozhodnutia o stavebnom zámere s predĺženiami nesmie trvať viac ako sedem rokov. Obmedzenie lehoty platnosti rozhodnutia o stavebnom zámere sa nevzťahuje na líniové stavby a stavby jadrových zariadení a stavby súvisiace s jadrovým zariadením.

(4) V rozhodovaní o predĺžení platnosti rozhodnutia o stavebnom zámere je potrebné nové záväzné stanovisko orgánu územného plánovania, v ktorého územnom obvode sa majú uskutočniť stavebné práce a nové záväzné vyjadrenie dotknutej právnickej osoby; to neplatí, ak došlo k aktualizácii údajov v dotknutom území v informačnom systéme.

(5) Pri zmene rozhodnutia o stavebnom zámere podľa odseku 1 písm. d) správny orgán zmení rozhodnutie o stavebnom zámere líniovej stavby tak, že doplní umiestnenie podzemného vedenia elektronickej komunikačnej siete v trase líniovej stavby, ak o tom stavebník predloží dohodu s podnikom elektronických komunikácií.

(6) Ak stavebník požiada o zmenu času trvania dočasnej stavby pred uplynutím tohto času, podaním žiadosti čas trvania až do nadobudnutia právoplatnosti rozhodnutia o žiadosti neplynie. Ak správny orgán nepredĺži čas trvania dočasnej stavby, v rozhodnutí zároveň uvedie podmienky odstránenia dočasnej stavby a lehotu, v ktorej je vlastník dočasnej stavby povinný odstrániť dočasnú stavbu, ktorá nesmie byť dlhšia ako 30 dní. Ak vlastník dočasnej stavby túto stavbu neodstráni, správny orgán už neoznamuje výkon rozhodnutia, ale rozhodnutie o nepredĺžení času trvania dočasnej stavby je exekučným príkazom podľa správneho poriadku alebo exekučným titulom.

(7) Správny orgán môže zrušiť rozhodnutie o stavebnom zámere z dôvodu, že počas zhotovovania stavby

a) bola zistená vážna neodstrániteľná konštrukčná chyba, pre ktorú nemožno stavbu dokončiť,

b) bol na pozemku odkrytý nález, pre ktorý nemožno stavbu dokončiť.

(8) Proti rozhodnutiu o zmene rozhodnutia o stavebnom zámere a rozhodnutiu o zrušení rozhodnutia o stavebnom zámere sa nemožno odvolať okrem zmeny rozhodnutia o stavebnom zámere podľa odseku 1 písm. d).

(9) Účastníkom konania o zmene rozhodnutia o stavebnom zámere alebo zrušení rozhodnutia o stavebnom zámere je stavebník, vlastník stavby alebo vlastník pozemku, na ktorom má byť alebo je stavba zhotovená.

Druhá hlava

**Opatrenia správneho orgánu**

**§ 63**

**Ohlásenie stavieb a stavebných úprav**

(1) Stavebník je povinný vykonanie stavebných úprav, drobných stavieb a stavieb, na ktoré sa vyžaduje ohlásenie podľa tohto zákona, vopred ohlásiť správnemu orgánu.

(2) Ohlásenie obsahuje identifikačné údaje stavebníka, údaje z katastra nehnuteľností[18)](#poznamky.poznamka-18) potrebné na účel overenia vlastníckeho práva k pozemku alebo stavbe a údaje o mieste a druhu stavebných prác; prílohou ohlásenia je projekt stavby na ohlásenie, záväzné stanoviská dotknutých orgánov a dotknutých právnických osôb, ktorých sa navrhované stavebné práce týkajú.

(3) Ak ohlásenie, projekt stavby na ohlásenie a ďalšie prílohy sú v listinnej podobe, správny orgán zabezpečí bezodkladne ich konverziu do elektronickej formy a uloží ich do informačného systému.

(4) Ak ohlásenie neobsahuje požadované náležitosti, správny orgán vyzve stavebníka na ich doplnenie v určenej lehote, počas ktorej neplynie lehota na vybavenie ohlásenia. Ak ani po uplynutí lehoty na doplnenie ohlásenie nie je úplné, správny orgán podanie vráti stavebníkovi.

(5) Ak správny orgán na základe predložených podkladov zistí, že navrhovanou stavbou by mohli byť dotknuté práva tretích osôb alebo je potrebné určiť podmienky pre uskutočnenie stavby, oznámi stavebníkovi, že ohlásenú stavbu možno uskutočniť len na základe rozhodnutia o stavebnom zámere; právo tretej osoby sa nepovažuje za dotknuté, ak zásah do jej práva vyplýva z osobitného predpisu.

(6) Správny orgán je povinný vybaviť ohlásenie do 30 dní odo dňa doručenia ohlásenia overením projektu stavby na ohlásenie a vydaním overovacej doložky; projekt stavby na ohlásenie overí, len ak sú záväzné stanoviská súhlasné, inak ohlásenie vrátane príloh s uvedením dôvodu vráti žiadateľovi.

(7) Overenie projektu stavby na ohlásenie sa vykoná overovacou doložkou. Overovacia doložka obsahuje spisové číslo, dátum overenia a podpis vedúceho správneho orgánu s uvedením jeho celého mena, priezviska a funkcie. Ak správny orgán neoverí projekt ohlásenej drobnej stavby alebo stavebnej úpravy v lehote podľa odseku 6, predpokladá sa, že overovaciu doložku vydal. Túto skutočnosť vyznačí v informačnom systéme. To neplatí, ak sa

a) stavebné práce uskutočňujú na verejnom priestranstve,

b) má stavebnými prácami zhotoviť alebo umiestniť stavba alebo terénne úpravy na pozemku stavebníka vo vzdialenosti menšej ako 2 m od hranice pozemku,

c) má stavebnými prácami zhotoviť alebo odstrániť stavba, ktorá je predmetom číslovania súpisným číslom,

d) má stavebnými prácami zhotoviť budova spojená so zemou pevným základom,

e) má stavebnými prácami zhotoviť podzemná stavba,

f) stavebné práce uskutočňujú na stavbe, ktorá je kultúrnou pamiatkou,

g) stavebné práce uskutočňujú na stavbe v pamiatkovom území, v chránenom území mimo zastavaného územia obce alebo v ochrannom pásme chráneného územia,

h) stavebnými prácami alebo prevádzkou stavby môže ohroziť zdravie ľudí, významne negatívne ovplyvniť životné prostredie, protipožiarna bezpečnosť alebo mechanická odolnosť a stabilita a bezpečnosť pri užívaní,

i) stavebné práce uskutočňujú na pobrežnom pozemku, v inundačnom území s retenčným potenciálom a v ochrannom pásme vodárenského zdroja, prírodného liečivého zdroja alebo prírodného minerálneho zdroja.

(8) Proti vráteniu ohlásenia môže žiadateľ podať podnet na preskúmanie postupu správneho orgánu; podnet predkladá odvolaciemu orgánu do 10 pracovných dní odo dňa doručenia vráteného ohlásenia. K podnetu je žiadateľ povinný predložiť ohlásenie v rozsahu, v akom bolo predložené správnemu orgánu. Odvolací orgán preskúma v lehote 30 dní odo dňa doručenia podnetu postup správneho orgánu a ak zistí nesprávny postup, vráti s pokynom na vybavenie ohlásenie správnemu orgánu. Ak odvolací orgán nezistí nesprávny postup správneho orgánu, podnet zamietne a vráti žiadosť s prílohami žiadateľovi.

(9) Overenie projektu stavby na ohlásenie nenahrádza rozhodnutia, stanoviská, vyjadrenia, súhlasy alebo iné opatrenia dotknutých orgánov a dotknutých právnických osôb požadované podľa osobitných predpisov.

(10) Ohlásené stavebné práce možno začať uskutočňovať do troch rokov odo dňa overenia projektu ohlásenej stavby.

(11) Na odstránenie stavby zhotovenej na základe ohlásenia, informačnej konštrukcie alebo zmontovaného výrobku postačí, ak vlastník ohlási správnemu orgánu lehotu, v ktorej bude stavba odstránená.

**§ 64**

**Ohlasovanie odstránenia nepovolenej informačnej konštrukcie**

(1) Nepovolenú informačnú konštrukciu je potrebné odstrániť. Za nepovolenú informačnú konštrukciu sa považuje informačná konštrukcia zhotovená bez overeného projektu alebo informačná konštrukcia, ktorej uplynul čas trvania a jej vlastník nepožiadal o predĺženie doby jej trvania. Na odstránenie nepovolenej informačnej konštrukcie nie je potrebné nariadenie stavebného inšpektorátu ani rozhodnutie o stavebnom zámere.

(2) Vlastník nepovolenej informačnej konštrukcie ju môže odstrániť kedykoľvek. Iná osoba potrebuje na odstránenie nepovolenej informačnej konštrukcie ohlásenie stavebnému úradu.

(3) Ohlásenie odstránenia nepovolenej informačnej konštrukcie môže podať správnemu orgánu vlastník pozemku, na ktorom je nepovolená informačná konštrukcia umiestnená, vlastník stavby, na ktorej je nepovolená informačná konštrukcia upevnená, obec, v ktorej území je nepovolená informačná konštrukcia umiestnená, alebo reprezentatívne združenie vlastníkov informačných zariadení.

(4) Ohlásenie odstránenia nepovolenej informačnej konštrukcie obsahuje údaj o umiestnení nepovolenej informačnej konštrukcie s uvedením parcelných čísel podľa katastra nehnuteľností, fotografiu informačnej plochy a údaj o spôsobe odstránenia nepovolenej informačnej konštrukcie.

(5) Správny orgán preskúma údaj o nepovolenej informačnej konštrukcii podľa odseku 4 na mieste a vyzve vlastníka informačnej konštrukcie, aby v určenej lehote preukázal stavebné povolenie podľa doterajších predpisov, alebo overený projekt podľa tohto zákona a nájomnú zmluvu s vlastníkom pozemku, na ktorom je osadená, alebo s vlastníkom stavby, na ktorej je upevnená.

(6) Ak je vlastník nepovolenej informačnej konštrukcie neznámy, správny orgán upovedomí o miestnej obhliadke vlastníka pozemku, na ktorom je umiestnená, alebo vlastníka stavby, na ktorej je upevnená, spolu s výzvou na preukázanie nájomnej zmluvy alebo iného právneho úkonu, na základe ktorého je nepovolená informačná konštrukcia umiestnená.

(7) Ak sa nepreukáže, že informačná konštrukcia je umiestnená na základe stavebného povolenia podľa doterajších predpisov alebo na základe overeného projektu podľa tohto zákona, správny orgán vydá súhlas s odstránením nepovolenej informačnej konštrukcie tomu, kto podal ohlásenie. V súhlase uvedie aj miesto, na ktoré sa umiestni odpad z demolácie.

(8) Nepovolená informačná konštrukcia sa odstraňuje na náklady vlastníka informačnej konštrukcie alebo osoby, ktorá ohlásila odstránenie nepovolenej informačnej konštrukcie. Ten, kto nepovolenú informačnú konštrukciu odstránil v súlade s overeným projektom, má nárok na náhradu účelne vynaložených nákladov na jej odstránenie, prepravu a likvidáciu ako stavebného odpadu od vlastníka nepovolenej informačnej konštrukcie.

(9) Odseky 1 až 8 sa primerane použijú aj na odstránenie nepovolenej terénnej úpravy, zmontovaného výrobku alebo vonkajšej úpravy.

**§ 65**

**Overenie projektu stavby**

(1) Projekt stavby na žiadosť stavebníka overuje správny orgán, ktorý vydal rozhodnutie o stavebnom zámere. Ak ide o stavbu, na účely ktorej je možné práva k pozemku alebo stavbe vyvlastniť, stavebník musí preukázať, že je vlastníkom pozemku, alebo má iné práva k pozemku alebo stavbe, na ktorej sa majú uskutočniť stavebné práce.

(2) K žiadosti stavebník priloží projekt stavby a doložky súladu. Lehota na overenie projektu stavby je 30 dní. Ak predmetom konania bol stavebný zámer spolu s projektom stavby podľa [§ 20 ods. 2 písm. b)](#paragraf-20.odsek-2.pismeno-b), stavebný úrad overí projekt stavby súčasne s vydaním rozhodnutia o stavebnom zámere; to neplatí, ak v rámci konania o stavebnom zámere vyplynie požiadavka na dopracovanie projektu stavby.

(3) Obsahom overenia projektu stavby je posúdenie súladu textovej časti a grafickej časti projektu stavby s obsahom rozhodnutia o stavebnom zámere a podmienkami dotknutých orgánov zo záväzných stanovísk a záväzných vyjadrení dotknutých právnických osôb k stavebnému zámeru a súlad s osobitným predpisom. Správny orgán overí projekt stavby, len ak sú doložky súladu súhlasné a je v súlade s rozhodnutím o stavebnom zámere, inak žiadosť s uvedením dôvodu vráti žiadateľovi. Ak bola doložka súladu vydaná podľa § 24 ods. 3, stavebný úrad si vyžiada potvrdenie u dotknutého orgánu.

(4) Proti vráteniu žiadosti môže žiadateľ podať podnet na preskúmanie postupu správneho orgánu; podnet predkladá odvolaciemu orgánu do desiatich pracovných dní odo dňa doručenia vráteného ohlásenia. K podnetu je žiadateľ povinný predložiť projekt stavby a doložky súladu v rozsahu, v akom boli predložené správnemu orgánu. Odvolací orgán preskúma v lehote 30 dní odo dňa doručenia podnetu postup správneho orgánu a ak zistí nesprávny postup, postúpi podnet s pokynom na overenie projektu správnemu orgánu. Ak odvolací orgán nezistí nesprávny postup správneho orgánu, podnet zamietne a vráti žiadosť s prílohami žiadateľovi.

(5) Overenie projektu stavby sa vykoná overovacou doložkou. Overovacia doložka obsahuje úradnú pečať správneho orgánu, spisové číslo, dátum overenia a podpis vedúceho správneho orgánu aj s uvedením jeho celého mena, priezviska a funkcie.

(6) Overovacia doložka stráca platnosť, ak sa so stavebnými prácami nezačalo do dvoch rokov odo dňa jej vydania, ak správny orgán neurčil na začatie stavby dlhšiu lehotu.

(7) Odseky 1 až 6 platia primerane aj na overovanie zmeny projektu stavby.

Tretia hlava

**Užívanie stavby**

**§ 66**

**Kolaudácia stavieb**

(1) Dokončenú stavbu alebo jej časť spôsobilú na samostatné užívanie možno uviesť do trvalého užívania až po kolaudácii. Kolaudácia sa vyžaduje na novú stavbu, zmenu dokončenej stavby a terénnu úpravu, na ktorú bolo potrebné rozhodnutie o stavebnom zámere. Kolaudácia sa nevyžaduje na stavby, ktoré sa ohlasujú a stavebné úpravy; to neplatí, ak sú stavebné úpravy spojené so zmenou v užívaní stavby.

(2) Kolaudácia začína na návrh stavebníka. Prílohou návrhu na kolaudáciu je podľa typu stavby

a) stavebný denník,

b) záverečné stanovisko stavbyvedúceho,

c) dokumentácia skutočného zhotovenia stavby,

d) geodetická dokumentácia z vytýčenia priestorovej polohy stavby, kontrolný protokol o meraní priestorovej polohy stavby a geometrický plán na aktualizáciu katastrálneho operátu,

e) protokol o odovzdaní a prevzatí stavby; stavebný úrad môže v odôvodnených prípadoch od protokolu upustiť,

f) protokol o vyhodnotení skúšobnej prevádzky, ak bola povolená,

g) doklady o vykonaných skúškach vzoriek stavebných výrobkov odobratých na stavbe,

h) výsledky uskutočnených meraní a revízií vyhradených technických zariadení a doklady o ich technickej spôsobilosti na plynulú a bezpečnú prevádzku,

i) geodetické zameranie skutočného zhotovenia dokončenej stavby,

j) energetický certifikát budovy, ak podlieha energetickej certifikácii,

k) záväzné stanoviská dotknutých orgánov a záväzné vyjadrenia dotknutých právnických osôb, ktoré boli zabezpečené pred podaním návrhu na kolaudáciu stavby.

(3) Správny orgán oznámi do siedmych pracovných dní odo dňa doručenia úplného návrhu na kolaudáciu stavby termín kolaudačnej obhliadky stavebníkovi a dotknutým orgánom a prizve na kolaudáciu generálneho projektanta a generálneho zhotoviteľa stavby a ak ide o vyhradenú stavbu, aj osobu, ktorá uskutočňovala na stavbe stavebný dozor a budúceho prevádzkovateľa stavby; správny orgán môže prizvať aj iné osoby, ak je to potrebné na zistenie skutočného stavebno-technického stavu stavby a prevádzkového stavu stavby a pripojenia stavby na siete technického vybavenia územia alebo na overenie vhodnosti stavebných výrobkov na zamýšľané použitie. Kolaudačná obhliadka sa musí uskutočniť do 30 dní od jej oznámenia.

(4) Správny orgán v rámci kolaudačnej obhliadky stavby zisťuje, či

a) je stavba alebo jej časť spôsobilá na samostatné užívanie stavebne dokončená vrátane dokončenia vyvolaných úprav, prístupu a príjazdu k stavbe a spôsobilá na prevádzku a bezpečné užívanie v súlade s overeným projektom stavby,

b) boli odstránené nedostatky zistené pri kontrolných prehliadkach,

c) je technický systém budovy a iné technické a prevádzkové zariadenie stavby funkčné,

d) je stavba pripojená na funkčné siete technického vybavenia územia, ak sú v obci; to neplatí, ak ide o stavbu, ktorá na svoju prevádzku nevyžaduje pripojenie,

e) je dažďová voda zachytávaná alebo odvádzaná tak, aby nezaťažovala okolie stavby,

f) je prevádzka vyhradených technických zariadení plynulá a bezpečná,

g) budova vyhovuje podmienkam požadovanej energetickej hospodárnosti.

(5) Ak sa kolaudačnou obhliadkou stavby zistí, že stavba nie je spôsobilá na prevádzku na účel podľa overeného projektu stavby z dôvodu, že je stavebne nedokončená alebo že nevyhovuje požiadavkám podľa odseku 3, stavebný úrad o tom vyhotoví protokol a vyzve žiadateľa, aby v určenej lehote odstránil kolaudačné nedostatky a stavbu dokončil v súlade s overeným projektom stavby a kolaudáciu preruší.

(6) Ak žiadateľ v určenej lehote neodstráni kolaudačné nedostatky, stavebný úrad kolaudáciu zastaví.

(7) Ak sa kolaudáciou zistí, že stavba je spôsobilá na prevádzku, správny orgán vydá na stavbu kolaudačné osvedčenie do 15 dní od uskutočnenia kolaudačnej obhliadky.

(8) Správny orgán kolaudáciu zastaví, ak je stavba postavená v rozpore s overeným projektom stavby.

(9) Účastníkom konania pri kolaudácii, pri povoľovaní skúšobnej prevádzky a pri povoľovaní predčasného užívania stavby je stavebník, vlastník stavby, ak nie je stavebníkom a vlastník pozemku, na ktorom je stavba umiestnená. Ak počet účastníkov konania je väčší ako 20, alebo ak účastník konania alebo pobyt účastníkov konania nie je správnemu orgánu známy, kolaudácia sa oznamuje verejnou vyhláškou.

**§ 67**

**Kolaudačné osvedčenie**

(1) Dokladom o kolaudácii stavby je kolaudačné osvedčenie. Kolaudačné osvedčenie je osobitným dokladom podľa § 47 ods. 7 správneho poriadku.

(2) Kolaudačným osvedčením správny orgán osvedčuje stavebno-technickú spôsobilosť stavby na projektovaný účel. Prílohou kolaudačného osvedčenia je dokumentácia skutočného zhotovenia stavby.

(3) Kolaudačné osvedčenie nenahrádza povolenie prevádzky podľa osobitných predpisov.

(4) Správny orgán oznámi vydanie kolaudačného osvedčenia dotknutým orgánom.

**§ 68**

**Zmena v užívaní stavby**

(1) Stavbu možno užívať len na účel určený v kolaudačnom osvedčení. Zmenou v užívaní stavby je zmena prevažujúceho spôsobu užívania stavby. Zmenou v užívaní stavby je aj zmena technických parametrov prevádzky stavby, ktorou sa mení pôvodný vplyv stavby na okolie, protipožiarnu bezpečnosť a na bezpečnosť jej užívania a zmena dočasnej stavby na trvalú stavbu. Zmena spôsobu užívania jednotlivých priestorov stavby sa nepovažuje za zmenu v užívaní stavby, ak sa zachová pôvodná funkcia stavby a zmenou spôsobu užívania jednotlivých priestorov stavby nedôjde k negatívnemu ovplyvneniu protipožiarnej bezpečnosti stavby.

(2) Zmeny v užívaní stavby, ktoré spočívajú v zmene spôsobu užívania stavby, jej prevádzkového zariadenia, v zmene spôsobu a v podstatnom rozšírení výroby alebo činností, ktoré by mohli ohroziť život alebo zdravie ľudí alebo životné prostredie, vyžadujú rozhodnutie správneho orgánu o zmene v užívaní stavby.

(3) Ak je zmena v užívaní stavby spojená so zmenou dokončenej stavby, prerokuje ju správny orgán v konaní o stavebnom zámere, overí projekt stavby a po jej dokončení vykoná kolaudáciu zmeny dokončenej stavby. Zmenu v užívaní stavby, ktorá je spojená so stavebnými úpravami, ktoré vyžadovali ohlásenie, prerokuje správny orgán po ich dokončení.

(4) Na konanie o zmene v užívaní stavby sa vzťahujú primerane ustanovenia [§ 66](#paragraf-66) a [67](#paragraf-67).

(5) Zmeny účelu užívania stavby, ktoré spočívajú v zmenách podľa odsekov 2 a 3, správny orgán zamietne, ak sú v rozpore so záväznou časťou územnoplánovacej dokumentácie.

**§ 69**

**Dočasné užívanie stavby**

(1) Skúšobnou prevádzkou je dočasné užívanie stavby na účely vykonania skúšok a meraní funkčných parametrov stavby a jej technického zariadenia alebo technologického zariadenia, ak spôsobilosť na užívanie a funkčnosť dokončenej stavby, jej samostatnej časti alebo zmeny dokončenej stavby, možno overiť len prevádzkou stavby. Skúšobnú prevádzku môže správny orgán povoliť na žiadosť vlastníka stavby, stavebníka alebo zhotoviteľa stavby. Ak sú súčasťou stavby vyhradené technické zariadenia alebo určené technické zariadenia, je podmienkou povolenia dočasného užívania stavby vykonanie úradných skúšok, odborných prehliadok a odborných skúšok.

(2) Žiadateľ k návrhu na povolenie vykonania skúšobnej prevádzky priloží stanovisko dotknutého orgánu a dotknutých právnických osôb, ktorých sa skúšobná prevádzka stavby a podmienky dočasného užívania stavby týkajú, ak si vyhradili prerokovanie skúšobnej prevádzky v záväznom stanovisku alebo vyjadrení k stavebnému zámeru. Dotknutý orgán a dotknutá právnická osoba sú povinní do 30 dní odo dňa doručenia žiadosti poskytnúť žiadateľovi stanovisko k povoleniu skúšobnej prevádzky a určiť podmienky skúšobnej prevádzky stavby.

(3) Správny orgán v rozhodnutí o skúšobnej prevádzke určí podmienky skúšobnej prevádzky vrátane času jej trvania. Správny orgán vydá rozhodnutie o skúšobnej prevádzke do 30 dní od podania žiadosti.

(4) Skúšobnú prevádzku stavby možno povoliť najdlhšie na 24 mesiacov. Ak je to potrebné z prevádzkových dôvodov, správny orgán môže na žiadosť stavebníka skúšobnú prevádzku stavby primerane predĺžiť, a to aj opakovane; celkovo skúšobná prevádzka s predĺženiami nesmie trvať viac ako štyri roky. Obmedzenie povolenia skúšobnej prevádzky sa nevzťahuje na líniové stavby, stavby jadrových zariadení a stavby súvisiace s jadrovým zariadením.

(5) O priebehu skúšobnej prevádzky a jej vyhodnotení je stavebník alebo zhotoviteľ povinný vypracovať protokol, ktorý je podkladom na kolaudáciu stavby.

(6) Platnosť rozhodnutia o dočasnom užívaní stavby zaniká uplynutím času, na ktorý bolo dočasné užívanie stavby povolené; inak zaniká vydaním kolaudačného osvedčenia.

(7) Na konanie o povolení dočasného užívania stavby sa primerane vzťahuje [§ 66](#paragraf-66).

(8) Pri stavbách, kde komplexné vyskúšanie plynule prechádza do skúšobnej prevádzky, môže sa skúšobná prevádzka začať so súhlasom stavebného úradu po dohode s dotknutými orgánmi. Stavebný úrad vydá súhlas na plynulý prechod komplexného vyskúšania do skúšobnej prevádzky do 15 dní od podania žiadosti o povolenie skúšobnej prevádzky.

**§ 70**

**Predčasné užívanie stavby**

(1) Správny orgán môže na žiadosť stavebníka povoliť časovo obmedzené predčasné užívanie stavby alebo jej samostatnej časti ešte pred jej úplným dokončením, ak to neohrozí dokončenie stavby a ak stavba alebo jej samostatná časť je v takom štádiu zhotovovania, že vyhovuje základným požiadavkám na stavby a všeobecným technickým požiadavkám na výstavbu. Ak sú súčasťou stavby vyhradené technické zariadenia alebo určené technické zariadenia, je podmienkou povolenia predčasného užívania stavby vykonanie úradných skúšok, odborných prehliadok a odborných skúšok.

(2) Návrh na povolenie predčasného užívania stavby alebo jej samostatnej časti podáva stavebník. Stavebník k návrhu na povolenie predčasného užívania stavby alebo jej samostatnej časti priloží stanovisko dotknutého orgánu a dotknutých právnických osôb, ktorých sa predčasné užívanie stavby a podmienky predčasného užívania stavby týkajú. Dotknutý orgán a dotknuté právnické osoby sú povinní do 30 dní odo dňa doručenia žiadosti poskytnúť stavebníkovi stanovisko k povoleniu predčasného užívania stavby alebo jej samostatnej časti a určiť podmienky predčasného užívania stavby. Prílohou návrhu na povolenie predčasného užívania stavby alebo jej samostatnej časti je súhlas zhotoviteľa stavby a projektanta s odporúčanými podmienkami predčasného užívania stavby.

(3) Správny orgán v rozhodnutí o predčasnom užívaní stavby určí podmienky predčasného užívania stavby vrátane času jeho trvania. Správny orgán vydá rozhodnutie o predčasnom užívaní stavby do 30 dní od podania žiadosti.

(4) Predčasné užívanie stavby možno povoliť najdlhšie na 12 mesiacov. Ak je to potrebné z prevádzkových dôvodov, správny orgán môže na žiadosť stavebníka predčasné užívanie stavby primerane predĺžiť, a to aj opakovane; celkovo však predčasné užívanie s predĺženiami nesmie trvať viac ako päť rokov.

(5) Platnosť rozhodnutia o predčasnom užívaní stavby zaniká uplynutím času, na ktorý bolo vydané; inak zaniká vydaním kolaudačného osvedčenia.

(6) Na konanie o predčasnom užívaní stavby sa primerane vzťahuje [§ 66](#paragraf-66).

PIATA ČASŤ

**ROZHODNUTIA A OPATRENIA STAVEBNÉHO INŠPEKTORÁTU**

Prvá hlava

**§ 71**

**Štátny stavebný dohľad**

(1) Štátnym stavebným dohľadom sa zabezpečuje ochrana verejného záujmu vo výstavbe pri uskutočňovaní stavebných prác, pri užívaní stavby a pri odstraňovaní stavby.

(2) Štátny stavebný dohľad sa vykonáva v súčinnosti s dotknutými orgánmi, dotknutými právnickými osobami a ak je to nevyhnutné, v súčinnosti s orgánmi Policajného zboru.

(3) Štátny stavebný dohľad na stavbách a na staveniskách vykonávajú stavební inšpektori. Oprávnenie stavebného inšpektora na výkon štátneho stavebného dohľadu na stavbe a na stavenisku sa preukazuje preukazom vydaným úradom.

(4) O vykonaní štátneho stavebného dohľadu je stavebný inšpektor povinný vopred upovedomiť vlastníka stavby, vlastníka pozemku alebo stavebníka.

(5) Stavebný inšpektor je pri výkone štátneho stavebného dohľadu oprávnený vstupovať na pozemok, na stavbu a na stavenisko a zistiť skutkový stav. V sprievode stavebného inšpektora môže vstupovať na pozemok, na stavbu a na stavenisko aj iná prizvaná osoba, ktorej účasť je nevyhnutná na výkon štátneho stavebného dohľadu.

(6) Na pozemok a na stavbu môžu vstupovať v prítomnosti stavbyvedúceho a v sprievode stavebného inšpektora aj osoby predvolané na výkon štátneho stavebného dohľadu, najmä zamestnanci dotknutých orgánov a zamestnanci dotknutých právnických osôb. Tieto osoby preukazujú oprávnenie na vstup predvolaním stavebného inšpektorátu.

(7) Vlastník stavby, vlastník pozemku a stavbyvedúci sú povinní umožniť osobám uvedeným v odsekoch 5 a 6 vstup na pozemok, na stavbu a na stavenisko a stavebnému inšpektorovi nazerať do dokumentácie stavby a utvoriť podmienky umožňujúce splnenie účelu vstupu.

(8) Ak sú bezprostredne ohrozené životy alebo zdravie ľudí alebo zvierat alebo ak hrozí vznik bezprostrednej škody na majetku alebo na životnom prostredí, môžu osoby uvedené v odsekoch 5 a 6 v nevyhnutnom rozsahu a na nevyhnutný čas vstúpiť na pozemok, na stavbu alebo na stavenisko aj bez upovedomenia vlastníka pozemku alebo stavbyvedúceho na záchranu ohrozených ľudí alebo zvierat alebo na odstránenie bezprostredne hroziacej škody na majetku alebo na životnom prostredí. O tom musia dodatočne bezodkladne upovedomiť vlastníka pozemku a stavbyvedúceho.

**Oprávnenia stavebných inšpektorov**

**§ 72**

(1) Stavebný inšpektor je oprávnený zisťovať, či stavebník, zhotoviteľ stavby a stavbyvedúci plnia pri uskutočňovaní stavebných prác povinnosti podľa tohto zákona, pritom najmä zisťuje, či

a) stavebné práce a iné činnosti vo výstavbe uskutočňujú osoby oprávnené na ich uskutočňovanie a v súlade s oprávnením,

b) sa stavebné práce uskutočňujú v rozsahu a spôsobom podľa overeného projektu stavby,

c) sa zabudovali do stavby stavebné výrobky vhodné na zamýšľané použitie v stavbe,

d) je stavenisko označené, vybavené a zabezpečené podľa tohto zákona,

e) sa na stavenisku dodržiavajú hygienické a technické predpisy a návody výrobcov stavebných výrobkov vzťahujúce sa na stavebné práce a na prevádzku staveniska,

f) sa u stavbyvedúceho nachádza dokumentácia stavby,

g) sa stavebnými prácami neohrozuje susedný pozemok alebo susedná stavba,

h) sa stavba odstránila podľa rozhodnutia správneho orgánu alebo stavebného inšpektorátu,

i) sa so stavebným odpadom a odpadom z demolácie naložilo podľa predpisov o odpadoch.

(2) Pri užívanej stavbe stavebný inšpektor zisťuje, či vlastník stavby plní povinnosti podľa tohto zákona, najmä zisťuje, či sa

a) stavba užíva na účel, na ktorý bola zhotovená, a spôsobom podľa kolaudačného osvedčenia,

b) stavba udržiava v dobrom stavebno-technickom stave, najmä či sa uskutočňujú predpísané opravy a úpravy podľa prevádzkovej dokumentácie a či stavba zodpovedá základným požiadavkám na stavby,

c) dodržiavajú podmienky nariadených stavebných úprav a neodkladných prác.

(3) Ak stavebný inšpektor nezistí na stavbe a pri užívanej stavbe a na stavenisku nedostatky, skončí štátny stavebný dohľad záznamom v stavebnom denníku alebo úradným záznamom. Stavebný inšpektor v zázname uvedie zistený skutkový stav v čase vykonania štátneho stavebného dohľadu a uloží ho do informačného systému.

(4) Ak stavebný inšpektor zistí na stavbe alebo na stavenisku nedostatky alebo porušenie povinnosti zhotoviteľa stavby, stavbyvedúceho alebo inej osoby pri stavebných prácach alebo iných činnostiach vo výstavbe, vyhotoví zápisnicu o zistených nedostatkoch. Zápisnicu je stavebný inšpektor povinný uložiť do informačného systému. Podľa povahy zisteného nedostatku stavebný inšpektor je oprávnený vyzvať stavebníka, zhotoviteľa stavby alebo stavbyvedúceho na odstránenie nedostatku v ním určenej lehote.

(5) Stavebný inšpektor vykoná na stavbe opakovaný štátny stavebný dohľad, ktorého obsahom je kontrola splnenia výzvy podľa odseku 4.

(6) O úkonoch podľa odsekov 4 a 5 stavebný inšpektor vyhotoví zápisnicu, ktorú podpíšu osoby prítomné na štátnom stavebnom dohľade a opakovanom štátnom stavebnom dohľade. Prílohou zápisnice je fotodokumentácia zisteného skutkového stavu. Zápisnicu spolu s prílohami je stavebný inšpektor povinný uložiť do informačného systému.

**§ 73**

(1) Ak sa pri výkone štátneho stavebného dohľadu zistí, že na stavbe sa uskutočňujú nepovolené stavebné práce, stavebný inšpektor vyzve podľa povahy veci vlastníka stavby, stavebníka, stavbyvedúceho alebo osobu oprávnenú na výkon stavebného dozoru alebo inú dotknutú osobu, aby v určenej lehote uviedli stavbu do súladu s overeným projektom stavby.

(2) Ak vyzvaná osoba v určenej lehote neuvedie stavbu do súladu s overeným projektom stavby, stavebný inšpektor oznámi túto skutočnosť stavebnému inšpektorátu.

(3) Ak sa pri výkone štátneho stavebného dohľadu zistí neodstrániteľná konštrukčná chyba na nosnej konštrukcii stavby, ktorá vznikla pri uskutočňovaní stavby, stavebný inšpektor vyzve stavebníka prerušiť ďalšie stavebné práce, určí opatrenia na ochranu stavby a staveniska a oznámi túto skutočnosť stavebnému úradu ako podnet na zrušenie rozhodnutia o stavebnom zámere a stavebnému inšpektorátu.

(4) Ak sa pri výkone štátneho stavebného dohľadu zistia nepovolené stavebné práce uskutočňované bez overeného projektu stavby, stavebný inšpektor vyzve stavebníka a zhotoviteľa stavby, aby bezodkladne zastavil ďalšie uskutočňovanie nepovolených stavebných prác.

(5) Ak stavebník alebo vlastník stavby napriek výzve stavebného inšpektora pokračuje v uskutočňovaní nepovolených stavebných prác, stavebný inšpektor oznámi túto skutočnosť stavebnému inšpektorátu.

(6) Ak vznikne pri výkone štátneho stavebného dohľadu podozrenie z použitia nevhodného stavebného výrobku alebo zo zabudovania stavebného výrobku do stavby spôsobom, ktorý je v rozpore s návodom výrobcu stavebných výrobkov alebo so zaužívanými technologickými postupmi, stavebný inšpektor zabezpečí odobratie vzorky na vykonanie kontrolnej skúšky alebo na vyhotovenie znaleckého posudku. Náklady na opatrenia podľa prvej vety je povinný uhradiť ten, kto použil nevhodný stavebný výrobok alebo kto stavebný výrobok zabudoval do stavby nevhodným spôsobom.

**§ 74**

**Oprávnenia stavebného inšpektorátu vo verejnom záujme**

(1) Stavebný inšpektorát je v rámci štátneho stavebného dohľadu oprávnený na ochranu života alebo zdravia ľudí, ochranu zvierat alebo životného prostredia nariadiť vlastníkovi stavby na vlastné náklady

a) uskutočniť údržbu stavby, najmä opravu fasády, opravu alebo výmenu strešnej krytiny alebo odtokových zvodov, opravu komína alebo oplotenia,

b) obstarať kontrolnú statickú prehliadku nosných konštrukcií stavby, ak je podozrenie na ich statickú nestabilitu alebo je viditeľné ich zjavné opotrebenie.

(2) Ak stavba nezodpovedá základným požiadavkám na stavby, stavebný inšpektorát je oprávnený nariadiť vlastníkovi stavby v určenej lehote uskutočniť na vlastné náklady nevyhnutné úpravy stavby alebo stavebného pozemku.

(3) Ak stavba svojím stavebno-technickým stavom ohrozuje život alebo zdravie ľudí alebo zvierat alebo životné prostredie, alebo hrozí vznik škody na majetku alebo na kultúrnych hodnotách a ak nie je nevyhnutné stavbu okamžite odstrániť, stavebný inšpektorát je oprávnený nariadiť vlastníkovi stavby v určenej lehote vykonať na vlastné náklady zabezpečovacie stavebné práce. Ak ide o pamiatkovo chránenú budovu, stavebný inšpektorát si vyžiada stanovisko príslušného orgánu na ochranu pamiatkového fondu.

(4) Nariadeniu stavebného inšpektorátu podľa odsekov 1 až 3 predchádza výzva na nápravu zistených nedostatkov na stavbe a na stavenisku.

(5) Ak hrozí nebezpečenstvo z omeškania a vykonanie zabezpečovacích stavebných prác sa nedá zabezpečiť inak, stavebný inšpektorát aj bez prerokovania s vlastníkom stavby nariadi podnikateľovi, ktorý má oprávnenie na potrebné stavebné práce, bezodkladne vykonať zabezpečovacie stavebné práce v nevyhnutnom rozsahu a určí pre ne podmienky a finančné zabezpečenie. Náklady uskutočnených zabezpečovacích stavebných prác je povinný uhradiť vlastník stavby.

(6) Ak je stavba v takom zlom stavebno-technickom stave, že bezprostredne hrozí jej zrútenie, alebo ak je to potrebné na vykonanie zabezpečovacích stavebných prác alebo nevyhnutných úprav stavby alebo stavebného pozemku, stavebný inšpektorát je oprávnený nariadiť vlastníkovi stavby jej vypratanie a užívateľom stavby bezodkladne opustiť stavbu.

(7) Ak nedôjde k dobrovoľnému opusteniu stavby, stavebný inšpektorát je povinný zabezpečiť jej vypratanie podľa správneho poriadku.

(8) Stavebný inšpektorát nariadi vlastníkovi stavby odstránenie

a) zdevastovanej stavby, ktorú nemožno hospodárne obnoviť,

b) stavby, na ktorú bolo zrušené rozhodnutie o stavebnom zámere alebo iné rozhodnutie stavebného úradu z dôvodu, že počas jej zhotovovania bola zistená vážna neodstrániteľná konštrukčná chyba, pre ktorú nemožno stavbu dokončiť,

c) stavby, na ktorú bolo zrušené rozhodnutie o stavebnom zámere z dôvodu, že počas jej zhotovovania bol na pozemku odkrytý nález, pre ktorý nemožno stavbu dokončiť,

d) stavby, zmeny stavby alebo stavebnej úpravy zhotovenej nepovolenými stavebnými prácami,

e) stavby postavenej v ochrannom pásme alebo v bezpečnostnom pásme energetického zariadenia bez súhlasu prevádzkovateľa energetického zariadenia alebo v rozpore s podmienkami určenými prevádzkovateľom energetického zariadenia.

(9) Ak vlastník stavby alebo jej prevádzkovateľ neodstráni stavbu v lehote určenej stavebným inšpektorátom, uskutoční sa výkon nariadenia prostriedkami výkonu rozhodnutia podľa správneho poriadku. Náhradný výkon nariadenia uskutoční podnikateľ oprávnený na stavebné práce na základe zmluvy so stavebným inšpektorátom; náklady na odstránenie stavby a odvoz stavebného odpadu preddavkovo zabezpečí stavebný inšpektorát, ktoré následne vymáha od vlastníka odstránenej stavby.

(10) Ak dokumentácia stavby nebola vyhotovená, nezachovala sa alebo nie je v náležitom stave, stavebný inšpektorát môže vlastníka stavby vyzvať, aby obstaral dokumentáciu skutočného zhotovenia stavby. Ak nie je nevyhnutné vyhotoviť úplnú dokumentáciu skutočného zhotovenia stavby, stavebný inšpektorát určí, že postačuje len vyhotovenie zjednodušenej dokumentácie (pasport stavby).

Druhá hlava

**Nariadenie stavebného inšpektorátu vo verejnom záujme**

**§ 75**

**Nariadenie stavebných prác**

(1) Stavebný inšpektorát rozhodnutím určí vo verejnom záujme, ak stavba nezodpovedá základným požiadavkám na stavby alebo ak bezprostredne ohrozuje bezpečnosť užívateľov a okolia, vlastníkovi stavby

a) uskutočniť údržbu stavby, nevyhnutné úpravy alebo zabezpečovacie stavebné práce na stavbe (ďalej len „neodkladné práce“),

b) odstrániť stavbu alebo uskutočniť zmenu stavby.

(2) Účastníkom konania je vlastník stavby a vlastník pozemku, ak nie je vlastníkom stavby. Vlastníci susedných stavieb a vlastníci susedných pozemkov sú účastníkmi konania, ak sa ich nariadenie stavebných prác podľa odseku 1 priamo týka, najmä ak ich uskutočnenie ohrozuje stabilitu alebo protipožiarnu bezpečnosť ich stavieb.

(3) Užívatelia jednotlivých bytov a nebytových priestorov sú účastníkmi konania len vtedy, ak ich užívacie práva k bytu alebo nebytovému priestoru môžu byť priamo dotknuté opatreniami, ktoré má stavebný inšpektorát nariadiť podľa odseku 1.

(4) Nariadenie neodkladných prác, vypratania stavby, odstránenia stavby alebo zmeny stavby sa oznamuje vlastníkovi stavby zhotovenej nepovolenými stavebnými prácami doručením do vlastných rúk a zverejní sa na úradnej tabuli a na webovom sídle správneho orgánu. Ak ide o stavbu, ktorej vlastník je neznámy, nariadenie odstrániť stavbu sa doručuje verejnou vyhláškou, zverejnením na úradnej tabuli a webovom sídle stavebného inšpektorátu.

(5) Ak stavebný inšpektorát nariaďuje stavebné práce na pamiatkovo chránenej budove, vopred si obstará záväzné stanovisko príslušného orgánu štátnej pamiatkovej starostlivosti. Obdobne si stavebný inšpektorát obstará súhlas orgánu uvedeného v osobitných predpisoch, ak tak ustanovujú.

**§ 76**

**Nariadenie neodkladných prác**

(1) V nariadení neodkladných prác stavebný inšpektorát rozhodnutím určí rozsah požadovaných stavebných úprav, spôsob ich uskutočnenia a lehotu na ich uskutočnenie. Lehota musí byť primeraná závažnosti nedostatkov, ktoré je potrebné nariadením odstrániť, a musí zohľadniť najmä reálne možnosti uskutočnenia stavebných prác.

(2) Stavebný inšpektorát môže na zabezpečenie neodkladných prác rozhodnutím nariadiť vlastníkovi stavby obstarať kontrolnú statickú prehliadku nosných konštrukcií stavby, ak je podozrenie na statickú nestabilitu stavby alebo ak je viditeľné opotrebenie nosných konštrukcií stavby, alebo nariadiť vypratať stavbu.

(3) Ak je na nariadenie neodkladných prác potrebná projektová dokumentácia alebo iné podklady, stavebný inšpektorát v nariadení neodkladných prác uloží vlastníkovi stavby povinnosť ich obstarať v určenom rozsahu a lehote. Ak je vlastník stavby neznámy alebo nie je zo zdravotného dôvodu alebo z dôvodu vysokého veku schopný splniť uloženú povinnosť a uskutočnenie neodkladných prác je z bezpečnostných dôvodov nevyhnutné, stavebný inšpektorát môže obstarať projektovú dokumentáciu alebo iné potrebné podklady na náklady povinného sám.

(4) Ak sa na uskutočnenie neodkladných prác nevyžaduje projektová dokumentácia ani iné podklady, stavebný inšpektorát rozhodnutím nariadi vlastníkovi stavby alebo vlastníkovi pozemku povinnosť uskutočniť neodkladné práce a určí ich rozsah, spôsob uskutočnenia, podmienky na ich uskutočnenie v primeranej lehote nie kratšej ako 90 dní.

(5) Odseky 1 až 4 sa použijú, ak sa neodkladné práce rozhodnutím nariaďujú aj na terénne úpravy a na vonkajšie úpravy.

**§ 77**

**Nariadenie vypratania stavby**

(1) Stavebný inšpektorát môže rozhodnutím nariadiť vypratanie stavby, ak je to nevyhnutné na uskutočnenie nariadených stavebných prác. Pri nariadení vypratania stavby stavebný inšpektorát spolupracuje s orgánmi verejnej správy.

(2) V rozhodnutí o nariadení vypratania stavby stavebný inšpektorát vlastníkovi stavby určí lehotu na vypratanie stavby. Ak ide o stavbu, ktorá je obydlím, vlastník stavby zabezpečí užívateľom ohrozenej stavby bytovú náhradu.

(3) Za obydlie sa na účely tohto zákona považuje budova podľa [§ 3 ods. 2](#paragraf-3.odsek-2) skolaudovaná na tento účel. Za obydlie nemožno na účely tohto zákona považovať iné stavby a budovy bez ohľadu na ich skutočné využitie.

(4) Rozhodnutie o nariadení vypratania stavby môže pri bezprostrednom ohrození zrútenia stavby oznámiť účastníkom konania stavebný inšpektorát aj ústne; písomné vyhotovenie nariadenia vypratania stavby sa musí bezodkladne doručiť. Proti tomuto rozhodnutiu možno podať odvolanie, ktoré nemá odkladný účinok.

**§ 78**

**Nariadenie odstránenia stavby**

(1) V nariadení odstránenia stavby stavebný inšpektorát vlastníkovi stavby určí

a) lehotu na odstránenie stavby alebo zmeny stavby zhotovenej nepovolenými stavebnými prácami,

b) podmienky, ktoré je potrebné dodržať pri odstraňovaní nepovolených stavebných prác, najmä vzhľadom na okolité stavby a verejný priestor, odvoz odpadu z odstraňovanej stavby a uvedenie miesta stavby do pôvodného stavu,

c) výšku zábezpeky ako predbežné náklady potrebné na odstránenie stavby pre prípad náhradného plnenia v rámci výkonu rozhodnutia.

(2) Vlastník stavby je povinný stavbu alebo zmenu stavby v rozsahu nariadenia podľa odseku 1 odstrániť na vlastné náklady v lehote určenej v nariadení odstránenia stavby. Ak stavebník v lehote určenej v nariadení odstránenia stavby neodstránil stavbu alebo zmenu stavby, stavebný inšpektorát uskutoční výkon rozhodnutia podľa správneho poriadku.

(3) Ak je závadným stavom stavby bezprostredne ohrozený život ľudí a ak stavbu nemožno zachovať, môže stavebný inšpektorát výnimočne vydať ústny príkaz na odstránenie stavby a zabezpečiť odstránenie stavby bez prerokovania s vlastníkmi stavby. Stavebný inšpektorát najneskôr do troch dní písomne oznámi rozhodnutie vlastníkovi stavby a dôvody, pre ktoré bol príkaz vydaný, a rozhodne o úhrade nákladov na odstránenie stavby.

(4) Ak je nariadenie odstránenia stavby, ktorej vlastník je neznámy, vykonateľné, stavebný inšpektorát zabezpečí odstránenie stavby náhradným výkonom podľa [§ 79 ods. 2](#paragraf-79.odsek-2) správneho poriadku na vlastné náklady. Ak sa dodatočne zistí vlastník odstránenej stavby, stavebný inšpektorát vymáha vynaložené náklady na odstránenie stavby od dodatočne zisteného vlastníka odstránenej stavby alebo jeho právneho nástupcu. Právo stavebného inšpektorátu vymáhať náklady odstránenia stavby zaniká uplynutím desiatich rokov odo dňa vykonateľnosti nariadenia odstránenia stavby.

Tretia hlava

**Priestupky a iné správne delikty**

**§ 79**

**Priestupky**

(1) Priestupku sa dopustí ten, kto

a) nezabezpečí, aby počas uskutočňovania stavebných prác svojpomocou bola prístupná požadovaná dokumentácia stavby, najmä overený projekt stavby, rozhodnutie o stavebnom zámere a stavebný denník,

b) nezabezpečí stavenisko stavby a jeho zariadenia,

c) nezabezpečí vytýčenie a súlad priestorovej polohy novej stavby alebo zmeny stavby s projektom stavby,

d) neoznačí viditeľne informačnú konštrukciu svojím menom alebo názvom, logom alebo iným označením umožňujúcim identifikáciu vlastníka alebo

e) neoznámi stavebnému úradu zmenu v osobe stavebníka.

(2) Priestupku sa dopustí ten, kto

a) zhotovuje stavebné úpravy alebo drobné stavby na ohlásenie bez overeného projektu stavby alebo v rozpore s ním,

b) zhotovuje stavbu svojpomocou pre seba bez osoby oprávnenej na výkon stavebného dozoru,

c) nezabezpečuje podmienky na vykonávanie štátneho stavebného dohľadu, bráni v jeho výkone, nesplní výzvu stavebného inšpektorátu alebo neurobí opatrenie nariadené stavebným inšpektorátom,

d) prevádzkuje alebo inému umožní prevádzkovať stavbu na iný účel, než je uvedené v kolaudačnom osvedčení,

e) prevádzkuje alebo inému umožní prevádzkovať stavbu pred vydaním kolaudačného osvedčenia,

f) nepredloží v určenej lehote stavebný zámer nevyhnutných stavebných úprav na prerokovanie alebo návrh na začatie konania na stavebnom úrade, alebo

g) neobstará dokumentáciu skutočného zhotovenia stavby, ak jej obstaranie nariadil stavebný úrad.

(3) Priestupku sa dopustí ten, kto

a) zhotovuje stavbu bez overeného projektu stavby alebo v rozpore s ním,

b) nevykoná na stavbe alebo na pozemku opatrenie uložené pri štátnom stavebnom dohľade,

c) prevádzkuje alebo umožní inému prevádzkovať stavbu bez kolaudačného osvedčenia alebo v rozpore s ním,

d) nezabezpečí, aby dodávateľom stavebných prác bola osoba s príslušným oprávnením, ak sa vyžaduje, alebo

e) nerešpektuje nariadený zákaz pokračovať v uskutočňovaní stavebných prác alebo v odstraňovaní stavby.

(4) Priestupku sa dopustí ten, kto

a) neudržiava stavbu napriek výzve stavebného inšpektorátu v súlade so základnými požiadavkami na stavby a jej stav ohrozuje život alebo zdravie jej obyvateľov alebo návštevníkov, bezpečnosť v okolí stavby alebo životné prostredie,

b) zmení účel stavby alebo prevádzku stavby bez rozhodnutia stavebného úradu,

c) odstráni stavbu bez overeného projektu stavby, ak sa vyžaduje, alebo v rozpore s ním,

d) uskutočňuje stavebné práce podľa projektu stavby, ktorý nie je overený, hoci overený mal byť,

e) neuskutoční v určenej lehote zabezpečovacie práce na stavbe alebo vypratanie stavby nariadené stavebným inšpektorátom alebo

f) predlžuje bez vážneho dôvodu napriek výzve stavebného inšpektorátu dokončenie vyhradenej stavby v lehote určenej v rozhodnutí stavebného úradu.

(5) Priestupku sa dopustí ten, kto

a) uskutočňuje svojpomocou stavebné práce v chránenom území alebo v ochrannom pásme alebo na pozemku, ktorý je podľa územnoplánovacej dokumentácie vylúčený zo zastavania alebo nie je určený na zastavanie, najmä na poľnohospodárskej pôde alebo na lesnom pozemku,

b) nevykoná pri uskutočňovaní stavebných prác svojpomocou neodkladné práce, statické zabezpečenie alebo iné opatrenie uložené pri štátnom stavebnom dohľade, ak stav stavby bez ich vykonania ohrozuje život alebo zdravie ľudí alebo zvierat, alebo poškodzuje životné prostredie alebo

c) nerešpektuje nariadený príkaz prerušiť alebo zastaviť uskutočňovanie stavebných prác.

(6) Za priestupok podľa

a) odseku 1 stavebný inšpektorát uloží pokutu od 30 eur do 300 eur,

b) odseku 2 stavebný inšpektorát uloží pokutu od 30 eur do 3 000 eur,

c) odseku 3 stavebný inšpektorát uloží pokutu od 30 eur do 15 000 eur,

d) odseku 4 stavebný inšpektorát uloží pokutu od 30 eur do 30 000 eur alebo

e) odseku 5 stavebný inšpektorát uloží pokutu od 30 eur do 200 000 eur.

(7) Ak napriek právoplatne uloženej pokute páchateľ priestupku pokračuje v konaní, ktoré je priestupkom podľa odsekov 2 až 5, alebo neodstráni protiprávny stav alebo sa do troch rokov odo dňa nadobudnutia právoplatnosti rozhodnutia o uložení pokuty dopustí rovnakého priestupku, možno uložiť pokutu do výšky dvojnásobku sumy.

(8) Príslušným správnym orgánom na prejednanie priestupku je stavebný inšpektorát miestne príslušný podľa miesta stavby.

(9) Na priestupky a ich prejednanie sa vzťahuje všeobecný predpis o priestupkoch.

**§ 80**

**Iné správne delikty**

(1) Stavebný inšpektorát uloží pokutu od 100 eur do 500 eur fyzickej osobe – podnikateľovi alebo právnickej osobe, ak

a) nepredloží stavebnému úradu energetický certifikát nebytovej budovy v lehote určenej pri kolaudácii,

b) nezabezpečí na vedenie stavby stavbyvedúceho s oprávnením,

c) nezabezpečí osobné ochranné pracovné prostriedky zamestnancom na základe výzvy koordinátora bezpečnosti práce alebo stavbyvedúceho,

d) nesplní výzvu alebo neurobí opatrenie na stavbe nariadené stavebným inšpektorom, alebo orgánom odborného dozoru nad vyhradenými technickými zariadeniami,

e) umožní vstup cudzej osoby na stavenisko alebo na stavbu, maloletým osobám a zvieratám, alebo takéto osoby, ako aj osoby pod vplyvom alkoholu alebo inej návykovej látky bezodkladne nevykáže zo staveniska a zo stavby,

f) neudržiava na stavenisku poriadok a čistotu, najmä nezabezpečí správne uloženie stavebných výrobkov a stavebných mechanizmov a odvoz alebo inú likvidáciu odpadu zo staveniska, ak to má vplyv na bezpečnosť práce alebo na okolie stavby,

g) nerešpektuje pokyny stavbyvedúceho týkajúce sa organizácie, koordinácie a harmonogramu uskutočňovania stavebných prác,

h) nezabezpečí, aby na stavenisku bola po celý čas zhotovovania stavby prístupná dokumentácia stavby,

i) neoznačí viditeľne informačnú konštrukciu alebo zmontovaný výrobok na verejnom priestranstve menom alebo názvom, logom alebo iným viditeľným označením, ktorý umožňuje jeho verejnú identifikáciu, alebo

j) neudržiava stavbu alebo pozemok, najmä neuskutoční potrebnú údržbu stavby alebo vonkajšie úpravy.

(2) Stavebný inšpektorát uloží pokutu od 1 000 eur do 5 000 eur fyzickej osobe – podnikateľovi alebo právnickej osobe, ak

a) uskutoční stavebné úpravy alebo drobnú stavbu na ohlásenie bez overeného projektu stavby alebo v rozpore s ním,

b) umiestni alebo zhotoví informačnú konštrukciu alebo zmontovaný výrobok na verejnom priestranstve bez rozhodnutia o stavebnom zámere alebo v rozpore s ním, alebo

c) nezabezpečí geodetické a kartografické činnosti na stavbe geodetom.

(3) Stavebný inšpektorát uloží pokutu od 1 000 eur do 25 000 eur fyzickej osobe – podnikateľovi alebo právnickej osobe, ak

a) zhotovuje stavbu bez oprávnenia alebo mimo rozsahu svojho oprávnenia,

b) nevykoná údržbu stavby napriek výzve stavebného inšpektorátu, orgánu štátneho dozoru alebo odborného dozoru nad vyhradenými technickými zariadeniami v súlade so základnými požiadavkami na stavbu, s určeným spôsobom prevádzky podľa kolaudačného osvedčenia alebo podľa prevádzkovej dokumentácie,

c) odstráni stavbu bez rozhodnutia o stavebnom zámere alebo v rozpore s ním; to neplatí, ak ide o nepovolenú stavbu,

d) neodstráni stavbu na základe nariadenia stavebného inšpektorátu alebo dočasnú stavbu po uplynutí času, na ktorý bola povolená alebo určená vrátane zariadenia staveniska,

e) neoznámi alebo nezabezpečí oznámenie niektorého štádia uskutočňovania stavebných prác stavebnému inšpektorátu, alebo bez vykonania kontrolnej prehliadky pokračuje v stavebných prácach,

f) nezhotovuje stavbu podľa technických predpisov a technologických postupov, ktoré sa vzťahujú na stavebné práce,

g) použije stavebný výrobok, ktorý nie je vhodný na zamýšľané použitie, alebo zabuduje alebo inak použije stavebný výrobok v rozpore s návodom výrobcu, ak tým ohrozí niektorú základnú požiadavku na stavbu,

h) umožní, aby stavebné práce alebo iné odborné činnosti vo výstavbe uskutočňovali osoby, ktoré nemajú potrebnú odbornú spôsobilosť, zdravotnú spôsobilosť na prácu alebo oprávnenie, ak to môže mať vplyv na bezpečnosť alebo zdravie iných osôb alebo na niektorú základnú požiadavku na stavby,

i) predlžuje lehotu výstavby bez vážneho dôvodu, ak tým zhoršuje životné prostredie alebo ohrozuje, obťažuje alebo obmedzuje okolie stavby, najmä susedné stavby, alebo

j) neodstráni dočasné stavby zariadenia staveniska a stavebný odpad po skončení výstavby.

(4) Stavebný inšpektorát uloží pokutu od 10 000 eur do 150 000 eur fyzickej osobe – podnikateľovi alebo právnickej osobe, ak

a) zhotovuje stavbu bez overeného projektu alebo v rozpore s ním,

b) napriek výzve nevykonáva potrebnú údržbu stavby tak, že stavba ohrozuje život alebo zdravie ľudí,

c) užíva stavbu bez kolaudačného osvedčenia alebo v rozpore s ním, alebo ako vlastník umožní takéto užívanie, alebo

d) nevykonala bez vážneho dôvodu nariadené neodkladné práce, nariadené vypratanie stavby alebo odstránenie stavby hroziacej zrútením.

(5) Stavebný inšpektorát uloží pokutu od 300 eur do 1 000 eur osobe poverenej výkonom stavebného dozoru, ktorá

a) umožnila, aby postup stavebných prác bol v nesúlade s overeným projektom stavby alebo s technickými predpismi alebo so zaužívanými postupmi stavebných prác,

b) neskontrolovala inštaláciu a prevádzku technických zariadení na stavbe, ak sa to negatívne prejavuje na prevádzke stavby na určený účel, alebo

c) neskontrolovala vhodnosť stavebných výrobkov na zabudovanie do stavby, ak tým došlo k použitiu nevhodných stavebných výrobkov alebo k zámene stavebných výrobkov.

(6) Stavebný inšpektorát uloží pokutu od 1 000 eur do 5 000 eur osobe poverenej výkonom stavebného dozoru na vyhradenej stavbe alebo na stavbe zhotovovanej svojpomocou, ktorá

a) neskontrolovala odborné uloženie stavebných výrobkov a stavebných mechanizmov na stavenisku a vhodnosť ich používania na stavebné práce, ak tým vznikla škoda alebo pracovný úraz,

b) neskontrolovala, či je zaručená bezpečnosť a ochrana zdravia pri práci, a tým došlo k úrazu,

c) neprerokovala bezodkladne zistené nezhody a iné nedostatky v zhotovovaní stavby podľa ich druhu s projektantom alebo netrvala na ich odstránení podľa pokynu projektanta, ak tým vznikla škoda alebo stavebné práce navyše,

d) nenariadila okamžité prerušenie stavebných prác, ak zistila, že sa uskutočňujú v rozpore s overeným projektom stavby, s podmienkami rozhodnutia o stavebnom zámere, s bezpečnostnými predpismi alebo technickými predpismi, s návodmi výrobcov stavebných výrobkov alebo so zaužívanými technologickými postupmi a bezprostredne hrozí vznik škody alebo je ohrozené zdravie ľudí alebo zvierat, alebo ak prerušenie stavebných prác bezodkladne neoznámil stavebnému inšpektorátu alebo nezaznamenal v stavebnom denníku,

e) odsúhlasila zmeny na stavbe, ktoré zhoršujú parametre podstatných vlastností stavby, alebo zmeny, ktoré vyžadujú zmenu overeného projektu stavby alebo nové rozhodnutie stavebného úradu, alebo odsúhlasené zmeny nezaznamenala v stavebnom denníku,

f) neskontrolovala inštaláciu a prevádzku technických zariadení a prevádzkových zariadení na stavbe, ak to má za následok vznik škody, stavebných prác navyše, nefunkčnosť inštalovaných zariadení alebo ohrozenie bezpečnosti ľudí,

g) nezúčastnila sa bez vážneho dôvodu na kontrolnej prehliadke uskutočnenej na základe podmienok rozhodnutia o stavebnom zámere alebo zvolanej stavebným inšpektorátom v rámci výkonu štátneho stavebného dohľadu alebo sa nepodieľa na vyhotovení zápisnice pre dokumentáciu stavby,

h) neskontrolovala, či je zaručená bezpečnosť a ochrana zdravia pri práci, alebo nespolupracovala s koordinátorom bezpečnosti pri práci, ak tým došlo ku škode alebo k úrazu, alebo

i) neskontrolovala, či všetky zmeny overeného projektu stavby navrhnuté zhotoviteľom stavby alebo stavebníkom boli odsúhlasené projektantom ešte pred ich uskutočnením, ak tým došlo k prácam navyše, ku škode, k úrazu, k znehodnoteniu nálezu, k prerušeniu stavebných prác pri výkone štátneho stavebného dohľadu alebo k inej ujme stavebníka.

(7) Stavebný inšpektorát uloží pokutu od 300 eur do 3 000 eur stavbyvedúcemu, ktorý

a) neurčil poradie stavebných prác a súvisiacich odborných činností na stavbe a neskoordinoval stavebné práce zhotoviteľa stavby a jeho zmluvných dodávateľov, ak tým vznikli časové prestoje, nesúlad v nadväznosti stavebných prác alebo nedodržanie harmonogramu uskutočňovania stavebných prác,

b) nevydal pokyny týkajúce sa času a spôsobu uskutočňovania stavebných prác v závislosti od poveternostných podmienok, zásobovania stavebnými výrobkami a rozvrhom práce zamestnancov zhotoviteľa stavby a jeho zmluvných dodávateľov,

c) nekoordinoval dodávky stavebných výrobkov na stavenisko a odvoz odpadu zo stavby a zo staveniska,

d) nepreberá dodávky stavebných výrobkov alebo nekontroluje alebo neuchováva doklady o ich vhodnosti na zamýšľané použitie,

e) nevedie stavebný denník alebo ho vedie tak, že dôjde k jeho odcudzeniu, poškodeniu, znehodnoteniu alebo neoprávneným zápisom, alebo nevykonáva v ňom potrebné zápisy alebo neumožní zápis oprávneným osobám,

f) nevykázal zo staveniska alebo zo stavby osobu, ktorá nie je účastná na zhotovovaní stavby, na výkone iných odborných činností vo výstavbe, štátneho stavebného dohľadu, štátneho dozoru alebo odborného dozoru nad vyhradenými technickými zariadeniami, alebo

g) nevykázal zo staveniska alebo zo stavby osobu, ktorá je pod vplyvom alkoholu alebo inej návykovej látky.

(8) Stavebný inšpektorát uloží pokutu od 1 000 eur do 3 000 eur stavbyvedúcemu, ktorý

a) neurčil miesto a spôsob uloženia stavebných výrobkov a stavebných mechanizmov na stavenisku a umiestnenie a pripojenie zariadení staveniska na siete technického vybavenia územia, čím ohrozil bezpečnosť práce alebo plynulosť stavebných prác,

b) neorganizuje pohyb osôb, stavebných mechanizmov a dopravných prostriedkov po stavenisku a príjazd k stavbe, ak to spôsobuje prestoje a práce navyše,

c) nenariadil okamžité prerušenie stavebných prác alebo iných činností, ak sa na stavenisku alebo na stavbe našla munícia alebo kostrové pozostatky, alebo neoznámil nález munície Policajnému zboru alebo Vojenskej polícii alebo nález kostrových pozostatkov Policajnému zboru alebo neohlásil nález veci, ktorá má pamiatkovú hodnotu, alebo archeologický nález stavebnému inšpektorátu alebo sa neriadil pokynmi príslušníka Policajného zboru, Vojenskej polície alebo stavebného inšpektorátu,

d) nezabezpečil spojenie s integrovaným záchranným systémom na zabezpečenie rýchlej zdravotnej služby a hasičského zásahu.

(9) Stavebný inšpektorát uloží pokutu od 500 eur do 3 000 eur tomu, kto uskutočňuje vyhradené činnosti vo výstavbe bez oprávnenia.

(10) V konaní o uloženie pokuty stavebný inšpektorát prihliadne na dobu trvania protiprávneho stavu a na závažnosť následkov porušenia povinnosti, ako aj na ochotu napraviť zistené porušenie a odstrániť jeho následky. Pri uložení pokuty je stavebný inšpektorát oprávnený zadržať neplatné alebo neoprávnene použité osvedčenie, preukaz, pečiatku alebo iný doklad o oprávnení a zadržaný doklad je povinný bezodkladne odovzdať orgánu, ktorý ho vydal, spolu s oznámením dôvodu zadržania.

(11) Ak sa neodstránil protiprávny stav alebo ak nedošlo k náprave ani po vykonateľnosti rozhodnutia o uložení pokuty, alebo ak došlo k opakovanému porušeniu povinnosti do troch rokov od uloženia skoršej pokuty, možno uložiť pokutu do výšky dvojnásobku sumy.

(12) Pokutu možno uložiť do dvoch rokov odo dňa, keď sa stavebný inšpektorát dozvedel o porušení povinnosti, najneskôr však do troch rokov odo dňa, keď došlo k porušeniu povinnosti alebo keď povinnosť mala byť splnená.

(13) Pokuty sú príjmom štátneho rozpočtu.

ŠIESTA ČASŤ

**ZÁVEREČNÉ USTANOVENIA**

**§ 81**

**Spoločné ustanovenia**

(1) Ak sa v osobitných predpisoch používa pojem „uskutočňovanie stavby“, rozumie sa tým „zhotovovanie stavby“ podľa tohto zákona.

(2) Ak sa v tomto zákone používa pojem „vlastník stavby“ alebo „vlastník pozemku“, rozumie sa ním aj vlastník bytu a nebytového priestoru, správca majetku štátu, správca majetku vyššieho územného celku alebo správca majetku obce.

(3) Ak sa v tomto zákone používa pojem „stavba“, rozumie sa tým aj jej časť.

(4) Úrad zapíše do registra výstavby na účely [§ 64 ods. 3](#paragraf-64.odsek-3) záujmové združenie vlastníkov informačných zariadení, ktoré je registrované podľa [§ 20i ods. 2 Občianskeho zákonníka](https://www.slov-lex.sk/pravne-predpisy/SK/ZZ/1964/40/#paragraf-20i.odsek-2) najmenej päť rokov a jeho členovia vlastnia najmenej 9 000 informačných zariadení s veľkosťou informačnej plochy väčšou ako 3 m2.

(5) Doručovanie vo výstavbe sa uskutočňuje podľa osobitného predpisu.[19)](#poznamky.poznamka-19)

(6) Ak sa doručuje elektronický dokument, ktorý je adresátovi dostupný prostredníctvom informačného systému, možno doručenie elektronického dokumentu vykonať doručením informácie s priamym odkazom na miesto, kde je prostredníctvom informačného systému adresátovi dostupný.

(7) Obec môže všeobecne záväzným nariadením určiť obmedzenie času uskutočňovania stavebných prác na území obce v čase nočného pokoja a v dňoch pracovného pokoja v rozsahu, ktorý neobmedzí pracovné postupy súvisiace s technológiou výstavby.

**§ 82**

**Vzťah k správnemu poriadku**

(1) Správny poriadok sa nevzťahuje na

a) určenie príslušnosti stavebného úradu podľa [§ 13 písm. i), j) a k)](#paragraf-13.odsek-1.pismeno-i) a [§ 14 ods. 1 písm. f) a g)](#paragraf-14.odsek-1.pismeno-f),

b) overovanie projektu stavby,

c) overenie dokumentácie skutočného zhotovenia stavby,

d) poskytovanie údajov a informácií dotknutých orgánov projektantovi na vypracovanie stavebného zámeru,

e) vydávanie doložiek súladu,

f) výkon štátneho stavebného dohľadu okrem [§ 73 ods. 1 až 3](#paragraf-73.odsek-1),

g) ohlásenie stavieb a stavebných úprav,

h) rozhodovanie o rozporoch podľa [§ 54](#paragraf-54).

(2) V konaniach podľa tohto zákona nemožno podať žiadosť a odvolanie ústne do zápisnice.

**§ 83**

**Splnomocňovacie ustanovenie**

Úrad ustanoví všeobecne záväzným právnym predpisom

a) členenie stavieb,

b) obsah podaní a obsah a rozsah dokumentácie stavby,

c) stavebno-technické požiadavky na stavby,

d) stavebno-technické požiadavky na bezbariérové užívanie stavieb,

e) obsah a rozsah odborného vzdelávania zamestnancov v stavebnom úrade, v regionálnom úrade a spôsob jeho zabezpečenia a postup pri overovaní osobitného kvalifikačného predpokladu zamestnancov v stavebnom úrade a v regionálnom úrade,

f) v spolupráci s Úradom geodézie, kartografie a katastra Slovenskej republiky podrobnosti o postavení a činnosti geodeta pri príprave, zhotovovaní stavby a užívaní stavby a o výkone geodetických a kartografických činností vo výstavbe.

**§ 84**

**Prechodné ustanovenia**

(1) Právne vzťahy vzniknuté podľa doterajších predpisov alebo založené rozhodnutiami správnych orgánov vo výstavbe podľa doterajších predpisov zostávajú zachované.

(2) Platné územné rozhodnutie vydané podľa doterajších predpisov na stavbu, na ktorej uskutočnenie sa nevyžadovalo stavebné povolenie ani ohlásenie, sa považuje za overený projekt alebo overovaciu doložku k ohláseniu podľa tohto zákona.

(3) Lehota v rozhodnutiach správnych orgánov vo výstavbe, ktorej plynutie začalo podľa doterajších predpisov, plynie naďalej až do jej uplynutia.

(4) Doterajšie predpisy v znení účinnom do 31. marca 2025 sa použijú na vybavenie

a) podania doručeného príslušnému stavebnému úradu do 31. marca 2025, vrátane ohlásenia stavby,

b) konania začatého na stavebnom úrade do 31. marca 2025 na žiadosť stavebníka,

c) konania týkajúceho sa nariadenia opatrení na stavbách vo verejnom záujme, vrátane odstránenia stavby, prerokovania priestupkov vo výstavbe, ukladania pokút za správne delikty vo výstavbe a výkonu rozhodnutia, začatého na stavebnom úrade podľa doterajších predpisov do 31. marca 2025.

(5) Ak ide o stavbu, pre ktorú je vydané územné rozhodnutie podľa doterajších predpisov, použijú sa doterajšie predpisy v znení účinnom do 31. marca 2025 aj pre vybavenie žiadosti o stavebné povolenie, povolenie na zmenu stavby pred dokončením, povolenie na predčasné užívanie stavby, povolenie na dočasné užívanie stavby na účel skúšobnej prevádzky, kolaudačné rozhodnutie alebo zmenu rozhodnutia, podanej po 31. marci 2025 vrátane vydania záväzných stanovísk pre tieto konania.

(6) Ak ide o stavbu, pre ktorú je vydané stavebné povolenie podľa doterajších predpisov, ak sa územné rozhodnutie nevyžadovalo, použijú sa doterajšie predpisy v znení účinnom do 31. marca 2025 aj na vybavenie žiadosti o povolenie na zmenu stavby pred dokončením, povolenie na predčasné užívanie stavby, povolenie na dočasné užívanie stavby na účel skúšobnej prevádzky, kolaudačné rozhodnutie alebo zmenu rozhodnutia, podanej po 31. marci 2025 vrátane vydania záväzných stanovísk pre tieto konania.

(7) Doterajšie predpisy v znení účinnom do 31. marca 2025 sa použijú na

a) preskúmanie spôsobilosti stavieb na užívanie vrátane vydávania záväzných stanovísk pre tieto konania, ak stavba spĺňa podmienky na preskúmanie jej spôsobilosti na užívanie podľa doterajších predpisov a vlastník stavby podá žiadosť o preskúmanie spôsobilosti stavby na užívanie do 31. marca 2029,

b) konanie o dodatočnom povolení stavby vrátane vydávania záväzných stanovísk pre tieto konania, ak stavba nespĺňa podmienky, aby ju bolo možné považovať za stavbu postavenú v súlade s platnými predpismi podľa doterajších predpisov, ani podmienky na preskúmanie spôsobilosti stavby na užívanie podľa doterajších predpisov alebo podľa písmena a) a vlastník tejto stavby podá žiadosť o dodatočné povolenie stavby od 1. apríla 2025 do 31. marca 2029.

(8) Konanie podľa odsekov 4 až 7 vedie stavebný úrad príslušný podľa doterajších predpisov. Záväzné stanoviská podľa odsekov 4 až 7 vydáva orgán príslušný podľa doterajších predpisov.

(9) Druhostupňovým správnym orgánom príslušným rozhodnúť o opravných prostriedkoch proti rozhodnutiu obce vydanom podľa odsekov 4 až 8 je regionálny úrad.

(10) Druhostupňovým správnym orgánom príslušným rozhodnúť o opravných prostriedkoch proti rozhodnutiu regionálneho úradu vydanom podľa odseku 9 je úrad.

(11) Ak sa v osobitných predpisoch používa pojem

a) „územné konanie“ podľa predpisov účinných do 31. marca 2025, rozumie sa tým od 1. apríla 2025 „konanie o stavebnom zámere“ podľa tohto zákona,

b) „stavebné konanie“ podľa predpisov účinných do 31. marca 2025, rozumie sa tým od 1. apríla 2025 „overenie projektu stavby“ podľa tohto zákona,

c) „kolaudačné konanie“ podľa predpisov účinných do 31. marca 2025, rozumie sa tým od 1. apríla 2025 „kolaudácia“ podľa tohto zákona,

d) „záväzné stanovisko k územnému konaniu“ podľa predpisov účinných do 31. marca 2025, rozumie sa tým od 1. apríla 2025 „záväzné stanovisko k stavebnému zámeru“ podľa tohto zákona,

e) „záväzné stanovisko k stavebnému konaniu“ podľa predpisov účinných do 31. marca 2025, rozumie sa tým od 1. apríla 2025 „doložka súladu“ podľa tohto zákona,

f) „záväzné stanovisko ku kolaudácii“ podľa predpisov účinných do 31. marca 2025, rozumie sa tým od 1. apríla 2025 „záväzné stanovisko ku kolaudácii“ podľa tohto zákona.

(12) Konania o vydanie stavebného povolenia, konania o vydanie povolenia na zmenu stavby pred dokončením, konania o vydanie povolenia na zmenu účelu využívania stavby, konania o povolenie na predčasné užívanie stavby, konania o vydanie povolenia na dočasné užívanie stavby na skúšobnú prevádzku, konania o vydanie kolaudačného rozhodnutia a konania o vydanie povolenia na odstránenie stavby k stavbám jadrových zariadení a stavbám súvisiacim s jadrovým zariadením v areáli jadrového zariadenia alebo z časti v areáli jadrového zariadenia začaté a právoplatne neskončené na úrade jadrového dozoru do 31. marca 2025 sa dokončia na úrade jadrového dozoru podľa doterajších predpisov. Na konania podľa prvej vety sa vzťahuje zákon č. [50/1976 Zb.](https://www.slov-lex.sk/pravne-predpisy/SK/ZZ/1976/50/) o územnom plánovaní a stavebnom poriadku (stavebný zákon) v znení neskorších predpisov účinný do 31. marca 2025, jeho vykonávacie všeobecne záväzné právne predpisy účinné do 31. marca 2025 a zákon č. [541/2004 Z. z.](https://www.slov-lex.sk/pravne-predpisy/SK/ZZ/2004/541/) o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov v znení účinnom do 31. marca 2025 a všeobecne záväzné právne predpisy na jeho vykonanie v znení účinnom do 31. marca 2025. Dokumentácia na konania podľa prvej vety sa vypracuje podľa všeobecne záväzných právnych predpisov účinných do 31. marca 2025.

(13) Konania o vydanie stavebného povolenia, konania o vydanie povolenia na zmenu stavby pred dokončením, konania o vydanie povolenia na zmenu účelu využívania stavby, konania o povolenie na predčasné užívanie stavby, konania o vydanie povolenia na dočasné užívanie stavby na skúšobnú prevádzku, konania o vydanie kolaudačného rozhodnutia a konania o vydanie povolenia na odstránenie stavby k stavbám jadrových zariadení a stavbám súvisiacim s jadrovým zariadením v areáli jadrového zariadenia alebo z časti v areáli jadrového zariadenia, ku ktorému bolo vydané právoplatné územné rozhodnutie do 31. marca 2025 podľa doterajších predpisov, po 31. marci 2025 začne a dokončí úrad jadrového dozoru podľa doterajších predpisov. Na konania podľa prvej vety sa vzťahuje zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov účinný do 31. marca 2025, jeho vykonávacie všeobecne záväzné právne predpisy v znení účinnom do 31. marca 2025 a zákon č. [541/2004 Z. z.](https://www.slov-lex.sk/pravne-predpisy/SK/ZZ/2004/541/) o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov v znení účinnom do 31. marca 2025 a všeobecne záväzné právne predpisy na jeho vykonanie v znení účinnom do 31. marca 2025. Dokumentácia na konania podľa prvej vety sa vypracuje podľa všeobecne záväzných právnych predpisov účinných do 31. marca 2025.

(14) Na umiestnenie stavby jadrového zariadenia, pre ktorú bolo do 31. marca 2025 na úrade jadrového dozoru vydané rozhodnutie o povolení podľa osobitného predpisu[20)](#poznamky.poznamka-20) a na umiestnenie stavby súvisiacej s takýmto jadrovým zariadením, sa vzťahuje zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov v znení účinnom do 31. marca 2025. Návrh na vydanie územného rozhodnutia pre stavby podľa prvej vety možno podať do 31. marca 2027. Dokumentácia k návrhu na vydanie územného rozhodnutia pre stavbu jadrového zariadenia a stavieb súvisiacich s jadrovým zariadením sa vypracuje podľa osobitného predpisu[21)](#poznamky.poznamka-21) v znení účinnom do 31. marca 2025. Na územné konanie pre stavbu jadrového zariadenia a stavby súvisiace s jadrovým zariadením podľa tohto odseku je príslušný miestne príslušný regionálny úrad pre územné plánovanie a výstavbu. Na stavby, pre ktoré bolo vydané územné rozhodnutie podľa prvej vety, sa vzťahujú ustanovenia o konaniach o vydanie stavebného povolenia, konaniach o vydanie povolenia na zmenu stavby pred dokončením, konaniach o vydanie povolenia na zmenu účelu využívania stavby, konaniach o povolenie na predčasné užívanie stavby, konaniach o vydanie povolenia na dočasné užívanie stavby na účel vyskúšania a konaniach o vydanie kolaudačného rozhodnutia podľa zákona č. [50/1976 Zb.](https://www.slov-lex.sk/pravne-predpisy/SK/ZZ/1976/50/) o územnom plánovaní a stavebnom poriadku (stavebný zákon) v znení neskorších predpisov v znení účinnom do 31. marca 2025. Návrh na začatie konania podľa piatej vety možno podať do 31. marca 2032. Dokumentácia k návrhu na začatie konania podľa piatej vety sa vypracuje podľa osobitného predpisu[21)](#poznamky.poznamka-21) v znení účinnom do 31. marca 2025. Na konania podľa piatej vety je príslušný úrad jadrového dozoru.

(15) Osoba môže vykonať akýkoľvek procesný úkon podľa tohto zákona aj v listinnej podobe do 31. marca 2029; fyzická osoba môže vykonať akýkoľvek procesný úkon podľa tohto zákona aj v listinnej podobe aj po tomto dátume.

(16) Ak nemožno vykonať úkony podľa tohto zákona v informačnom systéme, úkony podľa tohto zákona sa vykonávajú podľa osobitného predpisu. Úrad oznámi túto skutočnosť, ako aj uvedenie informačného systému do prevádzky na svojom webovom sídle. Úrad zabezpečí migráciu dát z jednotlivých registratúr stavebných úradov bezodkladne po uvedení informačného systému do prevádzky.

(17) Ak sa v konaní o stavebnom zámere použije záväzné stanovisko k územnému konaniu podľa predpisov účinných do 31. marca 2025, ktorým sa podľa ods. 11 písm. d) rozumie záväzné stanovisko k stavebnému zámeru podľa tohto zákona, platí, že si dotknutý orgán v záväznom stanovisku k stavebnému zámeru vyhradil posúdenie projektu stavby podľa tohto zákona.

(18) Do účinnosti zápisu do zoznamu reprezentatívnych združení vlastníkov informačných zariadení najneskôr do 31. decembra 2026 sa reprezentatívnym združením vlastníkov informačných konštrukcií rozumie záujmové združenie vlastníkov reklamných stavieb registrované podľa [§ 129a zákona č. 50/1976 Zb.](https://www.slov-lex.sk/pravne-predpisy/SK/ZZ/1976/50/#paragraf-129a) o územnom plánovaní a stavebnom poriadku (stavebný zákon) v znení zákona č. [293/2014 Z. z.](https://www.slov-lex.sk/pravne-predpisy/SK/ZZ/2014/293/)

(19) Osobitný kvalifikačný predpoklad zamestnancov na stavebných úradoch získaný do 31. marca 2025 sa považuje za osobitný kvalifikačný predpoklad podľa tohto zákona. Osobitný kvalifikačný predpoklad zamestnancov podľa prvej vety treba obnoviť doplňujúcou odbornou prípravou do 31. marca 2029.

(20) Oprávnenie na vykonávanie činnosti podľa doterajších predpisov, ktorá svojim obsahom spĺňa znaky vyhradenej činnosti podľa tohto zákona, získané podľa doterajších predpisov je do 31. marca 2029 považované za oprávnenie vykonávať takúto vyhradenú činnosť podľa tohto zákona.

(21) Oprávnenie na vykonávanie činnosti podľa doterajších predpisov, ktorá svojim obsahom spĺňa znaky inej ako vyhradenej činnosti podľa tohto zákona, získané podľa doterajších predpisov je do 31. marca 2029 považované za oprávnenie vykonávať takúto činnosť podľa tohto zákona.

(22) Obec je povinná personálne zabezpečiť výkon činnosti stavebného úradu podľa [§ 15 ods. 6](#paragraf-15.odsek-6) najneskôr od 1. januára 2026. Ak obec nezabezpečí výkon činnosti stavebného úradu najneskôr od 1. januára 2026 požadovaným personálnym obsadením, je povinná o tejto skutočnosti bezodkladne informovať regionálny úrad.

(23) Do nadobudnutia účinnosti vykonávacích právnych predpisov vydaných na základe tohto zákona ([§ 83](#paragraf-83)), najneskôr do 31. marca 2027 zostávajú v platnosti a účinnosti

a) vyhláška Ministerstva životného prostredia Slovenskej republiky č. [453/2000 Z. z.](https://www.slov-lex.sk/pravne-predpisy/SK/ZZ/2000/453/), ktorou sa vykonávajú niektoré ustanovenia stavebného zákona,

b) vyhláška Ministerstva životného prostredia Slovenskej republiky č. [532/2002 Z. z.](https://www.slov-lex.sk/pravne-predpisy/SK/ZZ/2002/532/), ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie v znení vyhlášky Ministerstva dopravy a výstavby Slovenskej republiky č. [34/2020 Z. z.](https://www.slov-lex.sk/pravne-predpisy/SK/ZZ/2020/34/),

c) vyhláška Ministerstva výstavby a regionálneho rozvoja Slovenskej republiky č. [547/2003 Z. z.](https://www.slov-lex.sk/pravne-predpisy/SK/ZZ/2003/547/) o obsahu a rozsahu odbornej prípravy a postupe pri overovaní a osvedčovaní osobitného kvalifikačného predpokladu na zabezpečenie činnosti stavebného úradu.

**§ 85**

**Zrušenie Slovenskej stavebnej inšpekcie**

(1) Zrušuje sa Slovenská stavebná inšpekcia zriadená zákonom č. [50/1976 Zb.](https://www.slov-lex.sk/pravne-predpisy/SK/ZZ/1976/50/) o územnom plánovaní a stavebnom poriadku (stavebný zákon) v znení neskorších predpisov.

(2) Pôsobnosť Slovenskej stavebnej inšpekcie v oblasti štátneho stavebného dohľadu podľa doterajších predpisov je pôsobnosťou regionálneho úradu vykonávať štátny stavebný dohľad podľa tohto zákona.

(3) Ak sa v doterajších predpisoch používa pre oblasť štátneho stavebného dohľadu podľa odseku 2 pojem „Slovenská stavebná inšpekcia“ vo všetkých tvaroch, rozumie sa tým „stavebný inšpektorát“ v príslušnom tvare.

(4) Práva a povinnosti vyplývajúce zo štátnozamestnaneckých vzťahov, z pracovnoprávnych vzťahov a z iných právnych vzťahov štátnych zamestnancov a zamestnancov Slovenskej stavebnej inšpekcie prechádzajú k 1. aprílu 2025 na úrad.

(5) Konania Slovenskej stavebnej inšpekcie podľa doterajších predpisov, ktoré neboli právoplatne skončené rozhodnutím vo veci do 31. marca 2025, dokončí úrad podľa doterajších predpisov. Právne účinky úkonov, ktoré v konaní podľa prvej vety nastali pred 1. aprílom 2025, zostávajú zachované.

(6) Majetok štátu, pohľadávky a záväzky, ktoré mala v správe Slovenská stavebná inšpekcia k 31. marcu 2025, prechádzajú do správy úradu.

**§ 86**

**Zrušovacie ustanovenie**

Zrušuje sa zákon č. [201/2022 Z. z.](https://www.slov-lex.sk/pravne-predpisy/SK/ZZ/2022/201/) o výstavbe v znení zákona č. 205/2023 Z. z., zákona č. 272/2023 Z. z. a zákona č. 46/2024 Z. z.

Čl. II

Zákon č. [205/2023 Z. z.](https://www.slov-lex.sk/pravne-predpisy/SK/ZZ/2023/205/) o zmene a doplnení niektorých zákonov v súvislosti s reformou stavebnej legislatívy v znení zákona č. 46/2024 Z. z. a zákona č. 204/2024 Z. z. sa mení takto:

1. V čl. I sa vypúšťajú body 4 až 6 a 8 až 20.

2. V čl. II sa vypúšťajú body 2 až 5 a 7.

3. V čl. III sa vypúšťajú body 1 a 4.

4. V čl. IV sa vypúšťa bod 1.

5. V čl. VII sa vypúšťa bod 3.

6. V čl. VIII sa vypúšťajú body 2 až 5, 7 až 9, 12 a 14 až 16.

7. V čl. IX sa vypúšťajú body 1 až 5 a 7 až 10.

8. V čl. X sa vypúšťajú body 6 až 10, 12, 23, 25, 47, 66, 77, 79, 82 a 109.

9. Čl. XI sa vypúšťa.

10. V čl. XII sa vypúšťajú body 2, 6 až 8 a 10.

11. V čl. XIII sa vypúšťajú body 1, 2, 4, 9, 11 až 13 a 15 až 18.

12. V čl. XIV sa vypúšťajú body 1, 3 a 6 až 10.

13. V čl. XV sa vypúšťajú body 1 až 5.

14. V čl. XVI sa vypúšťa bod 1.

15. V čl. XVII sa vypúšťajú body 3 a 6 až 8.

16. V čl. XIX sa vypúšťajú body 2 a 4.

17. Čl. XX sa vypúšťa.

18. V čl. XXI sa vypúšťajú body 8 a 35.

19. V čl. XXI v bode 13 v § 30 sa vypúšťa odsek 3.

20. V čl. XXI v bode 46 sa § 57k vrátane nadpisu vypúšťa.

21. Čl. XXII sa vypúšťa.

22. V čl. XXIII sa vypúšťajú body 9 až 12, 14 a 15.

23. Čl. XXIV a XXV sa vypúšťajú.

24. V čl. XXVI sa vypúšťajú body 1 až 3 a 5.

25. Čl. XXVIII sa vypúšťa.

26. V čl. XXIX sa vypúšťajú body 1 a 4 až 9.

27. Čl. XXX sa vypúšťa.

28. V čl. XXXII sa vypúšťajú body 2 až 6.

29. V čl. XXXIII sa vypúšťajú body 2, 8 a 9.

30. Čl. XXXIV a XXXV sa vypúšťajú.

31. V čl. XXXVI sa vypúšťajú body 1 až 4 a 6 až 8.

32. V čl. XXXVII sa vypúšťajú body 3, 5 až 8, 10 až 13, 17, 20 a 22.

33. V čl. XXXVIII sa vypúšťajú body 1 až 4, 6 a 8 až 10.

34. Čl. XXXIX až XLI sa vypúšťajú.

35. V čl. XLII sa vypúšťajú body 1 a 3.

36. V čl. XLIII sa vypúšťajú body 1, 2, 4, 5, 8 až 10.

37. V čl. XLIV sa vypúšťajú body 1, 2, 4 až 15 a 18 až 26.

38. Čl. XLV až XLVII sa vypúšťajú.

39. V čl. XLVIII sa vypúšťajú body 1, 2, 4 až 14, 16 až 20 a 22 až 26.

40. Čl. XLIX sa vypúšťa.

41. V čl. LI sa vypúšťajú body 1, 2 a 4 až 13.

42. V čl. LIII sa vypúšťajú body 2, 8, 9 a 13 až 15.

43. V čl. LIII v bode 16 sa § 19c vrátane nadpisu vypúšťa.

44. Čl. LIV až LVI sa vypúšťajú.

45. V čl. LVII sa vypúšťajú body 1, 9 až 16 a 18 až 20.

46. Čl. LIX sa vypúšťa.

47. V čl. LX sa slová „čl. I bodov 4 až 6 a 8 až 20, čl. II bodov 2 až 5 a 7, čl. III bodov 1 a 4, čl. IV bodu 1, čl. VII bodu 3, čl. VIII bodov 2 až 5, 7 až 9, 12 a 14 až 16, čl. IX bodov 1 až 5 a 7 až 10, čl. X bodov 1 až 10, 12, 14, 18, 21, 23, 25, 26, 36, 39, 40, 42 až 44, 46, 47, 49, 56, 58, 59, 65, 66, 69, 72, 73, 75 až 77, 79 až 84, 92 až 94, 101, 102, 104 a 109, čl. XI, čl. XII body 2, 6 až 8 a 10, čl. XIII bodov 1 až 7 a 9 až 18, čl. XIV bodov 1, 3 a 6 až 10, čl. XV bodov 1 až 5, čl. XVI bodu 1, čl. XVII bodov 3 a 6 až 8, čl. XVIII bodov 2 až 6, čl. XIX bodov 2 a 4, čl. XX, čl. XXI bodov 8, § 30 ods. 3 v bode 13, bodu 35 a § 57k v bode 46, čl. XXII, čl. XXIII bodov 9 až 12, 14 a 15, čl. XXIV, čl. XXV, čl. XXVI bodov 1 až 3 a 5, čl. XXVIII, čl. XXIX bodov 1 a 4 až 9, čl. XXX, čl. XXXII bodov 2 až 6, čl. XXXIII bodov 2, 8 a 9, čl. XXXIV, čl. XXXV, čl. XXXVI bodov 1 až 4 a 6 až 8, čl. XXXVII bodov 3, 5 až 8, 10 až 13, 17, 20 a 22, čl. XXXVIII bodov 1 až 4, 6 a 8 až 10, čl. XXXIX až XLI, čl. XLII bodov 1 a 3, čl. XLIII bodov 1, 2, 4, 5, 8 až 10, čl. XLIV bodov 1, 2, 4 až 15 a 18 až 26, čl. XLV až XLVII, čl. XLVIII bodov 1, 2, 4 až 14, 16 až 20 a 22 až 26, čl. XLIX, čl. LI bodov 1, 2 a 4 až 13, čl. LIII bodov 2, 8, 9, 13 až 15 a § 19c v bode 16, čl. LIV až LVI, čl. LVII bodov 1, 9 až 16 a 18 až 20 a čl. LIX“ nahrádzajú slovami „čl. X bodov 1 až 5, 14, 18, 21, 26, 36, 39, 40, 42 až 44, 46, 49, 56, 58, 59, 65, 69, 72, 73, 75, 76, 80, 81, 83, 84, 92 až 94, 101, 102 a 104, čl. XIII bodov 3, 5 až 7, 10 a 14 a čl. XVIII bodov 2 až 6“.

Čl. III

Zákon č. [272/2023 Z. z.](https://www.slov-lex.sk/pravne-predpisy/SK/ZZ/2023/272/) o zmene a doplnení niektorých zákonov v oblasti ochrany životného prostredia v súvislosti s reformou stavebnej legislatívy v znení zákona č. 46/2024 Z. z. sa mení takto:

1. V čl. II sa vypúšťajú body 1 až 4, 6, 7, 9 a 11 až 13.

2. V čl. III sa vypúšťajú body 1 až 4, 6 až 9, 11 až 28, 31, 32 a 34 až 37.

3. V čl. IV sa vypúšťajú body 1 až 7, 9 až 14, 17, 18 a 20 až 28.

4. V čl. V sa vypúšťajú body 1, 2, 5 až 10, 22, 36 až 41, 43 až 46, 49, 54 a 55.

5. V čl. V bode 53 sa vypúšťa § 65j.

6. V čl. VI sa vypúšťajú body 1 až 3 a 6 až 13.

7. Čl. VII sa vypúšťa.

8. V čl. IX sa vypúšťajú body 1, 3, 4 a 6 až 10.

9. V čl. X sa vypúšťajú body 1 až 18, 20 a 22.

10. V čl. XI sa vypúšťajú body 1 až 8 a 12.

11. V čl. XII sa vypúšťajú body 1 a 2.

12. Čl. XIV sa vypúšťa.

13. V čl. XV sa vypúšťajú body 1, 3 až 7, 11, 12, 14 a 15.

14. V čl. XVI sa slová „1. apríla 2024, a čl. II bodov 1 až 4, 6, 7, 9 a 11 až 13, čl. III bodov 1 až 4, 6 až 9, 11 až 28, 31, 32 a 34 až 37, čl. IV bodov 1 až 7, 9 až 14, 17, 18 a 20 až 28, čl. V bodov 1, 2, 5 až 10, 22, 36 až 41, 43 až 46, 49, § 65j v bode 53, bodov 54 a 55, čl. VI bodov 1 až 3 a 6 až 13, čl. VII, čl. IX bodov 1, 3, 4 a 6 až 10, čl. X bodov 1 až 18, 20 a 22, čl. XI bodov 1 až 8 a 12, čl. XII bodov 1 a 2, čl. XIV a čl. XV bodov 1, 3 až 7, 11, 12, 14 a 15, ktoré nadobúdajú účinnosť 1. apríla 2025“ nahrádzajú slovami „1. apríla 2024.“.

Čl. IV

**Účinnosť**

Tento zákon nadobúda účinnosť 15. marca 2025 okrem čl. I, ktorý nadobúda účinnosť 1. apríla 2025.

Peter Pellegrini v. r.

v z. Peter Žiga v. r.

Robert Fico v. r.

1) Napríklad zákon č. [135/1961 Zb.](https://www.slov-lex.sk/pravne-predpisy/SK/ZZ/1961/135/) o pozemných komunikáciách (cestný zákon) v znení neskorších predpisov, zákon č. [371/2021 Z. z.](https://www.slov-lex.sk/pravne-predpisy/SK/ZZ/2021/371/) o významných investíciách, zákon č. [142/2024 Z. z.](https://www.slov-lex.sk/pravne-predpisy/SK/ZZ/2024/142/) o mimoriadnych opatreniach pre strategické investície a pre výstavbu transeurópskej dopravnej siete a o zmene a doplnení niektorých zákonov.

2) [§ 2 písm. f) prvý bod zákona č. 541/2004 Z. z.](https://www.slov-lex.sk/pravne-predpisy/SK/ZZ/2004/541/" \l "paragraf-2.pismeno-f.bod-1) o mierovom využívaní jadrovej energie (atómový zákon) a o zmene a doplnení niektorých zákonov v znení zákona č. 350/2011 Z. z.

3) [§ 2 ods. 1 písm. f) zákona Národnej rady Slovenskej republiky č. 182/1993 Z. z.](https://www.slov-lex.sk/pravne-predpisy/SK/ZZ/1993/182/" \l "paragraf-2.odsek-1.pismeno-f) o vlastníctve bytov a nebytových priestorov v znení zákona č. 205/2023 Z. z.

4) [§ 2 ods. 4 zákona č. 314/2001 Z. z.](https://www.slov-lex.sk/pravne-predpisy/SK/ZZ/2001/314/" \l "paragraf-2.odsek-4) o ochrane pred požiarmi v znení neskorších predpisov.

5) [§ 7 ods. 1 zákona č. 200/2022 Z. z.](https://www.slov-lex.sk/pravne-predpisy/SK/ZZ/2022/200/" \l "paragraf-7.odsek-1) o územnom plánovaní.

6) Zákon č. [222/2022 Z. z.](https://www.slov-lex.sk/pravne-predpisy/SK/ZZ/2022/222/) o štátnej podpore nájomného bývania a o zmene a doplnení niektorých zákonov v znení neskorších predpisov.

7) Zákon č. [371/2021 Z. z.](https://www.slov-lex.sk/pravne-predpisy/SK/ZZ/2021/371/)

8) Zákon č. [245/2003 Z. z.](https://www.slov-lex.sk/pravne-predpisy/SK/ZZ/2003/245/) o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov.

9) Príloha I nariadenia Európskeho parlamentu a Rady (EÚ) č. 2024/3110 z 27. novembra 2024, ktorým sa stanovujú harmonizované pravidlá uvádzania stavebných výrobkov na trh a zrušuje nariadenie (EÚ) č. 305/2011 (Ú. v. EÚ L, 18. 12. 2024).

10) Nariadenie Európskeho parlamentu a Rady (EÚ) č. 305/2011 z 9. marca 2011, ktorým sa ustanovujú harmonizované podmienky uvádzania stavebných výrobkov na trh a ktorým sa zrušuje smernica Rady 89/106/EHS (Ú. v. EÚ L 88, 4. 4. 2011) v platnom znení.

Nariadenie Európskeho parlamentu a Rady (EÚ) č. 2024/3110.

Zákon č. [133/2013 Z. z.](https://www.slov-lex.sk/pravne-predpisy/SK/ZZ/2013/133/) o stavebných výrobkoch a o zmene a doplnení niektorých zákonov v znení neskorších predpisov.

11) § 24 až 24b a § 35 zákona č. 200/2022 Z. z. v znení neskorších predpisov.

[§ 7a zákona Slovenskej národnej rady č. 377/1990 Zb.](https://www.slov-lex.sk/pravne-predpisy/SK/ZZ/1990/377/#paragraf-7a) o hlavnom meste Slovenskej republiky Bratislave v znení neskorších predpisov.

12) Zákon č. [343/2015 Z. z.](https://www.slov-lex.sk/pravne-predpisy/SK/ZZ/2015/343/) o verejnom obstarávaní a o zmene a doplnení niektorých zákonov v znení neskorších predpisov.

13) § 5 zákona Slovenskej národnej rady č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov.

14) [§ 1 až 3](https://www.slov-lex.sk/pravne-predpisy/SK/ZZ/1992/124/" \l "paragraf-1) a [§ 20b zákona č. 124/1992 Zb.](https://www.slov-lex.sk/pravne-predpisy/SK/ZZ/1992/124/#paragraf-20b) o Vojenskej polícii v znení neskorších predpisov.

[§ 61 zákona č. 58/2014 Z. z.](https://www.slov-lex.sk/pravne-predpisy/SK/ZZ/2014/58/#paragraf-61) o výbušninách, výbušných predmetoch a munícii a o zmene a doplnení niektorých zákonov v znení neskorších predpisov.

15) [§ 5 zákona Národnej rady Slovenskej republiky č. 215/1995 Z. z.](https://www.slov-lex.sk/pravne-predpisy/SK/ZZ/1995/215/" \l "paragraf-5) o geodézii a kartografii v znení zákona č. 423/2003 Z. z.

16) [§ 6 ods. 14 a 15 zákona č. 487/2021 Z. z.](https://www.slov-lex.sk/pravne-predpisy/SK/ZZ/2021/487/" \l "paragraf-6.odsek-14) o Komore geodetov a kartografov.

17) Zákon č. [24/2006 Z. z.](https://www.slov-lex.sk/pravne-predpisy/SK/ZZ/2006/24/) o posudzovaní vplyvov na životné prostredie a o zmene a doplnení niektorých zákonov v znení neskorších predpisov.

18) [§ 60 ods. 3 vyhlášky Úradu geodézie, kartografie a katastra Slovenskej republiky č. 461/2009 Z. z.](https://www.slov-lex.sk/pravne-predpisy/SK/ZZ/2009/461/" \l "paragraf-60.odsek-3), ktorou sa vykonáva zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov.

19) Zákon č. [305/2013 Z. z.](https://www.slov-lex.sk/pravne-predpisy/SK/ZZ/2013/305/) o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov.

20) [§ 17a zákona č. 541/2004 Z. z.](https://www.slov-lex.sk/pravne-predpisy/SK/ZZ/2004/541/" \l "paragraf-17a) v znení neskorších predpisov.

21) Vyhláška Ministerstva životného prostredia Slovenskej republiky č. [453/2000 Z. z.](https://www.slov-lex.sk/pravne-predpisy/SK/ZZ/2000/453/), ktorou sa vykonávajú niektoré ustanovenia stavebného zákona v znení neskorších predpisov.

**26/2025 Z. z.**

**Vyhlásené znenie**

Obsah zobrazeného právneho predpisu má informatívny character, právne záväzný obsah sa nachádza v [pdf verzii](https://www.slov-lex.sk/static/pdf/SK/ZZ/2025/26/ZZ_2025_26.pdf) právneho predpisu.

26

**ZÁKON**

z 5. februára 2025

**o zmene a doplnení niektorých zákonov v súvislosti so zmenami vyvolanými Stavebným zákonom**

Národná rada Slovenskej republiky sa uzniesla na tomto zákone:

Čl. I

Zákon č. [135/1961 Zb.](https://www.slov-lex.sk/pravne-predpisy/SK/ZZ/1961/135/) o pozemných komunikáciách (cestný zákon) v znení zákona č. 27/1984 Zb., zákona Národnej rady Slovenskej republiky č. 160/1996 Z. z., zákona č. 58/1997 Z. z., zákona č. 395/1998 Z. z., zákona č. 343/1999 Z. z., zákona č. 388/2000 Z. z., zákona č. 416/2001 Z. z., zákona č. 439/2001 Z. z., zákona č. 524/2003 Z. z., zákona č. 534/2003 Z. z., zákona č. 639/2004 Z. z., zákona č. 725/2004 Z. z., zákona č. 93/2005 Z. z., zákona č. 479/2005 Z. z., zákona č. 25/2007 Z. z., zákona č. 275/2007 Z. z., zákona č. 664/2007 Z. z., zákona č. 86/2008 Z. z., zákona č. 8/2009 Z. z., zákona č. 70/2009 Z. z., zákona č. 60/2010 Z. z., zákona č. 144/2010 Z. z., zákona č. 249/2011 Z. z., zákona č. 317/2012 Z. z., zákona č. 345/2012 Z. z., zákona č. 180/2013 Z. z., zákona č. 368/2013 Z. z., zákona č. 388/2013 Z. z., zákona č. 488/2013 Z. z., zákona č. 293/2014 Z. z., zákona č. 282/2015 Z. z., zákona č. 387/2015 Z. z., zákona č. 106/2018 Z. z., zákona č. 9/2019 Z. z., zákona č. 149/2019 Z. z., zákona č. 393/2019 Z. z., zákona č. 147/2021 Z. z., zákona č. 149/2021 Z. z., zákona č. 181/2022 Z. z., zákona č. 205/2023 Z. z. a zákona č. 163/2024 Z. z. sa mení a dopĺňa takto:

1. Poznámky pod čiarou k odkazom 2, 2aa, 2ab, 2cbg, 3 a 3f znejú:

*„2) § 16 ods. 1 Stavebného zákona.*

*2aa) § 21 ods. 2 Stavebného zákona.*

*2ab) § 21 ods. 3 písm. a) Stavebného zákona.*

*2cbg) Zákon č. 200/2022 Z. z. v znení neskorších predpisov.*

*Stavebný zákon.*

*3) § 2 ods. 4 písm. g) Stavebného zákona.*

*3f) § 40 ods. 2 zákona č. 200/2022 Z. z.“.*

2. V § 12 sa slová „orgán životného prostredia“ nahrádzajú slovami „špeciálny stavebný úrad“, slová „stavebné povolenie podľa zákona o územnom plánovaní a stavebnom poriadku a vykonávacích predpisov k nemu vydaných“ sa nahrádzajú slovami „rozhodnutie o stavebnom zámere“ a vypúšťa sa odkaz 5.

3. Poznámka pod čiarou k odkazu 5 znie:

*„5) Zákon č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov.“.*

4. V § 16 ods. 1 sa na konci pripájajú tieto vety: „Ohlásenie stavieb a stavebných úprav diaľnice, cesty a miestnej cesty vybavuje špeciálny stavebný úrad podľa § 3a. Špeciálny stavebný úrad pre diaľnice je príslušný aj na povoľovanie a vybavovanie ohlásenia stavby alebo stavebnej úpravy nachádzajúcej sa na diaľničnom odpočívadle, slúžiacej užívateľom diaľnic, a tiež na povoľovanie a vybavovanie ohlásenia stavby súvisiacej s prevádzkou tejto stavby.“.

5. V § 16 ods. 2 úvodnej vete sa za slovo „postačuje“ vkladá slovo „aj“.

6. V § 16 ods. 4 sa slová „všeobecný predpis o územnom plánovaní a stavebnom poriadku“ nahrádzajú slovami „Stavebný zákon“ a vypúšťa sa odkaz 6a.

7. Poznámka pod čiarou k odkazu 6b znie:

*„6b) § 21 Stavebného zákona.“.*

8. V § 18 ods. 13 druhej vete sa slová „nadobudnutí právoplatnosti kolaudačného rozhodnutia“ nahrádzajú slovami „vydaní kolaudačného osvedčenia“ a za slová „vrátane pozemku,“ sa vkladajú slová „inak je povinný stavebníkovi uhradiť náklady na údržbu, prevádzku a zabezpečenie stavby až do jej prevzatia,“.

9. Poznámky pod čiarou k odkazom 7 a 11 znejú:

*„7) Napríklad zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov.*

*11) § 64 Stavebného zákona.“.*

10. V § 22 odsek 2 znie:

*„(2) Pre povolenie a ohlásenie stavby alebo stavebných úprav účelovej cesty platí § 16.“.*

11. Slovo „diaľníc“ sa v celom texte zákona nahrádza slovom „diaľnic“.

12. Slová „stavebné konanie“ vo všetkých tvaroch sa v celom texte zákona nahrádzajú slovami „konanie o stavebnom zámere“ v príslušnom tvare.

13. Slová „stavebné povolenie“ vo všetkých tvaroch sa v celom texte zákona nahrádzajú slovami „rozhodnutie o stavebnom zámere“ v príslušnom tvare.

14. Slová „územné konanie“ vo všetkých tvaroch sa v celom texte zákona nahrádzajú slovami „konanie o stavebnom zámere“ v príslušnom tvare.

15. Slová „reklamná stavba“ vo všetkých tvaroch sa v celom texte zákona nahrádzajú slovami „informačná konštrukcia“ v príslušnom tvare.

16. Slová „územné rozhodnutie“ vo všetkých tvaroch sa v celom texte zákona nahrádzajú slovami „rozhodnutie o stavebnom zámere“ v príslušnom tvare.

Čl. II

Zákon č. [50/1976 Zb.](https://www.slov-lex.sk/pravne-predpisy/SK/ZZ/1976/50/) o územnom plánovaní a stavebnom poriadku (stavebný zákon) v znení zákona č. 103/1990 Zb., zákona č. 262/1992 Zb., zákona č. 136/1995 Z. z., zákona č. 199/1995 Z. z., zákona č. 286/1996 Z. z., zákona č. 229/1997 Z. z., zákona č. 175/1999 Z. z., zákona č. 237/2000 Z. z., zákona č. 416/2001 Z. z., zákona č. 553/2001 Z. z., zákona č. 103/2003 Z. z., zákona č. 245/2003 Z. z., zákona č. 417/2003 Z. z., zákona č. 608/2003 Z. z., zákona č. 541/2004 Z. z., zákona č. 290/2005 Z. z., zákona č. 479/2005 Z. z., zákona č. 24/2006 Z. z., zákona č. 218/2007 Z. z., zákona č. 540/2008 Z. z., zákona č. 66/2009 Z. z., zákona č. 513/2009 Z. z., zákona č. 118/2010 Z. z., zákona č. 145/2010 Z. z., zákona č. 547/2010 Z. z., zákona č. 408/2011 Z. z., zákona č. 300/2012 Z. z., zákona č. 180/2013 Z. z., zákona č. 219/2013 Z. z., zákona č. 368/2013 Z. z., zákona č. 293/2014 Z. z., zákona č. 314/2014 Z. z., zákona č. 154/2015 Z. z., zákona č. 247/2015 Z. z., zákona č. 254/2015 Z. z., zákona č. 177/2018 Z. z., zákona č. 312/2018 Z. z., zákona č. 93/2019 Z. z., zákona č. 279/2019 Z. z., zákona č. 90/2020 Z. z., zákona č. 145/2021 Z. z., zákona č. 149/2021 Z. z., zákona č. 172/2022 Z. z., zákona č. 69/2023 Z. z., zákona č. 195/2023 Z. z., zákona č. 46/2024 Z. z. a zákona č. 142/2024 Z. z. sa mení a dopĺňa takto:

1. V § 88 ods. 1 písm. b) sa na konci pripájajú tieto slová: „alebo ak je stavba dokončená a spĺňa podmienky preskúmania spôsobilosti stavby na užívanie“.

2. V § 88a ods. 1 prvej vete sa za slovo „možnosť“ vkladajú slová „preskúmania spôsobilosti stavby na užívanie, ak je stavba dokončená, alebo možnosť“.

3. V § 88a ods. 1 druhej vete sa za slová „predložil žiadosť o“ vkladajú slová „preskúmanie spôsobilosti stavby na užívanie spolu s dokladmi podľa § 140d alebo žiadosť o“.

4. § 88a odsek 11 znie:

*„(11) Ak sa v konaní o dodatočnom povolení stavby zistí, že stavba je dokončená a vlastník stavby podá žiadosť o preskúmanie spôsobilosti stavby na užívanie, stavebný úrad konanie o dodatočnom povolení stavby zastaví.“.*

5. V § 140d ods. 1 úvodnej vete sa slová „31. marca 2024“ nahrádzajú slovami „31. marca 2025“.

6. V § 140d ods. 3 sa vypúšťa druhá veta.

7. V § 140d ods. 4 sa na konci pripája táto veta: „Záväzné stanoviská dotknutých orgánov vlastník stavby nepredkladá, ak skutočnosti podľa odseku 1 alebo 2 preukázal v konaní o dodatočnom povolení stavby.“.

Čl. III

Zákon č. [44/1988 Zb.](https://www.slov-lex.sk/pravne-predpisy/SK/ZZ/1988/44/) o ochrane a využití nerastného bohatstva (banský zákon) v znení zákona Slovenskej národnej rady č. 498/1991 Zb., zákona č. 558/2001 Z. z., zákona č. 203/2004 Z. z., zákona č. 587/2004 Z. z., zákona č. 479/2005 Z. z., zákona č. 219/2007 Z. z., zákona č. 577/2007 Z. z., zákona č. 73/2009 Z. z., zákona č. 104/2010 Z. z., zákona č. 114/2010 Z. z., zákona č. 258/2011 Z. z., zákona č. 311/2013 Z. z., zákona č. 160/2014 Z. z., zákona č. 285/2014 Z. z., zákona č. 314/2014 Z. z., zákona č. 374/2014 Z. z. a zákona č. 205/2023 Z. z. sa mení takto:

1. § 19 vrátane nadpisu znie:

***„§ 19***

***Povoľovanie stavieb a zariadení v chránenom ložiskovom území***

*V konaní o stavebnom zámere k stavbe a zariadeniu v chránenom ložiskovom území, ktoré nesúvisia s dobývaním, je obvodný banský úrad dotknutým orgánom.10)“.*

Poznámka pod čiarou k odkazu 10 znie:

*„10) § 21 Stavebného zákona.“.*

Poznámky pod čiarou k odkazom 10a a 10b sa vypúšťajú.

2. V § 28 ods. 10 sa slová „územnom konaní“ nahrádzajú slovami „konaní o stavebnom zámere“.

3. Poznámka pod čiarou k odkazu 14 znie:

*„14) § 51 Stavebného zákona.“.*

4. V § 33 ods. 7 prvá veta znie: „Ochranné opatrenia, ktoré sa musia vykonať na stavbách a zariadeniach nesúvisiacich s dobývaním výhradného ložiska, nariadi stavebný úrad po dohode s obvodným banským úradom vlastníkovi (užívateľovi) dotknutých stavieb a zariadení nariadením uskutočniť údržbu stavby, nevyhnutné úpravy alebo zabezpečovacie stavebné práce na stavbe.17)“.

Poznámka pod čiarou k odkazu 17 znie:

*„17) § 75 ods. 1 písm. a) a § 76 Stavebného zákona.“.*

5. Slová „stavebné povolenie“ vo všetkých tvaroch sa v celom texte zákona nahrádzajú slovami „rozhodnutie o stavebnom zámere“ v príslušnom tvare.

Čl. IV

Zákon Slovenskej národnej rady č. [51/1988 Zb.](https://www.slov-lex.sk/pravne-predpisy/SK/ZZ/1988/51/) o banskej činnosti, výbušninách a o štátnej banskej správe v znení zákona Slovenskej národnej rady č. 499/1991 Zb., zákona Národnej rady Slovenskej republiky č. 154/1995 Z. z., zákona č. 58/1998 Z. z., zákona č. 533/2004 Z. z., zákona č. 577/2007 Z. z., zákona č. 292/2009 Z. z., zákona č. 136/2010 Z. z., zákona č. 145/2010 Z. z., zákona č. 258/2011 Z. z., zákona č. 350/2012 Z. z., zákona č. 58/2014 Z. z., zákona č. 314/2014 Z. z., zákona č. 91/2016 Z. z., zákona č. 315/2016 Z. z., zákona č. 142/2017 Z. z., zákona č. 177/2018 Z. z., zákona č. 241/2019 Z. z. a zákona č. 205/2023 Z. z. sa mení takto:

1. V poznámkach pod čiarou k odkazom 4 a 8b sa slová „zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov“ nahrádzajú slovami „Stavebný zákon“.

2. V § 19 ods. 3 sa vypúšťajú slová „územné rozhodnutie13) a“.

Odkaz na poznámku pod čiarou 13 a poznámka pod čiarou k odkazu 13 sa vypúšťajú.

3. V poznámke pod čiarou k odkazu 14 sa slová „Zákon č. 201/2022 Z. z. o výstavbe v znení zákona č. 205/2023 Z. z.“ nahrádzajú slovami „Stavebný zákon“.

4. V § 19 ods. 8 sa slová „územia vymedzeného v rozhodnutí o využití územia na dobývanie ložiska nevyhradeného nerastu“ nahrádzajú slovami „vymedzeného územia na dobývanie nevyhradeného nerastu“.

Čl. V

Zákon Slovenskej národnej rady č. [369/1990 Zb.](https://www.slov-lex.sk/pravne-predpisy/SK/ZZ/1990/369/) o obecnom zriadení v znení zákona Slovenskej národnej rady č. 96/1991 Zb., zákona Slovenskej národnej rady č. 130/1991 Zb., zákona Slovenskej národnej rady č. 421/1991 Zb., zákona Slovenskej národnej rady č. 500/1991 Zb., zákona Slovenskej národnej rady č. 564/1991 Zb., zákona Slovenskej národnej rady č. 11/1992 Zb., zákona Slovenskej národnej rady č. 295/1992 Zb., zákona Národnej rady Slovenskej republiky č. 43/1993 Z. z., zákona Národnej rady Slovenskej republiky č. 252/1994 Z. z., zákona Národnej rady Slovenskej republiky č. 287/1994 Z. z., zákona č. 229/1997 Z. z., zákona č. 225/1998 Z. z., zákona č. 233/1998 Z. z., nálezu Ústavného súdu Slovenskej republiky č. 185/1999 Z. z., zákona č. 389/1999 Z. z., zákona č. 6/2001 Z. z., zákona č. 453/2001 Z. z., zákona č. 205/2002 Z. z., zákona č. 515/2003 Z. z., zákona č. 369/2004 Z. z., zákona č. 535/2004 Z. z., zákona č. 583/2004 Z. z., zákona č. 615/2004 Z. z., zákona č. 757/2004 Z. z., zákona č. 171/2005 Z. z., zákona č. 628/2005 Z. z., zákona č. 267/2006 Z. z., uznesenia Ústavného súdu Slovenskej republiky č. 616/2006 Z. z., zákona č. 330/2007 Z. z., zákona č. 334/2007 Z. z., zákona č. 335/2007 Z. z., nálezu Ústavného súdu Slovenskej republiky č. 205/2008 Z. z., zákona č. 384/2008 Z. z., zákona č. 445/2008 Z. z., nálezu Ústavného súdu Slovenskej republiky č. 511/2009 Z. z., zákona č. 102/2010 Z. z., zákona č. 204/2011 Z. z., zákona č. 361/2012 Z. z., zákona č. 160/2014 Z. z., zákona č. 180/2014 Z. z., uznesenia Ústavného súdu Slovenskej republiky č. 239/2014 Z. z., zákona č. 125/2015 Z. z., zákona č. 447/2015 Z. z., zákona č. 125/2016 Z. z., nálezu Ústavného súdu Slovenskej republiky č. 131/2017 Z. z., zákona č. 70/2018 Z. z., zákona č. 177/2018 Z. z., zákona č. 5/2019 Z. z., zákona č. 413/2019 Z. z., zákona č. 73/2020 Z. z., zákona č. 338/2020 Z. z., zákona č. 345/2020 Z. z., zákona č. 488/2021 Z. z., zákona č. 512/2021 Z. z., zákona č. 42/2022 Z. z., zákona č. 137/2023 Z. z., zákona č. 195/2023 Z. z., zákona č. 205/2023 Z. z. a zákona č. 285/2023 Z. z. sa mení takto:

1. Poznámka pod čiarou k odkazu 2c znie:

*„2c) § 3 Stavebného zákona.“.*

2. V § 2c ods. 3 sa slová „kolaudačné rozhodnutie“ vo všetkých tvaroch nahrádzajú slovami „kolaudačné osvedčenie“ v príslušnom tvare.

3. V § 4 ods. 6 písm. b) sa slová „obec je dotknutým orgánom podľa všeobecného predpisu o výstavbe v rozsahu vydávania záväzného stanoviska“ nahrádzajú slovami „obec je ako orgán územného plánovania dotknutým orgánom podľa Stavebného zákona v konaní o stavebnom zámere a vydáva záväzné stanovisko“.

Čl. VI

Zákon Slovenskej národnej rady č. [377/1990 Zb.](https://www.slov-lex.sk/pravne-predpisy/SK/ZZ/1990/377/) o hlavnom meste Slovenskej republiky Bratislave v znení zákona Slovenskej národnej rady č. 523/1990 Zb., zákona Slovenskej národnej rady č. 130/1991 Zb., zákona Slovenskej národnej rady č. 295/1992 Zb., zákona č. 233/1998 Z. z., zákona č. 255/2007 Z. z., zákona č. 445/2008 Z. z., zákona č. 535/2008 Z. z., zákona č. 113/2010 Z. z., zákona č. 371/2012 Z. z., zákona č. 160/2014 Z. z., zákona č. 386/2016 Z. z., zákona č. 73/2020 Z. z., zákona č. 287/2020 Z. z., zákona č. 147/2021 Z. z., zákona č. 195/2023 Z. z. a zákona č. 205/2023 Z. z. sa mení a dopĺňa takto:

1. Nadpis § 7d znie: „Záväzné stanovisko dotknutého orgánu“.

2. V § 7d ods. 1 sa slovo „nachádzať“ nahrádza slovom „zhotovovať“.

3. § 7d sa dopĺňa odsekom 7, ktorý znie:

*„(7) Odseky 1 až 6 sa použijú aj na vydávanie záväzného stanoviska dotknutého orgánu podľa Stavebného zákona v iných konaniach, v ktorých podľa osobitného predpisu orgán územného plánovania toto stanovisko vydáva.2d)“.*

Poznámka pod čiarou k odkazu 2d znie:

*„2d) § 24a ods. 1 zákona č. 200/2022 Z. z. o územnom plánovaní v znení zákona č. 26/2025 Z. z.“.*

4. V § 26 ods. 4 prvá veta znie: „Bratislava a mestská časť môžu v dohode uzatvorenej v súvislosti s investičnou činnosťou v meste alebo mestskej časti11) dohodnúť vykonanie činnosti odlišne od podmienok záväznej časti územnoplánovacej dokumentácie, pričom sa nesmú odchýliť od funkčného využitia územia a môžu sa odchýliť od podmienok priestorového usporiadania územia, podmienok pre umiestňovanie stavieb na pozemkoch, podielu stanoveného prípustného funkčného využitia alebo podmienok pre dopravnú infraštruktúru a technickú infraštruktúru okrem ich ochranných pásiem a území a bezpečnostných pásiem.“.

Čl. VII

Zákon č. [229/1991 Zb.](https://www.slov-lex.sk/pravne-predpisy/SK/ZZ/1991/229/) o úprave vlastníckych vzťahov k pôde a inému poľnohospodárskemu majetku v znení zákona č. 42/1992 Zb., zákona č. 93/1992 Zb., zákona Národnej rady Slovenskej republiky č. 186/1993 Z. z., zákona Národnej rady Slovenskej republiky č. 205/1996 Z. z., zákona č. 64/1997 Z. z., zákona č. 80/1998 Z. z., zákona č. 72/1999 Z. z., zákona č. 175/1999 Z. z., zákona č. 456/2002 Z. z., zákona č. 172/2003 Z. z., zákona č. 504/2003 Z. z., zákona č. 12/2004 Z. z., zákona č. 549/2004 Z. z., zákona č. 595/2006 Z. z., zákona č. 523/2007 Z. z., zákona č. 571/2007 Z. z., zákona č. 285/2008 Z. z., zákona č. 396/2009 Z. z., zákona č. 139/2010 Z. z., zákona č. 559/2010 Z. z., zákona č. 145/2013 Z. z., zákona č. 180/2013 Z. z., zákona č. 140/2014 Z. z., zákona č. 122/2015 Z. z., zákona č. 125/2016 Z. z., zákona č. 158/2019 Z. z., zákona č. 6/2022 Z. z., zákona č. 257/2022 Z. z., zákona č. 106/2023 Z. z. a zákona č. 205/2023 Z. z. sa mení takto:

V § 22b ods. 1 sa slovo „stavba23r)“ nahrádza slovami „inžinierska stavba23r)“.

Poznámka pod čiarou k odkazu 23r znie:

*„23r) § 4 Stavebného zákona.“.*

Čl. VIII

Zákon Slovenskej národnej rady č. [330/1991 Zb.](https://www.slov-lex.sk/pravne-predpisy/SK/ZZ/1991/330/) o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení zákona Slovenskej národnej rady č. 293/1992 Zb., zákona Slovenskej národnej rady č. 323/1992 Zb., zákona Národnej rady Slovenskej republiky č. 187/1993 Z. z., zákona Národnej rady Slovenskej republiky č. 180/1995 Z. z., zákona Národnej rady Slovenskej republiky č. 222/1996 Z. z., zákona č. 80/1998 Z. z., zákona č. 256/2001 Z. z., zákona č. 420/2002 Z. z., zákona č. 518/2003 Z. z., zákona č. 217/2004 Z. z., zákona č. 523/2004 Z. z., zákona č. 549/2004 Z. z., zákona č. 571/2007 Z. z., zákona č. 285/2008 Z. z., zákona č. 66/2009 Z. z., zákona č. 499/2009 Z. z., zákona č. 136/2010 Z. z., zákona č. 139/2010 Z. z., zákona č. 559/2010 Z. z., zákona č. 547/2011 Z. z., zákona č. 345/2012 Z. z., zákona č. 145/2013 Z. z., zákona č. 180/2013 Z. z., zákona č. 115/2014 Z. z., zákona č. 363/2014 Z. z., zákona č. 122/2015 Z. z., zákona č. 125/2016 Z. z., zákona č. 153/2017 Z. z., zákona č. 177/2018 Z. z., zákona č. 119/2019 Z. z., zákona č. 211/2019 Z. z., zákona č. 151/2021 Z. z., zákona č. 503/2021 Z. z., zákona č. 6/2022 Z. z., zákona č. 257/2022 Z. z., zákona č. 487/2022 Z. z., zákona č. 205/2023 Z. z., zákona č. 142/2024 Z. z. a zákona č. 204/2024 Z. z. sa mení a dopĺňa takto:

1. Poznámka pod čiarou k odkazu 6aj znie:

*„6aj) § 3 Stavebného zákona.“.*

2. V § 10 ods. 7 sa za slovo „opatrení“ vkladá čiarka a slová „rozhodnutie o umiestnení stavby,6h) ak ide o prípady uvedené v § 12 ods. 4 písm. a) až d), rozhodnutie o využívaní územia6i) vypracované v súlade so záväznou časťou územnoplánovacej dokumentácie“ sa nahrádzajú slovami „ak ide o prípady uvedené v § 12 ods. 4 písm. a) až d)“.

Poznámky pod čiarou k odkazom 6h a 6i sa vypúšťajú.

3. V § 14 ods. 7 sa vypúšťajú slová „rozhodnutie o využívaní územia, rozhodnutie o umiestnení stavby vypracované v súlade so záväznou časťou územnoplánovacej dokumentácie,“.

4. Poznámka pod čiarou k odkazu 16 znie:

*„16) § 29 až 40 Stavebného zákona.“.*

5. V § 34 odsek 9 znie:

*„(9) Pozemkový fond prevedie bezodplatne do vlastníctva obce alebo vyššieho územného celku pozemok vo vlastníctve štátu, na ktorom*

*a) podľa záväznej časti územnoplánovacej dokumentácie23e) má byť umiestnená stavba vo verejnom záujme,23f) ktorej stavebníkom bude obec alebo vyšší územný celok,*

*b) má byť umiestnená verejnoprospešná stavba, ktorej stavebníkom bude obec alebo vyšší územný celok; za verejnoprospešnú stavbu sa na tento účel považujú stavby dopravnej infraštruktúry a technickej infraštruktúry, stavby určené na vybavenosť v oblasti výchovy, vzdelávania a športu, sociálnych služieb, zdravotnej starostlivosti a verejnej správy v obciach, ktoré nemajú územnoplánovaciu dokumentáciu, alebo*

*c) je umiestnená stavba vo verejnom záujme alebo verejnoprospešná stavba vo vlastníctve obce alebo vyššieho územného celku, na ktorú je vydané kolaudačné osvedčenie,23ea) ak pozemkový fond vydal súhlasné stanovisko s umiestnením stavby.“.*

Poznámka pod čiarou k odkazu 23ea znie:

*„23ea) § 67 Stavebného zákona.“.*

Poznámka pod čiarou k odkazu 23ec sa vypúšťa.

6. Poznámka pod čiarou k odkazu 23faaa znie:

*„23faaa) § 65 Stavebného zákona.“.*

7. V § 34 ods. 11 písm. b) sa slová „kolaudačné osvedčenie stavby“ nahrádzajú slovami „kolaudačné osvedčenie“.

8. V § 34 ods. 13 sa slová „územného rozhodnutia o umiestnení stavby“ nahrádzajú slovami „rozhodnutia o stavebnom zámere“ a vypúšťajú sa slová „rozhodnutie o umiestnení stavby stratí platnosť23g) alebo ak dôjde k jeho zmene a v dôsledku nej“.

Poznámka pod čiarou k odkazu 23g sa vypúšťa.

9. V § 34 ods. 14 prvá veta znie: „Pozemkový fond prevedie bezodplatne do vlastníctva obce alebo vyššieho územného celku zmluvou o prevode vlastníctva pozemok podľa odseku 9 písm. a) na základe záväzného stanoviska23eb) a rozhodnutia o stavebnom zámere, pozemok podľa odseku 9 písm. b) na základe rozhodnutia o stavebnom zámere alebo pozemok podľa odseku 9 písm. c) na základe kolaudačného osvedčenia.“.

10. V § 34 ods. 14 písm. b) sa slová „o povolení stavby“ nahrádzajú slovami „o stavebnom zámere“.

11. V § 34 ods. 14 písm. c) sa slová „kolaudačné osvedčenie stavby“ nahrádzajú slovami „kolaudačné osvedčenie“.

12. V § 34 ods. 18 sa na konci pripájajú tieto slová: „a ku konaniu o stavebnom zámere“.

13. V poznámke pod čiarou k odkazu 23 sa citácia „Zákon č. 50/1976 Zb.“ nahrádza citáciou „Zákon č. 200/2022 Z. z. v znení neskorších predpisov, Stavebný zákon.“.

14. V poznámke pod čiarou k odkazu 24a sa citácia „Zákon č. 50/1976 Zb. v znení neskorších predpisov“ nahrádza citáciou „Zákon č. 200/2022 Z. z. v znení neskorších predpisov. Stavebný zákon.“.

15. Poznámky pod čiarou k odkazom 6g, 11, 11a, 12 a 13a sa vypúšťajú.

16. § 42z vrátane nadpisu znie:

***„§ 42z***

***Prechodné ustanovenie k úpravám účinným od 1. apríla 2025***

*Na účely postupu pozemkového fondu podľa § 34 ods. 9 až 14 sa za rozhodnutie o stavebnom zámere považuje aj rozhodnutie o umiestnení stavby, za kolaudačné osvedčenie sa považuje aj právoplatné kolaudačné rozhodnutie a za vydanie záväzného stanoviska sa považuje aj územné rozhodnutie vydané podľa doterajších predpisov.“.*

17. Slová „pozemná stavba“ sa vo všetkých tvaroch v celom texte zákona nahrádzajú slovom „budova“ v príslušnom tvare.

Čl. IX

Zákon č. [455/1991 Zb.](https://www.slov-lex.sk/pravne-predpisy/SK/ZZ/1991/455/) o živnostenskom podnikaní (živnostenský zákon) v znení zákona č. 231/1992 Zb., zákona č. 600/1992 Zb., zákona Národnej rady Slovenskej republiky č. 132/1994 Z. z., zákona Národnej rady Slovenskej republiky č. 200/1995 Z. z., zákona Národnej rady Slovenskej republiky č. 216/1995 Z. z., zákona Národnej rady Slovenskej republiky č. 233/1995 Z. z., zákona Národnej rady Slovenskej republiky č. 123/1996 Z. z., zákona Národnej rady Slovenskej republiky č. 164/1996 Z. z., zákona Národnej rady Slovenskej republiky č. 222/1996 Z. z., zákona Národnej rady Slovenskej republiky č. 289/1996 Z. z., zákona Národnej rady Slovenskej republiky č. 290/1996 Z. z., zákona č. 288/1997 Z. z., zákona č. 379/1997 Z. z., zákona č. 70/1998 Z. z., zákona č. 76/1998 Z. z., zákona č. 126/1998 Z. z., zákona č. 129/1998 Z. z., zákona č. 140/1998 Z. z., zákona č. 143/1998 Z. z., zákona č. 144/1998 Z. z., zákona č. 161/1998 Z. z., zákona č. 178/1998 Z. z., zákona č. 179/1998 Z. z., zákona č. 194/1998 Z. z., zákona č. 263/1999 Z. z., zákona č. 264/1999 Z. z., zákona č. 119/2000 Z. z., zákona č. 142/2000 Z. z., zákona č. 236/2000 Z. z., zákona č. 238/2000 Z. z., zákona č. 268/2000 Z. z., zákona č. 338/2000 Z. z., zákona č. 223/2001 Z. z., zákona č. 279/2001 Z. z., zákona č. 488/2001 Z. z., zákona č. 554/2001 Z. z., zákona č. 261/2002 Z. z., zákona č. 284/2002 Z. z., zákona č. 506/2002 Z. z., zákona č. 190/2003 Z. z., zákona č. 219/2003 Z. z., zákona č. 245/2003 Z. z., zákona č. 423/2003 Z. z., zákona č. 515/2003 Z. z., zákona č. 586/2003 Z. z., zákona č. 602/2003 Z. z., zákona č. 347/2004 Z. z., zákona č. 350/2004 Z. z., zákona č. 365/2004 Z. z., zákona č. 420/2004 Z. z., zákona č. 533/2004 Z. z., zákona č. 544/2004 Z. z., zákona č. 578/2004 Z. z., zákona č. 624/2004 Z. z., zákona č. 650/2004 Z. z., zákona č. 656/2004 Z. z., zákona č. 725/2004 Z. z., zákona č. 8/2005 Z. z., zákona č. 93/2005 Z. z., zákona č. 331/2005 Z. z., zákona č. 340/2005 Z. z., zákona č. 351/2005 Z. z., zákona č. 470/2005 Z. z., zákona č. 473/2005 Z. z., zákona č. 491/2005 Z. z., zákona č. 555/2005 Z. z., zákona č. 567/2005 Z. z., zákona č. 124/2006 Z. z., zákona č. 126/2006 Z. z., zákona č. 17/2007 Z. z., zákona č. 99/2007 Z. z., zákona č. 193/2007 Z. z., zákona č. 218/2007 Z. z., zákona č. 358/2007 Z. z., zákona č. 577/2007 Z. z., zákona č. 112/2008 Z. z., zákona č. 445/2008 Z. z., zákona č. 448/2008 Z. z., zákona č. 186/2009 Z. z., zákona č. 492/2009 Z. z., zákona č. 568/2009 Z. z., zákona č. 129/2010 Z. z., zákona č. 136/2010 Z. z., zákona č. 556/2010 Z. z., zákona č. 249/2011 Z. z., zákona č. 324/2011 Z. z., zákona č. 362/2011 Z. z., zákona č. 392/2011 Z. z., zákona č. 395/2011 Z. z., zákona č. 251/2012 Z. z., zákona č. 314/2012 Z. z., zákona č. 321/2012 Z. z., zákona č. 351/2012 Z. z., zákona č. 447/2012 Z. z., zákona č. 39/2013 Z. z., zákona č. 94/2013 Z. z., zákona č. 95/2013 Z. z., zákona č. 180/2013 Z. z., zákona č. 218/2013 Z. z., zákona č. 1/2014 Z. z., zákona č. 35/2014 Z. z., zákona č. 58/2014 Z. z., zákona č. 182/2014 Z. z., zákona č. 204/2014 Z. z., zákona č. 219/2014 Z. z., zákona č. 321/2014 Z. z., zákona č. 333/2014 Z. z., zákona č. 399/2014 Z. z., zákona č. 77/2015 Z. z., zákona č. 79/2015 Z. z., zákona č. 128/2015 Z. z., zákona č. 266/2015 Z. z., zákona č. 272/2015 Z. z., zákona č. 274/2015 Z. z., zákona č. 278/2015 Z. z., zákona č. 331/2015 Z. z., zákona č. 348/2015 Z. z., zákona č. 387/2015 Z. z., zákona č. 412/2015 Z. z., zákona č. 440/2015 Z. z., zákona č. 89/2016 Z. z., zákona č. 91/2016 Z. z., zákona č. 125/2016 Z. z., zákona č. 276/2017 Z. z., zákona č. 289/2017 Z. z., zákona č. 292/2017 Z. z., zákona č. 56/2018 Z. z., zákona č. 87/2018 Z. z., zákona č. 106/2018 Z. z., zákona č. 112/2018 Z. z., zákona č. 157/2018 Z. z., zákona č. 170/2018 Z. z., zákona č. 177/2018 Z. z., zákona č. 216/2018 Z. z., zákona č. 9/2019 Z. z., zákona č. 30/2019 Z. z., zákona č. 139/2019 Z. z., zákona č. 221/2019 Z. z., zákona č. 356/2019 Z. z., zákona č. 371/2019 Z. z., zákona č. 390/2019 Z. z., zákona č. 476/2019 Z. z., zákona č. 6/2020 Z. z., zákona č. 73/2020 Z. z., zákona č. 198/2020 Z. z., zákona č. 279/2020 Z. z., zákona č. 75/2021 Z. z., zákona č. 261/2021 Z. z., zákona č. 500/2021 Z. z., zákona č. 114/2022 Z. z., zákona č. 249/2022 Z. z., zákona č. 256/2022 Z. z., zákona č. 8/2023 Z. z., zákona č. 146/2023 Z. z., zákona č. 205/2023 Z. z., zákona č. 309/2023 Z. z., zákona č. 106/2024 Z. z., zákona č. 161/2024 Z. z., zákona č. 248/2024 Z. z., zákona č. 292/2024 Z. z., zákona č. 366/2024 Z. z. a zákona č. 387/2024 Z. z. sa mení a dopĺňa takto:

1. V § 3 ods. 1 písm. d) ôsmy bod znie:

*„8. autorizovaných architektov, autorizovaných krajinných architektov, autorizovaných územných plánovačov, autorizovaných stavebných inžinierov, autorizovaných kontrolných inžinierov, autorizovaných stavbyvedúcich a autorizovaného stavebného dozoru,9b)“.*

Poznámka pod čiarou k odkazu 9b znie:

*„9b) § 4 až 5b zákona Slovenskej národnej rady č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov.“.*

2. V § 17 ods. 4 písm. a) sa slová „stavebné povolenie“ nahrádzajú slovami „rozhodnutie o stavebnom zámere“.

3. Poznámka pod čiarou k odkazu 29a znie:

*„29a) § 60 Stavebného zákona.“.*

4. Za § 80aq sa vkladá § 80ar, ktorý vrátane nadpisu znie:

***„§ 80ar***

***Prechodné ustanovenia k úpravám účinným od 1. apríla 2025***

*(1)* *Živnostenské oprávnenia na živnosť, ktorá svojím obsahom spĺňa znaky vypracovania dokumentácie a projektu jednoduchých stavieb, drobných stavieb a zmien týchto stavieb, získané do nadobudnutia účinnosti tohto zákona, zostávajú v platnosti do 31. marca 2029 v rozsahu oprávnenia získaného pred jeho účinnosťou.*

*(2) Živnostenské oprávnenia na živnosť, ktorá svojím obsahom spĺňa znaky výkonu činnosti vedenia uskutočňovania stavieb na individuálnu rekreáciu, prízemných stavieb a stavieb zariadenia staveniska, ak ich zastavaná plocha nepresahuje 300 m2* *a výšku 15 m, drobných stavieb a ich zmien, získané do nadobudnutia účinnosti tohto zákona, zostávajú v platnosti do 31. marca 2029 v rozsahu oprávnenia získaného pred jeho účinnosťou.*

*(3)* *Živnostenské oprávnenia na živnosť, ktorá svojím obsahom spĺňa znaky uskutočňovania stavieb v rozsahu voľnej živnosti, získané do nadobudnutia účinnosti tohto zákona, zostávajú v platnosti do 31. marca 2029 v rozsahu oprávnenia získaného pred jeho účinnosťou.*

*(4)* *Fyzické osoby a právnické osoby, ktoré získali živnostenské oprávnenie na živnosť spĺňajúcu svojím obsahom znaky živnosti podľa odsekov 1 až 3 tohto zákona, upravia v tam ustanovenej lehote svoje právne vzťahy v súlade s ustanoveniami tohto zákona a splnenie podmienok odbornej spôsobilosti preukážu príslušnému živnostenskému úradu v lehote podľa odsekov 1 až 3; inak uplynutím tejto lehoty živnostenské oprávnenie zaniká.“.*

5. V prílohe č. 2 skupine 213 – Stavebníctvo živnosť s poradovým číslom 10 znie:

*„*

|  |  |  |  |  |
| --- | --- | --- | --- | --- |
| *Por. čís.* | *Živnosť* | *Preukaz spôsobilosti* | *Poznámka* | *Zoznam* |
| *10.* | *Vypracovanie projektovej dokumentácie jednoduchej stavby a na ohlásenie drobnej stavby a stavebných úprav* | *- vysokoškolské vzdelanie v študijnom odbore architektúra a urbanizmus, stavebníctvo, strojárstvo alebo elektrotechnika, alebo*  *- úplné stredné odborné vzdelanie zamerané na stavebníctvo, strojárstvo alebo elektrotechniku a najmenej tri roky praxe v činnosti* | *§ 34 ods. 4 písm. a) a ods. 5 Stavebného zákona*  *\*) nevzťahuje sa na bytové budovy s viac ako tromi bytmi a stavby, ktoré sú určené na užívanie verejnosťou* |  |

*“.*

6. V prílohe č. 2 skupine 213 – Stavebníctvo živnosť s poradovým číslom 13 znie:

*„*

|  |  |  |  |  |
| --- | --- | --- | --- | --- |
| *Por. čís.* | *Živnosť* | *Preukaz spôsobilosti* | *Poznámka* | *Zoznam* |
| *13.* | *Vedenie uskutočňovania ohlásených drobných stavieb, stavebných úprav a údržby stavby* | *- vysokoškolské vzdelanie v študijnom odbore architektúra a urbanizmus, stavebníctvo, strojárstvo, alebo elektrotechnika, alebo*  *- úplné stredné odborné vzdelanie zamerané na stavebníctvo a najmenej tri roky praxe v odbore* | *§ 26 ods. 3 Stavebného zákona* |  |

*“.*

7. V prílohe č. 2 skupine 213 – Stavebníctvo sa za živnosť s poradovým číslom 13 vkladajú živnosti s poradovým číslom 13a až 13c, ktoré znejú:

*„*

|  |  |  |  |  |
| --- | --- | --- | --- | --- |
| *Por. čís.* | *Živnosť* | *Preukaz spôsobilosti* | *Poznámka* | *Zoznam* |
| *13a.* | *Výkon činnosti stavebného dozoru pri ohlásených stavbách, drobných stavbách a stavebných úpravách* | *- vysokoškolské vzdelanie v študijnom odbore architektúra a urbanizmus, stavebníctvo, strojárstvo, alebo elektrotechnika, alebo*  *- úplné stredné odborné vzdelanie zamerané na stavebníctvo, strojárstvo alebo elektrotechniku a najmenej tri roky praxe v činnosti* | *§ 34 ods. 4 písm. b) a ods. 5 Stavebného zákona* |  |
| *13b.* | *Zhotovovanie stavieb* | *- osvedčenie o vykonaní skúšky odbornej spôsobilosti alebo osvedčenie o získaní osobitnej odbornej spôsobilosti a*  *1. vysokoškolské vzdelanie druhého stupňa v študijnom odbore architektúra a urbanizmus alebo stavebníctvo, alebo*  *2. vysokoškolské vzdelanie prvého stupňa v študijnom odbore architektúra a urbanizmus alebo stavebníctvo a najmenej tri roky praxe vo výstavbe, alebo*  *3. úplné stredné odborné vzdelanie zamerané na stavebníctvo a najmenej päť rokov praxe vo výstavbe* | *§ 31 ods. 2 písm. k) a l) zákona Slovenskej národnej rady č. 138/1992 Zb. v znení neskorších predpisov*  *§ 31 ods. 2 Stavebného zákona* |  |
| *13c.* | *Zhotovovanie inžinierskych stavieb* | *– osvedčenie o vykonaní skúšky odbornej spôsobilosti alebo osvedčenie o získaní osobitnej odbornej spôsobilosti a*  *1. vysokoškolské vzdelanie druhého stupňa v študijnom odbore stavebníctvo, elektrotechnika alebo strojárstvo a najmenej tri roky praxe vo výstavbe inžinierskych stavieb alebo*  *2. vysokoškolské vzdelanie prvého stupňa v študijnom odbore stavebníctvo, elektrotechnika alebo strojárstvo alebo úplné stredné odborné vzdelanie zamerané na stavebníctvo, strojárstvo alebo elektrotechniku a najmenej päť rokov praxe vo výstavbe inžinierskych stavieb* | *§ 31 ods. 2 písm. k) a l) zákona Slovenskej národnej rady č. 138/1992 Zb. v znení neskorších predpisov*  *§ 31 ods. 2 Stavebného zákona* |  |

*“.*

8. V prílohe č. 2 skupine 213 – Stavebníctvo živnosť s poradovým číslom 14 znie:

*„*

|  |  |  |  |  |
| --- | --- | --- | --- | --- |
| *Por. čís.* | *Živnosť* | *Preukaz spôsobilosti* | *Poznámka* | *Zoznam* |
| *14.* | *Výkon činnosti stavbyvedúceho pre iné než vyhradené stavby*  *alebo*  *Výkon činnosti stavebného dozoru pre iné než vyhradené stavby*  *alebo*  *Energetická certifikácia* | *– osvedčenie o vykonaní skúšky odbornej spôsobilosti alebo*  *– osvedčenie o získaní osobitnej odbornej spôsobilosti* | *§ 31 ods. 2 písm. k) a l) zákona Slovenskej národnej rady č. 138/1992 Zb. v znení neskorších predpisov*  *§ 34 ods. 3 Stavebného zákona* |  |

*“.*

9. V prílohe č. 4a sa vypúšťa riadok s poradovým číslom 23.

Doterajšie poradové čísla 24 až 73 sa označujú ako poradové čísla 23 až 72.

Čl. X

Zákon Slovenskej národnej rady č. [138/1992 Zb.](https://www.slov-lex.sk/pravne-predpisy/SK/ZZ/1992/138/) o autorizovaných architektoch a autorizovaných stavebných inžinieroch v znení zákona č. 236/2000 Z. z., zákona č. 554/2001 Z. z., zákona č. 533/2003 Z. z., zákona č. 624/2004 Z. z., zákona č. 555/2005 Z. z., zákona č. 459/2007 Z. z., zákona č. 298/2008 Z. z., zákona č. 136/2010 Z. z., zákona č. 339/2013 Z. z., zákona č. 422/2015 Z. z., zákona č. 125/2016 Z. z., zákona č. 177/2018 Z. z., zákona č. 359/2019 Z. z., zákona č. 357/2020 Z. z. a zákona č. 205/2023 Z. z. sa mení a dopĺňa takto:

1. Za § 2 sa vkladá § 2a, ktorý vrátane nadpisu znie:

***„§ 2a***

***Odborná spôsobilosť***

*Odborná spôsobilosť je rozhodnutie o zapísaní žiadateľa do evidencie podľa § 31 ods. 2 písm. l) (ďalej len „evidencia“) na základe*

*a)* *získania odbornej kvalifikácie podľa tohto zákona alebo*

*b)* *uznania odbornej kvalifikácie získanej v domovskom členskom štáte.“.*

2. § 3 až 4a vrátane nadpisov znejú:

***„§ 3***

***Základné ustanovenia***

*(1) Autorizovaným architektom (ďalej len „architekt“) je ten, kto je zapísaný v zozname autorizovaných architektov.*

*(2) Autorizovaným krajinným architektom (ďalej len „krajinný architekt“) je ten, kto je zapísaný v zozname autorizovaných krajinných architektov.*

*(3) Autorizovaným územným plánovačom (ďalej len „územný plánovač“) je ten, kto je zapísaný v zozname autorizovaných územných plánovačov.*

*(4) Autorizovaným stavebným inžinierom (ďalej len „inžinier“) je ten, kto je zapísaný v zozname autorizovaných stavebných inžinierov.*

*(5)* *Autorizovaným kontrolným inžinierom (ďalej len „kontrolný inžinier“) je ten, kto je zapísaný v zozname autorizovaných kontrolných inžinierov.*

*(6)* *Autorizovaným technikom (ďalej len „technik“) je ten, kto je zapísaný v zozname autorizovaných technikov.*

*(7)* *Autorizovaným stavbyvedúcim – hlavným stavbyvedúcim pre vyhradené stavby je ten, kto je zapísaný v zozname autorizovaných stavbyvedúcich.*

*(8)* *Autorizovaným stavebným dozorom – stavebným dozorom pre vyhradené stavby je ten, kto je zapísaný v zozname autorizovaných stavebných dozorov.*

*(9)* *Hosťujúcim architektom je ten, kto je zapísaný v registri hosťujúcich architektov.*

*(10)* *Hosťujúcim krajinným architektom je ten, kto je zapísaný v registri hosťujúcich krajinných architektov.*

*(11)* *Hosťujúcim inžinierom je ten, kto je zapísaný v registri hosťujúcich stavebných inžinierov.*

*(12)* *Hosťujúcim autorizovaným stavbyvedúcim – hlavným stavbyvedúcim pre vyhradené stavby je ten, kto je zapísaný v registri hosťujúcich autorizovaných stavbyvedúcich.*

*(13)* *Hosťujúcim autorizovaným stavebným dozorom – stavebným dozorom pre vyhradené stavby je ten, kto je zapísaný v registri hosťujúcich autorizovaných stavebných dozorov.*

*(14)* *Vykonávať regulované povolanie podľa odsekov 1 až 13 možno*

*a)* *sústavne vo vlastnom mene a na vlastnú zodpovednosť (ďalej len „slobodné povolanie“),*

*b)* *v mene a na zodpovednosť právnickej osoby alebo fyzickej osoby ako jej zamestnanec, spoločník alebo konateľ (ďalej len „zamestnanec“).*

*(15) Odborne spôsobilou osobou na výkon činnosti stavbyvedúceho3a) alebo stavebného dozoru3b**) je ten, kto je zapísaný v evidencii odborne spôsobilých osôb na výkon činnosti stavbyvedúceho alebo stavebného dozoru vedenej podľa § 31 ods. 2 písm. l).*

*(16) Odborne spôsobilou osobou na výkon činnosti energetickej certifikácie budov3c**) je ten, kto je zapísaný v evidencii odborne spôsobilých osôb na výkon činnosti energetickej certifikácie budov vedenej podľa § 31 ods. 2 písm. l).*

*(17)* *Hosťujúcou odborne spôsobilou osobou na výkon činnosti stavbyvedúceho, stavebného dozoru alebo energetickej certifikácie budov je ten, kto je zapísaný v evidencii hosťujúcich odborne spôsobilých osôb pre príslušnú činnosť vedenej podľa § 31 ods. 2 písm. l).*

*(18)* *Vykonávať činnosti alebo odbornú spôsobilosť podľa odsekov 15 až 17 možno*

*a) na základe vzniknutého živnostenského oprávnenia3d**) alebo*

*b)* *v mene a na zodpovednosť právnickej osoby alebo fyzickej osoby ako jej zamestnanec.*

*(19)* *Poskytovať služby podľa § 4, § 4a, § 4b alebo § 5, § 5a a 5b možno odo dňa zapísania do zoznamu alebo do registra podľa odsekov 9 až 13 (ďalej len „register“) do dňa vyčiarknutia z nich. Poskytovať služby podľa odsekov 15 až 17 možno odo dňa zapísania do evidencie do dňa vyčiarknutia z nej.*

*(20) Poskytovanie služieb podľa § 4, § 4a, § 4b alebo § 5, § 5a a 5b nie je živnosťou.2**)*

*(21) Ak tento zákon neustanovuje inak, na poskytovanie služieb podľa § 4, § 4a, § 4b alebo § 5, § 5a a 5b a podľa odsekov 16 až 18 sa vzťahuje všeobecný predpis o službách na vnútornom trhu.3**)*

***§ 4***

***Architekti***

*Architekt je oprávnený na*

*a) poskytovanie služieb architekta v oblasti prípravy, zhotovovania, zmien a užívania stavieb, najmä na vypracúvanie projektových podkladov vo forme návrhov, zámerov, štúdií, projektových dokumentácií, vykonávanie odborného poradenstva pre stavebníkov a vlastníkov nehnuteľností, ich zastupovanie v konaniach a pri iných postupoch stavebného úradu a pri zhotovovaní stavieb, vrátane vykonávania záznamov v elektronickej podobe v informačnom systéme pre územné plánovanie a výstavbu zriadenom podľa osobitného predpisu,4**) vykonávanie architektonických a inžinierskych činností a súvisiaceho technického poradenstva,*

*b) vykonávanie projektovej činnosti projektantom ako vyhradenej činnosti vo výstavbe podľa osobitného predpisu,4a**) najmä na vypracúvanie stupňov projektovej dokumentácie stavieb a ich zmien, dokumentácie skutočného zhotovenia stavby, záverečného stanoviska o súlade zhotovenej stavby s overeným projektom stavby, projektových podkladov na hodnotenie vplyvu stavby na životné prostredie a vydania záväzného stanoviska orgánu územného plánovania, projektovej dokumentácie obnovy národných kultúrnych pamiatok, stavieb v pamiatkovej rezervácii a stavieb, nachádzajúcich sa na území zapísanom do Zoznamu svetového kultúrneho dedičstva,*

*c) spracovanie územnoplánovacích podkladov a územnoplánovacej dokumentácie podľa osobitného predpisu,4b**) vypracúvanie analýzy a syntézy údajov o území a výkresu problémových javov, navrhovanie urbanistickej koncepcie územia a koordinovanie činnosti spolupracujúcich osôb s oprávnením na spracovanie príslušnej časti územnoplánovacích podkladov a územnoplánovacej dokumentácie,*

*d)* *vykonávanie projektového manažmentu a poskytovanie služieb generálneho projektanta, najmä na riadenie projektu a koordináciu projektantov častí projektovej dokumentácie a iných špecialistov, potrebných na vypracovanie projektovej dokumentácie a jej kompletizáciu a vykonávanie činností pri príprave, zhotovovaní a dokončení stavby,*

*e) poskytovanie služby dohľadu projektanta nad zhotovovaním stavby podľa schválenej projektovej dokumentácie podľa osobitného predpisu,4c) dohľadu architekta a dohľadu podľa osobitného predpisu,4d**) ak je autorom diela (autorský dohľad) nad súladom projektových podkladov stavby a zhotovovania stavby, alebo zmeny stavby s architektonickým návrhom a na vykonávanie stavebného dozoru,*

*f)* *grafické spracovanie a modelovanie architektonického diela, a jeho vyjadrenie v projektových podkladoch, dodávaných v rámci poskytovaných služieb, vrátane ich elektronického vyjadrenia a zaznamenania a na vykonávanie osobnostných a majetkových práv k dielu,*

*g)* *vyhotovovanie odborných posudkov, odhadov a dobrozdaní v rozsahu svojho oprávnenia,*

*h)* *poskytovanie služieb a vypracúvanie projektových podkladov podľa § 4a a 4b.*

***§ 4a***

***Krajinní architekti***

*Krajinný architekt je oprávnený na*

*a) poskytovanie služieb krajinného architekta v oblasti prípravy, zhotovovania, zmien a užívania krajinno-architektonických úprav pozemkov a stavieb súvisiacich s ochranou, tvorbou a obnovou krajiny (ďalej len „krajinno-architektonické úpravy“), najmä na vypracúvanie projektových podkladov vo forme návrhov, zámerov, štúdií, projektových dokumentácií, vykonávanie odborného poradenstva pre stavebníkov a vlastníkov nehnuteľností, ich zastupovanie v konaniach a pri iných postupoch stavebného úradu a pri uskutočňovaní krajinno-architektonických úprav, vrátane uskutočňovania záznamov v elektronickej podobe v informačnom systéme pre územné plánovanie a výstavbu zriadenom podľa osobitného predpisu,4**)*

*b) vykonávanie projektovej činnosti projektantom ako vyhradenej činnosti vo výstavbe podľa Stavebného zákona,4a**) najmä na vypracúvanie stupňov projektovej dokumentácie krajinno-architektonických úprav a ich zmien, projektových podkladov na hodnotenie vplyvu stavby na životné prostredie a vydania záväzného stanoviska orgánu územného plánovania, projektovej dokumentácie obnovy krajinno-architektonických častí národných kultúrnych pamiatok, krajinno-architektonických úprav v pamiatkovej rezervácii a krajinno-architektonických úprav nachádzajúcich sa na území, zapísanom do Zoznamu svetového kultúrneho dedičstva,*

*c) spracovanie príslušných častí územnoplánovacích podkladov podľa osobitného predpisu,4b**) vrátane spracúvania krajinnoplánovacích štúdií a projektov pozemkových úprav, spracovania podkladov a konceptov krajinnej architektúry pre vypracovanie urbanistickej koncepcie územia,*

*d)* *vykonávanie projektového manažmentu a poskytovanie služieb generálneho projektanta, najmä na riadenie projektu a koordináciu projektantov častí projektovej dokumentácie krajinno-architektonických úprav a iných špecialistov potrebných na vypracovanie projektovej dokumentácie a jej kompletizáciu a vykonávanie činností pri príprave, zhotovovaní a dokončení stavby,*

*e) poskytovanie služby dohľadu projektanta nad zhotovovaním krajinno-architektonických úprav podľa schválenej projektovej dokumentácie podľa Stavebného zákona,4c) dohľadu architekta a dohľadu podľa Stavebného zákona a osobitného predpisu,4d**) ak je autorom diela (autorský dohľad) nad súladom projektových podkladov krajinno-architektonických úprav alebo ich zmeny s krajinno-architektonickým návrhom a na vykonávanie stavebného dozoru nad zhotovovaním krajinno-architektonických úprav,*

*f)* *grafické spracovanie a modelovanie diela krajinnej architektúry a jeho vyjadrenie v projektových podkladoch, dodávaných v rámci poskytovaných služieb, vrátane ich elektronického vyjadrenia a zaznamenania a na vykonávanie osobnostných a majetkových práv k dielu,*

*g)* *vyhotovovanie odborných posudkov, odhadov a dobrozdaní v rozsahu svojho oprávnenia.“.*

Poznámky pod čiarou k odkazom 3a až 3d a 4 až 4d znejú:

*„3a) § 37 až 39 Stavebného zákona.*

*3b) § 36 Stavebného zákona.*

*3c) § 6 zákona č. 555/2005 Z. z. o energetickej hospodárnosti budov a o zmene a doplnení niektorých zákonov.*

*3d) Príloha č. 2 položka 14 zákona č. 455/1991 Zb. o živnostenskom podnikaní (živnostenský zákon) v znení zákona č. 358/2007 Z. z.*

*4) § 25 zákona č. 200/2022 Z. z. o územnom plánovaní v znení neskorších predpisov.*

*4a) § 34 Stavebného zákona.*

*4b) Zákon č. 200/2022 Z. z. v znení neskorších predpisov.*

*4c) § 35 ods. 10 Stavebného zákona.*

*4d) § 33 ods. 8 zákona č. 185/2015 Z. z. Autorský zákon v znení zákona č. 71/2022 Z. z.*

*§ 35 ods. 10 Stavebného zákona.“.*

3. Za § 4a sa vkladá § 4b, ktorý vrátane nadpisu znie:

***„§ 4b***

***Územní plánovači***

*Územný plánovač je oprávnený na*

*a) poskytovanie služieb v oblasti spracovania územnoplánovacích podkladov a územnoplánovacej dokumentácie podľa osobitného predpisu,4b) vypracúvanie analýzy a syntézy údajov o území a výkresu problémových javov, navrhovanie urbanistickej koncepcie územia a koordinovanie činnosti spolupracujúcich osôb s oprávnením na spracovanie príslušnej časti územnoplánovacích podkladov a územnoplánovacej dokumentácie vrátane vykonávania záznamov v elektronickej podobe v informačnom systéme pre územné plánovanie a výstavbu zriadenom podľa osobitného predpisu,4**)*

*b)* *poskytovanie súvisiacich služieb najmä na poskytovanie odborného poradenstva v oblasti územného plánovania a územného rozvoja,*

*c)* *grafické spracovanie a modelovanie urbanistického diela a jeho vyjadrenie v podkladoch, dodávaných v rámci poskytovaných služieb, vrátane ich elektronického vyjadrenia a zaznamenania,*

*d)* *vyhotovovanie odborných posudkov, odhadov a dobrozdaní v oblasti územného plánovania.“.*

4. § 5 vrátane nadpisu znie:

***„§ 5***

***Inžinieri***

*(1) Inžinier môže byť autorizovaný na vykonávanie*

*a)* *komplexných architektonických a inžinierskych služieb a súvisiaceho technického poradenstva,*

*b)* *služieb v niektorej z týchto kategórií:*

*1.* *inžinier pre konštrukcie budov,*

*2.* *inžinier pre konštrukcie inžinierskych stavieb,*

*3.* *inžinier pre statiku stavieb,*

*4.* *inžinier pre technické, technologické a energetické vybavenie stavieb,*

*5.* *inžinier pre elektrotechnické a elektroenergetické vybavenie stavieb.*

*(2) Inžinier podľa odseku 1 písm. a) je oprávnený na*

*a) poskytovanie služieb inžiniera v oblasti prípravy, zhotovovania, zmien a užívania stavieb, najmä na vypracúvanie projektových podkladov vo forme návrhov, zámerov, štúdií, vykonávanie odborného poradenstva pre stavebníkov a vlastníkov nehnuteľností, ich zastupovanie v konaniach a pri iných postupoch stavebného úradu a pri zhotovovaní stavieb, vrátane vykonávania záznamov v elektronickej podobe v informačnom systéme pre územné plánovanie a výstavbu zriadenom podľa osobitného predpisu4**) vykonávanie architektonických a inžinierskych činností a súvisiaceho technického poradenstva,*

*b) vykonávanie komplexnej projektovej činnosti projektantom ako vyhradenej činnosti vo výstavbe podľa Stavebného zákona,4a) najmä na vypracovanie projektovej dokumentácie stavieb4e**) a ich zmien, dokumentácie skutočného zhotovenia stavby, záverečného stanoviska o súlade zhotovenej stavby s overeným projektom stavby, projektovej dokumentácie obnovy národných kultúrnych pamiatok, stavieb v pamiatkovej rezervácii a stavieb, nachádzajúcich sa na území, zapísanom do Zoznamu svetového kultúrneho dedičstva v rozsahu svojho oprávnenia,*

*c) spracovanie príslušnej časti územnoplánovacích podkladov a územnoplánovacej dokumentácie podľa osobitného predpisu,4b**)*

*d)* *vykonávanie projektového manažmentu a činnosti generálneho projektanta, najmä na riadenie projektu a koordináciu projektantov častí projektovej dokumentácie a iných špecialistov potrebných na jej vypracovanie a kompletizáciu,*

*e) poskytovanie služby dohľadu projektanta nad zhotovovaním stavby podľa schválenej projektovej dokumentácie podľa Stavebného zákona,4c) dohľadu inžiniera podľa Stavebného zákona a osobitného predpisu,4d**) ak je autorom diela (autorský dohľad) nad súladom projektových podkladov stavby a zhotovovania stavby alebo zmeny stavby s architektonickým návrhom a na vykonávanie stavebného dozoru,*

*f)* *vyhotovovanie podkladov a projektovej dokumentácie na hodnotenie vplyvu stavby na životné prostredie, grafické spracovanie a modelovanie architektonického diela a jeho vybavenia, jeho vyjadrenie v projektových podkladoch dodávaných v rámci poskytovaných služieb, vrátane ich elektronického vyjadrenia a zaznamenania, a na vykonávanie osobnostných a majetkových práv k dielu,*

*g)* *vyhotovovanie stavebných prieskumov, diagnostických stavebných meraní, odborných posudkov, odhadov a dobrozdaní.*

*(3) Inžinier pre konštrukcie budov a inžinier pre konštrukcie inžinierskych stavieb je oprávnený na vykonávanie projektovej činnosti projektantom ako vyhradenej činnosti vo výstavbe podľa Stavebného zákona4a) najmä na vypracovanie projektovej dokumentácie stavieb a ich zmien, dokumentácie skutočného zhotovenia stavby a ďalších služieb v rozsahu svojho oprávnenia.*

*(4) Inžinier pre statiku stavieb je oprávnený na vykonávanie projektovej činnosti ako vyhradenej činnosti vo výstavbe podľa Stavebného zákona4a) v oblasti poskytovania služieb vyhradených statikovi stavby, najmä na*

*a)* *vypracovanie projektovej dokumentácie nosných konštrukcií stavieb,*

*b)* *overovanie a vydávanie stanovísk, posudkov a dobrozdaní ku návrhom a realizácii nosných konštrukcií stavieb a ich zmien z hľadiska mechanickej odolnosti a stability stavieb vrátane ich odolnosti na mimoriadne zaťaženia a odolnosti nosných konštrukcií pri požiari,*

*c)* *vykonávanie prieskumov statického zabezpečenia nosných konštrukcií stavby počas jej zhotovovania, pomocných stavebných konštrukcií pri zhotovovaní stavby, stavebných meraní a stavebnej diagnostiky nosných konštrukcií,*

*d)* *odborné a technické poradenstvo v oblasti návrhu a posudzovania nosných konštrukcií stavieb.*

*(5) Inžinier pre technické, technologické a energetické vybavenie stavieb a inžinier pre elektrotechnické a elektroenergetické vybavenie stavieb je oprávnený na vykonávanie projektovej činnosti projektantom ako vyhradenej činnosti vo výstavbe podľa Stavebného zákona 4a) najmä na vypracovanie projektovej dokumentácie stavieb a ich zmien, dokumentácie skutočného zhotovenia stavby a ďalších služieb v rozsahu svojho oprávnenia.*

*(6)* *Inžinieri podľa odsekov 3 až 5 sú ďalej oprávnení v rozsahu svojho oprávnenia*

*a)* *vykonávať na stavenisku dohľad projektanta nad zhotovovaním stavby z hľadiska súladu stavebných prác s overeným projektom stavby,*

*b)* *na vypracovanie záverečného stanoviska o súlade zhotovenej stavby s overeným projektom stavby,*

*c) na vykonávanie záznamov v elektronickej podobe v informačnom systéme pre územné plánovanie a výstavbu zriadenom podľa osobitného predpisu,4**)*

*d)* *na vykonávanie stavebno-technických prieskumov a diagnostických meraní konštrukcií a vybavenia stavieb,*

*e)* *na vyhotovenie podkladov na posúdenie vplyvov stavby na životné prostredie,*

*f) spolupracovať na vypracovaní príslušnej časti územnoplánovacích podkladov a územnoplánovacej dokumentácie podľa osobitného predpisu4b**) a stavebnom zámere,*

*g)* *na vyhotovenie odborných posudkov, odhadov a dobrozdaní,*

*h)* *na poskytovanie služieb technického poradenstva v rozsahu svojho oprávnenia.“.*

Poznámka pod čiarou k odkazu 4e znie:

*„4e) § 35 Stavebného zákona.“.*

5. Za § 5 sa vkladajú § 5a a 5b, ktoré vrátane nadpisov znejú:

***„§ 5a***

***Kontrolní inžinieri pre vyhradené stavby***

*(1)* *Kontrolný inžinier môže byť autorizovaný na vykonávanie kontrolných statických posúdení vyhradených stavieb.*

*(2)* *Inžinier pre kontrolné statické posúdenie vyhradených stavieb je oprávnený na*

*a) vypracovanie kontrolného statického posúdenia nosných konštrukcií vyhradených stavieb,4f**) na ktorých nevykonával žiadne projektové činnosti pri zhotovovaní projektovej dokumentácie stavby,*

*b)* *vypracovanie záverečného protokolu kontrolného statického posúdenia nosných konštrukcií vyhradenej stavby.*

***§ 5b***

***Autorizovaný stavbyvedúci a autorizovaný stavebný dozor***

*(1)* *Inžinier alebo technik môže byť autorizovaný na vykonávanie činností:*

*a) stavebný dozor pre vyhradené stavby,4g**)*

*b) hlavný stavbyvedúci pre vyhradené stavby.4h**)*

*(2)* *Inžinier alebo technik na výkon činnosti stavebného dozoru pre vyhradené stavby podľa odseku 1 písm. a) je okrem vykonávania činností prislúchajúcich stavebnému dozoru oprávnený vykonávať činnosti stavebného dozoru pri zhotovovaní vyhradených stavieb.*

*(3)* *Inžinier alebo technik na výkon činnosti hlavného stavbyvedúceho pre vyhradené stavby podľa odseku 1 písm. b) je okrem vykonávania činností prislúchajúcich stavbyvedúcemu oprávnený vykonávať činnosti hlavného stavbyvedúceho pri zhotovovaní vyhradených stavieb.*

*(4)* *Autorizovaným stavbyvedúcim a autorizovaným stavebným dozorom môže byť ten, kto spĺňa podmienky podľa § 15 a § 16a ods. 4.“.*

Poznámky pod čiarou k odkazom 4f až 4h znejú:

*„4f) § 35 ods. 8 Stavebného zákona.*

*4g) § 2 ods. 8 a § 36 ods. 3 Stavebného zákona.*

*4h) § 2 a § 37 ods. 3 Stavebného zákona.“.*

6. V § 8 ods. 2 písm. a) sa slová „stavebným povolením“ nahrádzajú slovami „rozhodnutím o stavebnom zámere“.

7. V § 9 ods. 1 sa slová „Architekt a inžinier“ nahrádzajú slovom „Inžinier“.

8. § 14d vrátane nadpisu znie:

***„§ 14d***

***Práva a povinnosti krajinných architektov a územných plánovačov***

*Na práva a povinnosti krajinných architektov a územných plánovačov sa vzťahujú § 6 až 14c rovnako.“.*

9. Za § 14d sa vkladá § 14e, ktorý vrátane nadpisu znie:

***„§ 14e***

***Práva a povinnosti autorizovaných stavbyvedúcich a autorizovaných stavebných dozorov***

*Na práva a povinnosti autorizovaných stavbyvedúcich a autorizovaných stavebných dozorov sa primerane vzťahujú § 6 až 14a.“.*

10. V § 15a ods. 1 úvodnej vete sa slová „(§ 3 ods. 4 až 6)“ nahrádzajú slovami „(§ 3 ods. 9 až 13)“.

11. § 16c sa dopĺňa odsekmi 11 až 14, ktoré znejú:

*„(11) Slovenská komora stavebných inžinierov na účely zapísania činností podľa § 3 ods. 7 a 8 do zoznamu autorizovaných stavbyvedúcich a autorizovaných stavebných dozorov uznáva odbornú kvalifikáciu inžiniera získanú v domovskom členskom štáte na základe vysokoškolského vzdelania druhého stupňa príslušného zamerania a odbornej praxe v trvaní najmenej troch rokov.*

*(12) Slovenská komora stavebných inžinierov na účely zapísania činností podľa § 3 ods. 12 a 13 do evidencie odborne spôsobilých osôb na výkon činnosti stavbyvedúceho a stavebného dozoru uznáva odbornú kvalifikáciu inžiniera a technika získanú v domovskom členskom štáte na základe vysokoškolského vzdelania druhého a prvého stupňa, úplného stredoškolského vzdelania príslušného zamerania a odbornej praxe v trvaní najmenej troch, piatich alebo siedmich rokov v závislosti od dosiahnutého vzdelania.*

*(13) Slovenská komora stavebných inžinierov na účely zapísania činnosti podľa § 3 ods. 16 do evidencie odborne spôsobilých osôb na výkon činnosti energetickej certifikácie budov uznáva odbornú kvalifikáciu žiadateľa, ktorý spĺňa vzdelanie a prax podľa osobitných predpisov.3c)*

*(14) Ak činnosti podľa § 3 ods. 7, 8, 12, 13 alebo ods. 15 až 17 nie sú v domovskom členskom štáte regulované, alebo ak žiadateľ nespĺňa všetky kvalifikačné predpoklady, ktoré podmieňujú prístup k týmto činnostiam v Slovenskej republike, napríklad vzdelanie, odborná prax, autorizačná alebo inak označená skúška spôsobilosti, Slovenská komora stavebných inžinierov uplatní kompenzačné opatrenie podľa § 23b.“.*

12. V § 22 ods. 1 prvej vete sa za slová „Autorizačná skúška“ dopĺňajú slová „a skúška odbornej spôsobilosti“, za slovo „architektúry“ sa vkladajú slová „a stavebníctva“ a v druhej vete sa vypúšťa bodkočiarka a text za bodkočiarkou.

13. V § 24 ods. 2 písm. b) sa vypúšťa štvrtý bod.

14. Za § 43db sa vkladá § 43dc, ktorý vrátane nadpisu znie:

***„§ 43dc***

***Prechodné ustanovenie k úpravám účinným od 1. apríla 2025***

*Odborne spôsobilé osoby vykonávajúce činnosť stavbyvedúceho alebo stavebného dozoru podľa zákona v znení účinnom do 31. marca 2025, ktoré sa rozhodnú vykonávať činnosť podľa § 5b, sú povinné splniť povinnosti podľa § 5b najneskôr do 31. marca 2029.“.*

Čl. XI

Zákon Slovenskej národnej rady č. [310/1992 Zb.](https://www.slov-lex.sk/pravne-predpisy/SK/ZZ/1992/310/) o stavebnom sporení v znení zákona Národnej rady Slovenskej republiky č. 386/1996 Z. z., zákona č. 242/1999 Z. z., zákona č. 443/2000 Z. z., zákona č. 677/2002 Z. z., zákona č. 165/2003 Z. z., zákona č. 654/2004 Z. z., zákona č. 624/2005 Z. z., zákona č. 658/2007 Z. z., zákona č. 659/2007 Z. z., zákona č. 492/2009 Z. z., zákona č. 132/2013 Z. z., zákona č. 90/2016 Z. z., zákona č. 279/2017 Z. z., zákona č. 277/2018 Z. z., zákona č. 185/2023 Z. z., zákona č. 205/2023 Z. z., zákona č. 316/2023 Z. z., zákona č. 530/2023 Z. z. a zákona č. 334/2024 Z. z. sa mení takto:

1. Poznámka pod čiarou k odkazu 4b znie:

*„4b) § 2 ods. 4 Stavebného zákona.“.*

2. V § 11 ods. 1 písm. k) sa vypúšťajú slová „územnej dokumentácie alebo“.

Čl. XII

Zákon Národnej rady Slovenskej republiky č. [182/1993 Z. z.](https://www.slov-lex.sk/pravne-predpisy/SK/ZZ/1993/182/) o vlastníctve bytov a nebytových priestorov v znení zákona Národnej rady Slovenskej republiky č. 151/1995 Z. z., zákona č. 158/1998 Z. z., zákona č. 173/1999 Z. z., zákona č. 252/1999 Z. z., zákona č. 400/2002 Z. z., zákona č. 512/2003 Z. z., zákona č. 367/2004 Z. z., zákona č. 469/2005 Z. z., zákona č. 268/2007 Z. z., zákona č. 325/2007 Z. z., zákona č. 595/2009 Z. z., zákona č. 70/2010 Z. z., zákona č. 69/2012 Z. z., zákona č. 205/2014 Z. z., zákona č. 246/2015 Z. z., zákona č. 125/2016 Z. z., zákona č. 177/2018 Z. z., zákona č. 283/2018 Z. z., zákona č. 63/2019 Z. z., zákona č. 230/2019 Z. z., zákona č. 476/2019 Z. z., zákona č. 205/2023 Z. z. a zákona č. 325/2024 Z. z. sa mení a dopĺňa takto:

1. V § 1 ods. 2 písmeno c) znie:

*„c) domy, ktoré majú len jeden byt alebo len jeden nebytový priestor.“.*

Poznámka pod čiarou k odkazu 3 sa vypúšťa.

2. V § 6 ods. 1 písmeno a) znie:

*„a) domy, v ktorých sú najviac tri byty alebo najviac tri nebytové priestory, alebo najviac spoločne tri byty a nebytové priestory,“.*

3. V § 6 sa vypúšťa odsek 4.

4. Poznámky pod čiarou k odkazom 13, 15ab a 15b znejú:

*„13) Napríklad § 18 Stavebného zákona.*

*15ab) § 2 ods. 9 Stavebného zákona.*

*15b) § 5 ods. 3 Stavebného zákona.“.*

5. V § 16 ods. 4 sa slová „zmene užívania stavby“ nahrádzajú slovami „zmene v užívaní stavby“.

Poznámka pod čiarou k odkazu 20a znie:

*„20a) § 68 Stavebného zákona.“.*

6. V § 22 ods. 4 sa slová „stavebného povolenia“ nahrádzajú slovami „rozhodnutia o stavebnom zámere“.

7. V § 32j sa vypúšťajú slová „do 31. marca 2025“ a na konci sa pripájajú tieto slová „vydané do 31. marca 2025, ako aj kolaudačné rozhodnutie stavebného úradu vydané od 1. apríla 2025, ak Stavebný zákon ustanovuje, že sa na kolaudáciu stavby použijú všeobecne záväzné právne predpisy účinné do 31. marca 2025.“.

Čl. XIII

Zákon Národnej rady Slovenskej republiky č. [278/1993 Z. z.](https://www.slov-lex.sk/pravne-predpisy/SK/ZZ/1993/278/) o správe majetku štátu v znení zákona Národnej rady Slovenskej republiky č. 374/1996 Z. z., zákona č. 72/1999 Z. z., zákona č. 121/2001 Z. z., zákona č. 509/2001 Z. z., nálezu Ústavného súdu Slovenskej republiky č. 64/2002 Z. z., zákona č. 435/2002 Z. z., zákona č. 161/2003 Z. z., zákona č. 512/2003 Z. z., zákona č. 618/2004 Z. z., zákona č. 534/2005 Z. z., zákona č. 277/2007 Z. z., zákona č. 325/2007 Z. z., zákona č. 165/2008 Z. z., zákona č. 245/2008 Z. z., zákona č. 510/2010 Z. z., zákona č. 547/2011 Z. z., nálezu Ústavného súdu Slovenskej republiky č. 217/2012 Z. z., zákona č. 345/2012 Z. z., zákona č. 135/2013 Z. z., zákona č. 324/2014 Z. z., zákona č. 374/2014 Z. z., zákona č. 392/2015 Z. z., zákona č. 125/2016 Z. z., zákona č. 301/2016 Z. z., zákona č. 315/2016 Z. z., zákona č. 112/2018 Z. z., zákona č. 372/2018 Z. z., zákona č. 4/2019 Z. z., zákona č. 209/2019 Z. z., zákona č. 241/2019 Z. z., zákona č. 423/2020 Z. z., zákona č. 205/2023 Z. z., zákona č. 284/2023 Z. z. a zákona č. 399/2024 Z. z. sa mení a dopĺňa takto:

1. § 2 sa dopĺňa odsekom 3, ktorý znie:

*„(3) Na účely tohto zákona sa rozumie*

*a) priľahlým pozemkom pozemok priľahlý k budove6) neoddeliteľne určený na spoločné užívanie s touto budovou, pozemok svojím umiestnením a využitím tvoriaci neoddeliteľný celok s touto budovou alebo pozemok nevyhnutne slúžiaci na prístup k tejto budove,*

*b) reklamnou stavbou konštrukcia použitá na verejné šírenie reklamných informácií bez ohľadu na spôsob osadenia alebo upevnenia a na druh použitého materiálu.“.*

Poznámka pod čiarou k odkazu 6 znie:

*„6) § 3 Stavebného zákona.“.*

2. V § 3c ods. 2 písm. d) sa na konci čiarka nahrádza bodkočiarkou a pripájajú sa tieto slová: „označenie osoby, ktorá užíva majetok štátu, v rozsahu meno a priezvisko fyzickej osoby, adresa jej trvalého pobytu alebo prechodného pobytu a názov, sídlo alebo miesto podnikania, identifikačné číslo právnickej osoby alebo fyzickej osoby – podnikateľa,“.

3. V § 3c ods. 2 písm. e) sa na konci pripájajú tieto slová: „v rozsahu meno a priezvisko fyzickej osoby, adresa jej trvalého pobytu alebo prechodného pobytu a názov, sídlo alebo miesto podnikania, identifikačné číslo právnickej osoby alebo fyzickej osoby – podnikateľa,“.

4. V § 3c ods. 3 sa na konci pripájajú tieto vety: „Ministerstvo financií eviduje údaje podľa odseku 2 v centrálnej evidencii majetku po dobu jedného roka od ukončenia užívacieho vzťahu. Údaje podľa odseku 2 sú sprístupňované prostredníctvom webového sídla ministerstva financií. Ministerstvo financií vystupuje pri správe centrálnej evidencie majetku ako prevádzkovateľ podľa osobitného predpisu.10e)“.

Poznámka pod čiarou k odkazu 10e znie:

*„10e) Čl. 4 ods. 7 nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 4. 5. 2016) v platnom znení.“.*

5. V § 8 ods. 1 druhá veta znie: „Ponuka v registri musí obsahovať najmä identifikáciu majetku štátu s uvedením jeho charakteristiky, lehotu na doručenie ponúk, ktorá nesmie byť kratšia ako 30 dní odo dňa nasledujúceho po dni zverejnenia ponuky a informáciu, či správca požaduje za prevod správy odplatu, ak § 9 neustanovuje povinnosť bezodplatného prevodu správy alebo povinnosť odplaty najmenej vo výške primeranej ceny.“.

6. V § 8 ods. 3 písmeno a) znie:

*„a) pozemku zastavaného budovou v správe budúceho správcu vrátane priľahlého pozemku,“.*

7. V § 8 ods. 3 písm. b) sa za slovom „pôsobnosti“ vypúšťa čiarka a slová „ak tento majetok štátu nadobúda do svojej správy zriaďovateľ“.

8. V § 8 ods. 4 písmeno a) znie:

*„a) pozemok zastavaný budovou vo vlastníctve kupujúceho vrátane priľahlého pozemku,“.*

9. Poznámka pod čiarou k odkazu 13abf znie:

*„13abf) § 2 Stavebného zákona.“.*

10. V § 8e písmeno b) znie:

*„b) pozemku s celkovou výmerou do 200 m2 nezastavaného budovou,“.*

11. V § 8f ods. 1 druhá veta znie: „Ponuka v registri musí obsahovať najmä identifikáciu majetku štátu s uvedením jeho charakteristiky, lehotu na doručenie ponúk, ktorá nesmie byť kratšia ako desať dní odo dňa nasledujúceho po dni zverejnenia ponuky a informáciu, či správca požaduje za prevod správy odplatu, ak § 9 neustanovuje povinnosť bezodplatného prevodu správy.“.

12. V § 8f ods. 2 písm. b) sa za slovom „pôsobnosti“ vypúšťa čiarka a slová „ak tento majetok štátu nadobúda do svojej správy zriaďovateľ“.

13. V § 11 ods. 3 sa slová „verejnoprospešnej stavby“ v celom texte nahrádzajú slovami „stavby vo verejnom záujme“ a slová „právoplatnosti kolaudačného rozhodnutia“ sa v celom texte nahrádzajú slovami „vydania kolaudačného osvedčenia“.

14. V § 11 ods. 4 písmená a) a b) znejú:

*„a) pozemok zastavaný budovou vo vlastníctve kupujúceho; to neplatí, ak sa spolu s takýmto zastavaným pozemkom prevádza aj jeho nezastavaná časť,*

*b) spoluvlastnícky podiel vo vlastníctve štátu inému spoluvlastníkovi tohto majetku, ktorou sa realizuje zákonné predkupné právo spoluvlastníka,13c)“.*

15. V § 13 ods. 1 sa na konci pripájajú tieto vety: „Správca je povinný vylúčiť cenovú ponuku záujemcu, ktorý je spriaznenou osobou9c) s iným záujemcom. Správca je oprávnený zrušiť ponuku na nájom, ak si to vyhradil v podmienkach ponuky.“.

16. V § 13 ods. 2 tretia veta znie: „Ak sa prenajíma celá budova, správca je povinný prenajať aj dočasne prebytočný priľahlý pozemok.“.

17. V § 13 odsek 5 znie:

*„(5) Správca nie je povinný dočasne prebytočný nehnuteľný majetok štátu ponúknuť v registri a je povinný dohodnúť trhové nájomné, ak*

*a) nájomcom je vlastník budovy, pričom predmetom nájmu je pozemok zastavaný touto budovou vrátane priľahlého pozemku,*

*b) ide o krátkodobý nájom alebo*

*c) ide o nájom pre potreby zariadenia staveniska.22)“.*

Poznámka pod čiarou k odkazu 22 znie:

*„22) § 6 Stavebného zákona.“.*

18. V § 13 sa odsek 6 dopĺňa písmenom h), ktoré znie:

*„h) cudzí štát a nehnuteľný majetok štátu bude slúžiť na potreby diplomatického zastúpenia cudzieho štátu alebo na zriadenie a prevádzku stavby na potreby diplomatického zastúpenia cudzieho štátu, ak Ministerstvo zahraničných vecí a európskych záležitostí Slovenskej republiky potvrdí, že je zaručená vzájomnosť.“.*

19. V § 13a odseky 1 až 3 znejú:

*„(1) Na nehnuteľnom majetku štátu možno zriadiť len*

*a) zariadenie staveniska,*

*b) reklamnú stavbu,*

*c) stavbu na potreby diplomatického zastúpenia cudzieho štátu, ak Ministerstvo zahraničných vecí a európskych záležitostí Slovenskej republiky potvrdí, že je zaručená vzájomnosť,*

*d) nabíjaciu stanicu,22a)*

*e) inžiniersku stavbu, a to*

*1. vodovodnú prípojku, kanalizačnú prípojku, elektrickú prípojku, tepelnú prípojku alebo plynovodnú prípojku,*

*2. inžiniersku stavbu, ktorú možno zriadiť na základe vecného bremena podľa osobitných predpisov,22b)*

*3. potrubné rozvody ropy, plynu, vody a zvody kanalizácie,*

*4. elektrické a elektronické komunikačné siete, transformačné stanice a káblové rozvody,*

*5. rozvody tepla a teplej úžitkovej vody vrátane zariadenia na výrobu tepla a teplej úžitkovej vody alebo ich kombinácie.*

*(2) Zariadenie staveniska alebo stavbu uvedenú v odseku 1 písm. c) možno zriadiť a prevádzkovať len na základe nájomnej zmluvy uzavretej podľa § 13; na platnosť nájomnej zmluvy sa nevyžaduje súhlas podľa § 13 ods. 9. Pri nájme majetku štátu na účely zriadenia a prevádzkovania reklamnej stavby sa postupuje podľa § 13; na platnosť nájomnej zmluvy sa vyžaduje súhlas podľa § 13 ods. 9. Nabíjaciu stanicu uvedenú v odseku 1 písm. d) alebo inžiniersku stavbu uvedenú v odseku 1 písm. e) možno zriadiť a prevádzkovať len na základe zmluvy o vecnom bremene uzavretej podľa tohto zákona alebo na základe zákonného vecného bremena podľa osobitného predpisu.22b)*

*(3) Obsahom zmluvy o zriadení vecného bremena môže byť len oprávnenie na*

*a) zriadenie, prevádzku, opravu a údržbu nabíjacej stanice uvedenej v odseku 1 písm. d) a inžinierskej stavby uvedenej v odseku 1 písm. e) vrátane vstupu na majetok štátu dotknutý týmto vecným bremenom,*

*b) prechod alebo prejazd cez nehnuteľný majetok štátu z dôvodu zabezpečenia nevyhnutného prístupu vlastníka k jeho stavbe alebo pozemku; toto vecné bremeno neoprávňuje oprávneného z vecného bremena na zriadenie pozemnej komunikácie a ani inej líniovej stavby.“.*

Poznámka pod čiarou k odkazu 22a znie:

*„22a) § 2 ods. 4 písm. h) a ods. 6 písm. j) Stavebného zákona.“.*

20. V § 13a sa za odsek 3 vkladá nový odsek 4, ktorý znie:

*„(4) Na platnosť zmluvy o zriadení vecného bremena sa vyžaduje súhlas ministerstva financií. Vecné bremeno podľa tohto zákona je správca oprávnený na nehnuteľnom majetku štátu zriadiť len v nevyhnutnom rozsahu. Za zriadenie vecného bremena patrí štátu zastúpenému správcom odplata najmenej vo výške podľa osobitného predpisu;13b) zriadenie vecného bremena medzi správcami podľa tohto zákona je vždy bezodplatné. Ak bude počas trvania vecného bremena správca obmedzený v obvyklom užívaní nehnuteľného majetku štátu v dôsledku nevyhnutných pozemných prác oprávneného z vecného bremena, patrí správcovi odplata. Ak sa zhorší stav nehnuteľnosti štátu z dôvodu existencie vecného bremena, je oprávnený z vecného bremena povinný vrátiť nehnuteľný majetok štátu do pôvodného stavu; ak navrátenie do pôvodného stavu nie je úplne možné alebo ak dôjde k škode na porastoch, má správca nárok na náhradu škody. Ak v dôsledku vykonávaných zmien hrozí na nehnuteľnom majetku štátu značná škoda, je správca oprávnený odstúpiť od zmluvy o zriadení vecného bremena. Zmluvu o zriadení vecného bremena, ak vecné bremeno sa zriaďuje na stavbe vo vlastníctve štátu v prospech vlastníka inžinierskej stavby uvedenej v odseku 1 písm. e) piatom bode, možno dohodnúť na dobu do dňa ukončenia prevádzky inžinierskej stavby vo vlastníctve oprávneného z vecného bremena, najviac však na desať rokov.“.*

Doterajšie odseky 4 až 7 sa označujú ako odseky 5 až 8.

Čl. XIV

Zákon Národnej rady Slovenskej republiky č. [42/1994 Z. z.](https://www.slov-lex.sk/pravne-predpisy/SK/ZZ/1994/42/) o civilnej ochrane obyvateľstva v znení zákona č. 222/1996 Z. z., zákona č. 117/1998 Z. z., zákona č. 252/2001 Z. z., zákona č. 416/2001 Z. z., zákona č. 261/2002 Z. z., zákona č. 515/2003 Z. z., zákona č. 479/2005 Z. z., zákona č. 568/2005 Z. z., zákona č. 335/2007 Z. z., zákona č. 445/2008 Z. z., zákona č. 514/2008 Z. z., zákona č. 172/2011 Z. z., zákona č. 395/2011 Z. z., zákona č. 345/2012 Z. z., zákona č. 128/2015 Z. z., zákona č. 125/2016 Z. z., zákona č. 177/2018 Z. z., zákona č. 73/2020 Z. z., zákona č. 9/2021 Z. z., zákona č. 176/2021 Z. z., zákona č. 55/2022 Z. z., zákona č. 146/2023 Z. z., zákona č. 205/2023 Z. z., zákona č. 127/2024 Z. z., zákona č. 128/2024 Z. z., zákona č. 363/2024 Z. z. a zákona č. 23/2025 Z. z. sa mení a dopĺňa takto:

1. V § 4 ods. 2 sa slová „kolaudačného rozhodnutia“ nahrádzajú slovami „kolaudačného osvedčenia“.

2. V § 6 ods. 1 písm. g) sa slová „územnom a stavebnom konaní“ nahrádzajú slovami „konaní o stavebnom zámere“.

3. V § 14 odsek 2 znie:

*„(2) Okresný úrad je dotknutým orgánom16b)*

*a) pri prerokúvaní územných plánov mikroregiónu, územných plánov obcí a územných plánov zón,*

*b) v konaní o stavebnom zámere a v konaniach o povolení užívania stavby, ak ide o zariadenie civilnej ochrany.“.*

Poznámka pod čiarou k odkazu 16b znie:

*„16b) § 15 zákona č. 200/2022 Z. z. o územnom plánovaní.*

*§ 21 Stavebného zákona.“.*

4. V § 14 ods. 3 sa slová „a c)“ vypúšťajú a za slová „záväzným stanoviskom“ sa vkladajú slová „a ak si vyhradí posúdenie projektu stavby, aj doložkou súladu16bc)“.

Poznámky pod čiarou k odkazom 16ba a 16bc znejú:

*„16ba) § 21 Stavebného zákona.*

*16bc) § 24 ods. 2 Stavebného zákona.“.*

Čl. XV

Zákon Národnej rady Slovenskej republiky č. [145/1995 Z. z.](https://www.slov-lex.sk/pravne-predpisy/SK/ZZ/1995/145/) o správnych poplatkoch v znení zákona Národnej rady Slovenskej republiky č. 123/1996 Z. z., zákona Národnej rady Slovenskej republiky č. 224/1996 Z. z., zákona č. 70/1997 Z. z., zákona č. 1/1998 Z. z., zákona č. 232/1999 Z. z., zákona č. 3/2000 Z. z., zákona č. 142/2000 Z. z., zákona č. 211/2000 Z. z., zákona č. 468/2000 Z. z., zákona č. 553/2001 Z. z., zákona č. 96/2002 Z. z., zákona č. 118/2002 Z. z., zákona č. 215/2002 Z. z., zákona č. 237/2002 Z. z., zákona č. 418/2002 Z. z., zákona č. 457/2002 Z. z., zákona č. 465/2002 Z. z., zákona č. 477/2002 Z. z., zákona č. 480/2002 Z. z., zákona č. 190/2003 Z. z., zákona č. 217/2003 Z. z., zákona č. 245/2003 Z. z., zákona č. 450/2003 Z. z., zákona č. 469/2003 Z. z., zákona č. 583/2003 Z. z., zákona č. 5/2004 Z. z., zákona č. 199/2004 Z. z., zákona č. 204/2004 Z. z., zákona č. 347/2004 Z. z., zákona č. 382/2004 Z. z., zákona č. 434/2004 Z. z., zákona č. 533/2004 Z. z., zákona č. 541/2004 Z. z., zákona č. 572/2004 Z. z., zákona č. 578/2004 Z. z., zákona č. 581/2004 Z. z., zákona č. 633/2004 Z. z., zákona č. 653/2004 Z. z., zákona č. 656/2004 Z. z., zákona č. 725/2004 Z. z., zákona č. 5/2005 Z. z., zákona č. 8/2005 Z. z., zákona č. 15/2005 Z. z., zákona č. 93/2005 Z. z., zákona č. 171/2005 Z. z., zákona č. 308/2005 Z. z., zákona č. 331/2005 Z. z., zákona č. 341/2005 Z. z., zákona č. 342/2005 Z. z., zákona č. 468/2005 Z. z., zákona č. 473/2005 Z. z., zákona č. 491/2005 Z. z., zákona č. 538/2005 Z. z., zákona č. 558/2005 Z. z., zákona č. 572/2005 Z. z., zákona č. 573/2005 Z. z., zákona č. 610/2005 Z. z., zákona č. 14/2006 Z. z., zákona č. 15/2006 Z. z., zákona č. 24/2006 Z. z., zákona č. 117/2006 Z. z., zákona č. 124/2006 Z. z., zákona č. 126/2006 Z. z., zákona č. 224/2006 Z. z., zákona č. 342/2006 Z. z., zákona č. 672/2006 Z. z., zákona č. 693/2006 Z. z., zákona č. 21/2007 Z. z., zákona č. 43/2007 Z. z., zákona č. 95/2007 Z. z., zákona č. 193/2007 Z. z., zákona č. 220/2007 Z. z., zákona č. 279/2007 Z. z., zákona č. 295/2007 Z. z., zákona č. 309/2007 Z. z., zákona č. 342/2007 Z. z., zákona č. 343/2007 Z. z., zákona č. 344/2007 Z. z., zákona č. 355/2007 Z. z., zákona č. 358/2007 Z. z., zákona č. 359/2007 Z. z., zákona č. 460/2007 Z. z., zákona č. 517/2007 Z. z., zákona č. 537/2007 Z. z., zákona č. 548/2007 Z. z., zákona č. 571/2007 Z. z., zákona č. 577/2007 Z. z., zákona č. 647/2007 Z. z., zákona č. 661/2007 Z. z., zákona č. 92/2008 Z. z., zákona č. 112/2008 Z. z., zákona č. 167/2008 Z. z., zákona č. 214/2008 Z. z., zákona č. 264/2008 Z. z., zákona č. 405/2008 Z. z., zákona č. 408/2008 Z. z., zákona č. 451/2008 Z. z., zákona č. 465/2008 Z. z., zákona č. 495/2008 Z. z., zákona č. 514/2008 Z. z., zákona č. 8/2009 Z. z., zákona č. 45/2009 Z. z., zákona č. 188/2009 Z. z., zákona č. 191/2009 Z. z., zákona č. 274/2009 Z. z., zákona č. 292/2009 Z. z., zákona č. 304/2009 Z. z., zákona č. 305/2009 Z. z., zákona č. 307/2009 Z. z., zákona č. 465/2009 Z. z., zákona č. 478/2009 Z. z., zákona č. 513/2009 Z. z., zákona č. 568/2009 Z. z., zákona č. 570/2009 Z. z., zákona č. 594/2009 Z. z., zákona č. 67/2010 Z. z., zákona č. 92/2010 Z. z., zákona č. 136/2010 Z. z., zákona č. 144/2010 Z. z., zákona č. 514/2010 Z. z., zákona č. 556/2010 Z. z., zákona č. 39/2011 Z. z., zákona č. 119/2011 Z. z., zákona č. 200/2011 Z. z., zákona č. 223/2011 Z. z., zákona č. 254/2011 Z. z., zákona č. 256/2011 Z. z., zákona č. 258/2011 Z. z., zákona č. 324/2011 Z. z., zákona č. 342/2011 Z. z., zákona č. 363/2011 Z. z., zákona č. 381/2011 Z. z., zákona č. 392/2011 Z. z., zákona č. 404/2011 Z. z., zákona č. 405/2011 Z. z., zákona č. 409/2011 Z. z., zákona č. 519/2011 Z. z., zákona č. 547/2011 Z. z., zákona č. 49/2012 Z. z., zákona č. 96/2012 Z. z., zákona č. 251/2012 Z. z., zákona č. 286/2012 Z. z., zákona č. 336/2012 Z. z., zákona č. 339/2012 Z. z., zákona č. 351/2012 Z. z., zákona č. 439/2012 Z. z., zákona č. 447/2012 Z. z., zákona č. 459/2012 Z. z., zákona č. 8/2013 Z. z., zákona č. 39/2013 Z. z., zákona č. 40/2013 Z. z., zákona č. 72/2013 Z. z., zákona č. 75/2013 Z. z., zákona č. 94/2013 Z. z., zákona č. 96/2013 Z. z., zákona č. 122/2013 Z. z., zákona č. 144/2013 Z. z., zákona č. 154/2013 Z. z., zákona č. 213/2013 Z. z., zákona č. 311/2013 Z. z., zákona č. 319/2013 Z. z., zákona č. 347/2013 Z. z., zákona č. 387/2013 Z. z., zákona č. 388/2013 Z. z., zákona č. 474/2013 Z. z., zákona č. 506/2013 Z. z., zákona č. 35/2014 Z. z., zákona č. 58/2014 Z. z., zákona č. 84/2014 Z. z., zákona č. 152/2014 Z. z., zákona č. 162/2014 Z. z., zákona č. 182/2014 Z. z., zákona č. 204/2014 Z. z., zákona č. 262/2014 Z. z., zákona č. 293/2014 Z. z., zákona č. 335/2014 Z. z., zákona č. 399/2014 Z. z., zákona č. 40/2015 Z. z., zákona č. 79/2015 Z. z., zákona č. 120/2015 Z. z., zákona č. 128/2015 Z. z., zákona č. 129/2015 Z. z., zákona č. 247/2015 Z. z., zákona č. 253/2015 Z. z., zákona č. 259/2015 Z. z., zákona č. 262/2015 Z. z., zákona č. 273/2015 Z. z., zákona č. 387/2015 Z. z., zákona č. 403/2015 Z. z., zákona č. 125/2016 Z. z., zákona č. 272/2016 Z. z., zákona č. 342/2016 Z. z., zákona č. 386/2016 Z. z., zákona č. 51/2017 Z. z., zákona č. 238/2017 Z. z., zákona č. 242/2017 Z. z., zákona č. 276/2017 Z. z., zákona č. 292/2017 Z. z., zákona č. 293/2017 Z. z., zákona č. 336/2017 Z. z., zákona č. 17/2018 Z. z., zákona č. 18/2018 Z. z., zákona č. 49/2018 Z. z., zákona č. 52/2018 Z. z., zákona č. 56/2018 Z. z., zákona č. 87/2018 Z. z., zákona č. 106/2018 Z. z., zákona č. 108/2018 Z. z., zákona č. 110/2018 Z. z., zákona č. 156/2018 Z. z., zákona č. 157/2018 Z. z., zákona č. 212/2018 Z. z., zákona č. 215/2018 Z. z., zákona č. 284/2018 Z. z., zákona č. 312/2018 Z. z., zákona č. 346/2018 Z. z., zákona č. 9/2019 Z. z., zákona č. 30/2019 Z. z., zákona č. 150/2019 Z. z., zákona č. 156/2019 Z. z., zákona č. 158/2019 Z. z., zákona č. 211/2019 Z. z., zákona č. 213/2019 Z. z., zákona č. 216/2019 Z. z., zákona č. 221/2019 Z. z., zákona č. 234/2019 Z. z., zákona č. 356/2019 Z. z., zákona č. 364/2019 Z. z., zákona č. 383/2019 Z. z., zákona č. 386/2019 Z. z., zákona č. 390/2019 Z. z., zákona č. 395/2019 Z. z., zákona č. 460/2019 Z. z., zákona č. 165/2020 Z. z., zákona č. 198/2020 Z. z., zákona č. 310/2020 Z. z., zákona č. 128/2021 Z. z., zákona č. 149/2021 Z. z., zákona č. 259/2021 Z. z., zákona č. 287/2021 Z. z., zákona č. 310/2021 Z. z., zákona č. 372/2021 Z. z., zákona č. 378/2021 Z. z., zákona č. 395/2021 Z. z., zákona č. 402/2021 Z. z., zákona č. 404/2021 Z. z., zákona č. 455/2021 Z. z., zákona č. 490/2021 Z. z., zákona č. 500/2021 Z. z., zákona č. 532/2021 Z. z., zákona č. 540/2021 Z. z., zákona č. 111/2022 Z. z., zákona č. 114/2022 Z. z., zákona č. 122/2022 Z. z., zákona č. 180/2022 Z. z., zákona č. 181/2022 Z. z., zákona č. 246/2022 Z. z., zákona č. 249/2022 Z. z., zákona č. 253/2022 Z. z., zákona č. 264/2022 Z. z., zákona č. 265/2022 Z. z., zákona č. 266/2022 Z. z., zákona č. 325/2022 Z. z., zákona č. 408/2022 Z. z., zákona č. 427/2022 Z. z., zákona č. 429/2022 Z. z., zákona č. 59/2023 Z. z., zákona č. 109/2023 Z. z., zákona č. 119/2023 Z. z., zákona č. 135/2023 Z. z., zákona č. 146/2023 Z. z., zákona č. 183/2023 Z. z., zákona č. 192/2023 Z. z., zákona č. 287/2023 Z. z., zákona č. 293/2023 Z. z., zákona č. 309/2023 Z. z., zákona č. 331/2023 Z. z., zákona č. 332/2023 Z. z., zákona č. 530/2023 Z. z., zákona č. 120/2024 Z. z., zákona č. 142/2024 Z. z., zákona č. 160/2024 Z. z., zákona č. 161/2024 Z. z., zákona č. 162/2024 Z. z., zákona č. 246/2024 Z. z., zákona č. 292/2024 Z. z., zákona č. 307/2024 Z. z., zákona č. 364/2024 Z. z., zákona č. 366/2024 Z. z., zákona č. 377/2024 Z. z. a zákona č. 378/2024 Z. z. sa mení a dopĺňa takto:

1. § 7 sa dopĺňa odsekom 12, ktorý znie:

*„(12) Poplatky v prílohe Sadzobník správnych poplatkov v časti V. Stavebná správa položky 59 až 62 sa platia prostredníctvom centrálneho systému evidencie poplatkov Štátnej pokladnice a na účet vedený v Štátnej pokladnici, pričom spôsoby úhrady prostredníctvom centrálneho systému evidencie poplatkov Štátnej pokladnice sú hotovosť, platobná karta, poštový poukaz, prevod z účtu v banke alebo v pobočke zahraničnej banky. Na vykonanie platieb sa použije technické zariadenie Štátnej pokladnice, platobná brána Štátnej pokladnice alebo platobný predpis. Štátna pokladnica odvedie poplatky znížené o sumu vrátených poplatkov alebo preplatkov do rozpočtu príslušnej obce vždy do konca nasledujúceho mesiaca po mesiaci, v ktorom tieto sumy poplatkov prijala. Poplatok alebo preplatok obec vráti do 30 dní odo dňa právoplatnosti rozhodnutia o vrátení poplatku alebo preplatku vystavením príkazu na vrátenie v centrálnom systéme evidencie poplatkov Štátnej pokladnice z účtu vedeného v Štátnej pokladnici.“.*

2. Za § 19u sa vkladá § 19v, ktorý vrátane nadpisu znie:

***„§ 19v***

***Prechodné ustanovenie k úpravám účinným od 15. marca 2025***

*Za úkony a konania začaté a neukončené do 14. marca 2025, pri ktorých boli zaplatené poplatky pri podaní alebo sa zaplatia v lehote určenej vo výzve podľa § 8 odoslanej do 14. marca 2025, sa platia poplatky podľa predpisov účinných do 14. marca 2025.“.*

3. Za § 19v sa vkladá § 19w, ktorý vrátane nadpisu znie:

***„§ 19w***

***Prechodné ustanovenie k úpravám účinným od 1. apríla 2025***

*Za úkony a konania, na ktoré sa podľa Stavebného zákona účinného od 1. apríla 2025 vzťahujú stavebné predpisy účinné do 31. marca 2025, sa platia poplatky podľa predpisov účinných do 31. marca 2025, i keď sa stanú splatnými po 31. marci 2025.“.*

4. Za § 19w sa vkladá § 19x, ktorý vrátane nadpisu znie:

***„§ 19x***

***Prechodné ustanovenie k úpravám účinným od 1. júla 2026***

*Poplatková povinnosť sa neeviduje v centrálnom systéme evidencie poplatkov Štátnej pokladnice, ak ide o*

*a)* *úkony a konania začaté a neukončené do 30. júna 2026, ku ktorým vznikla poplatková povinnosť podľa § 7 ods. 12 a pri ktorých boli zaplatené poplatky pri podaní alebo sa zaplatia v lehote určenej vo výzve podľa § 8 odoslanej do 30. júna 2026,*

*b)* *úkony a konania, na ktoré sa podľa Stavebného zákona účinného od 1. apríla 2025 vzťahujú stavebné predpisy účinné do 31. marca 2025.“.*

5. V prílohe Sadzobník správnych poplatkov v časti IV. Veterinárna správa položka 56 znie:

*„Položka 56*

*Vydanie záväzného posudku17a) pre*

*a) fyzickú osobu ................................................................................................... 50 eur,*

*b) podnikateľa alebo právnickú osobu ............................................................. 100 eur.“.*

Poznámka pod čiarou k odkazu 17a znie:

*„17a) § 44 ods. 4 a 5 zákona č. 39/2007 Z. z. o veterinárnej starostlivosti v znení neskorších predpisov.“.*

6. V prílohe Sadzobník správnych poplatkov v časti V. Stavebná správa položky 59 až 62a znejú:

*„Položka 59*

*a) Návrh na vydanie rozhodnutia o umiestnení stavby alebo rozhodnutia o využití územia alebo rozhodnutia o zmene územného rozhodnutia*

*1. pre fyzickú osobu .............................................................................................. 100 eur*

*2. pre právnickú osobu .......................................................................................... 500 eur*

*b) Návrh na predĺženie platnosti rozhodnutia o umiestnení stavby ............................... 50 eur*

*Oslobodenie*

*Od poplatku podľa tejto položky sú oslobodení poskytovatelia sociálnych služieb, ktorí neposkytujú sociálne služby s cieľom dosiahnuť zisk za podmienok ustanovených osobitným zákonom,11) osvetové strediská, hvezdárne, planetáriá, knižnice, múzeá, galérie, divadlá, ktorých zriaďovateľom je štát alebo vyšší územný celok, a profesionálne hudobné inštitúcie, ktorých zriaďovateľom je štát alebo vyšší územný celok.*

*Poznámky*

*1. Poplatok sa nevyberie, ak je územné konanie zlúčené so stavebným konaním a vydáva sa jedno rozhodnutie.*

*2. Ak územné rozhodnutie zahŕňa umiestnenie viacerých samostatných objektov, vyberie sa podľa písmena a) súhrnný poplatok za všetky samostatné objekty uvedené v územnom rozhodnutí okrem prípojok.*

*Položka 60*

*Žiadosť o stavebné povolenie alebo na zmeny dokončených stavieb (nadstavba, prístavba) a na zmeny stavieb pred dokončením (za každú samostatnú stavbu)*

*a) na stavby na bývanie*

*1. na stavbu rodinného domu ................................................................................ 100 eur*

*2. na stavbu bytového domu .................................................................................. 500 eur*

*b) na stavby na individuálnu rekreáciu, napríklad chaty, rekreačné domy alebo na zmeny dokončených stavieb (nadstavba, prístavba) a na zmeny týchto stavieb pred dokončením*

*1. ak zastavaná plocha nepresahuje 25 m2 ............................................................... 25 eur*

*2. ak zastavaná plocha presahuje 25 m2 ................................................................. 100 eur*

*c) na stavebné úpravy dokončených stavieb vyžadujúce stavebné povolenie*

*1. rodinných domov a stavieb na individuálnu rekreáciu ......................................... 50 eur*

*2. bytových domov ................................................................................................ 250 eur*

*d) na stavby, ktoré sú súčasťou alebo príslušenstvom rodinných domov alebo stavieb na individuálnu rekreáciu*

*1. garáže s jedným alebo dvoma miestami .............................................................. 50 eur*

*2. na prípojky na existujúcu verejnú rozvodnú sieť ................................................. 30 eur*

*3. na vodné stavby, napríklad studne, vsaky nad 5 m2, malé čistiarne odpadových vôd, jazierka ............................................................................................................... 30 eur*

*4. na spevnené plochy a parkoviská ........................................................................ 30 eur*

*5. na stavby s doplnkovou funkciou k týmto stavbám, napríklad letné kuchyne, bazény, sklady .................................................................................................................. 30 eur*

*e) na stavby, ktoré sú súčasťou alebo príslušenstvom k bytovým domom a ostatným budovám*

*1. garáže s jedným alebo dvoma miestami ................................................................ 50 eur*

*2. na prípojky na existujúcu verejnú rozvodnú sieť ................................................... 50 eur*

*3. na vodné stavby, napríklad studne, vsaky nad 5 m2, malé čistiarne odpadových vôd, jazierka ................................................................................................................ 50 eur*

*4. na spevnené plochy a parkoviská ......................................................................... 50 eur*

*5. na stavby s doplnkovou funkciou, napríklad prístrešky, sklady ............................ 50 eur*

*f) na zmeny dokončených stavieb a na zmeny týchto stavieb pred dokončením podľa písmen d) a e) ...................................................................................................................... 50 eur*

*g) na ostatné neuvedené stavby a na zmeny týchto dokončených stavieb a na zmeny stavieb pred dokončením pri predpokladanom rozpočtovom náklade*

*do 50 000 eur vrátane ......................................................................................... 300 eur*

*nad 50 000 eur do 100 000 eur vrátane .............................................................. 800 eur*

*nad 100 000 eur do 500 000 eur vrátane ......................................................... 1 500 eur*

*nad 500 000 eur do 1 000 000 eur vrátane ...................................................... 2 500 eur*

*nad 1 000 000 eur do 10 000 000 eur vrátane ................................................. 5 000 eur*

*nad 10 000 000 eur ....................................................................................... 10 000 eur*

*h) na stavby dočasných objektov zariadení staveniska, ak sa vydáva samostatné stavebné povolenie na stavby .............................................................................................. 100 eur*

*i) na reklamnú stavbu, na ktorej najväčšia informačná plocha má veľkosť od 3 m2 do 20 m2 .............................................................................................................................. 150 eur*

*j) na reklamnú stavbu, na ktorej najväčšia informačná plocha je väčšia ako 20 m2 ............................................................................................................................... 300 eur*

*Oslobodenie*

*1. Od poplatku za vydanie stavebného povolenia na zmeny dokončených stavieb na bývanie sú oslobodení držitelia preukazu fyzickej osoby s ťažkým zdravotným postihnutím alebo preukazu fyzickej osoby s ťažkým zdravotným postihnutím so sprievodcom.*

*2. Oslobodenie od poplatku tu platí obdobne ako pri položke 59.*

*3. Od poplatku za vydanie stavebného povolenia podľa písmena g) tejto položky je oslobodená Národná diaľničná spoločnosť, a. s.*

*Poznámky*

*1. Ak stavebné povolenie zahŕňa stavbu viacerých samostatných objektov, vyberie sa súhrnný poplatok za všetky samostatné objekty uvedené v stavebnom povolení okrem prípojok [písmená a) a b)].*

*2. Hotelové a iné ubytovacie zariadenia sa posudzujú ako nebytová výstavba.*

*3. Garáže s viac ako dvoma miestami sa posudzujú ako samostatné stavby.*

*4. Podľa tejto položky spoplatňujú stavebné povolenia stavebné úrady, špeciálne stavebné úrady, vojenské a iné stavebné úrady podľa ustanovení § 117, 120 a 121 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.*

*Položka 60a*

*a) Žiadosť o predĺženie platnosti stavebného povolenia pre*

*1. právnickú osobu ............................................................................................... 100 eur*

*2. fyzickú osobu ..................................................................................................... 30 eur*

*b) Žiadosť o zmenu doby trvania*

*1. reklamnej stavby, na ktorej najväčšia informačná plocha má veľkosť od 3 m2 do 20 m2 .......................................................................................................................... 150 eur*

*2. reklamnej stavby, na ktorej najväčšia informačná plocha je väčšia ako 20 m2 ........................................................................................................................... 300 eur*

*c) Ohlásenie jednoduchej stavby pre*

*1. právnickú osobu ................................................................................................ 100 eur*

*2. fyzickú osobu ..................................................................................................... 100 eur*

*d) Ohlásenie reklamnej stavby, na ktorej najväčšia informačná plocha je menšia ako 3 m2 .............................................................................................................................. 100 eur*

*e) Ohlásenie drobnej stavby, stavebných úprav a udržiavacích prác pre*

*1. právnickú osobu .................................................................................................. 50 eur*

*2. fyzickú osobu ....................................................................................................... 50 eur*

*f) Ohlásenie stavby elektronickej komunikačnej siete, jej prízemnej stavby a výmeny a*

*doplnenia telekomunikačného zariadenia ............................................................ 300 eur*

*g) Žiadosť o potvrdenie pasportu stavby, ak sa nezachovala pôvodná dokumentácia stavby ................................................................................................................................ 50 eur*

*h) Žiadosť o uložení opatrenia na susednom pozemku alebo stavbe ............................. 50 eur*

*i) Žiadosť o predĺženie termínu dokončenia stavby ...................................................... 50 eur*

*Oslobodenie*

*1. Od poplatku sú oslobodení držitelia preukazu fyzickej osoby s ťažkým zdravotným postihnutím alebo preukazu fyzickej osoby s ťažkým zdravotným postihnutím so sprievodcom.*

*2. Od poplatku podľa písmena d) tejto položky je oslobodené označenie prevádzky vyplývajúce zo zákona o živnostenskom podnikaní.*

*Položka 61*

*a) Žiadosť o dodatočné povolenie stavby, ktorá bola postavená po 1. októbri 1976 bez stavebného povolenia alebo v rozpore so zákonom, a o dodatočné povolenie zmeny stavby ...................................................................... trojnásobok sadzby ustanovenej v položke 60*

*b) Žiadosť o preskúmanie spôsobilosti stavby na užívanie.................trojnásobok sadzby ustanovenej v položke 60*

*Položka 62*

*a) Žiadosť o povolenie*

*1. na zmenu užívania stavby, ak nie je spojené so stavebným konaním podľa položky 60 ........................................................................................................................... 100 eur*

*2. na odstránenie stavby (poplatok sa vyberá za každý objekt) pre*

*právnickú osobu ............................................................................................. 100 eur*

*fyzickú osobu ................................................................................................... 50 eur*

*3. terénnych úprav pre*

*právnickú osobu ........................................................................................... 100 eur*

*fyzickú osobu ................................................................................................. 50 eur*

*b) Návrh na vyvlastnenie nehnuteľnosti .................................................................... 200 eur*

*c) Žiadosť o zrušenie vyvlastňovacieho rozhodnutia .................................................... 50 eur*

*Oslobodenie*

*1. Oslobodenie od poplatku tu platí obdobne ako pri položke 59.*

*2. Od poplatku podľa písmena b) tejto položky je oslobodená Národná diaľničná spoločnosť, a. s.*

*Položka 62a*

*Návrh na vydanie kolaudačného rozhodnutia*

*a) na stavby na bývanie a na zmeny dokončených stavieb na bývanie*

*1. rodinný dom ......................................................................................................100 eur*

*2. bytový dom ....................................................................................................... 500 eur*

*b) na stavby na individuálnu rekreáciu, napríklad chaty, rekreačné domy alebo na zmeny dokončených stavieb (nadstavba, prístavba),*

*1. ak zastavaná plocha nepresahuje 25 m2 .............................................................. 25 eur*

*2. ak zastavaná plocha presahuje 25 m2 ................................................................ 100 eur*

*c) na stavebné úpravy dokončených stavieb, na ktoré bolo vydané stavebné povolenie,*

*1. rodinných domov a stavieb na individuálnu rekreáciu ........................................ 50 eur*

*2. bytových domov ............................................................................................... 100 eur*

*d) na stavby, ktoré sú súčasťou alebo príslušenstvom rodinných domov alebo stavieb na individuálnu rekreáciu*

*1. garáže s jedným alebo dvoma miestami .............................................................. 50 eur*

*2. na prípojky na existujúcu verejnú rozvodnú sieť ................................................. 30 eur*

*3. na vodné stavby, napríklad studne, vsaky nad 5 m2, malé čistiarne odpadových vôd, jazierka .............................................................................................................. 30 eur*

*4. na spevnené plochy a parkoviská ....................................................................... 30 eur*

*5. na stavby s doplnkovou funkciou k týmto stavbám, napríklad letné kuchyne, bazény, sklady ................................................................................................................ 30 eur*

*e) na stavby, ktoré sú súčasťou alebo príslušenstvom k bytovým domom a ostatným budovám*

*1. garáže s jedným alebo dvoma miestami ............................................................... 30 eur*

*2. na prípojky na existujúcu verejnú rozvodnú sieť .................................................. 30 eur*

*3. na vodné stavby, napríklad studne, vsaky nad 5 m2, malé čistiarne odpadových vôd, jazierka .............................................................................................................. 30 eur*

*4. na spevnené plochy a parkoviská ....................................................................... 30 eur*

*5. na stavby s doplnkovou funkciou, napríklad prístrešky, sklady .......................... 30 eur*

*f) na zmeny dokončených stavieb podľa písmen d) a e) ............................................... 30 eur*

*g) na ostatné neuvedené stavby a na zmeny týchto dokončených stavieb pri predpokladanom rozpočtovom náklade*

*do 50 000 eur vrátane ....................................................................................... 100 eur*

*nad 50 000 eur do 100 000 eur vrátane ............................................................. 300 eur*

*nad 100 000 eur do 500 000 eur vrátane ............................................................ 500 eur*

*nad 500 000 eur do 1 000 000 eur vrátane ...................................................... 1 000 eur*

*nad 1 000 000 eur do 10 000 000 eur vrátane ................................................. 1 500 eur*

*nad 10 000 000 eur ......................................................................................... 2 000 eur*

*h) na reklamné stavby, na ktorých najväčšia informačná plocha je väčšia ako 20 m2 ............................................................................................................................... 200 eur*

*Oslobodenie*

*1. Od poplatku za vydanie kolaudačného rozhodnutia na zmeny dokončených stavieb na bývanie sú oslobodení držitelia preukazu*

*2. fyzickej osoby s ťažkým zdravotným postihnutím alebo preukazu fyzickej osoby s ťažkým zdravotným postihnutím so sprievodcom.*

*3. Oslobodenie od poplatku tu platí obdobne ako pri položke 59.*

*4. Od poplatku za vydanie kolaudačného rozhodnutia podľa písmena g) tejto položky je oslobodená Národná diaľničná spoločnosť, a. s.*

*Poznámky*

*1. Ak kolaudačné rozhodnutie zahŕňa stavbu viacerých samostatných objektov, vyberie sa súhrnný poplatok za všetky samostatné objekty uvedené v kolaudačnom rozhodnutí okrem prípojok [písmená a) a b)].*

*2. Hotelové a iné ubytovacie zariadenia sa posudzujú ako nebytová výstavba.*

*3. Garáže s viac ako dvoma miestami sa posudzujú ako samostatné stavby.*

*4. Podľa tejto položky spoplatňujú kolaudačné rozhodnutia stavebné úrady, špeciálne stavebné úrady, vojenské a iné stavebné úrady podľa ustanovení § 117, 120 a 121 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.“.*

7. V prílohe Sadzobník správnych poplatkov v časti V. Stavebná správa položka 59 znie:

*„Položka 59*

*a) Vydanie rozhodnutia o stavebnom zámere na*

*1. jednobytovú alebo dvojbytovú budovu a jej zmenu ............................................ 300 eur*

*2. troj- až desaťbytovú bytovú budovu a jej zmenu ............................................ 1 000 eur*

*3. jedenásť až päťdesiat bytovú budovu a jej zmenu ........................................... 2 000 eur*

*4. päťdesiatjeden až stobytovú bytovú budovu a jej zmenu ................................ 3 500 eur*

*5. stojeden a viac bytovú budovu ....................................................................... 5 000 eur*

*6. nebytovú budovu a jej zmenu, ak je jednoduchou stavbou ................................ 300 eur*

*7. nebytovú budovu s podlahovou plochou do 500 m2 vrátane .............................. 500 eur*

*8. nebytovú budovu s podlahovou plochou do 1 000 m2 vrátane ........................ 1 000 eur*

*9. nebytovú budovu s podlahovou plochou nad 1 000 m2*

*do 2 000 m2 vrátane ...................................................................................... 2 000 eur*

*10. nebytovú budovu s podlahovou plochou nad 2 000 m2*

*do 5 000 m2 vrátane ...................................................................................... 5 000 eur*

*11. nebytovú budovu s podlahovou plochou nad 5 000 m2*

*do 10 000 m2 vrátane .................................................................................... 8 000 eur*

*12. nebytovú budovu s podlahovou plochou nad 10 000 m2 ............................... 10 000 eur*

*13. inžiniersku stavbu a jej zmenu pri odhadovanom náklade stavebného zámeru v sume bez dane z pridanej hodnoty*

*do 60 000 eur vrátane ................................................................................... 300 eur*

*nad 60 000 eur do 200 000 eur vrátane ........................................................ 800 eur*

*nad 200 000 eur do 500 000 eur vrátane ................................................... 1 500 eur*

*nad 500 000 eur do 5 000 000 eur vrátane ................................................ 5 000 eur*

*nad 5 000 000 eur do 10 000 000 eur vrátane ......................................... 10 000 eur*

*nad 10 000 000 eur do 50 000 000 eur vrátane ....................................... 15 000 eur*

*nad 50 000 000 eur ................................................................................. 20 000 eur*

*14. Odstránenie stavby podľa bodov 1. až 13...................25 % sadzby podľa bodov 1. až 13.*

*b) Overenie projektu stavby vrátane kontrolnej prehliadky*

*1. 30 % sadzby podľa písmena a), ak je projekt stavby posúdený spolu so stavebným zámerom*

*2. 50 % sadzby podľa písmena a), ak je projekt stavby posúdený samostatne*

*3. 10 % sadzby podľa písmena a) pri projekte na odstránenie stavby*

*4. pre drobnú stavbu na základe ohlásenia .............................................................. 50 eur*

*5. pre stavebnú úpravu na základe ohlásenia, ak sa vykonáva*

*na bytovej budove ............................................. ............................................. 150 eur*

*na nebytovej budove ....................................................................................... 300 eur*

*na inžinierskej stavbe ..................................................................................... 300 eur*

*terénna úprava ................................................................................................. 50 eur*

*vonkajšia úprava .............................................................................................. 50 eur*

*na informačnom zariadení .............................................................................. 300 eur*

*na elektronickej komunikačnej sieti a jej vedeniach ........................................ 300 eur*

*iná stavebná práca inde nezaradená ................................................................. 50 eur*

*6. pri zmene projektu stavby v priebehu realizácie 50 % sadzby podľa písmena b) prvého až tretieho bodu.*

*c) Vydanie súhlasu so skúšobnou prevádzkou ............................................................ 200 eur*

*d) Vydanie súhlasu s predčasnou prevádzkou stavby .................................................. 200 eur*

*e) Vydanie kolaudačného osvedčenia ........................................ 30 % sadzby podľa písmena a)*

*f) Opakovaná kolaudačná prehliadka ....................................... 20 % sadzby podľa písmena a)*

*g) Predĺženie doby platnosti overovacej doložky k projektu stavby ............................... 100 eur*

*h) Overenie dokumentácie skutočného zhotovenia stavby alebo pasportu stavby ............................................................................................................................... 100 eur*

*i) Uloženie opatrenia na susednom pozemku na žiadosť ............................................... 50 eur*

*Oslobodenie*

*1. Od poplatku za vydanie rozhodnutia o stavebnom zámere na stavebné úpravy budov na bývanie sú oslobodení držitelia preukazu fyzickej osoby s ťažkým zdravotným postihnutím alebo preukazu fyzickej osoby s ťažkým zdravotným postihnutím so sprievodcom. Oslobodenie sa týka aj osoby, ktorá je spoluvlastníkom budovy na bývanie v bezpodielovom spoluvlastníctve manželov, a s osobou, ktorá je držiteľom preukazu fyzickej osoby s ťažkým zdravotným postihnutím alebo preukazu fyzickej osoby s ťažkým zdravotným postihnutím so sprievodcom, žije v spoločnej domácnosti.*

*2. Od poplatku sú oslobodené zariadenia sociálnych služieb a právnické osoby a fyzické osoby, ktoré vykonávajú sociálnu prevenciu alebo poskytujú sociálne poradenstvo alebo sociálne služby za podmienok ustanovených osobitným zákonom11) a nevykonávajú sociálnu prevenciu na účely dosiahnutia zisku.*

*Poznámky*

*1. Podľa tejto položky spoplatňujú úkony stavebné úrady a špeciálne stavebné úrady v pôsobnosti Slovenskej republiky podľa § 49, § 50 ods. 1 a § 52 ods. 1 a 2 Stavebného zákona.*

*2. Ak sa úkon alebo konanie správneho orgánu, ktorý je spoplatnený podľa tejto položky, nevykoná v lehote podľa Stavebného zákona,18) správny orgán vráti poplatok podľa § 10 ods. 1.“.*

Poznámka pod čiarou k odkazu 18 znie:

*„18) Napríklad § 58, § 63 ods. 6, § 65 ods. 2, § 66 ods. 7, § 69 ods. 3, § 70 ods. 3 Stavebného zákona.“.*

8. V prílohe Sadzobník správnych poplatkov v časti V. Stavebná správa sa položky 60, 60a, 61 a 62a vypúšťajú.

9. V prílohe Sadzobník správnych poplatkov v časti V. Stavebná správa položke 62 sa vypúšťa písmeno a).

Doterajšie písmená b) a c) sa označujú ako písmená a) a b).

10. V prílohe Sadzobník správnych poplatkov v časti V. Stavebná správa položke 62 Oslobodenie sa slová „písmena b)“ nahrádzajú slovami „písmena a)“.

Čl. XVI

Zákon Národnej rady Slovenskej republiky č. [162/1995 Z. z.](https://www.slov-lex.sk/pravne-predpisy/SK/ZZ/1995/162/) o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení zákona Národnej rady Slovenskej republiky č. 222/1996 Z. z., zákona č. 255/2001 Z. z., zákona č. 419/2002 Z. z., zákona č. 173/2004 Z. z., zákona č. 568/2007 Z. z., zákona č. 669/2007 Z. z., zákona č. 384/2008 Z. z., zákona č. 304/2009 Z. z., zákona č. 103/2010 Z. z., zákona č. 345/2012 Z. z., zákona č. 180/2013 Z. z., zákona č. 125/2016 Z. z., zákona č. 212/2018 Z. z., zákona č. 225/2019 Z. z., zákona č. 325/2022 Z. z., zákona č. 2/2023 Z. z., zákona č. 205/2023 Z. z., zákona č. 46/2024 Z. z. a zákona č. 142/2024 Z. z. sa mení a dopĺňa takto:

1. Poznámka pod čiarou k odkazu 1b sa vypúšťa.

2. V § 21 sa za odsek 1 vkladá nový odsek 2, ktorý znie:

*„(2) Správca informačného systému územného plánovania a výstavby zasiela okresnému úradu informáciu o vydaní kolaudačného osvedčenia a overenie dokumentácie skutočného zhotovenia stavby, ktoré sú v tomto informačnom systéme evidované, a sprístupňuje príslušnému orgánu štátnej správy na úseku katastra údaje z tohto informačného systému na účely plnenia úloh podľa tohto zákona, najmä vo vzťahu ku katastrálnemu konaniu a k úlohám spojeným s vedením katastra a aktualizáciou katastrálneho operátu.“.*

Doterajší odsek 2 sa označuje ako odsek 3.

3. Poznámka pod čiarou k odkazu 16 znie:

*„16) § 67 Stavebného zákona.“.*

4. V § 46 ods. 2 sa slová „kolaudačnom rozhodnutí“ nahrádzajú slovami „kolaudačnom osvedčení“.

5. V § 46 ods. 3 sa slová „stavebné povolenie“ nahrádzajú slovami „rozhodnutie o stavebnom zámere“ a slová „stavebnom povolení“ sa nahrádzajú slovami „rozhodnutí o stavebnom zámere“.

6. V § 46 ods. 4 sa slová „kolaudačné rozhodnutie“ nahrádzajú slovami „kolaudačné osvedčenie“.

7. V § 46 ods. 6 sa slová „stavebné povolenie“ nahrádzajú slovami „rozhodnutie o stavebnom zámere“.

Čl. XVII

Zákon Národnej rady Slovenskej republiky č. [180/1995 Z. z.](https://www.slov-lex.sk/pravne-predpisy/SK/ZZ/1995/180/) o niektorých opatreniach na usporiadanie vlastníctva k pozemkom v znení nálezu Ústavného súdu Slovenskej republiky č. 131/1996 Z. z., zákona č. 80/1998 Z. z., zákona č. 219/2000 Z. z., zákona č. 193/2001 Z. z., zákona č. 419/2002 Z. z., zákona č. 503/2003 Z. z., zákona č. 549/2004 Z. z., uznesenia Ústavného súdu Slovenskej republiky č. 218/2005 Z. z., nálezu Ústavného súdu Slovenskej republiky č. 537/2006 Z. z., zákona č. 396/2009 Z. z., zákona č. 139/2010 Z. z., zákona č. 241/2012 Z. z., zákona č. 57/2013 Z. z., zákona č. 180/2013 Z. z., zákona č. 34/2014 Z. z., zákona č. 115/2014 Z. z., zákona č. 24/2015 Z. z., zákona č. 122/2015 Z. z., zákona č. 125/2016 Z. z., zákona č. 153/2017 Z. z., zákona č. 110/2018 Z. z., zákona č. 6/2022 Z. z., zákona č. 257/2022 Z. z., zákona č. 194/2023 Z. z. a zákona č. 205/2023 Z. z. sa mení a dopĺňa takto:

1. Poznámka pod čiarou k odkazu 18 znie:

*„18) § 7 ods. 1 Stavebného zákona.“.*

2. Poznámka pod čiarou k odkazu 31ab znie:

*„31ab) § 2 Stavebného zákona.“.*

3. V poznámke pod čiarou k odkazu 39a sa citácia „zákon č. 50/1976 Zb.“ nahrádza citáciou „Stavebný zákon“.

4. § 19 sa dopĺňa odsekom 9, ktorý znie:

*„(9) Súhlasný prejav vôle s umiestnením stavby na pozemku podľa § 16 ods. 1 vyjadrený v stanovisku fondu v konaní o stavebnom zámere46c) sa považuje za právo stavebníka k pozemku podľa Stavebného zákona.46d)“.*

Poznámky pod čiarou k odkazom 46c a 46d znejú:

*„46c) § 48 až 62 Stavebného zákona.*

*46d) § 57 ods. 2 písm. a) Stavebného zákona.“.*

Čl. XVIII

Zákon Národnej rady Slovenskej republiky č. [202/1995 Z. z.](https://www.slov-lex.sk/pravne-predpisy/SK/ZZ/1995/202/) Devízový zákon a zákon, ktorým sa mení a dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov v znení zákona č. 45/1998 Z. z., zákona č. 200/1998 Z. z., zákona č. 388/1999 Z. z., zákona č. 367/2000 Z. z., zákona č. 442/2000 Z. z., zákona č. 456/2002 Z. z., zákona č. 602/2003 Z. z., zákona č. 554/2004 Z. z., zákona č. 747/2004 Z. z., zákona č. 214/2006 Z. z., zákona č. 209/2007 Z. z., zákona č. 659/2007 Z. z., zákona č. 567/2008 Z. z., zákona č. 492/2009 Z. z., zákona č. 140/2014 Z. z., zákona č. 374/2014 Z. z., zákona č. 357/2015 Z. z., zákona č. 91/2016 Z. z., zákona č. 125/2016 Z. z., zákona č. 177/2018 Z. z., zákona č. 108/2024 Z. z. a zákona č. 387/2024 Z. z. sa mení takto:

V § 13 ods. 4 sa slová „kolaudačným rozhodnutím podľa osobitného zákona.17)“ nahrádzajú slovami „kolaudačným osvedčením.17)“.

Poznámka pod čiarou k odkazu 17 znie:

*„17) § 67 ods. 1 Stavebného zákona.“.*

Čl. XIX

Zákon Národnej rady Slovenskej republiky č. [215/1995 Z. z.](https://www.slov-lex.sk/pravne-predpisy/SK/ZZ/1995/215/) o geodézii a kartografii v znení zákona č. 423/2003 Z. z., zákona č. 346/2007 Z. z., zákona č. 600/2008 Z. z., zákona č. 204/2011 Z. z., zákona č. 180/2013 Z. z., zákona č. 212/2018 Z. z. a zákona č. 205/2023 Z. z. sa mení a dopĺňa takto:

1. V § 2 sa za odsek 3 vkladá nový odsek 4, ktorý znie:

*„(4) Geodetické základy sú súbory zariadení a služieb na jednoznačnú priestorovú a časovo určenú lokalizáciu priestorových a fyzikálnych informácií v geodetických referenčných systémoch s predpísanou presnosťou; súčasťou geodetických základov sú body geodetických základov a systém prostriedkov a postupov definujúcich ich parametre s predpísanou presnosťou a dokumentáciou, Slovenská priestorová observačná služba, rezortná transformačná služba a referenčné modely a transformačné modely vyjadrujúce vzťahy medzi realizáciami geodetických referenčných systémov.“.*

Doterajšie odseky 4 až 20 sa označujú ako odseky 5 až 21.

2. V § 2 odsek 5 znie:

*„(5) Body geodetických základov sú geodetické body Štátnej priestorovej siete, Štátnej trigonometrickej siete, Štátnej nivelačnej siete a Štátnej gravimetrickej siete.“.*

3. V § 2 odsek 8 znie:

*„(8) Zariadenie geodetického bodu je najmä meračská značka, meračský signál, ochranný znak, aktívny odrazový prvok alebo pasívny odrazový prvok, permanentne observujúci prístroj alebo anténa globálnych navigačných satelitných systémov a ich príslušenstvo; slúži na jednoznačné zabezpečenie alebo označenie jeho polohy, prípadne výšky, na jeho meranie a ochranu pred zničením alebo poškodením, na odraz signálov a vlnení a na permanentné určovanie jeho polohy.“.*

4. V § 4 ods. 2 písmeno d) znie:

*„d) zabezpečuje správu geodetických základov, zriaďovanie a aktualizáciu bodov geodetických základov a zriaďovanie podrobného polohového bodového poľa pre obnovu katastrálneho operátu novým mapovaním,“.*

5. V § 4 ods. 2 písmeno f) znie:

*„f) vykonáva v spolupráci s Ministerstvom vnútra Slovenskej republiky geodetické a kartografické činnosti pri správe štátnych hraníc a pri vypracúvaní a aktualizácii hraničného dokumentárneho diela,2aa)“.*

Poznámka pod čiarou k odkazu 2aa znie:

*„2aa) § 4 ods. 2 písm. c) a f) zákona č. 298/1999 Z. z. o správe štátnych hraníc.“.*

6. § 4 ods. 2 sa dopĺňa písmenom v), ktoré znie:

*„v) zriaďuje a vyhlasuje chránené územia bodov geodetických základov.“.*

7. Poznámka pod čiarou k odkazu 3a znie:

*„3a) § 2 ods. 4 až 7 a § 5 Stavebného zákona.“.*

8. V § 11 ods. 1 sa vypúšťajú slová „dokumentáciu geodetických základov, geodetickú časť hraničného dokumentárneho diela,“.

9. V § 11 sa za odsek 1 vkladá nový odsek 2, ktorý znie:

*„(2) Súčasťou štátnej dokumentácie je aj dokumentácia geodetických základov a geodetická časť hraničného dokumentárneho diela, ktorú spravuje právnická osoba zriadená úradom.“.*

Doterajšie odseky 2 až 4 sa označujú ako odseky 3 až 5.

10. V § 11 sa odsek 3 dopĺňa písmenom e), ktoré znie:

*„e) body geodetických základov.“.*

11. V § 15 odsek 1 znie:

*„(1) Zariadenia bodov geodetických základov zriaďuje, spravuje, obnovuje a odstraňuje právnická osoba zriadená úradom.“.*

12. V § 15 sa za odsek 1 vkladá nový odsek 2, ktorý znie:

*„(2) Právnická osoba zriadená úradom po prerokovaní s vlastníkom nehnuteľnosti alebo s inou oprávnenou osobou, na ktorej je zariadenie bodu geodetických základov umiestnené, určuje spôsob ochrany tohto bodu.“.*

Doterajšie odseky 2 až 5 sa označujú ako odseky 3 až 6.

13. V § 15 odsek 3 znie:

*„(3) Úrad vyhlasuje chránené územie bodov geodetických základov podľa odseku 1 na základe žiadosti právnickej osoby zriadenej úradom. V chránenom území bodov geodetických základov sa nesmie vykonávať činnosť, ktorá môže ohroziť tieto body alebo sťažiť ich využívanie.“.*

14. V § 16 ods. 2 sa na konci pripája čiarka a tieto slová: „ak ide o podrobné body bodového poľa a právnickej osobe zriadenej úradom, ak ide o body geodetických základov“.

15. V § 20a odsek 2 znie:

*„(2) Správca informačného systému územného plánovania a výstavby,14a) v rozsahu, v akom sú tieto údaje evidované v registri výstavby, sprístupňuje informačnému systému geodézie, kartografie a katastra údaje o*

*a) zastavanej ploche stavby,*

*b) podlahovej ploche stavby, bytu alebo nebytového priestoru,*

*c) počte nadzemných a podzemných podlaží vrátane prízemia,*

*d) prevažujúcej konštrukcii stavby,*

*e) celkovom počte obytných a neobytných miestností,*

*f) tom, či je v bytovom dome alebo ostatnej budove výťah,*

*g) stave nehnuteľnosti*

*1. novostavba,*

*2. kompletná rekonštrukcia,*

*3. čiastočná rekonštrukcia alebo*

*4. pôvodný stav,*

*h) dátume kolaudácie stavby; ak nie je známy dátum kolaudácie stavby staršej ako 30 rokov, uvedie sa rok kolaudácie.“.*

Poznámka pod čiarou k odkazu 14a znie:

*„14a) § 25 zákona č. 200/2022 Z. z. v znení neskorších predpisov.“.*

16. V § 20a odsek 3 znie:

*„(3) Stavebný úrad zapíše do informačného systému geodézie, kartografie a katastra údaje podľa odseku 2 alebo ich zmenu, ak tieto údaje nebudú evidované v registri výstavby.14b)“.*

Poznámka pod čiarou k odkazu 14b znie:

*„14b) § 15 ods. 5 písm. h) Stavebného zákona.“.*

17. V § 25 ods. 1 písm. m) sa vypúšťajú slová „podľa § 20a ods. 2 alebo ods. 3 alebo“.

18. V § 28 ods. 1 sa za písmeno a) vkladá nové písmeno b), ktoré znie:

*„b) správu geodetických základov, zriaďovanie a aktualizáciu bodov geodetických základov, bodov podrobného polohového bodového poľa, geodetických bodov štátnych hraníc a hraničných znakov,“.*

Doterajšie písmená b) až i) sa označujú ako písmená c) až j).

Čl. XX

Zákon Národnej rady Slovenskej republiky č. [129/1996 Z. z.](https://www.slov-lex.sk/pravne-predpisy/SK/ZZ/1996/129/) o niektorých opatreniach na urýchlenie prípravy výstavby diaľnic a ciest pre motorové vozidlá v znení zákona Národnej rady Slovenskej republiky č. 160/1996 Z. z., zákona č. 275/2007 Z. z., zákona č. 219/2008 Z. z., zákona č. 540/2008 Z. z., zákona č. 368/2013 Z. z., zákona č. 125/2016 Z. z. a zákona č. 205/2023 z. z. sa mení takto:

1. V § 1 ods. 1 sa slovo „vyporiadania“ nahrádza slovom „usporiadania“.

2. Nadpis § 2 znie: „Konanie o stavebnom zámere“.

3. V § 2 ods. 1 sa slová „územné konanie“ nahrádzajú slovami „konanie o stavebnom zámere“.

4. Poznámky pod čiarou k odkazom 2 a 3 znejú:

*„2) § 48 Stavebného zákona.*

*3) § 16 zákona č. 200/2022 Z. z. o územnom plánovaní v znení neskorších predpisov.“.*

5. V § 2 ods. 2 sa slová „územného konania“ nahrádzajú slovami „konania o stavebnom zámere“ a slová „územného rozhodnutia“ sa nahrádzajú slovami „rozhodnutia o stavebnom zámere“.

6. V § 2 sa vypúšťa odsek 3.

Doterajší odsek 4 sa označuje ako odsek 3.

7. Poznámka pod čiarou k odkazu 5 sa vypúšťa.

8. Poznámka pod čiarou k odkazu 6 znie:

*„6) § 51 ods. 2 a § 53 Stavebného zákona.*

*§ 21 zákona č. 71/1967 Zb. o správnom konaní (správny poriadok).“.*

9. V § 3 sa slová „územného rozhodnutia o umiestnení stavby“ nahrádzajú slovami „rozhodnutia o stavebnom zámere“.

10. V § 7 ods. 2 sa slová „územného rozhodnutia“ nahrádzajú slovami „rozhodnutia o stavebnom zámere“.

11. Poznámky pod čiarou k odkazom 19, 20, 21 a 23 znejú:

*„19) Zákon č. 282/2015 Z. z. o vyvlastňovaní pozemkov a stavieb a o nútenom obmedzení vlastníckeho práva k nim a o zmene a doplnení niektorých zákonov v znení neskorších predpisov.*

*20) § 2 ods. 1 písm. b) zákona č. 282/2015 Z. z. v znení neskorších predpisov.*

*21) § 2 zákona č. 282/2015 Z. z. v znení zákona č. 205/2023 Z. z.*

*23) § 4 zákona č. 282/2015 Z. z. v znení neskorších predpisov.“.*

12. V § 8 ods. 5 sa nad slovom „predpisov“ odkaz „20)“ nahrádza odkazom „19)“.

Čl. XXI

Zákon č. [64/1997 Z. z.](https://www.slov-lex.sk/pravne-predpisy/SK/ZZ/1997/64/) o užívaní pozemkov v zriadených záhradkových osadách a vyporiadaní vlastníctva k nim v znení nálezu Ústavného súdu Slovenskej republiky č. 224/2001 Z. z., zákona č. 549/2004 Z. z., zákona č. 130/2008 Z. z., zákona č. 57/2011 Z. z., zákona č. 125/2016 Z. z. a zákona č. 205/2023 Z. z. sa mení takto:

1. V § 3 ods. 2 písm. b) sa slová „stavebného povolenia“ nahrádzajú slovami „rozhodnutia o stavebnom zámere8)“ a nad slovom „ohlásenia“ sa odkaz „8)“ nahrádza odkazom „8a)“.

Poznámky pod čiarou k odkazom 8 a 8a znejú:

*„8) § 60 Stavebného zákona.*

*8a) § 63 a 64 Stavebného zákona.“.*

2. V § 17 ods. 2 sa nad slovom „využití“ vypúšťa odkaz 27.

Poznámka pod čiarou k odkazu 27 sa vypúšťa.

Čl. XXII

Zákon č. [281/1997 Z. z.](https://www.slov-lex.sk/pravne-predpisy/SK/ZZ/1997/281/) o vojenských obvodoch a zákon, ktorým sa mení zákon Národnej rady Slovenskej republiky č. 222/1996 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov v znení zákona č. 172/2003 Z. z., zákona č. 149/2008 Z. z., zákona č. 96/2012 Z. z., zákona č. 115/2014 Z. z., zákona č. 119/2015 Z. z. a zákona č. 205/2023 Z. z. sa mení takto:

1. V § 5 ods. 7 písmeno d) znie:

*„d) stavebný zámer a správu z jeho prerokovania, ktoré sú podkladom na konanie o stavebnom zámere,1c) alebo projekt stavby, ak sa stavebný zámer nespracúva.1ca)“.*

Poznámky pod čiarou k odkazom 1c a 1ca znejú:

*„1c) § 9 ods. 2 a § 23 ods. 2 Stavebného zákona.*

*1ca) § 47 Stavebného zákona.“.*

2. V poznámke pod čiarou k odkazu 5 sa citácia „§ 121 zákona č. 50/1976 Zb. v znení neskorších predpisov“ nahrádza citáciou „§ 16 ods. 2 písm. a) Stavebného zákona.“.

Čl. XXIII

Zákon č. [143/1998 Z. z.](https://www.slov-lex.sk/pravne-predpisy/SK/ZZ/1998/143/) o civilnom letectve (letecký zákon) a o zmene a doplnení niektorých zákonov v znení zákona č. 37/2002 Z. z., zákona č. 136/2004 Z. z., zákona č. 544/2004 Z. z., zákona č. 479/2005 Z. z., zákona č. 11/2006 Z. z., zákona č. 278/2009 Z. z., zákona č. 513/2009 Z. z., zákona č. 136/2010 Z. z., zákona č. 241/2011 Z. z., zákona č. 404/2011 Z. z., zákona č. 402/2013 Z. z., zákona č. 58/2014 Z. z., zákona č. 299/2014 Z. z., zákona č. 91/2016 Z. z., zákona č. 305/2016 Z. z., zákona č. 177/2018 Z. z., zákona č. 213/2019 Z. z., zákona č. 90/2020 Z. z., zákona č. 312/2020 Z. z., zákona č. 354/2021 Z. z., zákona č. 187/2022 Z. z., zákona č. 205/2023 Z. z., zákona č. 161/2024 Z. z. a zákona č. 366/2024 Z. z. sa mení a dopĺňa takto:

1. V § 2 písmeno t) znie:

*„t) priestorom mimo ochranných pásem priestor za horizontálnou hranicou plošného priemetu určených ochranných pásem a priestor v plošnom priemete určených ochranných pásem s výškovým obmedzením nachádzajúci sa pod výškami určenými ochrannými pásmami,“.*

2. V nadpise § 27 sa vypúšťa slovo „civilných“.

3. V § 27 ods. 1 sa slová „vo výstavbe“ nahrádzajú slovami „o stavebnom zámere“.

4. V § 27 ods. 1 a 2 a § 51 ods. 1 písm. d) sa vypúšťa slovo „civilné“.

5. V § 27 ods. 2, § 29b ods. 1 písm. a), § 32 ods. 10, § 47 písm. i) a § 51 ods. 7 písm. b) sa vypúšťa slovo „civilného“.

6. § 28 vrátane nadpisu znie:

***„§ 28***

***Dotknutý orgán***

*(1) Dopravný úrad je dotknutým orgánom štátnej správy a záujmy civilného letectva uplatňuje formou*

*a)* *stanoviska pri prerokúvaní*

*1.* *návrhu územnoplánovacej dokumentácie vrátane jej zmien a doplnkov,*

*2.* *územnoplánovacích podkladov vrátane ich zmien a doplnkov,*

*b) stanoviska, záväzného stanoviska alebo súhlasu v konaní podľa osobitného predpisu,5**)*

*c)* *súhlasu*

*1.* *pred vykonaním ohlásenia drobnej stavby alebo drobných stavebných prác podľa písmena d) tretieho bodu alebo písmena e) prvého bodu,*

*2. pre plochu podľa § 2 písm. p) prvého bodu s trávnatým povrchom, ak nejde o trvalú úpravu pozemku,5a**)*

*d)* *záväzného stanoviska dotknutého orgánu podľa Stavebného zákona, ak ide o*

*1.* *letiskovú stavbu,*

*2.* *stavbu pre letecké pozemné zariadenie,*

*3.* *stavbu na obranu štátu na letisku alebo o stavbu na letisku, ktorá nie je určená na obranu štátu, ale je v správe ministerstva obrany alebo v správe právnickej osoby zriadenej alebo založenej ministerstvom obrany,*

*e)* *záväzného stanoviska k stavebnému zámeru, pri nariaďovaní stavebných prác, k ohláseniu stavby a stavebných úprav, pri kolaudácii stavby, pri zmene v užívaní stavby, pri odstránení stavby, pri odstránení stavby zhotovenej na základe ohlásenia, pri odstránení informačnej konštrukcie, pri odstránení nepovolenej informačnej konštrukcie, pri odstránení nepovolenej terénnej úpravy, pri odstránení vonkajšej úpravy alebo pri odstránení zmontovaného výrobku, ak ide o stavbu alebo o činnosť vo výstavbe*

*1.* *v plošnom priemete ochranných pásem letísk, ochranných pásem leteckých pozemných zariadení alebo ochranných pásem osobitných letísk, ktorých realizáciou by mohli byť porušené zákazy alebo obmedzenia určené rozhodnutím o určení ochranných pásem alebo rozhodnutím o zmene ochranných pásem,*

*2.* *v priestore mimo ochranných pásem letísk, ochranných pásem leteckých pozemných zariadení alebo ochranných pásem osobitných letísk, ktoré by svojimi vlastnosťami mohli ohroziť bezpečnosť leteckej prevádzky, ak ide o stavbu alebo o činnosť podľa § 30,*

*f)* *návrhov, pripomienok a námietok v konaní o stavebnom zámere,*

*g)* *stanoviska*

*1. pri povolení vykonania skúšobnej prevádzky5b**) stavby podľa písmena d),*

*2. pri povolení predčasného užívania5c**) stavby podľa písmena d).*

*(2) Stanovisko, záväzné stanovisko alebo súhlas podľa odseku 1 písm. b) a e) stráca platnosť, ak sa v lehote dvoch rokov odo dňa jeho vydania nezačne konanie o stavebnom zámere alebo činnosť vo výstavbe, na účely ktorých je stanovisko, záväzné stanovisko alebo súhlas vydaný.*

*(3)* *Pri príprave stanoviska, záväzného stanoviska alebo súhlasu je Dopravný úrad oprávnený si vyžiadať stanovisko osoby, ktorá môže byť stavbou, stavebnými prácami alebo činnosťou dotknutá, a v žiadosti určiť lehotu na doručenie stanoviska; táto lehota nesmie byť kratšia ako desať pracovných dní. Ak osoba podľa prvej vety stanovisko v lehote určenej Dopravným úradom nedoručí, má sa za to, že so stavbou, stavebnými prácami alebo s činnosťou súhlasí. V stanovisku, záväznom stanovisku alebo v súhlase podľa prvej vety Dopravný úrad môže určiť podmienky a uložiť oznamovaciu povinnosť vzťahujúce sa na stavbu, stavebné práce alebo na činnosť.*

*(4) Fyzikálne charakteristiky stavieb podľa § 28 ods. 1 písm. d) tretieho bodu, ak sú určené aj na vzlet, pristátie, rolovanie alebo na státie príslušnej kategórie lietadiel, musia spĺňať požiadavky podľa leteckých predpisov alebo osobitných predpisov.1ab**)“.*

Poznámky pod čiarou k odkazom 5 až 5c znejú:

*„5) Napríklad zákon č. 44/1988 Zb. o ochrane a využití nerastného bohatstva (banský zákon) v znení neskorších predpisov, zákon Slovenskej národnej rady č. 51/1988 Zb. o banskej činnosti, výbušninách a o štátnej banskej správe v znení neskorších predpisov, zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov, zákon č. 452/2021 Z. z. o elektronických komunikáciách v znení neskorších predpisov.*

*5a) § 2 ods. 9 písm. d) Stavebného zákona.*

*5b) § 69 Stavebného zákona.*

*5c) § 70 Stavebného zákona.“.*

Poznámky pod čiarou k odkazom 6 a 6c sa vypúšťajú.

7. V nadpise § 30 sa za slovo „zariadenia“ vkladajú slová „v priestore“.

8. V § 30 ods. 1 sa slová „využívanie územia“ nahrádzajú slovami „o využívanie územia v priestore“.

9. V § 30 ods. 1 sa za písmeno a) vkladá nové písmeno b), ktoré znie:

*„b) ich súčasťou sú veterné turbíny s rotujúcimi lopatkami alebo sú na nich umiestnené veterné turbíny s rotujúcimi lopatkami,“.*

Doterajšie písmená b) až d) sa označujú ako písmená c) až e).

10. V § 30 ods. 1 písm. c) sa za slovom „viac“ vypúšťa čiarka a slová „veterné turbíny“.

11. V § 30 ods. 1 písm. d) sa za slovom „zdroje“ vypúšťa čiarka a slová „veterné turbíny“.

12. V § 30 odsek 2 znie:

*„(2) Bez súhlasu vydaného podľa odseku 1 nie je možné začať konanie o stavebnom zámere. Súhlas podľa odseku 1 vydáva Dopravný úrad na základe žiadosti.“.*

13. § 30 sa dopĺňa odsekmi 3 až 5, ktoré znejú:

*„(3) Ak ide o stavbu alebo o zariadenie nestavebnej povahy podľa odseku 1 písm. a), prílohou k žiadosti podľa odseku 2 je posúdenie vplyvu na letové postupy vypracované poskytovateľom služby dizajnu letových postupov.*

*(4) Ak ide o stavbu alebo o zariadenie nestavebnej povahy, ktorého súčasťou je veterná turbína s rotujúcimi lopatkami, alebo o stavbu alebo o zariadenie nestavebnej povahy, na ktorom je umiestnená veterná turbína s rotujúcimi lopatkami podľa odseku 1 písm. b), prílohou k žiadosti podľa odseku 2 je*

*a) posúdenie vplyvu na letové postupy vypracované poskytovateľom služby dizajnu letových postupov,*

*b) posúdenie vplyvu na letecké pozemné zariadenie vypracované*

*1. držiteľom povolenia na vykonávanie leteckých telekomunikačných služieb, ak ide o letecké pozemné zariadenie, ktoré je určené na poskytovanie leteckých telekomunikačných služieb, riadenie vzdušného priestoru alebo na riadenie toku letovej prevádzky,*

*2. držiteľom povolenia na vykonávanie leteckej meteorologickej služby, ak ide o letecké pozemné zariadenie, ktoré je určené na poskytovanie leteckej meteorologickej služby,*

*3. prevádzkovateľom leteckého pozemného zariadenia, ak ide o letecké pozemné zariadenie, ktorým sú svetlá a svetelné návestidlá, ktoré majú vplyv na bezpečnosť leteckej prevádzky.*

*(5) V konaní o vydanie súhlasu je Dopravný úrad oprávnený vyžiadať si stanovisko osoby, ktorá môže byť stavbou, zariadením nestavebnej povahy, činnosťou alebo využitím územia podľa odseku 1 dotknutá, a v žiadosti určiť lehotu na doručenie stanoviska; táto lehota nesmie byť kratšia ako desať pracovných dní. Ak osoba podľa prvej vety stanovisko v lehote určenej Dopravným úradom nedoručí, má sa za to, že so stavbou, zariadením nestavebnej povahy, činnosťou alebo s využitím územia podľa odseku 1 súhlasí. V súhlase podľa prvej vety Dopravný úrad môže určiť podmienky a uložiť oznamovaciu povinnosť vzťahujúce sa na stavbu, zariadenie nestavebnej povahy, činnosť alebo na využitie územia podľa odseku 1.“.*

14. V § 30a ods. 1 sa slová „mimo ochranných pásem podľa § 30 ods. 1 a 3“ nahrádzajú slovami „v priestore mimo ochranných pásem podľa § 30“.

15. V § 33a ods. 5 sa vypúšťa druhá veta a tretia veta.

16. V§ 48 ods. 1 písm. a) druhý bod znie:

*„2. funkciu dotknutého orgánu (§ 28),“.*

17. V § 48 ods. 1 písm. h) piatom bode sa za slová „ide o“ vkladá slovo „stavby,“ a za slovo „územia“ sa vkladajú slová „v priestore“.

18. V § 48 ods. 1 písm. p) sa vypúšťajú slová „a vykonáva letové merania určených leteckých pozemných zariadení a letové overovanie letových postupov (§ 33a ods. 5),“.

19. V § 49 ods. 2 sa za slovo „značenia,“ vkladajú slová „voľnosť prekážkových rovín a plôch a ochranných pásem,“ a za slovo „dopravcov,“ sa vkladajú slová „činnosť osôb podľa § 34b,“.

20. V § 51 ods. 5 písm. j) sa za slovo „umiestni“ vkladá slovo „stavby,“ a za slovo „územie“ sa vkladajú slová „v priestore“.

21. V § 55 ods. 5 prvej vete sa za slová „účastníkov konania“ vkladajú slová „alebo ak pobyt účastníkov konania nie je správnemu orgánu známy“.

22. Za § 55a sa vkladá § 55b, ktorý vrátane nadpisu znie:

***„§ 55b***

***Vzťah k Stavebnému zákonu***

*(1) Dopravný úrad je pri letiskových stavbách a stavbách pre letecké pozemné zariadenia špeciálnym stavebným úradom13b) vykonávajúcim aj funkciu správneho orgánu;13c) to neplatí, ak ide o stavby podľa § 28 ods. 1 písm. d) tretieho bodu, pre ktoré je príslušný iný stavebný úrad podľa Stavebného zákona.13d**)*

*(2)* *Dopravný úrad vykonáva pôsobnosť špeciálneho stavebného úradu prostredníctvom organizačného útvaru zriadeného na plnenie úloh v oblasti civilného letectva.*

*(3)* *Vedúci štátny zamestnanec organizačného útvaru podľa odseku 2*

*a)* *rozhoduje o postupe špeciálneho stavebného úradu pri plnení úloh tohto úradu,*

*b)* *rozhoduje o postupe špeciálneho stavebného úradu pri vybavovaní ohlásení podľa Stavebného zákona a pri uskutočňovaní konaní podľa Stavebného zákona v prvom stupni vrátane prijímania a podpisovania prvostupňových rozhodnutí,*

*c) podpisuje overovaciu doložku overujúcu projekt ohlásenej stavby13d) a overovaciu doložku overujúcu projekt stavby,13f**)*

*d)* *organizuje výkon štátneho stavebného dohľadu.*

*(4)* *Proti rozhodnutiu špeciálneho stavebného úradu možno podať rozklad. O rozklade rozhoduje predseda Dopravného úradu na základe návrhu ním zriadenej osobitnej komisie.*

*(5)* *Proti vráteniu ohlásenia stavieb a stavebných úprav možno podať podnet na preskúmanie postupu špeciálneho stavebného úradu. O podnete rozhoduje predseda Dopravného úradu na základe návrhu ním zriadenej osobitnej komisie.*

*(6)* *Špeciálny stavebný úrad vydá kolaudačné osvedčenie pre*

*a)* *letiskovú stavbu, ak je vydané povolenie na prevádzkovanie letiska alebo rozhodnutie o určení podmienok prevádzkovania osobitného letiska,*

*b)* *stavbu pre letecké pozemné zariadenie, ak je vydané povolenie na prevádzkovanie leteckého pozemného zariadenia.*

*(7)* *Preukaz stavebného inšpektora preukazujúci oprávnenie stavebného inšpektora na výkon štátneho stavebného dohľadu na stavbe a na stavenisku podľa odseku 1 vydáva Dopravný úrad.“.*

Poznámky pod čiarou k odkazom 13b až 13f znejú:

*„13b) § 16 ods. 1 Stavebného zákona*

*13c) § 63 ods. 1 Stavebného zákona.*

*13d) § 16 ods. 2 písm. a) Stavebného zákona.*

*13e) § 63 ods. 7 Stavebného zákona.*

*13f) § 65 ods. 5 Stavebného zákona.“.*

23. Za § 57jb sa vkladá § 57k, ktorý vrátane nadpisu znie:

***„§ 57k***

***Prechodné ustanovenia k úpravám účinným od 1. apríla 2025***

*(1) Konanie16**) k stavbe v územnom obvode letiska, ktorá nie je letiskovou stavbou a pre ktorú je vydané územné rozhodnutie podľa doterajších predpisov, vedie stavebný úrad.*

*(2) Konanie16**) k letiskovej stavbe na osobitnom letisku, pre ktorú je vydané územné rozhodnutie podľa doterajších predpisov, vedie špeciálny stavebný úrad podľa § 55b.“.*

Poznámka pod čiarou k odkazu 16 znie:

*„16) § 84 ods. 5 a 7 Stavebného zákona.“.*

Čl. XXIV

Zákon č. [144/1998 Z. z.](https://www.slov-lex.sk/pravne-predpisy/SK/ZZ/1998/144/) o skladiskovom záložnom liste, tovarovom záložnom liste a o doplnení niektorých ďalších zákonov v znení zákona č. 526/2002 Z. z., zákona č. 358/2007 Z. z., zákona č. 601/2008 Z. z., zákona č. 396/2009 Z. z., zákona č. 547/2011 Z. z., zákona č. 352/2013 Z. z., zákona č. 125/2016 Z. z., zákona č. 177/2018 Z. z., zákona č. 120/2021 Z. z. a zákona č. 205/2023 Z. z. sa mení takto:

1. Poznámka pod čiarou k odkazu 8 znie:

*„8) Napríklad zákon č. 314/2001 Z. z. o ochrane pred požiarmi v znení neskorších predpisov, zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, § 18 ods. 1 Stavebného zákona.“.*

2. V § 10 odsek 4 znie:

*„(4) Skladovateľ je povinný do 15 dní odo dňa zmeny skutočnosti, ktorá bola podkladom pre vydanie osvedčenia o jeho oprávnení na prevádzkovanie verejného skladu alebo ktorá bola podkladom pre zmenu osvedčenia o jeho pôvodnom oprávnení na prevádzkovanie verejného skladu, zaslať ministerstvu písomné oznámenie o tejto zmene. Prílohou k tomuto oznámeniu sú podklady, ktorými sa táto skutočnosť preukazuje v konaní o vydaní nového osvedčenia o oprávnení skladovateľa na prevádzkovanie verejného skladu.“.*

3. Poznámka pod čiarou k odkazu 16 sa vypúšťa.

Čl. XXV

Zákon č. [254/1998 Z. z.](https://www.slov-lex.sk/pravne-predpisy/SK/ZZ/1998/254/) o verejných prácach v znení zákona č. 260/2007 Z. z., zákona č. 540/2008 Z. z., zákona č. 432/2013 Z. z., zákona č. 218/2019 Z. z. a zákona č. 205/2023 Z. z. sa mení takto:

1. V § 14 ods. 1 písm. g) a § 16 písm. f) sa slovo „realizovania“ nahrádza slovom „zhotovenia“.

Poznámka pod čiarou k odkazu 6 znie:

*„6) § 10 ods. 4 Stavebného zákona.“.*

2. V § 17 ods. 2 písm. a) sa slová „stanovených v územnom rozhodnutí a stavebnom povolení“ nahrádzajú slovami „určených v rozhodnutí o stavebnom zámere“.

3. Poznámky pod čiarou k odkazom 8 až 10 znejú:

*„8) § 36 Stavebného zákona.*

*9) § 71 Stavebného zákona.*

*10) § 39 ods. 2 Stavebného zákona.“.*

4. V § 23 ods. 2 sa slová „osobitných predpisov.13)“ nahrádzajú slovami „Stavebného zákona.“.

Poznámka pod čiarou k odkazu 13 sa vypúšťa.

5. Slová „stavebné povolenie“ vo všetkých tvaroch sa v celom texte zákona nahrádzajú slovami „rozhodnutie o stavebnom zámere“ v príslušnom tvare.

6. Slová „kolaudačné rozhodnutie“ vo všetkých tvaroch sa v celom texte zákona nahrádzajú slovami „kolaudačné osvedčenie“ v príslušnom tvare.

Čl. XXVI

Zákon č. [298/1999 Z. z.](https://www.slov-lex.sk/pravne-predpisy/SK/ZZ/1999/298/) o správe štátnych hraníc v znení zákona č. 515/2003 Z. z., zákona č. 445/2008 Z. z. a zákona č. 205/2023 Z. z. sa mení takto:

1. V § 4 ods. 2 písm. h) sa slová „stanoviská k stavbám,“ nahrádzajú slovami „záväzné stanoviská v konaní o stavebnom zámere a k“.

2. § 7 vrátane nadpisu znie:

***„§ 7***

***Povoľovanie činností podľa osobitných predpisov***

*Ak sa na štátnych hraniciach alebo v ich bezprostrednej blízkosti zhotovuje stavba, ministerstvo ako dotknutý orgán12a) štátnej správy vydáva záväzné stanovisko v konaní o stavebnom zámere a ku kolaudácii stavby. Ak je potrebné na činnosti na štátnych hraniciach alebo v ich bezprostrednej blízkosti, iné než podľa prvej vety, povolenie alebo iné opatrenie13) orgánu štátnej správy alebo orgánu územnej samosprávy, je právnická osoba alebo fyzická osoba povinná k žiadosti priložiť aj stanovisko ministerstva; v stanovisku ministerstvo určí podmienky na vykonanie činnosti a stanoviskom ministerstva sú tieto orgány viazané.“.*

Poznámka pod čiarou k odkazu 12a znie:

*„12a) § 21 Stavebného zákona.“.*

3. V poznámke pod čiarou k odkazu 13 sa vypúšťa citácia „zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov,“.

Čl. XXVII

Zákon č. [136/2000 Z. z.](https://www.slov-lex.sk/pravne-predpisy/SK/ZZ/2000/136/) o hnojivách v znení zákona č. 555/2004 Z. z., zákona č. 202/2008 Z. z., zákona č. 203/2009 Z. z., zákona č. 111/2010 Z. z., zákona č. 394/2015 Z. z., zákona č. 277/2017 Z. z., zákona č. 177/2018 Z. z., zákona č. 194/2018 Z. z., zákona č. 305/2018 Z. z., zákona č. 242/2022 Z. z. a zákona č. 205/2023 Z. z. sa mení takto:

Poznámka pod čiarou k odkazu 7c znie:

*„7c) § 2 ods. 1 Stavebného zákona.“.*

Čl. XXVIII

Zákon č. [338/2000 Z. z.](https://www.slov-lex.sk/pravne-predpisy/SK/ZZ/2000/338/) o vnútrozemskej plavbe a o zmene a doplnení niektorých zákonov v znení zákona č. 580/2003 Z. z., zákona č. 479/2005 Z. z., zákona č. 561/2005 Z. z., zákona č. 193/2007 Z. z., zákona č. 500/2007 Z. z., zákona č. 179/2008 Z. z., zákona č. 435/2008 Z. z., zákona č. 191/2009 Z. z., zákona č. 469/2009 Z. z., zákona č. 556/2010 Z. z., zákona č. 133/2013 Z. z., zákona č. 402/2013 Z. z., zákona č. 35/2014 Z. z., zákona č. 259/2015 Z. z., zákona č. 282/2015 Z. z., zákona č. 91/2016 Z. z., zákona č. 305/2016 Z. z., zákona č. 176/2017 Z. z., zákona č. 56/2018 Z. z., zákona č. 177/2018 Z. z., zákona č. 284/2018 Z. z., zákona č. 146/2019 Z. z., zákona č. 221/2019 Z. z., zákona č. 473/2019 Z. z., zákona č. 90/2020 Z. z., zákona č. 378/2021 Z. z., zákona č. 187/2022 Z. z., zákona č. 336/2022 Z. z., zákona č. 205/2023 Z. z. a zákona č. 332/2023 Z. z. sa mení takto:

1. V § 4 odsek 8 znie:

*„(8) Ku stavbe, ktorá zasahuje do vodnej cesty alebo ktorá vodnú cestu križuje, vydáva záväzné stanovisko ministerstvo ako dotknutý orgán.1b) Stavbu podľa prvej vety možno uskutočniť len tak, aby nezhoršovala podmienky na prevádzku plavidiel. Vlastník takejto stavby je povinný stavbu označiť signálnymi znakmi a zabezpečiť jej údržbu.“.*

Poznámka pod čiarou k odkazu 1b znie:

*„1b) § 21 Stavebného zákona.“.*

2. V § 38 písmeno m) znie:

*„m) vydáva záväzné stanovisko podľa § 4 ods. 8 a § 6 ods. 6,“.*

Poznámka pod čiarou k odkazu 21aa sa vypúšťa.

3. V § 38a ods. 2 sa slová „nadobudnutia právoplatnosti kolaudačného rozhodnutia“ nahrádzajú slovami „vydania kolaudačného osvedčenia“.

Čl. XXIX

Zákon č. [314/2001 Z. z.](https://www.slov-lex.sk/pravne-predpisy/SK/ZZ/2001/314/) o ochrane pred požiarmi v znení zákona č. 438/2002 Z. z., zákona č. 215/2004 Z. z., zákona č. 347/2004 Z. z., zákona č. 562/2005 Z. z., zákona č. 519/2007 Z. z., zákona č. 445/2008 Z. z., zákona č. 199/2009 Z. z., zákona č. 400/2011 Z. z., zákona č. 37/2014 Z. z., zákona č. 129/2015 Z. z., zákona č. 177/2018 Z. z., zákona č. 73/2020 Z. z. a zákona č. 205/2023 Z. z. sa mení a dopĺňa takto:

1. V § 4 písm. l) sa nad slová „užívania stavby“ umiestňuje odkaz 4 a nad slovom „časti“ sa odkaz 4 vypúšťa.

Poznámka pod čiarou k odkazu 4 znie:

*„4) § 2 ods. 1 Stavebného zákona.“.*

2. V § 9 ods. 3 písmeno a) znie:

*„a) riešenie protipožiarnej bezpečnosti stavby a umiestnenia technologického zariadenia v projektovej dokumentácii,5e) zdokumentovanie uskutočnených opatrení protipožiarnej bezpečnosti v stavbe v dokumentácii skutočného zhotovenia stavby,5f) zdokumentovanie uskutočnených opatrení protipožiarnej bezpečnosti umiestneného technologického zariadenia v dokumentácii skutočného zhotovenia stavby; podrobnosti o obsahu a rozsahu textovej časti a grafickej časti riešenia protipožiarnej bezpečnosti pre stavbu a pre umiestnenie technologického zariadenia v stavebnom zámere, v projekte stavby, v projekte stavby na ohlásenie, vo vykonávacom projekte a podrobnosti o rozsahu a spôsobe zachytenia uskutočnených opatrení protipožiarnej bezpečnosti v stavbe a pri umiestnení technologického zariadenia v dokumentácii ich skutočného zhotovenia v rozsahu, v akom nemôžu byť tieto podrobnosti ustanovené všeobecne záväzným právnym predpisom vydaným podľa Stavebného zákona, ustanoví všeobecne záväzný právny predpis, ktorý vydá ministerstvo,“.*

Poznámky k odkazom pod čiarou k odkazom 5e a 5f znejú:

*„5e) § 9 ods. 1 Stavebného zákona.*

*5f) § 10 ods. 4 Stavebného zákona.“.*

3. V § 9 ods. 3 písm. d) sa vypúšťajú slová „riešenie protipožiarnej bezpečnosti pri umiestňovaní technologických zariadení a“.

4. V § 9 odsek 4 znie:

*„(4) Fyzická osoba zabezpečuje prostredníctvom špecialistu požiarnej ochrany plnenie povinností uvedených v odseku 3 písm. a).“.*

5. V § 11 odsek 12 znie:

*„(12) Špecialista požiarnej ochrany pri vykonávaní činností podľa*

*a) § 9 ods. 3 písm. a) a ods. 4 výstupy z týchto činnosti vyhotovené v elektronickej podobe opatruje kvalifikovaným elektronickým podpisom s pripojenou kvalifikovanou elektronickou časovou pečiatkou,*

*b) § 9 ods. 3 písm. a) a ods. 4 výstupy z týchto činnosti vyhotovené v listinnej podobe opatruje vlastnoručným podpisom a odtlačkom pečiatky špecialistu požiarnej ochrany,*

*c) § 9 ods. 3 písm. b) až e) osvedčuje pravosť písomností, ktoré vyhotovil vlastnoručným podpisom a odtlačkom pečiatky špecialistu požiarnej ochrany.“.*

6. V § 11b ods. 1 sa slová „§ 9 ods. 2, 3 a 6“ nahrádzajú slovami „§ 9 ods. 2 až 4 a 6“.

7. V § 11b odsek 5 znie:

*„(5) Hosťujúci špecialista požiarnej ochrany, prostredníctvom ktorého právnická osoba, fyzická osoba – podnikateľ a fyzická osoba zabezpečuje plnenie*

*a) povinností podľa § 9 ods. 3 písm. a) a ods. 4, je povinný postupovať podľa § 11 ods. 12 písm. a), ak výstupy z týchto činnosti vyhotovil v elektronickej podobe, alebo podľa § 11 ods. 12 písm. b), ak výstupy z týchto činnosti vyhotovil v listinnej podobe,*

*b) povinností podľa § 9 ods. 3 písm. b) až e), je povinný postupovať podľa § 11 ods. 12 písm. c).“.*

8. V § 11b sa za doterajší odsek 5 vkladá nový odsek 6, ktorý znie:

*„(6) Hosťujúci špecialista požiarnej ochrany pravosť písomnosti vyhotovených podľa § 9 ods. 3 písm. a) a ods. 4 v listinnej podobe a pravosť písomností vyhotovených podľa § 9 ods. 3 písm. b) až e) opatrí vlastnoručným podpisom a odtlačkom okrúhlej pečiatky špecialistu požiarnej ochrany s priemerom 35 mm. V texte pečiatky sa uvedie titul, meno a priezvisko, evidenčné číslo osvedčenia, platnosť osvedčenia a slová „hosťujúci špecialista požiarnej ochrany“.*

Doterajší odsek 6 sa označuje ako odsek 7.

9. V § 17 sa odsek 1 dopĺňa písmenom v), ktoré znie:

*„v) určuje krajské riaditeľstvo na vykonávanie štátneho požiarneho dozoru podľa § 25 ods. 1 písm. b) prvého bodu, piateho bodu a dvanásteho bodu, ak ide o stavbu presahujúcu z územného obvodu jedného krajského riaditeľstva do územného obvodu najmenej jedného ďalšieho krajského riaditeľstva.“.*

10. § 20 sa dopĺňa písmenom s), ktoré znie:

*„s) určuje okresné riaditeľstvo na vykonávanie štátneho požiarneho dozoru podľa § 25 ods. 1 písm. b) prvého bodu, piateho bodu a dvanásteho bodu, ak ide o stavbu presahujúcu z územného obvodu jedného okresného riaditeľstva do územného obvodu najmenej jedného ďalšieho okresného riaditeľstva.“.*

11. V § 25 ods. 1 písmeno b) znie:

*„b) úkonmi v rámci činností podľa Stavebného zákona, a to*

*1. ak ide o prerokovanie návrhu stavebného zámeru,7a) posudzovaním textového a grafického vyjadrenia riešenia protipožiarnej bezpečnosti stavby obsiahnutého v tomto zámere,*

*2. ak ide o odstraňovanie rozporov,7b) posudzovaním úplnosti a správnosti záväzného stanoviska nadriadeným orgánom tomu orgánu štátneho požiarneho dozoru, ktorý záväzné stanovisko vydal,*

*3. ak ide o prerokovanie projektu stavby, ktoré si orgán štátneho požiarneho dozoru vyhradil spôsobom ustanoveným v Stavebnom zákone,7c) posúdením dodržania požiadaviek v záväznom stanovisku vydanom pri prerokovaní návrhu stavebného zámeru a v rozhodnutí o stavebnom zámere,*

*4. ak ide o prerokovanie zmeny projektu stavby, ktoré si orgán štátneho požiarneho dozoru vyhradil spôsobom ustanoveným v Stavebnom zákone,7d) posúdením dodržania požiadaviek v záväznom stanovisku vydanom pri prerokovaní návrhu stavebného zámeru a v rozhodnutí o stavebnom zámere,*

*5. ak ide o ohlásenie stavby a stavebných úprav stavby,7e) posudzovaním textového a grafického vyjadrenia riešenia protipožiarnej bezpečnosti stavby obsiahnutého v projekte stavby na ohlásenie,*

*6. ak ide o prerokovanie dočasného užívania stavby alebo jej časti, ktoré si orgán štátneho požiarneho dozoru vyhradil spôsobom ustanoveným v Stavebnom zákone,7f) kontrolou súladu splnenia podmienok protipožiarnej bezpečnosti stavby s overeným projektom stavby a s prihliadnutím na špecialistom požiarnej ochrany zdokumentované opatrenia protipožiarnej bezpečnosti v dokumentácii skutočného zhotovenia stavby a určenie podmienok pre dočasné užívanie stavby,*

*7. ak ide o povolenie predčasného užívania stavby alebo jej samostatnej časti pred jej úplným dokončením, ku ktorým je orgán štátneho požiarneho dozoru vyzvaný spôsobom ustanoveným v Stavebnom zákone,7g) kontrolou, či stavba alebo jej samostatná časť v štádiu pred jej úplným dokončením má už v primeranej miere zaistenú protipožiarnu bezpečnosť,*

*8. ak ide o kolaudačnú obhliadku, kontrolou súladu splnenia podmienok protipožiarnej bezpečnosti stavby s overeným projektom stavby a s prihliadnutím na špecialistom požiarnej ochrany zdokumentované opatrenia protipožiarnej bezpečnosti v dokumentácii skutočného zhotovenia stavby,*

*9. ak ide o kontrolnú prehliadku alebo mimoriadnu kontrolnú prehliadku,7h) kontrolou splnenia podmienok protipožiarnej bezpečnosti stavby podľa overeného projektu stavby v primeranom rozsahu na realizované stavebné práce na stavbe,*

*10. ak ide o námietky stavebníka uplatnené voči obsahu záväzného stanoviska v lehote podľa Stavebného zákona,7i) posúdením úplnosti a správnosti záväzného stanoviska nadriadeným orgánom tomu orgánu štátneho požiarneho dozoru, ktorý záväzné stanovisko vydal,*

*11. ak ide o overenie projektu stavby, ktoré si orgán štátneho požiarneho dozoru vyhradil spôsobom ustanoveným v Stavebnom zákone,7c) a v rámci prerokovania projektu stavby nevydal doložku súladu v lehote podľa Stavebného zákona,7j) posúdením dodržania požiadaviek v záväznom stanovisku vydanom pri prerokovaní návrhu stavebného zámeru a v rozhodnutí o stavebnom zámere,*

*12. ak ide o konanie zmeny v užívaní stavby,7k) posudzovaním textového a grafického vyjadrenia riešenia protipožiarnej bezpečnosti stavby obsiahnutého v stavebnom zámere alebo v projekte stavby na ohlásenie,*

*13. vydaním*

*13a. záväzného stanoviska po úkone podľa prvého bodu,*

*13b. stanoviska po úkone podľa druhého bodu,*

*13c. doložky súladu po overení dodržania podmienok záväzného stanoviska v rámci prerokovania projektu stavby po úkone podľa tretieho bodu,*

*13d. doložky súladu po overení dodržania podmienok záväzného stanoviska v rámci prerokovania zmeny projektu stavby po úkone podľa štvrtého bodu,*

*13e. záväzného stanoviska po úkone podľa piateho bodu,*

*13f. stanoviska k povoleniu dočasného užívania stavby po úkone podľa šiesteho bodu,*

*13g. stanoviska k predčasnému užívaniu stavby po úkone podľa siedmeho bodu,*

*13h. záväzného stanoviska na účel vydania kolaudačného osvedčenia podľa ôsmeho bodu,*

*13i. stanoviska po úkone podľa desiateho bodu,*

*13j. potvrdenia po úkone podľa jedenásteho bodu,*

*13k. záväzného stanoviska po úkone podľa dvanásteho bodu,*

*14. vyjadrením do zápisnice z kontrolnej prehliadky stavby alebo z mimoriadnej kontrolnej prehliadky stavby po úkone podľa deviateho bodu,*

*15. aj keď sa týkajú umiestnenia technologického zariadenia, pričom sa primerane postupuje podľa prvého až štrnásteho bodu,“.*

Poznámky pod čiarou k odkazom 7a až 7k znejú:

*„7a) § 20 Stavebného zákona.*

*7b) § 54 ods. 2 Stavebného zákona.*

*7c) § 24 ods. 2 Stavebného zákona.*

*7d) § 65 ods. 7 Stavebného zákona.*

*7e) § 63 Stavebného zákona.*

*7f) § 69 ods. 2 Stavebného zákona.*

*7g) § 70 Stavebného zákona.*

*7h) § 43 Stavebného zákona.*

*7i) § 21 ods. 13 Stavebného zákona.*

*7j) § 24 ods. 2 Stavebného zákona.*

*7k) § 68 Stavebného zákona.“.*

12. V § 25 ods. 1 písm. c) sa slová „schválenej projektovej dokumentácie“ nahrádzajú slovami „overeného projektu stavby“.

13. V § 25 sa odsek 1 dopĺňa písmenami i) a j), ktoré znejú:

*„i) úkonmi v rámci činnosti podľa osobitného predpisu,7l) a to prerokovaním územnoplánovacej dokumentácie a vydaním stanoviska k územnoplánovacej dokumentácii,*

*j) posudzovaním riešenia protipožiarnej bezpečnosti stavby a posudzovaním stavieb z hľadiska splnenia požiadaviek protipožiarnej bezpečnosti podľa riešenia protipožiarnej bezpečnosti stavby posúdeného orgánom štátneho požiarneho dozoru na účely preskúmania spôsobilosti stavby na užívanie podľa Stavebného zákona.7m)“.*

Poznámky pod čiarou k odkazom 7l a 7m znejú:

*„7l) Zákon č. 200/2022 Z. z. o územnom plánovaní v znení neskorších predpisov.*

*7m) § 84 ods. 7 písm. a) Stavebného zákona.“.*

14. V § 25 odsek 4 znie:

*„(4) Štátny požiarny dozor podľa § 25 ods. 1 písm. b), c) a j) sa nevykonáva na drobných stavbách,7n) jednoduchých stavbách7o) a pri stavebných úpravách,7p) okrem jednoduchých stavieb a drobných stavieb, ktorých zoznam ustanoví všeobecne záväzný právny predpis, ktorý vydá ministerstvo, na ktorých sa vykonáva štátny požiarny dozor podľa § 25 ods. 1 písm. b) a c).“.*

Poznámky pod čiarou k odkazom 7n až 7p znejú:

*„7n) § 2 ods. 4 Stavebného zákona.*

*7o) § 2 ods. 6 Stavebného zákona.*

*7p) § 2 ods. 9 Stavebného zákona.“.*

15. V § 26 ods. 1 písmená b) až d) znejú:

*„b) úkonmi uvedenými v § 25 ods. 1 písm. b) bodoch 2, 10, 13b a 13i, ak bolo vyzvané k odstráneniu rozporov v záväznom stanovisku vydanom okresným riaditeľstvom alebo krajským riaditeľstvom alebo ak bolo požiadané o vyjadrenie sa k námietkam stavebníka k obsahu záväzného stanoviska vydanom okresným riaditeľstvom alebo krajským riaditeľstvom,*

*c) úkonmi uvedenými v § 25 ods. 1 písm. b) bodoch 1, 3 až 9, 11, 12, 13a, 13c až 13h, 13j, 13k, 14 a 15 a písm. j), pri stavbách, pre ktoré nie sú upravené zásady protipožiarnej bezpečnosti a pri stavbách, ktoré si vyhradí z hľadiska osobitného hospodárskeho alebo spoločenského významu,*

*d) vykonávaním kontrol stavieb podľa písmena c) v priebehu ich zhotovovania z hľadiska dodržiavania protipožiarnej bezpečnosti podľa overeného projektu stavby,“.*

16. V § 26 sa odsek 1 dopĺňa písmenom h), ktoré znie:

*„h) úkonmi uvedenými v § 25 ods. 1 písm. i), ak ide o územnoplánovaciu dokumentáciu vzťahujúcu sa na územia najmenej dvoch krajských riaditeľstiev.“.*

17. V § 27 písmená a) až c) znejú:

*„a) úkonmi uvedenými v § 25 ods. 1 písm. b) bodoch 2, 10, 13b a 13i, ak bolo vyzvané k odstráneniu rozporov v záväznom stanovisku vydanom okresným riaditeľstvom alebo ak bolo požiadané o vyjadrenie sa k námietkam stavebníka k obsahu záväzného stanoviska vydaného okresným riaditeľstvom,*

*b) úkonmi uvedenými v § 25 ods. 1 písm. b) bodoch 1, 3 až 9, 11, 12, 13a, 13c až 13h, 13j, 13k, 14 a 15 a písm. j), pri stavbách, ktoré si vyhradí z hľadiska osobitného hospodárskeho alebo spoločenského významu a pri stavbách určených ministerstvom podľa § 17 ods. 1 písm. v),*

*c) vykonávaním kontrol stavieb v priebehu ich zhotovovania z hľadiska dodržiavania protipožiarnej bezpečnosti podľa overeného projektu stavby, a to na stavbách podľa písmena b),“.*

18. § 27 sa dopĺňa písmenom h), ktoré znie:

*„h) úkonmi uvedenými v § 25 ods. 1 písm. i), ak ide o územnoplánovaciu dokumentáciu vzťahujúcu sa na územia najmenej dvoch okresných riaditeľstiev.“.*

19. Za § 77c sa vkladá § 77d, ktorý vrátane nadpisu znie:

***„§ 77d***

***Prechodné ustanovenia k úpravám účinným od 1. apríla 2025***

*(1)* *Záväzné stanovisko vydané orgánom štátneho požiarneho dozoru do 31. marca 2025 v konaní podľa zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov možno od 1. apríla 2025 použiť len v konaní, na ktoré sa vzťahuje zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.*

*(2)* *Riešenie protipožiarnej bezpečnosti stavby tvoriace súčasť projektovej dokumentácie stavby vypracovanej podľa predpisov účinných do 31. marca 2025 pre konania podľa zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov možno od 1. apríla 2025 použiť len v konaní, na ktoré sa vzťahuje zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.*

*(3)* *Posudzovanie projektovej dokumentácie stavieb z hľadiska ich protipožiarnej bezpečnosti v konaní, na ktoré sa vzťahuje zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, sa vykonáva v rámci štátneho požiarneho dozoru podľa predpisov účinných do 31. marca 2025.*

*(4)* *Posudzovanie stavieb z hľadiska splnenia požiadaviek protipožiarnej bezpečnosti podľa projektovej dokumentácie overenej stavebným úradom v konaní, na ktoré sa vzťahuje zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, sa vykonáva v rámci štátneho požiarneho dozoru podľa predpisov účinných do 31. marca 2025.*

*(5)* *Pri vykonávaní kontroly stavby v priebehu jej zhotovovania z hľadiska dodržiavania protipožiarnej bezpečnosti sa postupuje podľa dokumentácie overenej stavebným úradom v stavebnom konaní, ak stavba bola povolená podľa zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.*

*(6)* *Na vykonávanie štátneho požiarneho dozoru podľa § 25 ods. 1 písm. b) v znení účinnom do 31. marca 2025 ministerstvo určí krajské riaditeľstvo ako orgán štátneho požiarneho dozoru, ktorý je príslušný na konanie na stavbách presahujúcich z územného obvodu jedného krajského riaditeľstva do územného obvodu najmenej jedného ďalšieho krajského riaditeľstva, a to aj vtedy, ak už ministerstvo vydalo záväzné stanovisko k projektovej dokumentácii stavby na účely predchádzajúcich konaní, na ktoré sa vzťahuje zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.*

*(7)* *Na vykonávanie štátneho požiarneho dozoru podľa § 25 ods. 1 písm. b) v znení účinnom do 31. marca 2025 krajské riaditeľstvo určí okresné riaditeľstvo ako orgán štátneho požiarneho dozoru, ktorý je príslušný na konanie na stavbách presahujúcich z územného obvodu jedného okresného riaditeľstva do územného obvodu najmenej jedného ďalšieho okresného riaditeľstva, a to aj vtedy, ak už krajské riaditeľstvo vydalo záväzné stanovisko k projektovej dokumentácii stavby na účely predchádzajúcich konaní, na ktoré sa vzťahuje zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.*

*(8) Forma overenia písomností vyhotovených špecialistom požiarnej ochrany alebo hosťujúcim špecialistom požiarnej ochrany podľa § 11 ods. 12 písm. a) v znení účinnom od 1. apríla 2025 je možná až od času plnej funkčnosti funkcionality informačného systému územného plánovania a výstavby31**) určenej na vyhotovenie takého overenia.“.*

Poznámka pod čiarou k odkazu 31 znie:

*„31) § 25 zákona č. 200/2022 Z. z. v znení neskorších predpisov.“.*

20. Slová „uskutočňovanie stavby“ vo všetkých tvaroch sa v celom texte zákona nahrádzajú slovami „zhotovovanie stavby“ v príslušnom tvare

Čl. XXX

Zákon č. [49/2002 Z. z.](https://www.slov-lex.sk/pravne-predpisy/SK/ZZ/2002/49/) o ochrane pamiatkového fondu v znení zákona č. 479/2005 Z. z., zákona č. 208/2009 Z. z., zákona č. 262/2011 Z. z., zákona č. 180/2013 Z. z., zákona č. 38/2014 Z. z., zákona č. 104/2014 Z. z., zákona č. 282/2015 Z. z., zákona č. 376/2015 Z. z., zákona č. 125/2016 Z. z., zákona č. 160/2018 Z. z., zákona č. 177/2018 Z. z., nálezu Ústavného súdu Slovenskej republiky č. 34/2019 Z. z., zákona č. 389/2021 Z. z., zákona č. 92/2022 Z. z., zákona č. 205/2023 Z. z. a zákona č. 253/2004 Z. z. sa mení a dopĺňa takto:

1. Poznámka pod čiarou k odkazu 21 znie:

*„21) Zákon č. 200/2022 Z. z. o územnom plánovaní v znení neskorších predpisov.*

*Stavebný zákon.“.*

2. V § 30 ods. 3 tretia veta znie: „Ak je umiestnenie reklamy, reklamného, informačného, propagačného alebo technického zariadenia predmetom konania o stavebnom zámere, rozhodnutie krajského pamiatkového úradu sa nevyžaduje a má v konaní o stavebnom zámere postavenie dotknutého orgánu29a) z hľadiska záujmov chránených týmto zákonom; krajský pamiatkový úrad vydáva záväzné stanovisko aj v takomto konaní v ochrannom pásme.“.

Poznámka pod čiarou k odkazu 29a znie:

*„29a) § 21 Stavebného zákona.“.*

3. V § 30 ods. 4 sa na konci bodka nahrádza čiarkou a pripájajú sa tieto slová: „ak Stavebný zákon neustanovuje inak.29aa)“.

Poznámka pod čiarou k odkazu 29aa znie:

*„29aa) § 21 ods. 9 Stavebného zákona.“.*

4. V § 32 odsek 12 znie:

*„(12) Ak ide o obnovu kultúrnej pamiatky alebo o úpravu nehnuteľnosti v pamiatkovom území alebo ochrannom pásme, pri prerokovaní stavebného zámeru, v konaní o stavebnom zámere alebo pri nariaďovaní stavebných prác, ak si to vyhradí aj pri overení projektu stavby, pri kolaudácii stavby, pri zmene v užívaní stavby, pri predčasnom užívaní stavby, pri dočasnom užívaní stavby alebo pri odstránení stavby, vrátane povoľovania terénnej úpravy alebo vonkajšej úpravy, má krajský pamiatkový úrad postavenie dotknutého orgánu29a) z hľadiska záujmov chránených týmto zákonom. Stavebný úrad si vyžiada stanovisko krajského pamiatkového úradu, aj ak ide o činnosti, pri ktorých sa vyžaduje len ohlásenie.“.*

Poznámky pod čiarou k odkazom 31a, 31aa, 31ab a 31b sa vypúšťajú.

5. V § 32 ods. 13 sa vypúšťa odkaz 32 nad slovom „vlastníkovi“ vrátane poznámky pod čiarou k odkazu 32.

6. V § 34 ods. 4 sa vypúšťa odkaz 35 nad slovom „predpisov“ vrátane poznámky pod čiarou k odkazu 35.

7. Poznámka pod čiarou k odkazu 37 znie:

*„37) § 44 Stavebného zákona.“.*

8. V § 41 ods. 4 sa slová „v územnom a stavebnom konaní“ nahrádzajú slovami „v konaní o stavebnom zámere“.

Čl. XXXI

Zákon č. [319/2002 Z. z.](https://www.slov-lex.sk/pravne-predpisy/SK/ZZ/2002/319/) o obrane Slovenskej republiky v znení zákona č. 330/2003 Z. z., zákona č. 545/2003 Z. z., zákona č. 570/2005 Z. z., zákona č. 333/2007 Z. z., zákona č. 452/2008 Z. z., zákona č. 473/2009 Z. z., zákona č. 345/2012 Z. z., zákona č. 69/2018 Z. z., zákona č. 306/2019 Z. z., zákona č. 205/2023 Z. z. a zákona č. 367/2024 Z. z. sa mení takto:

1. V § 7 písmeno t) znie:

*„t) je dotknutým orgán v procesoch územného plánovania podľa osobitného predpisu9a) a v konaniach a iných postupoch podľa Stavebného zákona,9b)“.*

Poznámky pod čiarou k odkazom 9a a 9b znejú:

*„9a) § 15 zákona č. 200/2022 Z. z. o územnom plánovaní.*

*9b) § 21 Stavebného zákona.“.*

2. Poznámky pod čiarou k odkazom 20aa a 20ab znejú:

*„20aa) § 2 ods. 12 Stavebného zákona.*

*20ab) Zákon č. 282/2015 Z. z. o vyvlastňovaní pozemkov a stavieb a o nútenom obmedzení vlastníckeho práva k nim a o zmene a doplnení niektorých zákonov v znení neskorších predpisov.“.*

3. V § 24b ods. 1 sa slová „Ministerstva výstavby a regionálneho rozvoja Slovenskej republiky“ nahrádzajú slovami „ústredného orgánu štátnej správy pre vyvlastnenie“.

4. V § 24b ods. 3 a 4 sa slová „právoplatnosti kolaudačného rozhodnutia“ nahrádzajú slovami „vydania kolaudačného osvedčenia“.

Čl. XXXII

Zákon č. [442/2002 Z. z.](https://www.slov-lex.sk/pravne-predpisy/SK/ZZ/2002/442/) o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení zákona č. 525/2003 Z. z., zákona č. 364/2004 Z. z., zákona č. 587/2004 Z. z., zákona č. 230/2005 Z. z., zákona č. 515/2008 Z. z., zákona č. 394/2009 Z. z., zákona č. 180/2013 Z. z., zákona č. 91/2016 Z. z., zákona č. 150/2017 Z. z., zákona č. 51/2018 Z. z., zákona č. 177/2018 Z. z., zákona č. 66/2021 Z. z., zákona č. 375/2021 Z. z., zákona č. 516/2021 Z. z., uznesenia Ústavného súdu Slovenskej republiky č. 134/2022 Z. z., zákona č. 253/2022 Z. z., zákona č. 517/2022 Z. z., zákona č. 12/2023 Z. z. a zákona č. 272/2023 Z. z. sa mení a dopĺňa takto:

1. V § 3 ods. 2 sa slová „územného rozhodnutia“ nahrádzajú slovami „rozhodnutia o stavebnom zámere“.

2. Poznámka pod čiarou k odkazu 2b znie:

*„2b) § 2 ods. 4 písm. e) Stavebného zákona.“.*

3. V § 4 odsek 13 znie:

*„(13) Podmienky zriadenia vodovodnej prípojky a kanalizačnej prípojky, najmä miesto a spôsob pripojenia, určuje vlastník verejného vodovodu a vlastník verejnej kanalizácie alebo ich prevádzkovateľ vo vyjadrení alebo v záväznom vyjadrení v konaní o stavebnom zámere,3a) alebo vo vyjadrení k žiadosti o pripojenie na verejný vodovod alebo na verejnú kanalizáciu.“.*

Poznámka pod čiarou k odkazu 3a znie:

*„3a) § 22 Stavebného zákona.“.*

4. V § 16 ods. 5 úvodnej vete sa slová „o stavebné povolenie umiestnenej stavby“ nahrádzajú slovami „o vydanie rozhodnutia o stavebnom zámere“.

5. V § 19 ods. 4 sa slová „územného rozhodnutia“ nahrádzajú slovami „záväzného stanoviska orgánu územného plánovania premietnutého do rozhodnutia o stavebnom zámere“.

6. V § 19a ods. 4 sa slová „k územnému konaniu“ nahrádzajú slovami „ku konaniu o stavebnom zámere“.

Poznámka pod čiarou k odkazu 11c znie:

*„11c) § 48 až 62 Stavebného zákona.“.*

7. V § 20 ods. 5 sa slová „nadobudnutia právoplatnosti kolaudačného rozhodnutia“ nahrádzajú slovami „vydania kolaudačného osvedčenia“ a slová „do 60 dní od jeho vykonania“ sa nahrádzajú slovami „do 60 dní odo dňa vydania kolaudačného osvedčenia“.

8. V § 20 ods. 6 sa slová „nadobudnutia právoplatnosti stavebného povolenia na verejný vodovod alebo verejnú kanalizáciu, alebo dňom nadobudnutia právoplatnosti rozhodnutia o povolení zmeny stavby pred dokončením“ nahrádzajú slovami „dňom nadobudnutia právoplatnosti rozhodnutia o stavebnom zámere stavby verejného vodovodu alebo verejnej kanalizácie“.

9. V § 22 ods. 3 sa vypúšťa odkaz 3a.

10. Poznámka pod čiarou k odkazu 22 znie:

*„22) Stavebný zákon.“.*

11. V § 35 ods. 6 sa slovo „zrealizovania“ nahrádza slovom „zhotovenia“.

12. Slová „stavebné povolenie“ vo všetkých tvaroch sa v celom texte zákona nahrádzajú slovami „rozhodnutie o stavebnom zámere“ v príslušnom tvare.

13. Slová „kolaudačné rozhodnutie“ vo všetkých tvaroch sa v celom texte zákona nahrádzajú slovami „kolaudačné osvedčenie“ v príslušnom tvare.

Čl. XXXIII

Zákon č. [543/2002 Z. z.](https://www.slov-lex.sk/pravne-predpisy/SK/ZZ/2002/543/) o ochrane prírody a krajiny v znení zákona č. 525/2003 Z. z., zákona č. 205/2004 Z. z., zákona č. 364/2004 Z. z., zákona č. 587/2004 Z. z., zákona č. 15/2005 Z. z., zákona č. 479/2005 Z. z., zákona č. 24/2006 Z. z., zákona č. 359/2007 Z. z., zákona č. 454/2007 Z. z., zákona č. 515/2008 Z. z., zákona č. 117/2010 Z. z., zákona č. 145/2010 Z. z., zákona č. 408/2011 Z. z., zákona č. 180/2013 Z. z., zákona č. 207/2013 Z. z., zákona č. 311/2013 Z. z., zákona č. 506/2013 Z. z., zákona č. 35/2014 Z. z., zákona č. 198/2014 Z. z., zákona č. 314/2014 Z. z., zákona č. 324/2014 Z. z., zákona č. 91/2016 Z. z., zákona č. 125/2016 Z. z., zákona č. 240/2017 Z. z., zákona č. 177/2018 Z. z., zákona č. 284/2018 Z. z., zákona č. 310/2018 Z. z., zákona č. 150/2019 Z. z., zákona č. 221/2019 Z. z., zákona č. 356/2019 Z. z., zákona č. 460/2019 Z. z., zákona č. 74/2020 Z. z., zákona č. 6/2022 Z. z., zákona č. 377/2022 Z. z., zákona č. 272/2023 Z. z., zákona č. 127/2024 Z. z., zákona č. 202/2024 Z. z., zákona č. 335/2024 Z. z. a zákona č. 350/2024 Z. z. sa mení a dopĺňa takto:

1. Poznámka pod čiarou k odkazu 5 znie:

*„5) Napríklad zákon č. 44/1988 Zb. o ochrane a využití nerastného bohatstva (banský zákon) v znení neskorších predpisov, zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov, zákon č. 364/2004 Z. z. o vodách a o zmene a doplnení zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov, zákon č. 326/2005 Z. z. o lesoch v znení neskorších predpisov, zákon č. 39/2007 Z. z. o veterinárnej starostlivosti v znení neskorších predpisov, zákon č. 569/2007 Z. z. o geologických prácach (geologický zákon) v znení neskorších predpisov, zákon č. 274/2009 Z. z. o poľovníctve a o zmene a doplnení niektorých zákonov v znení neskorších predpisov, zákon č. 7/2010 Z. z. o ochrane pred povodňami v znení neskorších predpisov, zákon č. 405/2011 Z. z. o rastlinolekárskej starostlivosti a o zmene zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov v znení neskorších predpisov, zákon č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov, zákon č. 216/2018 Z. z. o rybárstve a o doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov, zákon č. 200/2022 Z. z. o územnom plánovaní v znení neskorších predpisov, zákon č. 146/2023 Z. z. o ochrane ovzdušia a o zmene a doplnení niektorých zákonov, Stavebný zákon.“.*

2. Poznámky pod čiarou k odkazom 16 až 17a znejú:

*„16) Napríklad zákon č. 44/1988 Zb. v znení neskorších predpisov, zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov, zákon č. 220/2004 Z. z. v znení neskorších predpisov, zákon č. 364/2004 Z. z. v znení neskorších predpisov, zákon č. 326/2005 Z. z. v znení neskorších predpisov, zákon č. 569/2007 Z. z. v znení neskorších predpisov, zákon č. 7/2010 Z. z. v znení neskorších predpisov, zákon č. 39/2013 Z. z. v znení neskorších predpisov, zákon č. 200/2022 Z. z. v znení neskorších predpisov, Stavebný zákon.*

*17) Napríklad zákon č. 39/2007 Z. z. v znení neskorších predpisov, zákon č. 274/2009 Z. z. v znení neskorších predpisov, zákon č. 216/2018 Z. z. v znení neskorších predpisov.*

*17a) § 16 ods. 1 Stavebného zákona.“.*

3. V § 9 ods. 1 písmená a) až f) znejú:

*„a) schválenie územnoplánovacej dokumentácie alebo jej zmien alebo doplnkov,22)*

*b) prerokovanie stavebného zámeru, konanie o stavebnom zámere, nariaďovanie stavebných prác alebo odstránenie stavby,23)*

*c) overovanie projektu stavby, ak si to vyhradí,24)*

*d) kolaudáciu stavby, zmenu v užívaní stavby, dočasné užívanie stavby alebo predčasné užívanie stavby,25)*

*e) preskúmanie spôsobilosti stavby na užívanie alebo dodatočné povolenie stavby,*[*26)*](https://www.slov-lex.sk/pravne-predpisy/SK/ZZ/2002/543/20210101)

*f) schválenie manipulačného poriadku vodnej stavby alebo súhrnného manipulačného poriadku vodnej stavby alebo jeho zmeny,*[*27)*](https://www.slov-lex.sk/pravne-predpisy/SK/ZZ/2002/543/20210101)*“.*

Poznámky pod čiarou k odkazom 22 až 27 znejú:

*„22) § 18 a § 26 až 35 zákona č. 200/2022 Z. z.*

*23) § 20, § 48, § 75 a 78 Stavebného zákona.*

*24) § 65 Stavebného zákona.*

*25) § 66 a § 68 až 70 Stavebného zákona.*

*26) § 84 ods. 7 Stavebného zákona.*

*27) § 57 zákona č. 364/2004 Z. z. v znení zákona č. 409/2014 Z. z.“.*

Poznámka pod čiarou k odkazu 28 sa vypúšťa.

4. V § 9 ods. 1 písm. r) a s) sa vypúšťajú slová „ak sa na vykonanie činnosti nevyžaduje územné rozhodnutie,“.

5. Poznámka pod čiarou k odkazu 39 znie:

*„39) Napríklad zákon č. 44/1988 Zb. v znení neskorších predpisov, zákon č. 220/2004 Z. z. v znení neskorších predpisov, zákon č. 364/2004 Z. z. v znení neskorších predpisov, zákon č. 326/2005 Z. z. v znení neskorších predpisov, zákon č. 39/2007 Z. z. v znení neskorších predpisov, zákon č. 569/2007 Z. z. v znení neskorších predpisov, zákon č. 274/2009 Z. z. v znení neskorších predpisov, zákon č. 405/2011 Z. z. v znení neskorších predpisov, zákon č. 216/2018 Z. z. v znení neskorších predpisov, zákon č. 200/2022 Z. z. v znení neskorších predpisov, Stavebný zákon.“.*

6. V § 13 ods. 2 písm. b) sa slová „porastov46) s výnimkou činnosti povoľovanej podľa osobitných predpisov,47)“ nahrádzajú slovami „porastov, ak nejde o činnosť povolenú podľa Stavebného zákona,46)“.

Poznámka pod čiarou k odkazu 46 znie:

*„46) § 48 až 62 Stavebného zákona.“.*

Poznámka pod čiarou k odkazu 47 sa vypúšťa.

7. V § 13 ods. 2 písmeno g) znie:

*„g) umiestnenie informačnej konštrukcie51) za hranicami zastavaného územia obce, ak nie je povolená podľa Stavebného zákona,46)“.*

Poznámka pod čiarou k odkazu 51 znie:

*„51) § 2 ods. 4 písm. g) Stavebného zákona.“.*

8. Poznámka pod čiarou k odkazu 54 znie:

*„54) § 3 Stavebného zákona.“.*

9. V § 14 ods. 2 písm. b) sa slová „informačného, reklamného alebo propagačného zariadenia“ nahrádzajú slovami „informačnej konštrukcie“.

10. V § 14 ods. 2 písmeno g) znie:

*„g) umiestnenie stavby, pre ktorú sa nevyžaduje rozhodnutie o stavebnom zámere,57a)“.*

Poznámka pod čiarou k odkazu 57a znie:

*„57a) § 18 ods. 2 Stavebného zákona.“.*

11. V § 14 ods. 2 písm. h) sa slová „povolenie podľa osobitného predpisu57b)“ nahrádzajú slovami „rozhodnutie o stavebnom zámere,57a)“.

Poznámka pod čiarou k odkazu 57b sa vypúšťa.

12. Poznámka pod čiarou k odkazu 67 znie:

*„67) § 44 Stavebného zákona.“.*

13. V § 47 sa za odsek 12 vkladá nový odsek 13, ktorý znie:

*„(13) O výrub dreviny podľa odseku 3 možno požiadať aj v konaní o stavebnom zámere. Ak je žiadosť o výrub dreviny podľa odseku 3 súčasťou stavebného zámeru, orgán ochrany prírody vydávajúci súhlas je dotknutým orgánom v konaní o stavebnom zámere a namiesto súhlasu sa vydáva záväzné stanovisko dotknutého orgánu v konaní o stavebnom zámere. Záväzné stanovisko podľa predchádzajúcej vety možno použiť na preukázanie súhlasu s výrubom dreviny rovnako ako súhlas orgánu ochrany prírody podľa tohto zákona.“.*

Doterajší odsek 13 sa označuje ako odsek 14.

14. Poznámka pod čiarou k odkazu 79 znie:

*„79) Napríklad zákon č. 44/1988 Zb. v znení neskorších predpisov, zákon č. 220/2004 Z. z. v znení neskorších predpisov, zákon č. 364/2004 Z. z. v znení neskorších predpisov, zákon č. 326/2005 Z. z. v znení neskorších predpisov, Stavebný zákon.“.*

15. V poznámke pod čiarou k odkazu 83aa sa citácia „zákon č. 50/1976 Zb. v znení neskorších predpisov“ nahrádza citáciami „zákon č. 200/2022 Z. z. v znení neskorších predpisov, Stavebný zákon“.

16. Slová „uskutočniť stavbu“ vo všetkých tvaroch sa v celom texte zákona nahrádzajú slovami „zhotoviť stavbu“ v príslušnom tvare.

Čl. XXXIV

Zákon č. [595/2003 Z. z.](https://www.slov-lex.sk/pravne-predpisy/SK/ZZ/2003/595/) o dani z príjmov v znení zákona č. 43/2004 Z. z., zákona č. 177/2004 Z. z., zákona č. 191/2004 Z. z., zákona č. 391/2004 Z. z., zákona č. 538/2004 Z. z., zákona č. 539/2004 Z. z., zákona č. 659/2004 Z. z., zákona č. 68/2005 Z. z., zákona č. 314/2005 Z. z., zákona č. 534/2005 Z. z., zákona č. 660/2005 Z. z., zákona č. 688/2006 Z. z., zákona č. 76/2007 Z. z., zákona č. 209/2007 Z. z., zákona č. 519/2007 Z. z., zákona č. 530/2007 Z. z., zákona č. 561/2007 Z. z., zákona č. 621/2007 Z. z., zákona č. 653/2007 Z. z., zákona č. 168/2008 Z. z., zákona č. 465/2008 Z. z., zákona č. 514/2008 Z. z., zákona č. 563/2008 Z. z., zákona č. 567/2008 Z. z., zákona č. 60/2009 Z. z., zákona č. 184/2009 Z. z., zákona č. 185/2009 Z. z., zákona č. 504/2009 Z. z., zákona č. 563/2009 Z. z., zákona č. 374/2010 Z. z., zákona č. 548/2010 Z. z., zákona č. 129/2011 Z. z., zákona č. 231/2011 Z. z., zákona č. 250/2011 Z. z., zákona č. 331/2011 Z. z., zákona č. 362/2011 Z. z., zákona č. 406/2011 Z. z., zákona č. 547/2011 Z. z., zákona č. 548/2011 Z. z., zákona č. 69/2012 Z. z., zákona č. 189/2012 Z. z., zákona č. 252/2012 Z. z., zákona č. 288/2012 Z. z., zákona č. 395/2012 Z. z., zákona č. 70/2013 Z. z., zákona č. 135/2013 Z. z., zákona č. 318/2013 Z. z., zákona č. 463/2013 Z. z., zákona č. 180/2014 Z. z., zákona č. 183/2014 Z. z., zákona č. 333/2014 Z. z., zákona č. 364/2014 Z. z., zákona č. 371/2014 Z. z., zákona č. 25/2015 Z. z., zákona č. 61/2015 Z. z., zákona č. 62/2015 Z. z., zákona č. 79/2015 Z. z., zákona č. 140/2015 Z. z., zákona č. 176/2015 Z. z., zákona č. 253/2015 Z. z., zákona č. 361/2015 Z. z., zákona č. 375/2015 Z. z., zákona č. 378/2015 Z. z., zákona č. 389/2015 Z. z., zákona č. 437/2015 Z. z., zákona č. 440/2015 Z. z., zákona č. 341/2016 Z. z., zákona č. 264/2017 Z. z., zákona č. 279/2017 Z. z., zákona č. 335/2017 Z. z., zákona č. 344/2017 Z. z., zákona č. 57/2018 Z. z., zákona č. 63/2018 Z. z., zákona č. 112/2018 Z. z., zákona č. 209/2018 Z. z., zákona č. 213/2018 Z. z., zákona č. 317/2018 Z. z., zákona č. 347/2018 Z. z., zákona č. 368/2018 Z. z., zákona č. 385/2018 Z. z., zákona č. 4/2019 Z. z., zákona č. 10/2019 Z. z., zákona č. 54/2019 Z. z., zákona č. 88/2019 Z. z., zákona č. 155/2019 Z. z., zákona č. 221/2019 Z. z., zákona č. 223/2019 Z. z., zákona č. 228/2019 Z. z., zákona č. 233/2019 Z. z., zákona č. 301/2019 Z. z., zákona č. 315/2019 Z. z., zákona č. 316/2019 Z. z., zákona č. 319/2019 Z. z., zákona č. 390/2019 Z. z., zákona č. 393/2019 Z. z., zákona č. 462/2019 Z. z., zákona č. 46/2020 Z. z., zákona č. 198/2020 Z. z., zákona č. 296/2020 Z. z., zákona č. 416/2020 Z. z., zákona č. 420/2020 Z. z., zákona č. 421/2020 Z. z., zákona č. 76/2021 Z. z., zákona č. 215/2021 Z. z., zákona č. 257/2021 Z. z., zákona č. 310/2021 Z. z., zákona č. 408/2021 Z. z., zákona č. 416/2021 Z. z., zákona č. 129/2022 Z. z., zákona č. 222/2022 Z. z., zákona č. 232/2022 Z. z., zákona č. 257/2022 Z. z., zákona č. 433/2022 Z. z., zákona č. 496/2022 Z. z., zákona č. 519/2022 Z. z., zákona č. 59/2023 Z. z., zákona č. 60/2023 Z. z., zákona č. 65/2023 Z. z., zákona č. 123/2023 Z. z., zákona č. 128/2023 Z. z., zákona č. 205/2023 Z. z., zákona č. 278/2023 Z. z., zákona č. 281/2023 Z. z., zákona č. 309/2023 Z. z., zákona č. 315/2023 Z. z., zákona č. 508/2023 Z. z., zákona č. 530/2023 Z. z., zákona č. 46/2024 Z. z., zákona č. 87/2024 Z. z., zákona č. 248/2024 Z. z., zákona č. 278/2024 Z. z., zákona č. 279/2024 Z. z. a zákona č. 355/2024 Z. z. sa mení a dopĺňa takto:

1. Poznámka pod čiarou k odkazu 106 znie:

*„106) § 3 a 4 Stavebného zákona.*

*Vyhláška Štatistického úradu Slovenskej republiky č. 323/2010 Z. z., ktorou sa vydáva Štatistická klasifikácia stavieb.“.*

2. V § 22 ods. 2 písm. b) druhý bod znie:

*„2. drobných stavieb na lesných pozemkoch a iných pozemkoch slúžiacich na zabezpečovanie lesnej výroby a poľovníctva, ak ich zastavaná plocha nepresahuje 50 m2 a výšku 5 m107) a okrem oplotení slúžiacich na zabezpečovanie lesnej výroby a poľovníctva,“.*

Poznámka pod čiarou k odkazu 107 znie:

*„107) § 2 ods. 4 Stavebného zákona.“.*

3. V § 22 ods. 9 písm. c) sa slová „na predčasné užívanie“ nahrádzajú slovami „predčasného užívania“, slová „dočasného užívania stavby na skúšobnú prevádzku“ sa nahrádzajú slovami „skúšobnej prevádzky“, nad slovom „úrad“ sa odkaz „107)“ nahrádza odkazom „111c)“ a slovo „rozhodnutie“ sa nahrádza slovom „osvedčenie“.

Poznámky pod čiarou k odkazom 111a až 111c znejú:

*„111a) § 70 Stavebného zákona.*

*111b) § 69 Stavebného zákona.*

*111c) § 15 a 16 Stavebného zákona.“.*

4. V § 26 ods. 6 nad slovom „stavieb“ sa odkaz „107)“ nahrádza odkazom „120aaa)“ a poznámka pod čiarou k odkazu 120aaa znie:

*„120aaa) § 2 Stavebného zákona.“.*

5. § 26 sa dopĺňa odsekom 13, ktorý znie:

*„(13) Každá stavba, ktorá je súčasťou súboru stavieb tvoriacich funkčný celok,120aaaa) sa zaradí do odpisovej skupiny podľa odseku 1 samostatne.“.*

Poznámka pod čiarou k odkazu 120aaaa znie:

*„120aaaa) § 2 ods. 3 Stavebného zákona.“.*

6. V § 29 ods. 1 sa slová „prístavby a stavebné úpravy,107)“ nahrádzajú slovami „prístavby, vstavby a stavebné úpravy,120aaaaa)“.

Poznámka pod čiarou k odkazu 120aaaaa znie:

*„120aaaaa) § 2 a 5 Stavebného zákona.“.*

7. V § 33 ods. 5 a 8 sa slová „1 a 6“ nahrádzajú slovami „1, 6 a 11“.

8. V § 33 ods. 11 sa za slovo „úhrn“ vkladajú slová „alebo navýšený základ dane (čiastkový základ dane) podľa odseku 8“ a za slovo „úhrnom“ sa vkladajú slová „alebo navýšeným základom dane (čiastkovým základom dane) podľa odseku 8“.

9. Za § 52zzzc sa vkladajú § 52zzzd a 52zzze, ktoré vrátane nadpisov znejú:

***„§ 52zzzd***

***Prechodné ustanovenie k úpravám účinným od 15. marca 2025***

*Ustanovenia § 33 ods. 5, 8 a 11 v znení účinnom od 15. marca 2025 sa prvýkrát použijú pri podaní daňového priznania za zdaňovacie obdobie 2025.*

***§ 52zzze***

***Prechodné ustanovenie k úpravám účinným od 1. apríla 2025***

*Na účely uplatnenia daňových odpisov sa budovy a stavby, pri ktorých bolo podľa zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov v znení účinnom do 31. marca 2025 konanie začaté a právoplatne ukončené, a budovy a stavby, pri ktorých sa postupuje v súlade so Stavebným zákonom160**) a pri ktorých dochádza po 31. marci 2025 k zmene vymedzenia charakteru stavby, považujú za budovy a stavby podľa zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov v znení účinnom do 31. marca 2025.“.*

*Poznámka pod čiarou k odkazu 160 znie:*

*„“.*

*160) § 84 ods. 4 až 7 Stavebného zákona.“.*

Čl. XXXV

Zákon č. [220/2004 Z. z.](https://www.slov-lex.sk/pravne-predpisy/SK/ZZ/2004/220/) o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení zákona č. 359/2007 Z. z., zákona č. 219/2008 Z. z., zákona č. 540/2008 Z. z., zákona č. 396/2009 Z. z., zákona č. 57/2013 Z. z., zákona č. 34/2014 Z. z., zákona č. 254/2015 Z. z., zákona č. 177/2018 Z. z., zákona č. 296/2021 Z. z., zákona č. 310/2021 Z. z., zákona č. 2/2023 Z. z., zákona č. 205/2023 Z. z. a zákona č. 142/2024 Z. z. sa mení a dopĺňa takto:

1. V poznámke pod čiarou k odkazu 8 sa citácia „zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov“ nahrádza citáciami „zákon č. 200/2022 Z. z. o územnom plánovaní v znení neskorších predpisov, Stavebný zákon.“.

2. V § 17 ods. 5 písmeno g) znie:

*„g) záväzné stanovisko orgánu územného plánovania podľa osobitného predpisu10a) okrem prípadu umiestnenia strategickej investície, umiestnenia strategického parku a pri príprave územia na realizáciu strategického parku,11aa)“.*

Poznámky pod čiarou k odkazom 10a a 11aa znejú:

*„10a) § 24 zákona č. 200/2022 Z. z.*

*11aa) § 2 písm. a) a f) až i) a § 3 zákona č. 371/2021 Z. z. o významných investíciách.*

*Zákon č. 142/2024 Z. z. o mimoriadnych opatreniach pre strategické investície a pre výstavbu transeurópskej dopravnej siete a o zmene a doplnení niektorých zákonov.“.*

3. V § 17 odsek 14 znie:

*„(14) Právoplatné rozhodnutie o trvalom odňatí je podkladom11b) na vydanie rozhodnutia o stavebnom zámere. Stavebník stavby, ktorá je strategickou investíciou alebo významnou investíciou, stavby diaľnice a rýchlostnej cesty a stavby železničnej dráhy predloží právoplatné rozhodnutie o trvalom odňatí pred vydaním rozhodnutia o stavebnom zámere.“.*

Poznámka pod čiarou k odkazu 11b znie:

*„11b) § 24 ods. 11 zákona č. 200/2022 Z. z.*

*§ 60 ods. 1 písm. f) Stavebného zákona.“.*

Čl. XXXVI

Zákon č. [222/2004 Z. z.](https://www.slov-lex.sk/pravne-predpisy/SK/ZZ/2004/222/) o dani z pridanej hodnoty v znení zákona č. 350/2004 Z. z., zákona č. 651/2004 Z. z., zákona č. 340/2005 Z. z., zákona č. 523/2005 Z. z., zákona č. 656/2006 Z. z., zákona č. 215/2007 Z. z., zákona č. 593/2007 Z. z., zákona č. 378/2008 Z. z., zákona č. 465/2008 Z. z., zákona č. 83/2009 Z. z., zákona č. 258/2009 Z. z., zákona č. 471/2009 Z. z., zákona č. 563/2009 Z. z., zákona č. 83/2010 Z. z., zákona č. 490/2010 Z. z., zákona č. 331/2011 Z. z., zákona č. 406/2011 Z. z., zákona č. 246/2012 Z. z., zákona č. 440/2012 Z. z., zákona č. 360/2013 Z. z., zákona č. 218/2014 Z. z., zákona č. 268/2015 Z. z., zákona č. 360/2015 Z. z., zákona č. 297/2016 Z. z., zákona č. 298/2016 Z. z., zákona č. 334/2017 Z. z., zákona č. 112/2018 Z. z., zákona č. 323/2018 Z. z., zákona č. 368/2018 Z. z., zákona č. 369/2018 Z. z., zákona č. 317/2019 Z. z., zákona č. 318/2019 Z. z., zákona č. 368/2019 Z. z., zákona č. 344/2020 Z. z., zákona č. 186/2021 Z. z., zákona č. 346/2021 Z. z., zákona č. 408/2021 Z. z., zákona č. 222/2022 Z. z., zákona č. 516/2022 Z. z., zákona č. 9/2023 Z. z., zákona č. 309/2023 Z. z., zákona č. 530/2023 Z. z., zákona č. 102/2024 Z. z., zákona č. 278/2024 Z. z., zákona č. 354/2024 Z. z. a zákona č. 364/2024 Z. z. sa mení takto:

1. Poznámka pod čiarou k odkazu 19 znie:

*„19) § 7 ods. 1 Stavebného zákona.“.*

2. Poznámka pod čiarou k odkazu 26a znie:

*„26a) § 2 Stavebného zákona.“.*

3. V § 54 ods. 2 písmeno c) znie:

*„c) nadstavby stavieb, prístavby stavieb, vstavby26b) a stavebné úpravy stavieb, bytov a nebytových priestorov, ktoré si vyžadovali rozhodnutie o stavebnom zámere,27)“.*

Poznámky pod čiarou k odkazom 26b a 27 znejú:

*„26b) § 5 ods. 2 Stavebného zákona.*

*27) § 60 Stavebného zákona.“.*

Čl. XXXVII

Zákon č. [364/2004 Z. z.](https://www.slov-lex.sk/pravne-predpisy/SK/ZZ/2004/364/) o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení zákona č. 587/2004 Z. z., zákona č. 230/2005 Z. z., zákona č. 479/2005 Z. z., zákona č. 532/2005 Z. z., zákona č. 359/2007 Z. z., zákona č. 514/2008 Z. z., zákona č. 515/2008 Z. z., zákona č. 384/2009 Z. z., zákona č. 134/2010 Z. z., zákona č. 556/2010 Z. z., zákona č. 258/2011 Z. z., zákona č. 408/2011 Z. z., zákona č. 306/2012 Z. z., zákona č. 180/2013 Z. z., zákona č. 35/2014 Z. z., zákona č. 409/2014 Z. z., zákona č. 262/2015 Z. z., zákona č. 303/2016 Z. z., zákona č. 277/2017 Z. z., zákona č. 51/2018 Z. z., zákona č. 177/2018 Z. z., zákona č. 284/2018 Z. z., zákona č. 305/2018 Z. z., zákona č. 74/2020 Z. z., zákona č. 516/2021 Z. z., zákona č. 253/2022 Z. z., zákona č. 517/2022 Z. z., zákona č. 74/2023 Z. z., zákona č. 272/2023 Z. z., zákona č. 525/2023 Z. z. a zákona č. 277/2024 Z. z. sa mení a dopĺňa takto:

1. V § 21 ods. 2 prvá veta znie: „Povolenie na osobitné užívanie vôd, ktoré možno vykonávať len s užívaním vodnej stavby, je potrebné vydať pred vydaním rozhodnutia o stavebnom zámere alebo súčasne s ním v spoločnom konaní, ak nejde o existujúcu vodnú stavbu alebo povolenú vodnú stavbu.“.

2. V § 26 odseky 1 až 4 znejú:

*„(1) Povolenie orgánu štátnej vodnej správy sa vyžaduje na zhotovenie vodnej stavby, jej zmenu, zmenu v užívaní, zrušenie alebo odstránenie vodnej stavby; ak tento zákon neustanovuje inak. Povolenie na vodnú stavbu možno vydať len, ak je vydané povolenie na osobitné užívanie vôd, ak sa podľa tohto zákona vyžaduje. Na uskutočnenie stavebných úprav na vodnej stavbe postačuje ohlásenie orgánu štátnej vodnej správy. Ohlásenie obsahuje identifikačné údaje o stavebníkovi a o mieste a druhu stavebných prác; prílohou je jednoduchý technický opis, situácia v území a jednoduché schematické znázornenie. Stavebník môže uskutočniť stavebné úpravy na vodnej stavbe len na základe písomného oznámenia orgánu štátnej vodnej správy, že proti ich uskutočneniu nemá námietky. Lehota na začatie stavebných úprav uplynie po dvoch rokoch odo dňa doručenia oznámenia. Orgán štátnej vodnej správy môže v oznámení určiť, že stavebnú úpravu možno uskutočniť len na základe rozhodnutia o stavebnom zámere. Na uskutočnenie jednoduchého vodného zariadenia sa nevyžaduje rozhodnutie o stavebnom zámere ani ohlásenie orgánu štátnej vodnej správy.*

*(2) V povolení na vodné stavby orgán štátnej vodnej správy určí podmienky a požiadavky na uskutočnenie stavby v rozsahu podľa Stavebného zákona.32)*

*(3) Pri vodných stavbách je orgán štátnej vodnej správy špeciálnym stavebným úradom.33) Ak je vodná stavba súčasťou súboru stavieb a k hlavnej stavbe je príslušný na konanie o stavebnom zámere iný stavebný úrad, orgán štátnej vodnej správy má v takomto konaní postavenie dotknutého orgánu a o stavebnom zámere vodnej stavby koná stavebný úrad príslušný na konanie o stavebnom zámere hlavnej stavby; to platí aj, ak ide o stavby a stavebné úpravy, pri ktorých postačuje ohlásenie podľa Stavebného zákona.33a) Orgán štátnej vodnej správy, ktorý je príslušný na konanie o stavebnom zámere vodnej stavby, vykoná aj kolaudáciu vodnej stavby.34) Orgán štátnej vodnej správy nie je orgánom územného plánovania a nekoná vo veciach vyvlastnenia.*

*(4) Povolenie orgánu štátnej vodnej správy na zhotovenie alebo zmenu vodnej stavby je súčasne rozhodnutím o stavebnom zámere.35) Vodnú stavbu je možné užívať na základe kolaudačného osvedčenia.36) Podmienkou vydania rozhodnutia o stavebnom zámere pre prevádzkovo súvisiaci verejný vodovod32a) alebo prevádzkovo súvisiacu verejnú kanalizáciu32b) je písomná zmluva podľa osobitného predpisu.32c) Podmienkou vydania kolaudačného osvedčenia pre verejný vodovod alebo verejnú kanalizáciu je písomná zmluva podľa osobitného predpisu.32d)“.*

Poznámky pod čiarou k odkazom 32 až 36 znejú:

*„32) § 60 Stavebného zákona.*

*33) § 16 Stavebného zákona.*

*33a) § 63 Stavebného zákona.*

*34) § 66 Stavebného zákona.*

*35) § 60 Stavebného zákona.*

*36) § 67 Stavebného zákona.“.*

Poznámka pod čiarou k odkazu 31b sa vypúšťa.

3. V § 26 ods. 5 prvej vete sa za slovo „výstavbe“ vkladá čiarka a slová „a prevádzke“ sa nahrádzajú slovami „užívaní a prevádzke“.

4. V § 26 ods. 8 druhá veta znie: „K vodnej stavbe povolenej podľa predchádzajúcej vety sa vymedzuje pásmo ochrany vodovodného potrubia verejného vodovodu alebo potrubia stokovej siete verejnej kanalizácie podľa osobitného predpisu37a) v súlade so schváleným územným plánom, ak existuje, a záväzným stanoviskom orgánu územného plánovania.37bb)“.

Poznámka pod čiarou k odkazu 37bb znie:

*„37bb) § 24 zákona č. 200/2022 Z. z. v znení neskorších predpisov.“.*

5. Poznámka pod čiarou k odkazu 37aaa znie:

*„37aaa) § 63 Stavebného zákona.“.*

6. V § 26 ods. 15 sa slovo „povolenia“ nahrádza slovami „rozhodnutia o stavebnom zámere“.

7. V § 28 odsek 1 znie:

*„(1) Orgán štátnej vodnej správy sa v prerokovaní stavebného zámeru37cc) vyjadruje k tomu, či je predpokladaná stavba alebo zmena stavby možná z hľadiska ochrany vodných pomerov a za akých podmienok ju možno zhotoviť a užívať. Vo vyjadrení si môže vyhradiť posúdenie projektu stavby.37bc)“.*

Poznámky pod čiarou k odkazom 37bc a 37cc znejú:

*„37bc) § 65 Stavebného zákona.*

*37cc) § 20 Stavebného zákona.“.*

8. V § 60 ods. 1 písmeno a) znie:

*„a) rozhoduje v správnom konaní v prvom stupni štátnej vodnej správy podľa tohto zákona*

*1. ak ide o medzinárodné vody alebo hraničné vody,*

*2. ako špeciálny stavebný úrad, ak ide o*

*2a. vodnú stavbu a s ňou spojené nakladanie s vodami, ktoré zasahuje alebo ovplyvňuje územie dvoch obvodov alebo viacerých obvodov,*

*3a. vodnú stavbu a s ňou spojené osobitné užívanie geotermálnych vôd,*

*4a. vodnú stavbu s energetickým zariadením s inštalovaným výkonom nad 100 kW a s ňou spojené osobitné užívanie vôd,“.*

9. V § 61 písm. a) sa slová „§ 26“ nahrádzajú slovami „§ 26, ak koná ako špeciálny stavebný úrad“.

10. V § 63 ods. 1 písmeno a) znie:

*„a) povolenia na odber povrchových vôd a podzemných vôd a ich iné užívanie na potreby jednotlivých občanov (domácností) podľa § 21 ods. 1 písm. a) a b) a ak koná ako špeciálny stavebný úrad tak aj o zhotovení, zmene, odstránení a kolaudácii vodných stavieb, ktoré súvisia s odberom povrchových vôd a podzemných vôd (§ 26),“.*

11. V § 73 ods. 1 sa slová „vzťahujú všeobecné predpisy o stavebnom konaní“ nahrádzajú slovami „vzťahuje Stavebný zákon“.

12. V § 73 ods. 2 sa slová „stavebného zákona“ nahrádzajú slovami „Stavebného zákona“.

13. V § 73 ods. 4 sa vypúšťa posledná veta.

14. V § 73 ods. 16 sa za slová „§ 22 ods. 2“ dopĺňa čiarka a vkladajú slová „§ 26 ods. 3 druhá veta“.

15. V § 73 odsek 18 znie:

*„(18) Orgán štátnej vodnej správy je dotknutým orgánom66a) pri prerokovaní stavebného zámeru, v konaní o stavebnom zámere alebo pri nariaďovaní stavebných prác, ak si to vyhradí aj pri overovaní projektu stavby, pri kolaudácii stavby, pri zmene v užívaní stavby, pri predčasnom užívaní stavby, pri dočasnom užívaní stavby alebo pri odstránení stavby, ak vo veci nekoná ako špeciálny stavebný úrad. Vyjadrenie orgánu štátnej vodnej správy podľa § 28 a súhlas podľa § 27 ods. 1 písm. a) až d) tohto zákona sa považujú za záväzné stanoviská.66b) Vlastník verejného vodovodu a vlastník verejnej kanalizácie sú dotknutou právnickou osobou66aa) v konaní o stavebnom zámere a ak si to vyhradí aj pri overovaní projektu stavby a ich vyjadrenia sa považujú za záväzné vyjadrenia.66aa)“.*

Poznámky pod čiarou k odkazom 66a až 66b znejú:

*„66a) § 21 Stavebného zákona.*

*66aa) § 22 Stavebného zákona.*

*66b) § 21 ods. 3 Stavebného zákona.“.*

16. V § 73 odsek 21 znie:

*„(21) Záväzné stanovisko podľa § 16a ods. 1 a povolenie výnimky podľa § 16a ods. 10 sú podkladom ku konaniu podľa § 26.“.*

17. V § 74 ods. 2 sa slová „stavebného poriadku“ nahrádzajú slovami „výstavby“ a za slovo „správy“ sa vkladá čiarka a slová „ako špeciálny stavebný úrad“.

18. Poznámka pod čiarou k odkazu 67 znie:

*„67) § 79 a 80 Stavebného zákona.“.*

19. Slová „stavebné povolenie“ vo všetkých tvaroch sa v celom texte zákona okrem § 80f ods. 1 nahrádzajú slovami „rozhodnutie o stavebnom zámere“ v príslušnom tvare.

Čl. XXXVIII

Zákon č. [541/2004 Z. z.](https://www.slov-lex.sk/pravne-predpisy/SK/ZZ/2004/541/) o mierovom využívaní jadrovej energie (atómový zákon) a o zmene a doplnení niektorých zákonov v znení zákona č. 238/2006 Z. z., zákona č. 21/2007 Z. z., zákona č. 94/2007 Z. z., zákona č. 335/2007 Z. z., zákona č. 408/2008 Z. z., zákona č. 120/2010 Z. z., zákona č. 145/2010 Z. z., zákona č. 350/2011 Z. z., zákona č. 143/2013 Z. z., zákona č. 314/2014 Z. z., zákona č. 54/2015 Z. z., zákona č. 91/2016 Z. z., zákona č. 125/2016 Z. z., zákona č. 96/2017 Z. z., zákona č. 18/2018 Z. z., zákona č. 87/2018 Z. z., zákona č. 177/2018 Z. z., zákona č. 308/2018 Z. z., zákona č. 279/2019 Z. z., zákona č. 310/2021 Z. z., zákona č. 363/2021 Z. z., zákona č. 146/2023 Z. z., zákona č. 205/2023 Z. z., zákona č. 309/2023 Z. z., zákona č. 161/2024 Z. z., zákona č. 299/2024 Z. z. a zákona č. 366/2024 Z. z. sa mení a dopĺňa takto:

1. V § 4 ods. 1 písmeno j) znie:

*„j) vykonáva pôsobnosť iného stavebného úradu pre stavby ustanovené Stavebným zákonom,7)“.*

Poznámka pod čiarou k odkazu 7 znie:

*„7) § 16 ods. 2 písm. d) Stavebného zákona.“.*

2. V § 4 ods. 2 písm. f) sa vypúšťa prvý bod.

Doterajší druhý bod až siedmy bod sa označujú ako prvý bod až šiesty bod.

3. V poznámke pod čiarou k odkazu 8 sa citácia „zákon č. 50/1976 Zb. v znení neskorších predpisov“ nahrádza citáciou „Stavebný zákon“.

4. V § 5 ods. 1 sa na konci pripája táto veta: „Ak sa súhlas alebo povolenie týka predmetu konania o stavebnom zámere vo veci, v ktorej nie je úrad iným stavebným úradom, je úrad dotknutým orgánom a vydáva záväzné stanovisko dotknutého orgánu podľa Stavebného zákona.“.

5. V § 5 ods. 2 sa vypúšťa písmeno a).

Doterajšie písmená b) a c) sa označujú ako písmená a) a b).

6. V § 5 ods. 3 písm. a) sa vypúšťa legislatívna skratka „(ďalej len „stavebné povolenie“)“.

7. V § 6 ods. 2 písm. d) sa slová „o súhlas na umiestnenie úložiska alebo ak ide o žiadosť o stavebné povolenie na úložisko“ nahrádzajú slovami „o vydanie rozhodnutia o stavebnom zámere k stavbe úložiska alebo o overenie projektu stavby úložiska“.

8. V poznámke pod čiarou k odkazu 11 sa citácia „§ 66, 76, 83 a 84 zákona č. 50/1976 Zb. v znení neskorších predpisov.“ nahrádza citáciou „§ 50, § 66, § 69 a 70 Stavebného zákona.“.

9. V § 7 ods. 3 úvodnej vete sa vypúšťajú slová „súhlasu podľa § 5 ods. 2 a“.

10. V § 8 ods. 5 písmeno b) znie:

*„b) do štyroch mesiacov, ak ide o rozhodnutie o stavebnom zámere stavby11ba) jadrového zariadenia, okrem stavby úložiska,“.*

Poznámka pod čiarou k odkazu 11ba znie:

*„11ba) § 60 Stavebného zákona.“.*

11. V § 8 ods. 5 písmená c) a d) znejú:

*„c) do šiestich mesiacov, ak ide o*

*1. povolenie skúšobnej prevádzky,11bb)*

*2. povolenie predčasného užívania stavby,11bc)*

*3. kolaudačné osvedčenie,11bd)*

*4. uvádzanie jadrového zariadenia do prevádzky a*

*5. etapu vyraďovania,*

*d) do jedného roka, ak ide o*

*1. povolenie podľa § 17a,*

*2. povolenie stavby úložiska a uzatvorenie úložiska,*

*3. povolenie nadväzujúce na skončenie platnosti povolenia vydaného s obmedzeniami podľa odseku 1 písm. d) a*

*4. overenie projektu stavby.11be)“.*

Poznámky pod čiarou k odkazom 11bb až 11be znejú:

*„11bb) § 69 Stavebného zákona.*

*11bc) § 70 Stavebného zákona.*

*11bd) § 67 Stavebného zákona.*

*11be) § 65 Stavebného zákona.“.*

12. Poznámka pod čiarou k odkazu 11d znie:

*„11d) Stavebný zákon.“.*

13. Nadpis § 17 sa vypúšťa a odsek 1 znie:

*„(1) Úrad v konaní o stavebnom zámere20i) postupuje podľa § 18 a na základe vyjadrenia Európskej komisie v súlade s medzinárodnou zmluvou, ktorou je Slovenská republika viazaná.21)“.*

Poznámka pod čiarou k odkazu 20i znie:

*„20i) § 16 ods. 3 a § 48 Stavebného zákona.“.*

14. V § 17a sa vypúšťa odsek 2.

Doterajšie odseky 3 a 4 sa označujú ako odseky 2 a 3.

15. § 18 vrátane nadpisu znie:

***„§ 18***

***Povolenie stavby jadrových zariadení***

*(1) Ak ide o stavbu jadrového zariadenia, na konanie o stavebnom zámere, na overenie projektu stavby, kolaudáciu stavby, zmenu v užívaní stavby, predčasné užívanie stavby, dočasné užívanie stavby, odstránenie stavby alebo nariaďovanie stavebných prác sa vzťahuje Stavebný zákon20i) a tento zákon.*

*(2) Stavbu jadrového zariadenia môže uskutočňovať len držiteľ rozhodnutia o stavebnom zámere stavby vydaného v súlade so Stavebným zákonom a po overení projektu stavby jadrového zariadenia.*

*(3) K návrhu stavebného zámeru jadrového zariadenia sa prikladá dokumentácia podľa osobitného predpisu,11) potvrdenie o súlade podľa osobitného predpisu23a) a dokumentácia podľa prílohy č. 1 bodu A. Úrad rozhodne o stavebnom zámere stavby jadrového zariadenia na základe vyjadrenia Európskej komisie v súlade s medzinárodnou zmluvou, ktorou je Slovenská republika viazaná.21)*

*(4) Na stavby jadrových zariadení s osobitným zásahom do zemskej kôry, ako sú podzemné úložiská, sa vzťahujú osobitné predpisy,24) ak tento zákon neustanovuje inak.“.*

16. Za § 18 sa vkladá § 18a, ktorý vrátane nadpisu znie:

***„§ 18a***

***Overenie projektu stavby jadrových zariadení***

*(1) Návrh projektu stavby jadrového zariadenia vypracuje projektant na základe rozhodnutia o stavebnom zámere stavby jadrového zariadenia a schváleného stavebného zámeru jadrového zariadenia. Podkladom na vypracovanie projektu stavby jadrového zariadenia je aj rozhodnutie z konania podľa osobitného predpisu.21a**)*

*(2) K návrhu projektu jadrového zariadenia sa prikladá dokumentácia podľa osobitného predpisu,11) dokumentácia podľa prílohy č. 1 bodu B, stanovisko k projektu jadrového zariadenia vypracované nezávislou odborne spôsobilou osobou, inou ako je projektant stavby. Úrad overí projekt stavby jadrového zariadenia podľa § 2 písm. f) prvého bodu aj na základe vyjadrenia Európskej komisie v súlade s medzinárodnou zmluvou, ktorou je Slovenská republika viazaná.21**)*

*(3)* *Podrobnosti o rozsahu, obsahu a spôsobe vyhotovenia dokumentácie podľa prílohy č. 1 bodu B ustanoví všeobecne záväzný právny predpis, ktorý vydá úrad.“.*

17. V § 19 ods. 6 sa slová „súhlasu na dočasné užívanie stavby na skúšobnú prevádzku“ nahrádzajú slovami „povolenia skúšobnej prevádzky stavby“.

18. V § 19 ods. 7 sa slová „kolaudačné konanie“ nahrádzajú slovom „kolaudáciu“.

Poznámky pod čiarou k odkazom 25 až 27 znejú:

*„25) § 70 Stavebného zákona.*

*26) § 69 Stavebného zákona.*

*27) § 66 Stavebného zákona.“.*

19. V § 35 odsek 3 znie:

*„(3) Na postup pri konaní o stavebnom zámere vrátane povolenia skúšobnej prevádzky stavby, predčasného užívania stavby a kolaudácie a ich zmeny sa vzťahuje Stavebný zákon, ak tento zákon neustanovuje inak; Stavebný zákon sa však použije vždy, ak ide o podmienku elektronickej podoby komunikácie a o povinnosť, spôsob a rozsah použitia informačného systému územného plánovania a výstavby.“.*

20. V poznámke pod čiarou k odkazu 45e sa citácia „zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov“ nahrádza citáciou „Stavebný zákon.“.

21. Za § 37beb sa vkladá § 37bf, ktorý vrátane nadpisu znie:

***„§ 37bf***

***Prechodné ustanovenia k úpravám účinným od 1. apríla 2025***

*(1)* *Úrad nie je do 31. marca 2030 povinný pri konaní o stavebnom zámere jadrového zariadenia, na overenie projektu stavby jadrového zariadenia, povolenie skúšobnej prevádzky jadrového zariadenia, povolenie predčasného užívania jadrového zariadenia a na kolaudácie jadrového zariadenia a ich zmeny použiť informačný systém územného plánovania a výstavby a ani elektronickú podobu úradnej komunikácie.*

*(2)* *Stavebný zákon ustanovuje podmienky, po ktorých splnení sa v konaniach k stavbám jadrových zariadení a k stavbám súvisiacim s jadrovými zariadeniami v areáli jadrového zariadenia postupuje aj po 31. marci 2025 podľa doterajších predpisov v znení účinnom do 31. marca 2025.“.*

22. Nadpis Prílohy č. 1 bodu A znie: „Dokumentácia potrebná k písomnej žiadosti o vydanie rozhodnutia o stavebnom zámere stavby a povolenia na umiestnenie stavby jadrového zariadenia podľa § 5 ods. 3 písm. o)“.

23. Nadpis Prílohy č. 1 bodu B znie: „Dokumentácia potrebná k písomnej žiadosti o overenie projektu stavby“.

24. Slová „stavebné povolenie“ vo všetkých tvaroch sa v celom texte zákona nahrádzajú slovami „rozhodnutie o stavebnom zámere“ v príslušnom tvare.

Čl. XXXIX

Zákon č. [582/2004 Z. z.](https://www.slov-lex.sk/pravne-predpisy/SK/ZZ/2004/582/) o miestnych daniach a miestnom poplatku za komunálne odpady a drobné stavebné odpady v znení zákona č. 733/2004 Z. z., zákona č. 747/2004 Z. z., zákona č. 171/2005 Z. z., zákona č. 517/2005 Z. z., zákona č. 120/2006 Z. z., zákona č. 460/2007 Z. z., zákona č. 538/2007 Z. z., zákona č. 465/2008 Z. z., zákona č. 535/2008 Z. z., zákona č. 467/2009 Z. z., zákona č. 527/2010 Z. z., zákona č. 406/2011 Z. z., zákona č. 460/2011 Z. z., zákona č. 548/2011 Z. z., zákona č. 68/2012 Z. z., zákona č. 286/2012 Z. z., zákona č. 343/2012 Z. z., zákona č. 347/2013 Z. z., zákona č. 484/2013 Z. z., zákona č. 268/2014 Z. z., zákona č. 333/2014 Z. z., zákona č. 361/2014 Z. z., zákona č. 79/2015 Z. z., zákona č. 243/2017 Z. z., zákona č. 292/2017 Z. z., zákona č. 112/2018 Z. z., zákona č. 312/2018 Z. z., zákona č. 221/2019 Z. z., zákona č. 369/2019 Z. z., zákona č. 460/2019 Z. z., zákona č. 354/2020 Z. z., zákona č. 470/2021 Z. z., zákona č. 92/2022 Z. z., zákona č. 178/2022 Z. z., zákona č. 249/2022 Z. z., zákona č. 335/2022 Z. z., zákona č. 2/2023 Z. z., zákona č. 198/2023 Z. z., zákona č. 205/2023 Z. z. a zákona č. 278/2023 Z. z. sa mení a dopĺňa takto:

1. V § 6 odseky 4 a 5 znejú:

*„(4) Na účely tohto zákona sa za stavebný pozemok považuje pozemok uvedený v právoplatnom rozhodnutí o stavebnom zámere8a) až do vydania kolaudačného osvedčenia k stavbe, ktorá je predmetom dane zo stavieb podľa § 10 ods. 2, alebo stavbe s bytmi a nebytovými priestormi v bytovom dome, ktoré sú predmetom dane z bytov podľa § 14. Celkovú výmeru stavebného pozemku tvoria parcely, ktorých parcelné čísla sú uvedené v rozhodnutí o stavebnom zámere v deň jeho právoplatnosti. Na celkovú výmeru stavebného pozemku nemá vplyv, ak po právoplatnosti rozhodnutia o stavebnom zámere došlo k rozdeleniu stavebného pozemku geometrickým plánom.*

*(5) Stavebným pozemkom podľa odseku 4 na účely tohto zákona nie je pozemok uvedený v ohlásení drobnej stavby8b), v ohlásení stavebnej úpravy alebo v rozhodnutí o stavebnom zámere na zmenu dokončenej stavby.8c) Pozemok, na ktorý bolo vydané rozhodnutie o stavebnom zámere, sa na účely tohto zákona nepovažuje za stavebný pozemok, ak overovacia doložka k projektu stavby stratila platnosť a súčasne sa nezačalo s uskutočňovaním stavebných prác podľa overeného projektu stavby. Stavebným pozemkom nie je parcela uvedená v právoplatnom rozhodnutí o stavebnom zámere, ktorá je vo vlastníctve inej osoby ako osoby, ktorej bolo vydané právoplatné rozhodnutie o stavebnom zámere, ak sa na tejto parcele bude zhotovovať len inžinierska stavba9) k stavbe podľa § 10 ods. 2 alebo podľa § 14.“.*

Poznámky pod čiarou k odkazom 8a až 8c a 9 znejú:

*„8a) § 60 Stavebného zákona.*

*8b) § 63 Stavebného zákona.*

*8c) § 5 Stavebného zákona.*

*9) § 4 Stavebného zákona.“.*

2. V § 7 ods. 7 sa slová „stavebného povolenia“ nahrádzajú slovami „rozhodnutia o stavebnom zámere“.

3. V § 10 ods. 1 písm. a) sa za slovo „bývanie“ vkladajú slová „s najviac tromi bytmi“.

4. V § 12 ods. 8 písm. a) sa slovo „úrad“ nahrádza slovom „inšpektorát“.

5. V § 12 ods. 8 sa vypúšťa písmeno b).

Doterajšie písmeno c) sa označuje ako písmeno b).

Poznámky pod čiarou k odkazom 11bc a 11bd sa vypúšťajú.

6. Poznámky pod čiarou k odkazom 11a, 11b, 11ba, 11bb a 11be znejú:

*„11a) § 3 ods. 2 Stavebného zákona.*

*11b) § 2 ods. 4 a 5 Stavebného zákona.*

*11ba) § 45 ods. 2 Stavebného zákona.*

*11bb) § 75 Stavebného zákona.*

*11be) § 78 Stavebného zákona.“.*

7. V poznámke pod čiarou k odkazu 16 sa citácia „Zákon č. 50/1976 Zb. v znení neskorších predpisov.“ nahrádza citáciou „Stavebný zákon.“.

8. V poznámke pod čiarou k odkazu 20b sa vypúšťajú slová „§ 43a ods. 3 písm. o) a § 43c ods. 1 písm. i) zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.“.

9. V § 77 ods. 2 písm. a) sa slová „pozemnú stavbu29) alebo jej časť, alebo objekt, ktorý nie je stavbou“ nahrádzajú slovami „budovu29) alebo jej časť“.

Poznámka pod čiarou k odkazu 29 znie:

*„29) § 3 Stavebného zákona.“.*

10. Za § 104r sa vkladá § 104s, ktorý vrátane nadpisu znie:

***„§ 104s***

***Prechodné ustanovenia k úpravám účinným od 1. apríla 2025***

*(1)* *Ak daňová povinnosť k miestnym daniam, poplatková povinnosť k poplatku a oznamovacia povinnosť vzniknú do 31. decembra 2025, postupuje sa podľa predpisov účinných do 31. marca 2025.*

*(2)* *Právoplatné stavebné povolenie na stavbu podľa doterajších predpisov sa považuje za rozhodnutie o stavebnom zámere. Právoplatné kolaudačné rozhodnutie podľa doterajších predpisov sa považuje za kolaudačné osvedčenie.“.*

Čl. XL

Zákon č. [657/2004 Z. z.](https://www.slov-lex.sk/pravne-predpisy/SK/ZZ/2004/657/) o tepelnej energetike v znení zákona č. 99/2007 Z. z., zákona č. 309/2009 Z. z., zákona č. 136/2010 Z. z., zákona č. 184/2011 Z. z., zákona č. 251/2012 Z. z., zákona č. 100/2014 Z. z., zákona č. 321/2014 Z. z., zákona č. 439/2015 Z. z., zákona č. 91/2016 Z. z., zákona č. 125/2016 Z. z., nálezu Ústavného súdu Slovenskej republiky č. 293/2016 Z. z., nálezu Ústavného súdu Slovenskej republiky č. 175/2018 Z. z., zákona č. 177/2018 Z. z., zákona č. 198/2020 Z. z., zákona č. 419/2020 Z. z., zákona č. 282/2021 Z. z., zákona č. 249/2022 Z. z., zákona č. 363/2022 Z. z., zákona č. 205/2023 Z. z., zákona č. 128/2024 Z. z. a zákona č. 143/2024 Z. z. sa mení a dopĺňa takto:

1. Poznámka pod čiarou k odkazu 2a znie:

*„2a) § 3 ods. 2 a 3 Stavebného zákona.“.*

2. V § 12 odsek 7 znie:

*„(7) Na účely prerokúvania územnoplánovacej dokumentácie a v rozsahu skutočností, ktoré sa vyhodnocujú podľa odseku 4, je ministerstvo dotknutým orgánom štátnej správy a obec je dotknutým orgánom územnej samosprávy. Ministerstvo a obce sú dotknutým orgánom pri prerokovaní stavebného zámeru, v konaní o stavebnom zámere alebo pri nariaďovaní stavebných prác, ak si to vyhradia aj pri overovaní projektu stavby, pri kolaudácii stavby, pri zmene v užívaní stavby, pri predčasnom užívaní stavby, pri dočasnom užívaní stavby alebo pri odstránení stavby v rozsahu podmienok uvedených v platnom osvedčení. Osvedčenie je dokladom k žiadosti o pripojenie zariadenia na výrobu tepla do distribučnej siete.“.*

3. V § 12 ods. 9 sa slová „sú dotknuté osobitné predpisy o stavebnom konaní“ nahrádzajú slovami „je dotknutý Stavebný zákon“ a nad slovom „predpisu“ sa vypúšťa odkaz 13.

4. V § 12 ods. 10 sa slová „osobitného predpisu13)“ nahrádzajú slovami „Stavebného zákona“.

5. V § 12 ods. 11 sa slová „povolenie podľa osobitného predpisu“ nahrádzajú slovami „rozhodnutie o stavebnom zámere“.

6. Poznámky pod čiarou k odkazom 13 a 13c znejú:

*„13) Zákon č. 200/2022 Z. z. o územnom plánovaní v znení neskorších predpisov.*

*13c) § 60 Stavebného zákona.“.*

7. V § 36 ods. 8 sa slová „prikladá sa k návrhu na územné rozhodnutie alebo k žiadosti o stavebné povolenie“ nahrádzajú slovami „je súčasťou žiadosti o vydanie rozhodnutia o stavebnom zámere“.

8. V § 36 ods. 10 sa slová „územné rozhodnutie o umiestnení“ nahrádzajú slovami „rozhodnutie o stavebnom zámere“.

9. V § 36 ods. 11 sa slová „osobitného predpisu13)“ nahrádzajú slovami „Stavebného zákona“ a za slová „záväzné stanoviská“ sa vkladajú slová „dotknutého orgánu“.

10. Poznámka pod čiarou k odkazu 24 znie:

*„24) § 21 Stavebného zákona.“.*

Čl. XLI

Zákon č. [326/2005 Z. z.](https://www.slov-lex.sk/pravne-predpisy/SK/ZZ/2005/326/) o lesoch v znení zákona č. 275/2007 Z. z., zákona č. 359/2007 Z. z., zákona č. 360/2007 Z. z., zákona č. 540/2008 Z. z., zákona č. 499/2009 Z. z., zákona č. 117/2010 Z. z., zákona č. 96/2012 Z. z., zákona č. 345/2012 Z. z., zákona č. 115/2013 Z. z., zákona č. 180/2013 Z. z., zákona č. 182/2014 Z. z., zákona č. 125/2016 Z. z., zákona č. 153/2017 Z. z., zákona č. 110/2018 Z. z., zákona č. 177/2018 Z. z., zákona č. 158/2019 Z. z., zákona č. 355/2019 Z. z., zákona č. 120/2021 Z. z., zákona č. 310/2021 Z. z., zákona č. 389/2021 Z. z., zákona č. 6/2022 Z. z., zákona č. 257/2022 Z. z., zákona č. 205/2023 Z. z. a zákona č. 142/2024 Z. z. sa mení a dopĺňa takto:

1. V § 6 odsek 3 znie:

*„(3) Ak osobitný predpis neustanovuje inak,11a) príslušný orgán štátnej správy lesného hospodárstva je dotknutým orgánom,11aa) ak ide o stavbu, ktorá sa má zhotoviť na lesnom pozemku alebo v ochrannom pásme lesa (§ 10 ods. 1), a vydáva k nej záväzné stanovisko v konaní o stavebnom zámere, záväzné stanovisko k ohláseniu stavby a stavebných úprav, a ak si to vyhradí, aj doložku súladu k projektu stavby.“.*

Poznámky pod čiarou k odkazom 11a a 11aa znejú:

*„11a) Zákon Národnej rady Slovenskej republiky č. 129/1996 Z. z. o niektorých opatreniach na urýchlenie prípravy výstavby diaľnic a ciest pre motorové vozidlá v znení neskorších predpisov.*

*11aa) § 21 Stavebného zákona.“.*

2. Poznámka pod čiarou k odkazu 12a znie:

*„12a) § 29 ods. 1 Stavebného zákona.“.*

3. V § 8 ods. 3 druhá veta znie: „Ak sa na ďalšie využitie vyňatého lesného pozemku vyžaduje rozhodnutie o stavebnom zámere alebo ohlásenie stavby, alebo iné rozhodnutie podľa osobitného predpisu,13) s jeho odlesňovaním sa nesmie začať pred overením projektu stavby overeného v konaní o stavebnom zámere alebo na základe ohlásenia, alebo pred nadobudnutím právoplatnosti iného rozhodnutia podľa osobitného predpisu.“.

4. V poznámke pod čiarou k odkazu 13 sa citácia „§ 54 až 57 zákona č. 50/1976 Zb. v znení neskorších predpisov“ nahrádza citáciou „§ 18 a 25 Stavebného zákona“.

5. V § 8 ods. 4 písm. b) sa slová „rozhodnutie podľa osobitných predpisov,13) táto lehota plynie až od nadobudnutia právoplatnosti tohto rozhodnutia“ nahrádzajú slovami „rozhodnutie o stavebnom zámere alebo ohlásenie stavby, táto lehota plynie až odo dňa overenia projektu stavby overeného v konaní o stavebnom zámere alebo na základe ohlásenia, a ak sa vyžaduje iné rozhodnutie podľa osobitných predpisov, táto lehota plynie odo dňa nadobudnutia právoplatnosti tohto rozhodnutia“.

6. Poznámka pod čiarou k odkazu 13ad znie:

*„13ad) § 4 ods. 2 Stavebného zákona.“.*

7. V § 10 ods. 1 sa nad slovom „pásmo“ vypúšťa odkaz 15.

8. V § 10 ods. 2 prvá veta znie: „Na priestorové usporiadanie územia s umiestnením stavieb v ochrannom pásme lesa a na určenie funkčného využívania územia15) v ochrannom pásme lesa sa vyžaduje záväzné stanovisko orgánu štátnej správy lesného hospodárstva.“.

Poznámka pod čiarou k odkazu 15 znie:

*„15) § 22 ods. 4 a § 31 ods. 7 a 21 zákona č. 200/2022 Z. z.“.*

9. V poznámke pod čiarou k odkazu 47 sa citácia „zákon č. 50/1976 Zb. v znení neskorších predpisov.“ nahrádza citáciou „Stavebný zákon.“.

10. V § 33 ods. 1 sa nad slovom „zariadenia“ vypúšťa odkaz 9 a nad slovom „predpisu“ sa odkaz „9)“ nahrádza odkazom „9a)“.

Poznámka pod čiarou k odkazu 9a znie:

*„9a) Stavebný zákon.“.*

11. V poznámke pod čiarou k odkazu 69b sa citácia „stavebný zákon“ nahrádza citáciou „Stavebný zákon“.

12. V § 50b ods. 4 sa slová „právoplatného územného rozhodnutia o umiestnení stavby“ nahrádzajú slovami „záväzného stanoviska74e) a právoplatného rozhodnutia o stavebnom zámere74f)“, slová „rozhodnutie o umiestnení stavby“ sa nahrádzajú slovami „záväzné stanovisko alebo rozhodnutie o povolení stavby“ a odkaz 74f nad slovom „platnosť“ sa vypúšťa.

Poznámky pod čiarou k odkazom 74e a 74f znejú:

*„74e) § 24 zákona č. 200/2022 Z. z. v znení neskorších predpisov.*

*74f) § 60 Stavebného zákona.“.*

13. V § 59 písm. b) a § 60 ods. 2 písm. c) sa slová „k územnému rozhodnutiu, ktoré sa má“ nahrádzajú slovami „v konaní o stavebnom zámere alebo k ohláseniu drobnej stavby, ktoré sa majú“.

14. V § 60 ods. 2 písmeno d) znie:

*„d) dáva záväzné stanovisko v konaniach a postupoch podľa § 10 ods. 2,“.*

Čl. XLII

Zákon č. [538/2005 Z. z.](https://www.slov-lex.sk/pravne-predpisy/SK/ZZ/2005/538/) o prírodných liečivých vodách, prírodných liečebných kúpeľoch, kúpeľných miestach a prírodných minerálnych vodách a o zmene a doplnení niektorých zákonov v znení zákona č. 276/2007 Z. z., zákona č. 661/2007 Z. z., zákona č. 461/2008 Z. z., zákona č. 362/2011 Z. z., zákona č. 459/2012 Z. z., zákona č. 153/2013 Z. z., zákona č. 374/2014 Z. z., zákona č. 77/2015 Z. z., zákona č. 91/2016 Z. z., zákona č. 125/2016 Z. z., zákona č. 177/2018 Z. z., zákona č. 133/2021 Z. z., zákona č. 310/2021 Z. z., zákona č. 172/2022 Z. z., zákona č. 205/2023 Z. z. a zákona č. 361/2024 Z. z. sa mení a dopĺňa takto:

1. V § 12 ods. 4 sa slová „rozhodnutie o využití územia podľa osobitných právnych predpisov“ nahrádzajú slovami „záväzné stanovisko“.

Poznámka pod čiarou k odkazu 13 znie:

*„13) § 24 zákona č. 200/2022 Z. z. o územnom plánovaní v znení neskorších predpisov.“.*

2. § 15 znie:

***„§ 15***

*(1) Využívateľ zdroja, ktorý ku dňu nadobudnutia právoplatnosti povolenia využívať zdroj nemá vybudované príslušné zariadenia na využívanie zdroja, je povinný do jedného roka odo dňa nadobudnutia právoplatnosti rozhodnutia využívať zdroj doručiť Štátnej kúpeľnej komisii návrh stavebného zámeru stavby zariadenia na využívanie prírodného liečivého zdroja alebo prírodného minerálneho zdroja na vydanie záväzného stanoviska. Ak využívateľ zdroja nevybuduje príslušné zariadenie na využívanie prírodného liečivého zdroja alebo prírodného minerálneho zdroja a nezačne prírodný liečivý zdroj alebo prírodný minerálny zdroj využívať do troch rokov odo dňa nadobudnutia právoplatnosti povolenia využívať zdroj, platnosť povolenia využívať zdroj uplynutím tejto lehoty zaniká.*

*(2) Štátna kúpeľná komisia je dotknutým orgánom v procese prerokúvania územnoplánovacej dokumentácie.16)*

*(3) Štátna kúpeľná komisia je dotknutým orgánom16a) pri prerokovaní stavebného zámeru, v konaní o stavebnom zámere alebo pri nariaďovaní stavebných prác, ak si to vyhradia aj pri overovaní projektu stavby, pri kolaudácii stavby, pri zmene v užívaní stavby, pri predčasnom užívaní stavby, pri dočasnom užívaní stavby alebo pri odstránení stavby, ak ide o vybudovanie zariadenia na využívanie prírodného liečivého zdroja alebo prírodného minerálneho zdroja; môže v ňom určiť podmienky týkajúce sa umiestnenia, výstavby a prevádzky zariadenia s cieľom zabezpečiť využívanie prírodného liečivého zdroja alebo prírodného minerálneho zdroja povoleným spôsobom.*

*(4) Štátna kúpeľná komisia šesť mesiacov pred uplynutím 15. roku odo dňa platnosti povolenia využívať zdroj začne konanie a zhodnotí plnenie zákonom ustanovených podmienok a podmienok ustanovených v povolení využívať zdroj. Ak využívateľ zdroja tieto podmienky spĺňa, Štátna kúpeľná komisia mu vydá nové povolenie využívať zdroj podľa tohto zákona na obdobie 15 rokov. Ak využívateľ zdroja nespĺňa podmienky ustanovené zákonom alebo podmienky ustanovené v povolení využívať zdroj, Štátna kúpeľná komisia začne konanie o zrušenie povolenia využívať zdroj.“.*

Poznámky pod čiarou k odkazom 16 a 16a znejú:

*„16) § 15 zákona č. 200/2022 Z. z. v znení neskorších predpisov.*

*16a) § 21 Stavebného zákona.“.*

3. V § 16 ods. 2 a § 18 ods. 1 písm. a) sa slová „§ 15 ods. 3“ nahrádzajú slovami „§ 15 ods. 1 druhej vety“.

4. V § 17 odsek 6 znie:

*„(6) Štátna kúpeľná komisia môže začať konanie o zrušení povolenia využívať zdroj, ak*

*a) využívateľ zdroja nedoručil Štátnej kúpeľnej komisii návrh stavebného zámeru stavby zariadenia na využívanie prírodného liečivého zdroja alebo prírodného minerálneho zdroja na vydanie záväzného stanoviska v lehote jedného roka odo dňa nadobudnutia právoplatnosti rozhodnutia využívať zdroj, alebo*

*b) projektovú dokumentáciu stavby zariadenia na využívanie prírodného liečivého zdroja alebo prírodného minerálneho zdroja neopravil alebo nedoplnil podľa podmienok určených v záväznom stanovisku (§ 15 ods. 3).“.*

5. V § 25 ods. 3 sa slová „podľa § 15 ods. 1 až 3“ nahrádzajú slovami „od začatia plynutia lehôt podľa § 15 ods. 1“.

6. V § 40 ods. 2 písmeno b) znie:

*„b) výstavby a ďalších činností uskutočňovaných podľa Stavebného zákona na kúpeľnom území a v ochrannom pásme I. stupňa prírodného liečivého zdroja a prírodného minerálneho zdroja,“.*

7. V § 42 písm. m) sa za slovo „vydávať“ vkladá slovo „záväzné“.

8. V § 42 písmeno o) znie:

*„o) vydávať záväzné stanovisko k vybudovaniu zariadenia na využívanie prírodného liečivého zdroja alebo prírodného minerálneho zdroja podľa § 15 ods. 3,“.*

Čl. XLIII

Zákon č. [555/2005 Z. z.](https://www.slov-lex.sk/pravne-predpisy/SK/ZZ/2005/555/) o energetickej hospodárnosti budov a o zmene a doplnení niektorých zákonov v znení zákona č. 17/2007 Z. z., zákona č. 476/2008 Z. z., zákona č. 300/2012 Z. z., zákona č. 277/2015 Z. z., zákona č. 144/2017 Z. z., zákona č. 177/2018 Z. z., zákona č. 96/2019 Z. z., zákona č. 378/2019 Z. z., zákona č. 90/2020 Z. z., zákona č. 205/2023 Z. z. a zákona č. 143/2024 Z. z. sa mení takto:

1. Poznámka pod čiarou k odkazu 2 znie:

*„2) § 2 ods. 9 Stavebného zákona.“.*

2. V § 4 ods. 4 sa slová „na stavebné povolenie alebo na povolenie zmeny stavby“ nahrádzajú slovami „na účely konania o stavebnom zámere“.

3. V § 8 ods. 1 písm. a) sa slová „začatia kolaudačného konania“ nahrádzajú slovami „podania návrhu na kolaudáciu stavby“.

Poznámka pod čiarou k odkazu 5a znie:

*„5a) § 66 ods. 5 Stavebného zákona.“.*

4. V § 9 ods. 7 sa slová „v kolaudačných konaniach“ nahrádzajú slovami „pri kolaudácii stavby“.

5. V § 9e ods. 1 písm. d) a § 9ea ods. 1 písm. c) sa slová „kolaudačné rozhodnutie“ nahrádzajú slovami „kolaudačné osvedčenie“.

Čl. XLIV

Zákon č. [24/2006 Z. z.](https://www.slov-lex.sk/pravne-predpisy/SK/ZZ/2006/24/) o posudzovaní vplyvov na životné prostredie a o zmene a doplnení niektorých zákonov v znení zákona č. 275/2007 Z. z., zákona č. 454/2007 Z. z., zákona č. 287/2009 Z. z., zákona č. 117/2010 Z. z., zákona č. 145/2010 Z. z., zákona č. 258/2011 Z. z., zákona č. 408/2011 Z. z., zákona č. 345/2012 Z. z., zákona č. 448/2012 Z. z., zákona č. 39/2013 Z. z., zákona č. 180/2013 Z. z., zákona č. 314/2014 Z. z., zákona č. 128/2015 Z. z., zákona č. 125/2016 Z. z., zákona č. 312/2016 Z. z., zákona č. 142/2017 Z. z., zákona č. 177/2018 Z. z., zákona č. 460/2019 Z. z., zákona č. 74/2020 Z. z., zákona č. 198/2020 Z. z., zákona č. 363/2021 Z. z., zákona č. 372/2021 Z. z., zákona č. 172/2022 Z. z., zákona č. 69/2023 Z. z., zákona č. 272/2023 Z. z., zákona č. 142/2024 Z. z. a zákona č. 350/2024 Z. z. sa mení a dopĺňa takto:

1. V poznámke pod čiarou k odkazu 2 sa citácia „zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov“ nahrádza citáciami „zákon č. 200/2022 Z. z. o územnom plánovaní v znení neskorších predpisov, Stavebný zákon“.

2. V poznámke pod čiarou k odkazu 7 sa na konci bodka nahrádza čiarkou a pripájajú sa tieto slová: „§ 24 zákona č. 200/2022 Z. z. v znení neskorších predpisov, § 22 Stavebného zákona.“.

3. V poznámke pod čiarou k odkazu 25b sa citácia „zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov“ nahrádza citáciou „Stavebný zákon“.

4. V § 37a ods. 1 sa slová „stavebné konanie“ vo všetkých tvaroch nahrádzajú slovami „konanie o stavebnom zámere“ v príslušnom tvare.

5. V § 38 ods. 4 sa vypúšťajú písmená a) a b).

Doterajšie písmená c) a d) sa označujú ako písmená a) a b).

6. Poznámka pod čiarou k odkazu 27 znie:

*„27) § 48 až 62 Stavebného zákona.“.*

7. V § 38 ods. 4 písmená a) a b) znejú:

*„a) ku konaniu o stavebnom zámere,*

*b) ku kolaudácii,“.*

8. V poznámke pod čiarou k odkazu 28 sa citácia „§ 140b zákona č. 50/1976 Zb. v znení neskorších predpisov“ nahrádza citáciou „§ 21 ods. 3 Stavebného zákona.“.

Čl. XLV

Zákon č. [124/2006 Z. z.](https://www.slov-lex.sk/pravne-predpisy/SK/ZZ/2006/124/) o bezpečnosti a ochrane zdravia pri práci a o zmene a doplnení niektorých zákonov v znení zákona č. 309/2007 Z. z., zákona č. 140/2008 Z. z., zákona č. 132/2010 Z. z., zákona č. 136/2010 Z. z., zákona č. 470/2011 Z. z., zákona č. 154/ 2013 Z. z., zákona č. 308/2013 Z. z., zákona č. 58/2014 Z. z., zákona č. 204/2014 Z. z., zákona č. 118/2015 Z. z., zákona č. 128/2015 Z. z., zákona č. 378/2015 Z. z., zákona č. 66/2020 Z. z., zákona č. 198/2020 Z. z., zákona č. 73/2021 Z. z., zákona č. 310/2021 Z. z., zákona č. 114/2022 Z. z., zákona č. 205/2023 Z. z., zákona č. 292/2024 Z. z. a zákona č. 379/2024 Z. z. sa mení a dopĺňa takto:

1. V § 14 ods. 1 písm. d) sa vypúšťajú slová „projektová dokumentácia stavieb s technickým zariadením a jej zmeny,“.

2. V § 14 sa odsek 1 dopĺňa písmenom e), ktoré znie:

*„e) posudzovanie, či projektová dokumentácia stavieb s technickým zariadením a jej zmeny spĺňajú požiadavky bezpečnosti a ochrany zdravia pri práci, a vydávanie záväzného vyjadrenia k stavebnému zámeru, doložky súladu k projektu stavby a odborného vyjadrenia k projektu stavby na ohlásenie a vykonávaciemu projektu.“.*

3. Poznámka pod čiarou k odkazu 25 znie:

*„25) Napríklad Stavebný zákon, nariadenie vlády Slovenskej republiky č. 396/2006 Z. z.*

*v znení nariadenia vlády č. 469/2022 Z. z.“.*

4. V § 18 odsek 5 znie:

*„(5) Oprávnená právnická osoba je dotknutou právnickou osobou v konaní o stavebnom zámere, ak ide o stavbu s technickým zariadením, ktorá je určená na plnenie úloh zamestnávateľa alebo fyzickej osoby, ktorá je podnikateľom a nie je zamestnávateľom. Stavebník je povinný na účely konaní podľa Stavebného zákona predložiť oprávnenej právnickej osobe na posúdenie projektovú dokumentáciu stavby s technickým zariadením a zmenu projektovej dokumentácie stavby. Stavebník predkladá spravidla stupne projektovej dokumentácie tej istej vybranej oprávnenej právnickej osobe; to neplatí, ak oprávnená právnická osoba zanikla alebo jej bolo odobraté oprávnenie na overovanie plnenia požiadaviek bezpečnosti technických zariadení. Kópiu vydanej doložky súladu k projektu stavby oprávnená právnická osoba zašle bezodkladne príslušnému inšpektorátu práce alebo príslušnému orgánu dozoru.“.*

Čl. XLVI

Zákon č. [39/2007 Z. z.](https://www.slov-lex.sk/pravne-predpisy/SK/ZZ/2007/39/) o veterinárnej starostlivosti v znení zákona č. 99/2008 Z. z., zákona č. 274/2009 Z. z., zákona č. 299/2009 Z. z., zákona č. 391/2009 Z. z., zákona č. 342/2011 Z. z, zákona č. 242/2012 Z. z., zákona č. 42/2013 Z. z., zákona č. 145/2013 Z. z., zákona č. 387/2013 Z. z., zákona č. 101/2014 Z. z., zákona č. 204/2014 Z. z., zákona č. 376/2016 Z. z., zákona č. 177/2018 Z. z., zákona č. 184/2018 Z. z., zákona č. 91/2019 Z. z., zákona č. 387/2019 Z. z., zákona č. 198/2020 Z. z., zákona č. 65/2021 Z. z., zákona č. 272/2021 Z. z., zákona č. 405/2021 Z. z., zákona č. 205/2023 Z. z. a zákona č. 277/2023 Z. z. sa mení takto:

1. V § 6 ods. 2 písmeno k) znie:

*„k) vydáva záväzné stanoviská podľa § 44 ods. 1 a záväzné posudky podľa § 44 ods. 4,“.*

2. V § 8 ods. 3 písmeno b) znie:

*„b) vydáva záväzné stanoviská podľa § 44 ods. 2 a záväzné posudky podľa § 44 ods. 5,“.*

3. § 44 vrátane nadpisu znie:

***„§ 44***

***Záväzné stanovisko a záväzný posudok***

*(1) Záväzné stanovisko štátnej veterinárnej a potravinovej správy ako dotknutého orgánu sa vydáva pri prerokovaní stavebného zámeru, v konaní o stavebnom zámere144) alebo pri nariaďovaní stavebných prác, pri kolaudácii stavby, pri zmene v užívaní stavby, pri predčasnom užívaní stavby, pri dočasnom užívaní stavby144a) alebo pri odstránení stavby, ak ide o stavby, ktoré sú určené na výkon hraničnej veterinárnej kontroly. Ak ide o stavby podľa prvej vety, štátna veterinárna a potravinová správa je dotknutým orgánom v procese územného plánovania.144b)*

*(2) Záväzné stanovisko regionálnej veterinárnej a potravinovej správy ako dotknutého orgánu sa vydáva v konaní o stavebnom zámere, ak sa týka stavieb a zariadení, ktoré sú určené na*

*a)* *chov alebo držanie zvierat,*

*b)* *výrobu, spracúvanie, ošetrenie a skladovanie krmív pre spoločenské zvieratá,*

*c)* *prípravu, výrobu, skladovanie a distribúciu medikovaných krmív,*

*d)* *ukladanie, ďalšie spracúvanie a neškodné odstránenie živočíšnych vedľajších produktov,*

*e)* *výrobu, spracúvanie alebo skladovanie potravín živočíšneho pôvodu okrem maloobchodných prevádzkarní pri poskytovaní stravovacích služieb.*

*(3) Príslušná regionálna veterinárna a potravinová správa je dotknutým orgánom pri prerokúvaní návrhu územných plánov.*

*(4) Záväzný posudok štátnej veterinárnej a potravinovej správy sa musí vyžiadať*

*a)* *k návrhom na uvedenie na trh nových, dosiaľ v Slovenskej republike alebo v inom členskom štáte nepoužívaných strojov, technologických zariadení, obalov, technologických a pracovných postupov pri chove alebo preprave zvierat, príprave medikovaných krmív, alebo ak ide o nakladanie a spracúvanie živočíšnych vedľajších produktov,*

*b)* *k návrhom na uvedenie na trh nových zariadení, látok a postupov, ktoré sa používajú na zabíjanie alebo usmrcovanie zvierat, pri ich zavedení a uvedení do prevádzky.*

*(5)* *Záväzný posudok regionálnej veterinárnej a potravinovej správy sa musí vyžiadať pri uvedení do užívania priestorov maloobchodných prevádzkarní, ktoré podliehajú registrácii podľa § 40 a pri zmene v ich prevádzkovaní.“.*

Poznámky pod čiarou k odkazom 144 až 144b znejú:

*„144) § 48 až 62 Stavebného zákona.*

*144a) § 66 a § 68 až 70 Stavebného zákona.*

*144b) § 15 zákona č. 200/2022 Z. z. o územnom plánovaní v znení neskorších predpisov.“.*

Poznámka pod čiarou k odkazu 145 sa vypúšťa.

Čl. XLVII

Zákon č. [218/2007 Z. z.](https://www.slov-lex.sk/pravne-predpisy/SK/ZZ/2007/218/) o zákaze biologických zbraní a o zmene a doplnení niektorých zákonov v znení zákona č. 644/2007 Z. z., zákona č. 461/2008 Z. z., zákona č. 39/2011 Z. z., zákona č. 91/2016 Z. z., zákona č. 177/2018 Z. z. a zákona č. 205/2023 Z. z. sa mení takto:

1. V § 14 ods. 2 písm. b) sa slová „plánu realizácie stavby“ nahrádzajú slovami „projektovej dokumentácie k stavbe“ a slová „kolaudačné rozhodnutie“ sa nahrádzajú slovami „kolaudačné osvedčenie“.

2. § 18 vrátane nadpisu znie:

***„§ 18***

***Záväzné stanovisko***

*(1) Úrad je dotknutým orgánom v procese územného plánovania,13**) ak ide o stavbu, v ktorej sa bude zaobchádzať s vysoko rizikovými biologickými agensmi a toxínmi.*

*(2) Záväzné stanovisko úradu ako dotknutého orgánu sa vydáva pri prerokovaní stavebného zámeru, v konaní o stavebnom zámere13a) alebo pri nariaďovaní stavebných prác, pri kolaudácii stavby, pri zmene v užívaní stavby, pri predčasnom užívaní stavby, pri dočasnom užívaní stavby alebo pri odstránení stavby,13b**) ak ide o stavbu, v ktorej sa bude zaobchádzať s vysoko rizikovými biologickými agensmi a toxínmi.“.*

Poznámky pod čiarou k odkazom 13 až 13b znejú:

*„13) § 15 zákona č. 200/2022 Z. z. o územnom plánovaní.*

*13a) § 48 až 62 Stavebného zákona.*

*13b) § 66 a § 68 až 70 Stavebného zákona.“.*

Čl. XLVIII

Zákon č. [355/2007 Z. z.](https://www.slov-lex.sk/pravne-predpisy/SK/ZZ/2007/355/) o ochrane, podpore a rozvoji verejného zdravia a o zmene a doplnení niektorých zákonov v znení zákona č. 140/2008 Z. z., zákona č. 461/2008 Z. z., zákona č. 540/2008 Z. z., zákona č. 170/2009 Z. z., zákona č. 67/2010 Z. z., zákona č. 132/2010 Z. z., zákona č. 136/2010 Z. z., zákona č. 172/2011 Z. z., zákona č. 470/2011 Z. z., zákona č. 306/2012 Z. z., zákona č. 74/2013 Z. z., zákona č. 153/2013 Z. z., zákona č. 204/2014 Z. z., zákona č. 77/2015 Z. z., zákona č. 403/2015 Z. z., zákona č. 91/2016 Z. z., zákona č. 125/2016 Z. z., zákona č. 355/2016 Z. z., zákona č. 40/2017 Z. z., zákona č. 150/2017 Z. z., zákona č. 289/2017 Z. z., zákona č. 292/2017 Z. z., zákona č. 87/2018 Z. z., zákona č. 475/2019 Z. z., zákona č. 69/2020 Z. z., zákona č. 119/2020 Z. z., zákona č. 125/2020 Z. z., zákona č. 198/2020 Z. z., zákona č. 242/2020 Z. z., zákona č. 286/2020 Z. z., uznesenia Ústavného súdu Slovenskej republiky č. 318/2020 Z. z., zákona č. 319/2020 Z. z., zákona č. 220/2021 Z. z., zákona č. 252/2021 Z. z., zákona č. 304/2021 Z. z., zákona č. 412/2021 Z. z., zákona č. 533/2021 Z. z., nálezu Ústavného súdu Slovenskej republiky č. 551/2021 Z. z., zákona č. 249/2022 Z. z., zákona č. 517/2022 Z. z., zákona č. 205/2023 Z. z., zákona č. 120/2024 Z. z., zákona č. 356/2024 Z. z. a zákona č. 361/2024 Z. z. sa mení a dopĺňa takto:

1. V § 3 ods. 1 písm. f) sa za slovom „dopravy“ vypúšťa čiarka a slová „výstavby a regionálneho rozvoja“.

2. V § 7 ods. 1 písmeno e) znie:

*„e) vydávajú ako dotknutý orgán záväzné stanoviská podľa § 13 ods. 2 a 3 a rozhodujú o návrhoch podľa § 13 ods. 4 písm. a) až e), g) až l),“.*

3. § 7 sa dopĺňa odsekmi 3 a 4, ktoré znejú:

*„(3) Orgán verejného zdravotníctva uvedený v § 3 ods. 1 písm. f) má pôsobnosť podľa tohto zákona voči*

*a) osobe, ktorá vykonáva činnosť v oblasti civilného letectva, železničnej dopravy, vodnej dopravy, správy diaľnic a ciest I. triedy, medzinárodnej autobusovej dopravy, elektronických komunikácií a poštových služieb,*

*b) osobe, ktorej sídlo, miesto podnikania, podnik, organizačná zložka podniku alebo prevádzkareň sa nachádza v stavbe alebo v priestore, ktorý je vo vlastníctve, v správe alebo v užívaní osoby podľa písmena a).*

*(4) Orgán verejného zdravotníctva uvedený v § 3 ods. 1 písm. f) je dotknutým orgánom, ktorý uplatňuje záujmy ochrany verejného zdravia*

*a) záväzným stanoviskom podľa § 13 ods. 3 vo vzťahu k stavbám dopravnej infraštruktúry, k stavbám elektronických komunikácií a stavbám na poskytovanie poštových služieb,*

*b) stanoviskom k návrhu stavebného zámeru pri prerokovaní stavebného zámeru, v konaní o stavebnom zámere a kolaudácii a zmene užívania stavieb určených na bývanie v blízkosti stavieb dopravnej infraštruktúry a elektronických komunikácií.“.*

4. V poznámke pod čiarou k odkazu 15 sa citácia „zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov“ nahrádza citáciou „zákon č. 200/2022 Z. z. o územnom plánovaní v znení neskorších predpisov, Stavebný zákon“.

5. V § 13 ods. 2 sa na konci pripájajú tieto slová: „alebo ak osobitný predpis ustanovuje inak15a)“.

Poznámka pod čiarou k odkazu 15a znie:

*„15a) Napríklad § 21 ods. 9 Stavebného zákona.“.*

6. V § 13 odsek 3 znie:

*„(3) Ak v tomto zákone nie je ustanovené inak, úrad verejného zdravotníctva alebo regionálny úrad verejného zdravotníctva je dotknutým orgánom a vydáva záväzné stanovisko k*

*a) návrhom na posúdenie strategických dokumentov,16aaa) k návrhom na posúdenie navrhovaných činností,16aaa) k zmenám navrhovaných činností16aaa) a k žiadostiam,16aab)*

*b) územným plánom v rozsahu, v akom ovplyvňujú zdravé životné podmienky alebo zdravé pracovné podmienky podľa piatej časti tohto zákona,*

*c) návrhu stavebného zámeru pri prerokovaní stavebného zámeru, v konaní o stavebnom zámere, ak ide o stavbu, ktorá ovplyvňuje zdravé životné podmienky alebo zdravé pracovné podmienky podľa piatej časti tohto zákona,*

*d) doložke súladu projektu stavby s podmienkami určenými v záväznom stanovisku podľa písmena c), ak si to v záväznom stanovisku vyhradil,*

*e) povoleniu skúšobnej prevádzky16aac) a k povoleniu predčasného užívania stavby,16aad) ak ide o stavbu, ktorá ovplyvňuje zdravé životné podmienky alebo zdravé pracovné podmienky podľa piatej časti tohto zákona,*

*f) kolaudácii stavby alebo pri zmene v užívaní stavby, ak ide o stavbu, ktorá ovplyvňuje zdravé životné podmienky alebo zdravé pracovné podmienky podľa piatej časti tohto zákona,*

*g) návrhom na určenie ochranných pásiem vodárenských zdrojov.16aa)“.*

Poznámky pod čiarou k odkazom 16aaa až 16aad znejú:

*„16aaa) Zákon č. 24/2006 Z. z. v znení neskorších predpisov.*

*16aab) Zákon č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov.*

*16aac) § 69 Stavebného zákona.*

*16aad) § 70 Stavebného zákona.“.*

7. V § 13 ods. 4 písm. a) a c) sa na konci pripája bodkočiarka a tieto slová: „pri rozhodnutí sa môže odchýliť od obsahu záväzného stanoviska ku kolaudácii stavby len v rozsahu, v akom došlo k zmene posudzovaných skutočností, alebo ak ide o skutočnosti, ktoré pri kolaudácii stavby neexistovali“.

8. V § 13 sa vypúšťa odsek 7.

Poznámka pod čiarou k odkazu 20a sa vypúšťa.

9. Poznámky pod čiarou k odkazom 24p a 24q znejú:

*„24p) § 3 ods. 2 Stavebného zákona.*

*24q) § 3 ods. 3 Stavebného zákona.“.*

10. § 27 vrátane nadpisu znie:

***„§ 27***

***Hluk, infrazvuk a vibrácie v životnom prostredí***

*(1) Fyzická osoba-podnikateľ a právnická osoba, ktoré používajú alebo prevádzkujú zdroje hluku, infrazvuku alebo vibrácií, správca pozemných komunikácií,*

*33a) prevádzkovateľ vodnej cesty,*

*33b) prevádzkovateľ dráhy,*

*33c) prevádzkovateľ letiska33d) a prevádzkovatelia ďalších objektov, ktorých prevádzkou vzniká hluk, infrazvuk a vibrácie (ďalej len „prevádzkovateľ zdrojov hluku, infrazvuku alebo vibrácií“), sú povinní zabezpečiť, aby expozícia obyvateľov a ich prostredia bola čo najnižšia a neprekročila prípustné hodnoty ustanovené vykonávacím predpisom podľa § 62 ods. 1 písm. m) (ďalej len „vykonávací predpis“).*

*(2) Pri návrhu a výstavbe dopravnej infraštruktúry alebo jej modernizácii, ktorej dôsledkom je zvýšenie dopravného výkonu alebo zvýšenie hlukovej záťaže voči existujúcemu stavu, hluk z dopravnej infraštruktúry v súvisiacom chránenom priestore nesmie prekročiť prípustné hodnoty ustanovené vykonávacím predpisom pri existujúcom a predpokladanom dopravnom zaťažení.*

*(3) Pri návrhu a výstavbe iných zdrojov alebo ich modernizácii, ktorej dôsledkom je zvýšenie hlukovej záťaže voči existujúcemu stavu, hluk z iných zdrojov v súvisiacom chránenom priestore nesmie prekročiť prípustné hodnoty ustanovené vykonávacím predpisom pri ich existujúcom a predpokladanom prevádzkovom režime.*

*(4)* *Pri návrhu, umiestňovaní, povoľovaní, výstavbe alebo významnej obnove budov je stavebník povinný zabezpečiť ochranu vnútorného prostredia budovy pred hlukom z prevádzky dopravnej infraštruktúry a hlukom z iných zdrojov pri súčasnom zachovaní ostatných požadovaných vlastností vnútorného prostredia pri existujúcom a predpokladanom zaťažení hlukom z prevádzky dopravnej infraštruktúry a prevádzky iných zdrojov. Pri takto umiestňovanej a povolenej budove alebo jej časti je vlastník budovy povinný zabezpečiť zachovanie účinnosti realizovaných protihlukových opatrení a zabezpečiť, aby boli vo vnútornom prostredí budovy trvale dodržané prípustné hodnoty hluku pri existujúcom a predpokladanom zaťažení hlukom z prevádzky dopravnej infraštruktúry a prevádzky iných zdrojov.*

*(5)* *Vlastník budovy nemá povinnosť zabezpečiť, aby boli vo vnútornom prostredí budovy trvale dodržané prípustné hodnoty hluku podľa odseku 4, ak ide o zvýšenie hlukovej záťaže súvisiacej s činnosťami podľa odsekov 2 a 3, presahujúcej hodnotu doterajšieho predpokladaného zaťaženia hlukom z prevádzky dopravnej infraštruktúry a z prevádzky iných zdrojov, ktoré nemajú priamu súvislosť s prevádzkou danej budovy.*

*(6)* *Budovu na bývanie alebo budovu, ktorá vyžaduje podľa vykonávacieho predpisu tiché prostredie, rozširovanie obytnej zástavby, zmenu účelu využívania existujúcej budovy na takýto účel je možné navrhnúť, umiestniť, povoliť, postaviť alebo významne obnoviť, ak stavebník zabezpečí ochranu vnútorného prostredia a primeranej časti priľahlého vonkajšieho prostredia budovy pri existujúcom a predpokladanom zaťažení hlukom z prevádzky dopravnej infraštruktúry a prevádzky iných zdrojov v súlade s požiadavkami vyplývajúcimi z vykonávacieho predpisu pri súčasnom splnení podmienok vyplývajúcich z § 20 a v súlade s požiadavkami ustanovenými pre kategóriu územia v čase kolaudácie stavby alebo ak sa kolaudácia nevyžaduje v čase ukončenia realizácie stavebných prác. Stavebník nie je povinný zabezpečiť ochranu vonkajšieho prostredia v prípade významnej obnovy budovy. Pri takto umiestňovanej a povolenej budove alebo jej časti je vlastník budovy povinný zabezpečiť zachovanie účinnosti realizovaných protihlukových opatrení a zabezpečiť, aby boli vo vnútornom prostredí a primeranej časti priľahlého vonkajšieho prostredia budovy trvale dodržané prípustné hodnoty hluku pri existujúcom a predpokladanom zaťažení hlukom z prevádzky dopravnej infraštruktúry a prevádzky z iných zdrojov.*

*(7)* *Vlastník budovy nemá povinnosť zabezpečiť, aby boli vo vnútornom prostredí a vonkajšom prostredí budovy trvale dodržané prípustné hodnoty hluku podľa odseku 6, ak ide o zvýšenie hlukovej záťaže súvisiacej s činnosťami podľa odsekov 2 a 3 presahujúcej hodnotu doterajšieho predpokladaného zaťaženia hlukom z prevádzky dopravnej infraštruktúry a z prevádzky iných zdrojov, ktoré nemajú priamu súvislosť s prevádzkou danej budovy.*

*(8)* *Dodržanie povinností vyplývajúcich z odsekov 2 a 3 pri návrhu, výstavbe alebo modernizácii stavieb dopravnej infraštruktúry a iných zdrojov a povinností z odsekov 4 a 6 pri návrhu, umiestňovaní, povoľovaní, výstavbe alebo významnej obnove budovy je stavebník povinný preukázať objektivizáciou a hodnotením hluku pri kolaudácii, a ak sa kolaudácia nevyžaduje, pri ukončení realizácie stavebných prác. Objektivizáciu hluku, infrazvuku a vibráciám môžu vykonávať len osoby odborne spôsobilé na činnosť podľa § 15 ods. 1 písm. a).*

*(9)* *Obce sú oprávnené objektivizovať expozíciu obyvateľov a ich prostredia hluku a vibráciám v súlade s požiadavkami ustanovenými vykonávacím predpisom. Objektivizáciu expozície obyvateľov a ich prostredia hluku, infrazvuku a vibráciám môžu vykonávať len osoby odborne spôsobilé na činnosť podľa § 15 ods. 1 písm. a).“.*

11. V § 28 ods. 1 sa na konci pripájajú tieto slová: „a prevádzkovatelia telekomunikačných zariadení určených na šírenie signálu verejných sietí prostredníctvom rádiových alebo iných elektromagnetických prostriedkov na požiadanie poskytovať obyvateľom výsledky objektivizácie expozície obyvateľstva elektromagnetickému poľu od zdrojov elektromagnetického žiarenia vykonávanej v súlade s požiadavkami vykonávacieho predpisu podľa § 62 písm. n).

Čl. XLIX

Zákon č. [569/2007 Z. z.](https://www.slov-lex.sk/pravne-predpisy/SK/ZZ/2007/569/) o geologických prácach (geologický zákon) v znení zákona č. 515/2008 Z. z., zákona č. 384/2009 Z. z., zákona č. 110/2010 Z. z., zákona č. 136/2010 Z. z., zákona č. 145/2010 Z. z., zákona č. 268/2010 Z. z., zákona č. 258/2011 Z. z., zákona č. 409/2011 Z. z., zákona č. 311/2013 Z. z., zákona č. 160/2014 Z. z., zákona č. 91/2016 Z. z., zákona č. 125/2016 Z. z., zákona č. 315/2016 Z. z., zákona č. 147/2017 Z. z., zákona č. 292/2017 Z. z., zákona č. 49/2018 Z. z., zákona č. 51/2018 Z. z., zákona č. 177/2018 Z. z., zákona č. 353/2018 Z. z., zákona č. 221/2019 Z. z., zákona č. 74/2020 Z. z., zákona č. 310/2021 Z. z., zákona č. 347/2021 Z. z., zákona č. 253/2022 Z. z. a zákona č. 272/2023 Z. z. sa mení takto:

1. V poznámke pod čiarou k odkazu 5 sa citácia „zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov“ nahrádza citáciami „zákon č. 200/2022 Z. z. o územnom plánovaní v znení neskorších predpisov, Stavebný zákon“.

2. V poznámke pod čiarou k odkazu 5b sa citácia „§ 43 zákona č. 50/1976 Zb. v znení neskorších predpisov“ nahrádza citáciou „§ 2 Stavebného zákona.“.

3. V poznámke pod čiarou k odkazu 17 sa citácia „zákon č. 50/1976 Zb. v znení neskorších predpisov“ nahrádza citáciami „zákon č. 200/2022 Z. z. v znení neskorších predpisov, Stavebný zákon“.

4. V poznámke pod čiarou k odkazu 23aa sa citácia „Zákon č. 201/2022 Z. z. v znení neskorších predpisov“ nahrádza citáciou „Stavebný zákon“.

5. V § 21 ods. 1 sa slová „územným rozhodnutím podľa osobitných predpisov.24)“ nahrádzajú slovami „rozhodnutím o stavebnom zámere podľa Stavebného zákona.“.

Poznámka pod čiarou k odkazu 24 sa vypúšťa.

6. V § 23 sa vypúšťa odsek 16.

Doterajší odsek 17 sa označuje ako odsek 16.

Poznámka pod čiarou k odkazu 27 sa vypúšťa.

7. V poznámke pod čiarou k odkazu 31 sa citácia „zákon č. 50/1976 Zb. v znení neskorších predpisov“ nahrádza citáciou „Stavebný zákon“.

8. V § 32b ods. 1 sa slová „v stavebnom konaní alebo v územnom konaní spojenom so stavebným konaním nie je vlastníkom nehnuteľnosti podľa § 32a ods. 2 alebo nemá k tejto nehnuteľnosti iné právo, k žiadosti o vydanie stavebného povolenia stavebník priloží podaný návrh na začatie vyvlastňovacieho konania“ nahrádzajú slovami „nie je vlastníkom nehnuteľnosti podľa § 32a ods. 2 alebo nemá k tejto nehnuteľnosti iné právo, návrh na začatie vyvlastňovacieho konania prikladá k žiadosti o vydanie rozhodnutia o stavebnom zámere“.

9. V § 32b odsek 2 znie:

*„(2) Žiadosť o vydanie rozhodnutia o stavebnom zámere musí obsahovať označenie nehnuteľnosti podľa § 32a ods. 2 s uvedením parcelného čísla a druhu pozemku, a ak ide o pozemok, na ktorom sa nachádza stavba, aj druh stavby a jej súpisné číslo. Ministerstvo je dotknutým orgánom34b) a vydáva záväzné stanovisko z hľadiska existencie environmentálnej záťaže.“.*

Poznámka pod čiarou k odkazu 34b znie:

*„34b) § 21 Stavebného zákona.“.*

Poznámka pod čiarou 34c sa vypúšťa.

10. V § 32b ods. 3 až 5 sa slová „stavebné povolenie“ vo všetkých tvaroch nahrádzajú slovami „rozhodnutie o stavebnom zámere“ v príslušnom tvare.

11. V § 32b sa vypúšťa odsek 6.

12. Poznámka pod čiarou k odkazu 37 znie:

*„37) § 29 ods. 1 Stavebného zákona.“.*

Čl. L

Zákon č. [669/2007 Z. z.](https://www.slov-lex.sk/pravne-predpisy/SK/ZZ/2007/669/) o jednorazových mimoriadnych opatreniach v príprave niektorých stavieb diaľnic a ciest pre motorové vozidlá a o doplnení zákona Národnej rady Slovenskej republiky č. 162/1995 Z. z. o katastri nehnuteľností (katastrálny zákon) v znení neskorších predpisov v znení zákona č. 86/2008 Z. z., zákona č. 540/2008 Z. z., nálezu Ústavného súdu Slovenskej republiky č. 235/2011 Z. z., zákona č. 70/2012 Z. z., zákona č. 368/2013 Z. z., zákona č. 282/2015 Z. z., zákona č. 139/2017 Z. z., nálezu Ústavného súdu Slovenskej republiky č. 389/2020 Z. z., zákona č. 50/2022 Z. z., zákona č. 159/2023 Z. z. a zákona č. 205/2023 Z. z. sa mení takto:

1. V § 2 ods. 1 a 2 sa slová „stavebné povolenie“ nahrádzajú slovami „vydanie rozhodnutia o stavebnom zámere“.

2. Poznámky pod čiarou k odkazom 3 a 4 znejú:

*„3) § 50 Stavebného zákona.*

*4) § 29 ods. 1 Stavebného zákona.“.*

3. V § 3 sa vypúšťa odsek 1.

Doterajšie odseky 2 až 6 sa označujú ako odseky 1 až 5.

4. V § 3 odsek 2 znie:

*„(2) Ak stavebný úrad nenariadi ústne pojednávanie ani miestne zisťovanie, určí lehotu na uplatnenie námietok a pripomienok, ktorá nesmie byť kratšia ako sedem pracovných dní odo dňa zverejnenia výzvy; účastníkov konania o stavebnom zámere vyzýva na uplatnenie námietok a pripomienok verejnou vyhláškou.“.*

5. V § 3 ods. 3 sa slová „odsekov 2 a 3“ nahrádzajú slovami „odsekov 1 a 2“.

6. V § 3 ods. 4 sa slová „územného konania alebo stavebného konania“ nahrádzajú slovami „konania o stavebnom zámere“ a odkaz 4b nad slovom „stavieb“ sa vypúšťa.

7. V § 3 ods. 5 sa slová „umiestnení stavby“ nahrádzajú slovami „stavebnom zámere“ a slová „stavebné povolenie alebo o povolenie na terénne úpravy, práce a zariadenia podľa tohto zákona alebo ak sa začalo s využitím územia na určený účel“ sa nahrádzajú slovami „overenie projektu“.

8. Poznámka pod čiarou k odkazu 4ba znie:

*„4ba) § 61 Stavebného zákona.“.*

9. V § 4 ods. 1 sa slová „územné rozhodnutie a stavebné povolenie“ nahrádzajú slovami „rozhodnutie o stavebnom zámere“.

10. V § 4 ods. 2 sa slová „územného konania a stavebného konania“ nahrádzajú slovami „konania o stavebnom zámere“.

11. V § 4 ods. 3 sa slová „vydaním stavebného povolenia“ nahrádzajú slovami „podaním žiadosti o overenie projektu stavby“.

12. V § 4 ods. 4 sa slová „stavebného povolenia“ nahrádzajú slovami „doložky o overení projektu stavby“ a slová „vydá stavebné povolenie“ sa nahrádzajú slovami „overí projekt stavby“.

13. V § 4 odsekoch 5 a 7 sa slová „stavebného povolenia“ nahrádzajú slovami „rozhodnutia o stavebnom zámere“.

14. V § 4 ods. 6 sa slová „stavebného povolenia“ nahrádzajú slovami „overovacej doložky“.

15. V § 4 ods. 8 sa slová „stavebnému povoleniu“ nahrádzajú slovami „rozhodnutiu o stavebnom zámere“, slová „stavby pred dokončením“ sa nahrádzajú slovami „rozhodnutia o zmene stavebného zámeru“ a slová „stavebného povolenia“ sa nahrádzajú slovami „rozhodnutia o stavebnom zámere“.

16. V § 4 odsek 9 znie:

*„(9) Overovacia doložka stráca platnosť, ak sa so stavbou diaľnice nezačalo do piatich rokov odo dňa jej vydania. Stavebný úrad môže v odôvodnených prípadoch na žiadosť stavebníka predĺžiť platnosť overovacej doložky najviac o päť rokov. Lehota na začatie stavby diaľnice na pozemku, ku ktorému stavebník pred vydaním overovacej doložky nenadobudol vlastnícke právo alebo iné právo a ktorý je predmetom vyvlastňovacieho konania podľa všeobecného predpisu o vyvlastnení, počas trvania vyvlastňovacieho konania neplynie.“.*

17. Poznámky pod čiarou k odkazom 4d a 4e znejú:

*„4d) § 70 Stavebného zákona.*

*4e) § 67 Stavebného zákona.“.*

18. V § 4 ods. 10 sa slovo „rozhodnutia“ nahrádza slovom „osvedčenia“ a slovo „rozhodnutie“ sa nahrádza slovom „osvedčenie“.

19. V § 4 sa vypúšťa odsek 11.

Doterajší odsek 12 sa označuje ako odsek 11.

20. V § 4 ods. 11 prvá veta znie: „Stavebný úrad pokračuje v konaní o stavebnom zámere a konaní o zmene stavebného zámeru aj v prípade, ak sa predmet konania o stavebnom zámere alebo konania o zmene stavebného zámeru stane navrhovanou činnosťou alebo zmenou navrhovanej činnosti,4i) ktorá je predmetom povoľovania.“.

21. V § 5 ods. 1 sa slová „kolaudačného konania“ nahrádzajú slovami „kolaudácie stavby“.

22. Poznámka pod čiarou k odkazu 5 znie:

*„5) § 66 ods. 2 Stavebného zákona.“.*

23. V § 7a odsekoch 1 a 2 sa slová „územné rozhodnutie“ vo všetkých tvaroch nahrádzajú slovami „rozhodnutie o stavebnom zámere“ v príslušnom tvare.

24. V § 8 ods. 7 sa slová „zo stavebného povolenia vydaného“ nahrádzajú slovami „z rozhodnutia o stavebnom zámere vydaného“ a slová „stavebné povolenie“ sa nahrádzajú slovami „rozhodnutie o stavebnom zámere“.

25. V § 9 ods. 2 sa vypúšťajú slová „a § 58 ods. 2, § 60 ods. 2 písm. b) a f), § 62 ods. 4, § 66 ods. 3 písm. a) a f), § 67 ods. 2 stavebného zákona“.

26. V § 9 ods. 4 sa slová „územnému rozhodnutiu na stavbu diaľnice alebo stavebnému povoleniu“ nahrádzajú slovami „rozhodnutiu o stavebnom zámere“.

Čl. LI

Zákon č. [448/2008 Z. z.](https://www.slov-lex.sk/pravne-predpisy/SK/ZZ/2008/448/) o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 317/2009 Z. z., nálezu Ústavného súdu Slovenskej republiky č. 332/2010 Z. z., zákona č. 551/2010 Z. z., zákona č. 50/2012 Z. z., zákona č. 185/2012 Z. z., zákona č. 413/2012 Z. z., zákona č. 485/2013 Z. z., zákona č. 185/2014 Z. z., zákona č. 219/2014 Z. z., zákona č. 376/2014 Z. z., zákona č. 345/2015 Z. z., zákona č. 91/2016 Z. z., zákona č. 125/2016 Z. z., zákona č. 40/2017 Z. z., zákona č. 331/2017 Z. z., zákona č. 351/2017 Z. z., zákona č. 156/2018 Z. z., zákona č. 177/2018 Z. z., zákona č. 289/2018 Z. z., zákona č. 221/2019 Z. z., zákona č. 280/2019 Z. z., zákona č. 66/2020 Z. z., zákona č. 89/2020 Z. z., zákona č. 218/2021 Z. z., zákona č. 484/2021 Z. z., zákona č. 92/2022 Z. z., zákona č. 101/2022 Z. z., zákona č. 199/2022 Z. z., zákona č. 345/2022 Z. z., zákona č. 494/2022 Z. z., zákona č. 205/2023 Z. z., zákona č. 120/2024 Z. z., zákona č. 295/2024 Z. z. a zákona č. 376/2024 Z. z. sa mení a dopĺňa takto:

1. V § 9 odsek 5 znie:

*„(5) Poskytovateľ sociálnej služby je povinný v priestoroch, v ktorých sa poskytuje sociálna služba, plniť stavebno-technické požiadavky na výstavbu a všeobecné technické požiadavky na bezbariérovú prístupnosť a užívanie stavieb podľa Stavebného zákona.17)“.*

Poznámka pod čiarou k odkazu 17 znie:

*„17) § 19 a § 83 písm. c) a d) Stavebného zákona.“.*

2. V § 64 ods. 4 prvej vete sa slová „právoplatného kolaudačného rozhodnutia“ nahrádzajú slovami „vydaného kolaudačného osvedčenia“.

3. Za § 110ar sa vkladá § 110ara, ktorý vrátane nadpisu znie:

***„§ 110ara***

***Prechodné ustanovenie k úprave účinnej od 1. apríla 2025***

*Na účely § 64 ods. 4 sa za kolaudačné osvedčenie považuje aj právoplatné kolaudačné rozhodnutie vydané podľa stavebného zákona účinného do 31. marca 2025.“.*

Čl. LII

Zákon č. [514/2008 Z. z.](https://www.slov-lex.sk/pravne-predpisy/SK/ZZ/2008/514/) o nakladaní s odpadom z ťažobného priemyslu a o zmene a doplnení niektorých zákonov v znení zákona č. 255/2011 Z. z., zákona č. 180/2013 Z. z., zákona č. 177/2018 Z. z. a zákona č. 272/2023 Z. z. sa mení takto:

1. V poznámke pod čiarou k odkazu 21 sa citácia „zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov“ nahrádza citáciou „Stavebný zákon“.

2. V poznámke pod čiarou k odkazu 27 sa citácia „Zákon č. 50/1976 Zb. v znení neskorších predpisov“ nahrádza citáciou „Stavebný zákon“.

3. V poznámke pod čiarou k odkazu 32b sa citácia „§ 44 zákona č. 50/1976 Zb. v znení neskorších predpisov“ nahrádza citáciou „§ 31 ods. 2 Stavebného zákona“.

4. V § 17 sa vypúšťa písmeno g).

5. § 25 vrátane nadpisu sa vypúšťa.

Poznámky pod čiarou k odkazom 40 a 41 sa vypúšťajú.

Čl. LIII

Zákon č. [66/2009 Z. z.](https://www.slov-lex.sk/pravne-predpisy/SK/ZZ/2009/66/) o niektorých opatreniach pri majetkovoprávnom usporiadaní pozemkov pod stavbami, ktoré prešli z vlastníctva štátu na obce a vyššie územné celky a o zmene a doplnení niektorých zákonov v znení zákona č. 257/2022 Z. z. a zákona č. 205/2023 Z. z. sa mení takto:

Poznámka pod čiarou k odkazu 4 znie:

*„4) § 2 Stavebného zákona.“.*

Čl. LIV

Zákon č. [274/2009 Z. z.](https://www.slov-lex.sk/pravne-predpisy/SK/ZZ/2009/274/) o poľovníctve a o zmene a doplnení niektorých zákonov v znení zákona č. 72/2012 Z. z., zákona č. 115/2013 Z. z., zákona č. 180/2013 Z. z., zákona č. 125/2016 Z. z., zákona č. 198/2020 Z. z., zákona č. 268/2022 Z. z. a zákona č. 205/2023 Z. z. sa mení takto:

V § 24 ods. 3 písm. l) a § 29 ods. 1 písm. f) a g) sa slová „pozemnej stavby“ nahrádzajú slovom „budovy“.

Poznámka pod čiarou k odkazu 23a znie:

*„23a) § 3 Stavebného zákona.“.*

Čl. LV

Zákon č. [513/2009 Z. z.](https://www.slov-lex.sk/pravne-predpisy/SK/ZZ/2009/513/) o dráhach a o zmene a doplnení niektorých zákonov v znení zákona č. 433/2010 Z. z., zákona č. 547/2010 Z. z., zákona č. 393/2011 Z. z., zákona č. 547/2011 Z. z., zákona č. 352/2013 Z. z., zákona č. 402/2013 Z. z., zákona č. 432/2013 Z. z., zákona č. 152/2014 Z. z., zákona č. 259/2015 Z. z., zákona č. 282/2015 Z. z., zákona č. 91/2016 Z. z., zákona č. 316/2016 Z. z., zákona č. 351/2016 Z. z., zákona č. 177/2018 Z. z., zákona č. 288/2018 Z. z., zákona č. 55/2019 Z. z., zákona č. 146/2019 Z. z., zákona č. 221/2019 Z. z., zákona č. 90/2020 Z. z., zákona č. 311/2020 Z. z., zákona č. 402/2021 Z. z., zákona č. 205/2023 Z. z., zákona č. 332/2023 Z. z., zákona č. 236/2024 Z. z. a zákona č. 307/2024 Z. z. sa mení a dopĺňa takto:

1. Poznámka pod čiarou k odkazu 1 znie:

*„1) § 18 ods. 1 Stavebného zákona.“.*

2. V § 8 odsek 1 znie:

*„(1) Ak ďalej nie je ustanovené inak, na výstavbu dráh a ich súčastí a stavieb v ochrannom pásme dráh sa vzťahuje Stavebný zákon.“.*

Poznámka pod čiarou k odkazu 2 sa vypúšťa.

3. V § 8 ods. 2 druhej vete sa slovo „rozhodnutia“ nahrádza slovom „osvedčenia“.

4. V § 8 odsek 4 znie:

*„(4) V konaniach o stavebnom zámere, o overení projektu stavby a o povolenie činností v ochrannom pásme dráhy, ktoré neslúžia prevádzke dráhy ani doprave na dráhe, má vlastník dráhy alebo ním splnomocnený prevádzkovateľ dráhy postavenie dotknutej právnickej osoby.3)“.*

Poznámka pod čiarou k odkazu 3 znie:

*„3) § 22 Stavebného zákona.“.*

5. V § 9 ods. 1 sa slová „kolaudačného konania“ nahrádzajú slovom „kolaudácie“.

6. Poznámka pod čiarou k odkazu 4 znie:

*„4) § 69 Stavebného zákona.“.*

7. V § 102 ods. 1 písmená aa) a ab) znejú:

*„aa) je špeciálnym stavebným úradom pre stavby dráh a ich súčastí, pre stavby v obvode dráhy, ktoré neslúžia na prevádzku dráhy alebo na dopravu na dráhe, pre stavby v ochrannom pásme dráhy, ktoré slúžia na prevádzku dráhy alebo na dopravu na dráhe a vybavuje ohlásenia stavieb a stavebných prác podľa Stavebného zákona,31ad) okrem mestských dráh,*

*ab) je dotknutým orgánom v konaní o stavebnom zámere, v konaní o zmene alebo zrušení rozhodnutia o stavebnom zámere a v konaní o overení projektu stavby pre stavby v ochrannom pásme dráhy, ktoré neslúžia na prevádzkovanie dráhy ani na dopravu na dráhe, okrem mestských dráh,“.*

Poznámka pod čiarou k odkazu 31ad znie:

*„31ad) § 63 Stavebného zákona.“.*

8. Poznámky pod čiarou k odkazom 32 a 33 znejú:

*„32) § 79 Stavebného zákona.*

*33) § 80 Stavebného zákona.“.*

9. Slová „stavebné povolenie“ vo všetkých tvaroch sa v celom texte zákona nahrádzajú slovami „rozhodnutie o stavebnom zámere“ v príslušnom tvare.

Čl. LVI

Zákon č. [7/2010 Z. z.](https://www.slov-lex.sk/pravne-predpisy/SK/ZZ/2010/7/) o ochrane pred povodňami v znení zákona č. 180/2013 Z. z., zákona č. 71/2015 Z. z., zákona č. 303/2016 Z. z., zákona č. 292/2017 Z. z., zákona č. 74/2020 Z. z. a zákona č. 272/2023 Z. z. sa mení takto:

1. V § 2 ods. 7 písm. a) sa slová „rozhodnutie a nadobudlo právoplatnosť“ nahrádzajú slovom „osvedčenie“.

2. Poznámka pod čiarou k odkazu 4 znie:

*„4) § 63 Stavebného zákona.“.*

3. V § 2 ods. 7 písm. c) sa slová „so stavebným povolením“ nahrádzajú slovami „s rozhodnutím o stavebnom zámere“.

4. V § 10 ods. 2 písm. e) sa slová „nadobudnutia právoplatnosti rozhodnutia o užívaní stavby“ nahrádzajú slovami „vydania kolaudačného osvedčenia“.

5. V § 13 ods. 6 úvodnej vete sa slová „rozhodnutie o užívaní stavby“ nahrádzajú slovami „kolaudačné osvedčenie“.

6. V § 13 ods. 7 sa slová „rozhodnutie o užívaní stavby“ nahrádzajú slovami „kolaudačné osvedčenie“ a slová „stavebného poriadku“ sa nahrádzajú slovom „výstavby“.

7. V § 20 ods. 5 sa písm. b) sa vypúšťa odkaz 47 nad slovom „stavieb“ vrátane poznámky pod čiarou k odkazu 47.

8. V § 26 ods. 4 úvodnej vete sa slová „stavebného poriadku“ nahrádzajú slovom „výstavby“.

9. V § 26 ods. 4 písmená c) a d) znejú:

*„c) využíva pri obstarávaní územného plánu obce alebo územného plánu zóny schválený plán manažmentu povodňového rizika ako územnoplánovací podklad,*

*d) zabezpečuje vyznačenie všetkých záplavových čiar zobrazených na mapách povodňového ohrozenia do územného plánu mikroregiónu, územného plánu obce alebo územného plánu zóny pri vyhodnocovaní územnoplánovacej dokumentácie podľa osobitného predpisu;14) ak obec nemá spracovaný územný plán obce, využíva mapy povodňového ohrozenia v činnosti stavebného úradu,“.*

10. Slová „stavebné povolenie“ vo všetkých tvaroch sa v celom texte zákona nahrádzajú slovami „rozhodnutie o stavebnom zámere“ v príslušnom tvare.

11. Slová „kolaudačné rozhodnutie“ vo všetkých tvaroch sa v celom texte zákona nahrádzajú slovami „kolaudačné osvedčenie stavby“ v príslušnom tvare.

Čl. LVII

Zákon č. [131/2010 Z. z.](https://www.slov-lex.sk/pravne-predpisy/SK/ZZ/2010/131/) o pohrebníctve v znení zákona č. 398/2019 Z. z., zákona č. 310/2021 Z. z., zákona č. 205/2023 Z. z. a zákona č. 285/2023 Z. z. sa mení takto:

1. V § 10 odsek 1 znie:

*„(1) Regionálny úrad verejného zdravotníctva má v konaní o stavebnom zámere k stavbe krematória a pri kolaudácii stavby, pri zmene v užívaní stavby, pri predčasnom užívaní stavby, pri dočasnom užívaní stavby alebo pri odstránení stavby krematória postavenie dotknutého orgánu23) a vydáva v nich záväzné stanovisko.“.*

Poznámka pod čiarou k odkazu 23 znie:

*„23) § 21 Stavebného zákona.“.*

2. V § 15 odsek 5 znie:

*„(5) Regionálny úrad verejného zdravotníctva má v konaní o stavebnom zámere o zriadení pohrebiska a pri kolaudácii stavby, pri zmene v užívaní stavby, pri predčasnom užívaní stavby, pri dočasnom užívaní stavby alebo pri odstránení stavby pohrebiska postavenie dotknutého orgánu a vydáva v nich záväzné stanovisko.“.*

3. V § 15 ods. 6 druhej vete sa slová „v územnom konaní“ nahrádzajú slovami „v konaní o stavebnom zámere“.

Čl. LVIII

Zákon č. [226/2011 Z. z.](https://www.slov-lex.sk/pravne-predpisy/SK/ZZ/2011/226/) o poskytovaní dotácií na spracovanie územnoplánovacej dokumentácie obcí v znení zákona č. 221/2019 Z. z., zákona č. 310/2021 Z. z., zákona č. 172/2022 Z. z. a zákona č. 205/2023 Z. z. sa mení a dopĺňa takto:

1. Doterajší text § 7 sa označuje ako odsek 1 a dopĺňa sa odsekmi 2 a 3, ktoré znejú:

*„(2) Žiadateľ nie je v omeškaní s plnením záväzku obstarať a schváliť územnoplánovaciu dokumentáciu do troch rokov od uzatvorenia zmluvy o poskytnutí dotácie, ak tento záväzok nemôže splniť v dôsledku nečinnosti alebo nedodržania lehoty na vykonanie úkonu dotknutým orgánom v procese obstarania územnoplánovacej dokumentácie alebo osobou v postupe posudzovania predpokladaných vplyvov územnoplánovacej dokumentácie na životné prostredie a vznik omeškania s uvedením dôvodov bezodkladne oznámi úradu.*

*(3) Doba, počas ktorej nie je žiadateľ v omeškaní z dôvodov podľa odseku 2, môže byť najviac 18 mesiacov odo dňa doručenia oznámenia podľa odseku 2.“.*

2. § 9 vrátane nadpisu sa vypúšťa.

3. § 11 sa dopĺňa odsekom 3, ktorý znie:

*„(3) Zrušuje sa vyhláška Úradu pre územné plánovanie a výstavbu Slovenskej republiky č. 81/2023 Z. z., ktorou sa ustanovujú podrobnosti o zložení a postupe komisie pri vyhodnocovaní žiadostí o poskytnutie dotácií na spracovanie územnoplánovacej dokumentácie obcí.“.*

Čl. LIX

Zákon č. [261/2011 Z. z.](https://www.slov-lex.sk/pravne-predpisy/SK/ZZ/2011/261/) o poskytovaní dotácií na obstaranie náhradných nájomných bytov v znení zákona č. 134/2013 Z. z sa mení a dopĺňa takto:

1. V § 3 ods. 1 písmeno a) znie:

*„a) výstavba náhradného bytu v bytovom dome,5) v polyfunkčnom dome6) alebo v rodinnom dome,6a)“.*

Poznámky pod čiarou k odkazom 5 až 6a znejú:

*„5) § 2 ods. 1 písm. a) zákona č. 443/2010 Z. z. o dotáciách na bývanie a o sociálnom bývaní.*

*6) § 6 ods. 2 zákona č. 150/2013 Z. z. o Štátnom fonde rozvoja bývania v znení zákona č. 359/2020 Z. z.*

*6a) § 2 písm. b) zákona č. 443/2010 Z. z.“.*

2. V § 3 ods. 1 písm. c) sa vypúšťa odkaz 5 nad slovom „bývanie“.

3. V § 7 ods. 2 písmeno e) znie:

*„e) predloží ministerstvu súčasne s kolaudačným rozhodnutím alebo kolaudačným osvedčením menný zoznam nájomcov a členov, ktorí žijú spoločne v domácnosti jednotlivých bytov,“.*

4. § 12 vrátane nadpisu sa vypúšťa.

5. Za § 13 sa vkladá § 13a, ktorý vrátane nadpisu znie:

***„§ 13a***

***Zrušovacie ustanovenie***

*Zrušuje sa vyhláška Ministerstva dopravy, výstavby a regionálneho rozvoja Slovenskej republiky č. 325/2011 Z. z. o obsahu záverečného technicko-ekonomického hodnotenia stavby nájomných bytov a náhradných nájomných bytov.“.*

Čl. LX

Zákon č. [251/2012 Z. z.](https://www.slov-lex.sk/pravne-predpisy/SK/ZZ/2012/251/) o energetike a o zmene a doplnení niektorých zákonov v znení zákona č. 391/2012 Z. z., zákona č. 352/2013 Z. z., zákona č. 382/2013 Z. z., zákona č. 102/2014 Z. z., zákona č. 321/2014 Z. z., zákona č. 91/2016 Z. z., zákona č. 315/2016 Z. z., zákona č. 162/2018 Z. z., zákona č. 177/2018 Z. z., zákona č. 309/2018 Z. z., zákona č. 419/2020 Z. z., zákona č. 85/2022 Z. z., zákona č. 256/2022 Z. z., zákona č. 324/2022 Z. z., zákona č. 393/2022 Z. z., zákona č. 433/2022 Z. z., zákona č. 205/2023 Z. z., zákona č. 309/2023 Z. z., zákona č. 108/2024 Z. z., zákona č. 109/2024 Z. z., zákona č. 128/2024 Z. z. a zákona č. 143/2024 Z. z. sa mení a dopĺňa takto:

1. Poznámka pod čiarou k odkazu 25 znie:

*„25) § 4 Stavebného zákona.“.*

2. V § 12 ods. 11 sa slová „územné rozhodnutie na výstavbu“ nahrádzajú slovami „rozhodnutie o stavebnom zámere, ktorým sa povoľuje zhotovenie stavby“.

3. V § 12 ods. 13 sa slová „územné konanie a stavebné konanie“ nahrádzajú slovami „konanie o stavebnom zámere“.

4. V § 43 ods. 4 písm. a) sa slovo „zriaďovať stavby“ nahrádza slovami „zhotovovať stavby, vykonávať zmenu dokončenej stavby alebo zmenu v užívaní stavby, odstraňovať stavby, vykonávať stavebné úpravy alebo stavebné práce“.

5. Poznámka pod čiarou k odkazu 71 znie:

*„71) § 2 ods. 1, 4 až 9, 11, § 5 a 68 Stavebného zákona.“.*

6. V § 43 odsek 14 znie:

*„(14) Zhotoviť, zmeniť alebo odstrániť stavbu, vykonať stavebné úpravy, pripojiť stavbu do sústavy alebo umiestňovať iné zariadenia v ochrannom pásme elektroenergetického zariadenia alebo na podperných bodoch vonkajšieho nadzemného elektrického vedenia s napätím do 1 kV vrátane možno len so súhlasom prevádzkovateľa sústavy. Ak ide o stavbu alebo stavebné úpravy, ktoré sa povoľujú, prevádzkovateľ sústavy udeľuje súhlas v záväznom vyjadrení dotknutej právnickej osoby.72a)“.*

Poznámka pod čiarou k odkazu 72a znie:

*„72a) § 22 Stavebného zákona.“.*

7. V § 79 odsek 5 znie:

*„(5) Zhotoviť, zmeniť, odstrániť stavbu alebo vykonať stavebné úpravy v ochrannom pásme plynárenského zariadenia možno len so súhlasom prevádzkovateľa siete. Ak ide o stavbu alebo stavebné úpravy, ktoré sa povoľujú, prevádzkovateľ siete udeľuje súhlas v záväznom vyjadrení dotknutej právnickej osoby.“.*

8. V § 80 odsek 4 znie:

*„(4) Zhotoviť, zmeniť, odstrániť stavbu alebo vykonať stavebné úpravy v bezpečnostnom pásme plynárenského zariadenia možno len so súhlasom prevádzkovateľa siete. Ak ide o stavbu alebo stavebné úpravy, ktoré sa povoľujú, prevádzkovateľ siete udeľuje súhlas v záväznom vyjadrení dotknutej právnickej osoby.“.*

9. V § 87 odsek 3 znie:

*„(3) Zhotoviť, zmeniť, odstrániť stavbu alebo vykonať stavebné úpravy v ochrannom pásme potrubia možno len so súhlasom prevádzkovateľa potrubia. Ak ide o stavbu alebo stavebné úpravy, ktoré sa povoľujú, prevádzkovateľ potrubia udeľuje súhlas v záväznom vyjadrení dotknutej právnickej osoby. Zriaďovať stavby71) v ochrannom pásme potrubia možno iba po predchádzajúcom súhlase vlastníka pozemku, na ktorom má byť stavba postavená. Vykonávať udržiavacie práce na stavbe v ochrannom pásme potrubia možno iba po predchádzajúcom súhlase prevádzkovateľa potrubia a vlastníka pozemku, na ktorom je stavba postavená. Vykonávať iné činnosti podľa odseku 2 v ochrannom pásme potrubia možno iba so súhlasom prevádzkovateľa potrubia a za podmienok určených prevádzkovateľom potrubia vrátane primeraných podmienok na zaistenie bezpečnosti potrubia.“.*

10. V § 88 ods. 2 písm. w) sa na konci pripájajú tieto slová: „okrem oprávnenia koordinovať činnosť v oblasti transeurópskej energetickej infraštruktúry, ktoré vykonáva Úrad pre územné plánovanie a výstavbu Slovenskej republiky,“.

11. Za § 96n sa vkladá § 96o, ktorý vrátane nadpisu znie:

***„§ 96o***

***Prechodné ustanovenia k úpravám účinným od 1. apríla 2025***

*(1)* *Pôsobnosť ministerstva v oblasti koordinácie činnosti v oblasti transeurópskej energetickej infraštruktúry vo výstavbe podľa doterajších všeobecne záväzných právnych predpisov prechádza od 1. apríla 2025 na Úrad pre územné plánovanie a výstavbu Slovenskej republiky.*

*(2)* *Ak sa v doterajších právnych predpisoch používa pre oblasť podľa odseku 1 pojem „Ministerstvo hospodárstva Slovenskej republiky“ vo všetkých tvaroch, rozumie sa tým „Úrad pre územné plánovanie a výstavbu Slovenskej republiky“ v príslušnom tvare.*

*(3)* *V súvislosti s prechodom kompetencie podľa odseku 1 prechádzajú od 1. apríla 2025 práva a povinnosti vyplývajúce zo štátnozamestnaneckých vzťahov, pracovnoprávnych vzťahov a iných právnych vzťahov zamestnancov zabezpečujúcich výkon tejto kompetencie, ako aj práva a povinnosti z iných právnych vzťahov z Ministerstva hospodárstva Slovenskej republiky na Úrad pre územné plánovanie a výstavbu Slovenskej republiky. Majetok štátu, ktorý bol k 31. marcu 2025 v správe Ministerstva hospodárstva Slovenskej republiky a ktorý slúži na zabezpečenie výkonu kompetencie v oblasti podľa odseku 1, prechádza od 1. apríla 2025 do správy Úradu pre územné plánovanie a výstavbu Slovenskej republiky. Podrobnosti o prechode týchto práv a povinností a o prechode správy majetku štátu sa upravia dohodou medzi Ministerstvom hospodárstva Slovenskej republiky a Úradom pre územné plánovanie a výstavbu Slovenskej republiky, v ktorej sa vymedzí najmä druh a rozsah preberaného majetku, práv a povinností.“.*

12. Slová „stavebné povolenie“ vo všetkých tvaroch sa v celom texte zákona nahrádzajú slovami „rozhodnutie o stavebnom zámere“ v príslušnom tvare.

Čl. LXI

Zákon č. [39/2013 Z. z.](https://www.slov-lex.sk/pravne-predpisy/SK/ZZ/2013/39/) o integrovanej prevencii a kontrole znečisťovania životného prostredia a o zmene a doplnení niektorých zákonov v znení zákona č. 484/2013 Z. z., zákona č. 58/2014 Z. z., zákona č. 79/2015 Z. z., zákona č. 262/2015 Z. z., zákona č. 148/2017 Z. z., zákona č. 292/2017 Z. z., zákona č. 177/2018 Z. z., zákona č. 193/2018 Z. z., zákona č. 312/2018 Z. z., zákona č. 460/2019 Z. z., zákona č. 74/2020 Z. z., zákona č. 218/2020 Z. z., zákona č. 46/2021 Z. z., zákona č. 372/2021 Z. z., zákona č. 69/2023 Z. z., zákona č. 146/2023 Z. z., zákona č. 272/2023 Z. z. a zákona č. 350/2024 Z. z. sa mení a dopĺňa takto:

1. V poznámke pod čiarou k odkazu 10 sa citácia „zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov“ nahrádza citáciou „Stavebný zákon“.

2. V § 3 ods. 2 sa slová „stavebného povoľovania“ nahrádzajú slovami „konania o stavebnom zámere“.

3. V § 3 ods. 3 písm. b) sa vypúšťa ôsmy bod.

Poznámka pod čiarou k odkazu 14a sa vypúšťa.

4. Poznámka pod čiarou k odkazu 15b sa vypúšťa.

5. V § 3 ods. 3 písm. g) sa slová „stavebného povolenia“ nahrádzajú slovami „rozhodnutia o stavebnom zámere“.

6. V § 3 odseky 4 a 5 znejú:

*„(4) Ak ide o integrované povoľovanie prevádzky, ktoré vyžaduje konanie o stavebnom zámere, alebo ak ide o stavbu prevádzky podľa § 2 písm. d), Slovenská inšpekcia životného prostredia (ďalej len „inšpekcia“) je špeciálnym stavebným úradom. Inšpekcia nemá pôsobnosť vo veciach vyvlastnenia.*

*(5) Súčasťou integrovaného povoľovania nie je rozhodnutie o odňatí poľnohospodárskej pôdy,25) posudzovanie vplyvu prevádzky na životné prostredie8) ani ustanovovanie podmienok na prevenciu závažných priemyselných havárií.26)“.*

Poznámka pod čiarou k odkazu 24 sa vypúšťa.

7. V § 3 odsek 6 znie:

*„(6) Ak uvedenie stacionárneho zdroja, ktorý je súčasťou prevádzky podľa § 2 písm. d), do užívania alebo do užívania po vykonaných zmenách*

*a) vyžaduje kolaudáciu,12) vydáva sa súčasne s kolaudačným osvedčením aj súhlas na*

*1. dočasné užívanie stacionárneho zdroja alebo jeho časti na skúšobnú prevádzku; požiadavky na skúšobnú prevádzku sú ustanovené osobitným predpisom,27)*

*2. trvalé užívanie stacionárneho zdroja vrátane užívania po vykonaných zmenách, ktoré majú vplyv na znečisťovanie ovzdušia,*

*b) nevyžaduje kolaudáciu, súhlas na dočasné užívanie stacionárneho zdroja alebo jeho časti na skúšobnú prevádzku a súhlas na trvalé užívanie stacionárneho zdroja inšpekcia ako povoľujúci orgán vydá v osobitnom konaní.“.*

Poznámka pod čiarou k odkazu 12 znie:

*„12) § 66 Stavebného zákona.“.*

8. V § 7 ods. 2 písm. d) sa slová „stavebné konanie“ nahrádzajú slovami „konanie o stavebnom zámere“.

9. V § 7 ods. 2 sa vypúšťa písmeno f).

Doterajšie písmená g) až i) sa označujú ako písmená f) až h).

Poznámka pod čiarou k odkazu 35 sa vypúšťa.

10. V § 7 ods. 2 písm. f) sa slová „dokumentácia a projekt stavby v rozsahu potrebnom na stavebné povoľovanie“ nahrádzajú slovami „projektová dokumentácia v rozsahu potrebnom na konanie o stavebnom zámere“.

11. Poznámka pod čiarou k odkazu 36 znie:

*„36) § 48 až 62 Stavebného zákona.“.*

12. V § 9 ods. 1 písm. a) sa vypúšťajú slová „alebo územného rozhodnutia“.

13. V § 9 ods. 4 písmeno b) znie:

*„b) orgán územného plánovania vo veci súladu so záväznou časťou územnoplánovacej dokumentácie,“.*

14. V § 9 ods. 4 písmeno f) znie:

*„f) obec,“.*

15. V § 9 ods. 5 sa za slová „záväzné stanovisko“ vkladajú slová „dotknutého orgánu“.

16. Poznámka pod čiarou k odkazu 44 znie:

*„44) § 21 ods. 3 Stavebného zákona.“.*

17. V § 9 sa vypúšťa odsek 6.

18. § 12 sa dopĺňa odsekom 6, ktorý znie:

*„(6) Ak je súčasťou integrovaného povoľovania konanie o stavebnom zámere podľa § 3 ods. 4, súčasťou vyjadrenia podľa odseku 1 je záväzné stanovisko k návrhu stavebného zámeru.“.*

19. V § 13 ods. 6 sa za slová „dotknutým orgánom“ vkladajú slová „alebo dotknutou právnickou osobou“.

Poznámka pod čiarou k odkazu 47 znie:

*„47) § 21 a 22 Stavebného zákona.“.*

20. V poznámke pod čiarou k odkazu 47b sa citácia „zákon č. 50/1976 Zb. v znení neskorších predpisov“ nahrádza citáciou „Stavebný zákon“.

21. V § 21 ods. 3 sa slová „stavebným povolením“ nahrádzajú slovami „rozhodnutím o stavebnom zámere“.

22. Poznámka pod čiarou k odkazu 49 znie:

*„49) § 60 Stavebného zákona.“.*

23. § 29 sa dopĺňa odsekom 4, ktorý znie:

*„(4) Ak je súčasťou povolenia aj povolenie podľa § 3 ods. 4, postupom podľa odsekov 1 až 3 sa zrušujú len tie časti povolenia, ktoré sa týkajú činnosti prevádzky a časti týkajúce sa rozhodnutia o stavebnom zámere podľa § 3 ods. 4 sa nezrušujú.“.*

24. V § 31 ods. 1 písmeno g) znie:

*„g) spolupracuje v oblasti územného plánovania a výstavby s Ministerstvom dopravy Slovenskej republiky a s Úradom pre územné plánovanie a výstavbu Slovenskej republiky,“.*

25. Za § 40i sa vkladá § 40j, ktorý vrátane nadpisu znie:

***„§ 40j***

***Prechodné ustanovenia k úpravám účinným od 1. apríla 2025***

*(1)* *Konania podľa tohto zákona, ktoré boli začaté do 31. marca 2025, sa dokončia podľa tohto zákona v znení účinnom do 31. marca 2025.*

*(2)* *Na integrované povoľovanie prevádzky, ktoré sa podľa Stavebného zákona povoľuje alebo dokončí podľa predpisov účinných do 31. marca 2025, sa použijú ustanovenia tohto zákona v znení účinnom do 31. marca 2025.“.*

Čl. LXII

Zákon č. [150/2013 Z. z.](https://www.slov-lex.sk/pravne-predpisy/SK/ZZ/2013/150/) o Štátnom fonde rozvoja bývania v znení zákona č. 276/2015 Z. z., zákona č. 244/2017 Z. z., zákona č. 65/2019 Z. z., zákona č. 221/2019 Z. z., zákona č. 230/2019 Z. z., zákona č. 465/2019 Z. z., zákona č. 476/2019 Z. z., zákona č. 90/2020 Z. z., zákona č. 359/2020 Z. z., zákona č. 212/2021 Z. z., zákona č. 506/2021 Z. z., zákona č. 317/2023 Z. z., zákona č. 32/2024 Z. z. a zákona č. 236/2024 Z. z. sa dopĺňa takto:

1. V § 6 ods. 1 písm. a) sa nad slová „bytovom dome“ umiestňuje odkaz 5a a nad slová „rodinnom dome“ sa umiestňuje odkaz 5b.

Poznámky pod čiarou k odkazom 5a a 5b znejú:

*„5a) § 2 ods. 1 písm. a) zákona č. 443/2010 Z. z..*

*5b) § 2 ods. 1 písm. b) zákona č. 443/2010 Z. z.“.*

2. V § 6 ods. 7 sa vypúšťajú slová „podľa osobitného predpisu9a)“.

Poznámka pod čiarou k odkazu 9a sa vypúšťa.

3. Poznámky pod čiarou k odkazom 6, 6a, 6b a 27a znejú:

*„6) § 3 ods. 3 Stavebného zákona.*

*6a) § 18 Stavebného zákona.*

*6b) § 73, 74 a 76 Stavebného zákona.*

*27a) § 5 Stavebného zákona.“.*

Čl. LXIII

Zákon č. [79/2015 Z. z.](https://www.slov-lex.sk/pravne-predpisy/SK/ZZ/2015/79/) o odpadoch a o zmene a doplnení niektorých zákonov v znení zákona č. 91/2016 Z. z., zákona č. 313/2016 Z. z., zákona č. 90/2017 Z. z., zákona č. 292/2017 Z. z., zákona č. 106/2018 Z. z., zákona č. 177/2018 Z. z., zákona č. 208/2018 Z. z., zákona č. 312/2018 Z. z., zákona č. 302/2019 Z. z., zákona č. 364/2019 Z. z., zákona č. 460/2019 Z. z., zákona č. 74/2020 Z. z., zákona č. 218/2020 Z. z., zákona č. 285/2020 Z. z., zákona č. 9/2021 Z. z., zákona č. 46/2021 Z. z., zákona č. 128/2021 Z. z., zákona č. 216/2021 Z. z., zákona č. 372/2021 Z. z., zákona č. 430/2021 Z. z., zákona č. 518/2021 Z. z., zákona č. 230/2022 Z. z., zákona č. 146/2023 Z. z., zákona č. 272/2023 Z. z. a zákona č. 335/2024 Z. z. sa mení takto:

1. Poznámka pod čiarou k odkazu 7 znie:

*„7) § 2 Stavebného zákona.“.*

2. V § 5 ods. 4 písm. d) sa slová „stavebné povolenie“ nahrádzajú slovami „rozhodnutie o stavebnom zámere“.

3. Poznámka pod čiarou k odkazu 18 znie:

*„18) § 18 Stavebného zákona.“.*

4. Poznámky pod čiarou k odkazom 22a a 22b znejú:

*„22a) § 2 ods. 6 a 7 Stavebného zákona.*

*22b) § 2 ods. 4 a 5 Stavebného zákona.“.*

5. Poznámky pod čiarou k odkazom 98 až 102a znejú:

*„98) § 27 Stavebného zákona.*

*99) § 75 Stavebného zákona.*

*100) § 2 ods. 10 a § 75 Stavebného zákona.*

*101) § 2 ods. 9 Stavebného zákona.*

*102) § 2 ods. 11 a § 78 Stavebného zákona.*

*102a) Stavebný zákon.“.*

6. Poznámka pod čiarou k odkazu 107a znie:

*„107a) Napríklad § 18 ods. 4 písm. b) Stavebného zákona.“.*

7. V § 97 ods. 16 sa slová „kolaudačného rozhodnutia“ nahrádzajú slovami „kolaudačného osvedčenia“.

Poznámka pod čiarou k odkazu 125d znie:

*„125d) § 67 Stavebného zákona.“.*

8. V § 99 ods. 1 písm. b) prvý bod a druhý bod znejú:

*„1. k návrhu stavebného zámeru pri prerokovaní stavebného zámeru a v konaní o stavebnom zámere128) okrem jednoduchých stavieb a drobných stavieb,*

*2. k projektovej dokumentácii v procese overenia projektu stavby,129) ak si to vyhradili,“.*

9. V § 99 ods. 1 písm. b) piatom bode sa slová „v kolaudačnom konaní“ nahrádzajú slovami „pri kolaudácii stavby, pri zmene v užívaní stavby, pri predčasnom užívaní stavby alebo pri dočasnom užívaní stavby“.

10. Poznámky pod čiarou k odkazom 128 až 132 znejú:

*„128) § 20 a § 48 až 62 Stavebného zákona.*

*129) § 65 Stavebného zákona.*

*130) § 78 Stavebného zákona.*

*131) § 18 ods. 2 až 4 a § 76 ods. 5 Stavebného zákona.*

*132) § 66 a § 68 až 70 Stavebného zákona.“.*

11. V § 114a ods. 1 sa slová „stavebného konania“ nahrádzajú slovami „konania o stavebnom zámere“.

Čl. LXIV

Zákon č. [128/2015 Z. z.](https://www.slov-lex.sk/pravne-predpisy/SK/ZZ/2015/128/) o prevencii závažných priemyselných havárií a o zmene a doplnení niektorých zákonov v znení zákona č. 91/2016 Z. z. a zákona č. 272/2023 Z. z. sa mení takto:

1. Poznámka pod čiarou k odkazu 4 znie:

*„4) § 2 ods. 12 a 13 Stavebného zákona.“.*

2. V poznámke pod čiarou k odkazu 29 a 34 sa citácia „zákon č. 50/1976 Zb.“ nahrádza citáciami „zákon č. 200/2022 Z. z. o územnom plánovaní v znení neskorších predpisov, Stavebný zákon“.

Čl. LXV

Zákon č. [282/2015 Z. z.](https://www.slov-lex.sk/pravne-predpisy/SK/ZZ/2015/282/) o vyvlastňovaní pozemkov a stavieb a o nútenom obmedzení vlastníckeho práva k nim a o zmene a doplnení niektorých zákonov v znení zákona č. 177/2018 Z. z., zákona č. 90/2020 Z. z., zákona č. 310/2021 Z. z., zákona č. 205/2023 Z. z. a zákona č. 142/2024 Z. z. sa mení a dopĺňa takto:

1. V § 2 odsek 2 znie:

*„(2) Vyvlastnenie musí byť v súlade s cieľmi a zámermi územného plánovania, ktoré sa vo vyvlastňovacom konaní preukazujú záväzným stanoviskom1) orgánu územného plánovania, ak osobitný predpis neustanovuje inak.1a)“.*

Poznámky pod čiarou k odkazom 1 a 1a znejú:

*„1) § 24 zákona č. 200/2022 Z. z. o územnom plánovaní v znení neskorších predpisov.*

*§ 21 ods. 5 Stavebného zákona.*

*1a) § 11 ods. 10 zákona č. 371/2021 Z. z. o významných investíciách.“.*

2. V § 4 sa za odsek 3 vkladá nový odsek 4, ktorý znie:

*„(4) Náhrada za vyvlastnenie nehnuteľností, ktorých hodnovernosť údajov o vlastníckom práve bola podľa osobitného predpisu spochybnená z dôvodu duplicitného vlastníctva vyvlastniteľa a iných osôb evidovaných v katastri nehnuteľností, sa zloží maximálne vo výške všeobecnej hodnoty určenej znaleckým posudkom za celý pozemok, a to bez ohľadu na výšku podielov jednotlivých vlastníkov zapísaných v katastri nehnuteľností.“.*

Doterajšie odseky 4 až 7 sa označujú ako odseky 5 až 8.

3. V § 4 ods. 8 sa slová „odseku 5“ nahrádzajú slovami „odseku 6“.

4. V § 9 ods. 3 písmeno g) znie:

*„g) dokument, ktorým sa preukazuje súlad s cieľmi a zámermi územného plánovania podľa § 2 ods. 2,“.*

5. V § 9 ods. 3 sa vypúšťa písmeno h).

Doterajšie písmeno i) sa označuje ako písmeno h).

6. V § 10 ods. 12 sa slová „v územnom konaní zamietli alebo ktoré mohol účastník uplatniť v územnom konaní“ nahrádzajú slovami „pri prerokúvaní územnoplánovacej dokumentácie zamietli alebo ktoré mohli byť pri tomto prerokúvaní uplatnené a uplatnené neboli“.

7. Poznámka pod čiarou k odkazu 13 znie:

*„13) § 4 ods. 3 Stavebného zákona.“.*

8. V § 17 ods. 3 sa vypúšťa slovo „územné“.

9. § 18 sa dopĺňa odsekom 3, ktorý znie:

*„(3) Ak sa má podľa zákona zisťovať pobyt vyvlastňovaného, zisťuje vyvlastňovací orgán údaje o jeho pobyte z registra vedeného podľa osobitného predpisu.16)“.*

Poznámka pod čiarou k odkazu 16 znie:

*„16) Napríklad zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov, zákon č. 272/2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov v znení neskorších predpisov.“.*

10. Za § 19b sa vkladá § 19c, ktorý vrátane nadpisu znie:

***„§ 19c***

***Prechodné ustanovenia k úpravám účinným od 1. apríla 2025***

*(1)* *Konania o vyvlastnení začaté a právoplatne neukončené do 31. marca 2025 sa dokončia podľa predpisu účinného do 31. marca 2025 a podľa odseku 3.*

*(2)* *Ak ide o konanie o vyvlastnení, ktoré sa začalo po 31. marci 2025 a ktoré sa vedie na účely získania práva k pozemku alebo k stavbe a toto právo sa bude preukazovať na účely konania, ktoré sa podľa Stavebného zákona dokončí podľa predpisov účinných do 31. marca 2025, na takéto konanie o vyvlastnení sa použije predpis účinný do 31. marca 2025 a odsek 3. Konanie podľa prvej vety vedie na prvom stupni regionálny úrad a na druhom stupni úrad.*

*(3)* *Ak ide o nehnuteľnosť, ktorá bola predmetom územného rozhodnutia vydaného podľa všeobecne záväzných právnych predpisov účinných do 31. marca 2025, na účely § 2 ods. 2 možno súlad s cieľmi a zámermi územného plánovania preukázať aj takýmto územným rozhodnutím.“.*

Čl. LXVI

Zákon č. [447/2015 Z. z.](https://www.slov-lex.sk/pravne-predpisy/SK/ZZ/2015/447/) o miestnom poplatku za rozvoj a o zmene a doplnení niektorých zákonov v znení zákona č. 375/2016 Z. z., zákona č. 379/2019 Z. z. a zákona č. 205/2023 Z. z. sa mení a dopĺňa takto:

1. V § 3 odsek 1 znie:

*„(1) Predmetom poplatku za rozvoj je budova3) na území obce uvedená v*

*a) právoplatnom rozhodnutí o stavebnom zámere,3a)*

*b) právoplatnom rozhodnutí o stavebnom zámere na zmenu dokončenej stavby,3aa)*

*c) overenom projekte stavby na ohlásenie s vydanou overovacou doložkou,3ab)*

*d) právoplatnom rozhodnutí o spôsobilosti stavby na užívanie,3b) alebo*

*e) právoplatnom rozhodnutí o dodatočnom povolení stavby.3c)“.*

Poznámky pod čiarou k odkazom 3 až 3c znejú:

*„3) § 3 Stavebného zákona.*

*3a) § 60 Stavebného zákona.*

*3aa) § 5 Stavebného zákona.*

*3ab) § 63 Stavebného zákona.*

*3b) § 140d zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a § 84 ods. 7 písm. a) Stavebného zákona.*

*3c) § 88a zákona č. 50/1976 Zb. v znení neskorších predpisov a § 84 ods. 7 písm. b) Stavebného zákona.“.*

2. V § 3 ods. 2 prvej vete sa na konci bodka nahrádza čiarkou a pripájajú sa tieto slová: „ak § 6 ods. 8 a § 16 ods. 3 neustanovujú inak.“ a v druhej vete sa slová „rozhodnutia, ktorým sa nariaďuje alebo povoľuje odstránenie stavby“ nahrádzajú slovami „rozhodnutia o stavebnom zámere na odstránenie stavby alebo nariadenia odstránenia stavby3ca)“.

Poznámka pod čiarou k odkazu 3ca znie:

*„3ca) § 78 Stavebného zákona.“.*

3. V § 3 ods. 3 písm. a) a b) sa slová „bytový dom“ vo všetkých tvaroch nahrádzajú slovami „bytová budova“ v príslušnom tvare.

4. Poznámka pod čiarou k odkazu 3d znie:

*„3d) § 3 ods. 2 Stavebného zákona.“.*

5. V § 4 odsek 1 znie:

*„(1) Poplatková povinnosť vzniká dňom právoplatnosti rozhodnutia podľa § 3 ods. 1 písm. a), b), d) alebo písm. e), alebo dňom overenia podľa § 3 ods. 1 písm. c).“.*

6. V § 4 ods. 2 sa slová „stavbu realizovať“ nahrádzajú slovami „s uskutočňovaním stavebných prác“.

7. V § 4 odsek 3 znie:

*„(3) Obec môže po vzniku poplatkovej povinnosti vyzvať poplatníka na podanie oznámenia o výmere podlahovej plochy nadzemnej časti zhotovovanej stavby v štruktúre podľa prílohy, pričom výmeru podlahovej plochy nadzemnej časti stavby potvrdí pre stavbu, ktorej projekt sa overuje, aj projektant stavby. Ak poplatník na základe výzvy obce nepredloží údaje o podlahovej ploche nadzemnej časti zhotovovanej stavby, obec zistí základ poplatku za rozvoj a určí poplatok za rozvoj podľa pomôcok; na postup obce pri určovaní poplatku za rozvoj podľa pomôcok sa vzťahuje osobitný predpis.*[*8b)*](https://www.slov-lex.sk/pravne-predpisy/SK/ZZ/2015/447/)*“.*

8. V § 4 sa vypúšťa odsek 4.

9. V § 5 ods. 1 prvá veta znie: „Poplatníkom je osoba, ktorá je ako stavebník9) uvedená v rozhodnutí podľa § 3 ods. 1 písm. a), b), d) alebo písm. e), alebo osoba, ktorej sa na základe ohlásenia stavebnému úradu overil projekt stavby na ohlásenie s vydanou overovacou doložkou.“.

Poznámka pod čiarou k odkazu 9 znie:

*„9) § 29 Stavebného zákona.“.*

10. V § 5 odsek 3 znie:

*„(3) Ak je osôb podľa odseku 1 prvej vety viac, poplatníkom je každá z nich v rovnakom pomere, ak sa nedohodnú inak. Ak sa všetci poplatníci dohodnú, poplatníkov zastupuje jeden z nich (ďalej len „zástupca“) a ostatní poplatníci ručia za poplatok za rozvoj v rovnakom pomere, pričom túto skutočnosť zástupca písomne oznámi obci najneskôr v deň vzniku poplatkovej povinnosti. Ak sa poplatníci dohodnú na inom ako rovnakom pomere, oznámia obci túto skutočnosť najneskôr v deň vzniku poplatkovej povinnosti.“.*

11. § 6 sa dopĺňa odsekmi 8 a 9, ktoré znejú:

*„(8) Ak sa právoplatným rozhodnutím o stavebnom zámere k stavbe, ktorá už bola predtým povolená skorším rozhodnutím o stavebnom zámere, zvýši podlahová plocha nadzemnej časti zhotovovanej stavby, základom poplatku za rozvoj je kladný rozdiel výmery nadzemnej časti podlahovej plochy zhotovovanej stavby v m2 vyplývajúci z rozdielu medzi týmto a predchádzajúcim rozhodnutím o stavebnom zámere.*

*(9) Ak sa právoplatným rozhodnutím o stavebnom zámere k stavbe, ktorá už bola predtým povolená skorším rozhodnutím o stavebnom zámere, zníži podlahová plocha nadzemnej časti zhotovovanej stavby, základom poplatku za rozvoj je záporný rozdiel výmery nadzemnej časti podlahovej plochy zhotovovanej stavby v m2 vyplývajúci z rozdielu medzi týmto a predchádzajúcim rozhodnutím o stavebnom zámere.“.*

12. V § 7 ods. 2 písm. a) sa nad slovom „bývanie“ odkaz „11)“ nahrádza odkazom „3d)“.

Poznámka pod čiarou k odkazu 11 sa vypúšťa.

13. V § 8 ods. 3 sa slová „stavebnom povolení, právoplatnom rozhodnutí o povolení zmeny stavby pred jej dokončením, právoplatnom rozhodnutí o dodatočnom povolení stavby alebo v oznámení stavebného úradu k ohlásenej stavbe“ nahrádzajú slovami „rozhodnutí podľa § 3 ods. 1 písm. a), b), d) alebo písm. e), alebo v overení projektu stavby na ohlásenie s vydanou overovacou doložkou podľa § 3 ods. 1 písm. c)“.

14. V § 8 odsek 4 znie:

*„(4) Pri výpočte poplatku za rozvoj pre stavby, pri ktorých sa základ poplatku za rozvoj určuje podľa § 6 ods. 8 alebo ods. 9, sa zníženie základu poplatku za rozvoj o 60 m2 podľa odseku 1 nepoužije.“.*

15. V § 8 sa vypúšťajú odseky 5 a 6.

Doterajší odsek 7 sa označuje ako odsek 5.

16. V § 9 odsek 2 znie:

*„(2) Rozhodnutie o vyrubení poplatku za rozvoj sa vydá ku každému rozhodnutiu podľa § 3 ods. 1 písm. a), b), d) alebo písm. e), alebo k overeniu projektu stavby na ohlásenie s vydanou overovacou doložkou podľa § 3 ods. 1 písm. c) zvlášť.“.*

17. § 9 sa dopĺňa odsekom 6, ktorý znie:

*„(6) Poplatok za rozvoj obec nevyrubuje ani nevyberá, ak nepresiahne sumu 5 eur.“.*

18. V § 10 odsek 3 znie:

*„(3) Ak podľa § 6 ods. 9 je základom poplatku za rozvoj záporný rozdiel výmery nadzemnej časti podlahovej plochy zhotovovanej stavby, obec vydá rozhodnutie o vrátení pomernej časti zaplateného poplatku za rozvoj, ktorý obec vráti do 60 dní odo dňa jeho právoplatnosti.“.*

19. V § 11 ods. 2 úvodnej vete sa za slovo „pozemku“ vkladajú slová „alebo s kúpou nehnuteľnosti slúžiacej“.

20. V § 11 ods. 2 písm. d) sa slovo „školského“ nahrádza slovami „školy, školského“.

21. Za § 15 sa vkladá § 16, ktorý vrátane nadpisu znie:

***„§ 16***

***Prechodné ustanovenia k úpravám účinným od 1. apríla 2025***

*(1) Ak poplatková povinnosť k poplatku za rozvoj a oznamovacia povinnosť vzniknú do 31. marca 2025, postupuje sa podľa predpisov účinných do 31. marca 2025.*

*(2) Na konania začaté a právoplatne neskončené do 31. marca 2025, v ktorých sa podľa Stavebného zákona15) postupuje podľa doterajších stavebných predpisov,16)a ku ktorým vznikne poplatková povinnosť po 31. marci 2025, sa postupuje podľa predpisov účinných do 31. marca 2025.*

*(3) Ak sa právoplatným rozhodnutím o povolení stavby k nedokončenej stavbe, ktorá už bola predtým povolená právoplatným stavebným povolením, zmenou stavby pred dokončením alebo oznámením stavebného úradu k ohlásenej stavbe podľa doterajších stavebných predpisov,16) zvýši podlahová plocha nadzemnej časti realizovanej stavby, základom poplatku za rozvoj je kladný rozdiel výmery nadzemnej časti podlahovej plochy realizovanej stavby v m2 medzi rozhodnutím o povolení stavby a všetkými predchádzajúcimi právoplatnými rozhodnutiami podľa doterajších stavebných predpisov;16) zníženie základu poplatku o 60 m2 podľa § 8 ods. 1 sa nepoužije.*

*(4) Ak sa právoplatným rozhodnutím o povolení stavby k nedokončenej stavbe, ktorá už bola predtým povolená právoplatným stavebným povolením, zmenou stavby pred dokončením, rozhodnutím o dodatočnom povolení stavby alebo oznámením stavebného úradu k ohlásenej stavbe podľa doterajších stavebných predpisov,16) zníži podlahová plocha nadzemnej časti realizovanej stavby, základom poplatku za rozvoj je záporný rozdiel výmery nadzemnej časti podlahovej plochy realizovanej stavby v m2 medzi rozhodnutím o povolení stavby a všetkými predchádzajúcimi právoplatnými rozhodnutiami podľa doterajších stavebných predpisov;16) zníženie základu poplatku za rozvoj o 60 m2 podľa § 8 ods. 1 sa nepoužije a ustanovenie § 10 ods. 3 sa použije primerane.“.*

Poznámky pod čiarou k odkazom 15 a 16 znejú:

*„15) § 84 ods. 4 až 7 Stavebného zákona.*

*16) Zákon č. 50/1976 Zb. v znení neskorších predpisov.“.*

22. Slová „stavebné povolenie“ vo všetkých tvaroch sa v celom texte zákona okrem § 13 a 16 nahrádzajú slovami „rozhodnutie o stavebnom zámere“ v príslušnom tvare.

23. Slová „realizovaná stavba“ vo všetkých tvaroch sa v celom texte zákona okrem § 16 nahrádzajú slovami „zhotovovaná stavba“ v príslušnom tvare.

Čl. LXVII

Zákon č. [87/2018 Z. z.](https://www.slov-lex.sk/pravne-predpisy/SK/ZZ/2018/87/) o radiačnej ochrane a o zmene a doplnení niektorých zákonov v znení zákona č. 69/2020 Z. z., zákona č. 388/2021 Z. z., zákona č. 119/2023 Z. z., zákona č. 205/2023 Z. z. a zákona č. 367/2024 Z. z. sa mení a dopĺňa takto:

1. Poznámky pod čiarou k odkazom 6 a 7 znejú:

*„6) § 3 ods. 2 Stavebného zákona.*

*7) § 3 ods. 3 Stavebného zákona.“.*

2. V § 32 ods. 1 sa na konci pripája táto veta: „Ak sa rozhodnutie týka predmetu konania o stavebnom zámere, nariaďovania stavebných prác, kolaudácie stavby, povolenia zmeny v užívaní stavby, predčasného užívania stavby, dočasného užívania stavby alebo odstránenia stavby, na tieto účely je rozhodnutie záväzným stanoviskom dotknutej osoby podľa Stavebného zákona.“.

3. V § 32 ods. 3 písm. a) prvom bode sa vypúšťajú slová „umiestnenie stavby a“.

4. V § 32 ods. 8 sa na konci bodka nahrádza čiarkou a pripájajú sa tieto slová: „ak Stavebný zákon neustanovuje inak.29b)“.

Poznámka pod čiarou k odkazu 29b znie:

*„29b) § 21 ods. 9 Stavebného zákona.“.*

5. V poznámke pod čiarou k odkazu 29 sa citácia „zákon č. 50/1976 Zb. v znení neskorších predpisov“ nahrádza citáciou „Stavebný zákon“.

Čl. LXVIII

Zákon č. [112/2018 Z. z.](https://www.slov-lex.sk/pravne-predpisy/SK/ZZ/2018/112/) o sociálnej ekonomike a sociálnych podnikoch a o zmene a doplnení niektorých zákonov v znení zákona č. 374/2019 Z. z., zákona č. 94/2020 Z. z., zákona č. 264/2020 Z. z., zákona č. 113/2022 Z. z., zákona č. 488/2022 Z. z., zákona č. 494/2022 Z. z., zákona č. 205/2023 Z. z., zákona č. 275/2023 Z. z. a zákona č. 376/2024 Z. z. sa mení a dopĺňa takto:

1. V § 13 ods. 4 sa slová „so stavebným povolením“ nahrádzajú slovami „s rozhodnutím o stavebnom zámere“, slová „stavebného povolenia“ sa nahrádzajú slovami „rozhodnutia o stavebnom zámere“, slová „kolaudačného rozhodnutia“ sa nahrádzajú slovami „kolaudačného osvedčenia“ a slová „kolaudačné rozhodnutie“ sa nahrádzajú slovami „kolaudačné osvedčenie“.

2. V § 13 ods. 7 sa slová „kolaudačného rozhodnutia“ nahrádzajú slovami „kolaudačného osvedčenia“.

3. Za § 35 sa vkladá § 35a, ktorý vrátane nadpisu znie:

***„§ 35a***

***Prechodné ustanovenie k úpravám účinným od 1. apríla 2025***

*Na účely § 13 ods. 4 sa za rozhodnutie o stavebnom zámere považuje aj stavebné povolenie vydané podľa stavebného zákona účinného do 31. marca 2025. Na účely § 13 odsekov 4 a 7 sa za kolaudačné osvedčenie považuje aj kolaudačné rozhodnutie vydané podľa stavebného zákona účinného do 31. marca 2025.“.*

Čl. LXIX

Zákon č. [30/2019 Z. z.](https://www.slov-lex.sk/pravne-predpisy/SK/ZZ/2019/30/) o hazardných hrách a o zmene a doplnení niektorých zákonov v znení zákona č. 221/2019 Z. z., zákona č. 287/2020 Z. z., zákona č. 431/2021 Z. z., zákona č. 9/2023 Z. z., zákona č. 309/2023 Z. z., zákona č. 7/2024 Z. z., zákona č. 179/2024 Z. z. a zákona č. 387/2024 Z. z. sa mení takto:

1. V § 2 písm. u) sa slová „pozemnej stavby,3) ktorá má steny“ nahrádzajú slovom „budovy3)“.

Poznámka pod čiarou k odkazu 3 znie:

*„3) § 3 ods. 1 Stavebného zákona.“.*

2. Poznámka pod čiarou k odkazu 25 znie:

*„25) § 3 ods. 2 a 3 Stavebného zákona.“.*

3. Poznámka pod čiarou k odkazu 27 znie:

*„27) § 3 ods. 3 Stavebného zákona.“.*

Čl. LXX

Zákon č. [371/2021 Z. z.](https://www.slov-lex.sk/pravne-predpisy/SK/ZZ/2021/371/) o významných investíciách sa dopĺňa takto:

1. Za § 12 sa vkladá § 12a, ktorý vrátane nadpisu znie:

***„§ 12a***

***Zánik práv tretích osôb***

*(1)* *Ak ide o významnú investíciu podľa § 3 ods. 1 alebo ods. 3, dňom zapísania vlastníckeho práva držiteľa osvedčenia k nehnuteľnostiam uvedeným v osvedčení do katastra nehnuteľností zanikajú práva tretích osôb k nim okrem zákonných vecných bremien a držiteľ osvedčenia je oprávnený predmetné nehnuteľnosti vypratať. Majetkové ujmy tretích osôb vyplývajúce zo zániku ich práv k nehnuteľnostiam uvedeným v osvedčení vyrovná držiteľ osvedčenia, ak zmluva, ktorou boli dotknuté nehnuteľnosti prevedené na držiteľa osvedčenia, neurčuje inak. Ak práva tretích osôb k nehnuteľnostiam uvedeným v osvedčení vznikli až po vydaní osvedčenia a bez súhlasu držiteľa osvedčenia, majetkové ujmy vyrovná ten, kto zriadil alebo umožnil zriadiť k predmetným nehnuteľnostiam práva tretej osoby.*

*(2)* *Ak ide o významnú investíciu podľa § 3 ods. 1 alebo ods. 3, dňom vydania osvedčenia zanikajú práva tretích osôb k nehnuteľnostiam vo vlastníctve držiteľa osvedčenia uvedeným v osvedčení okrem zákonných vecných bremien a držiteľ osvedčenia je oprávnený predmetné nehnuteľnosti vypratať. Majetkové ujmy tretích osôb vyplývajúce zo zániku ich práv k nehnuteľnostiam podľa prvej vety vyrovná držiteľ osvedčenia.“.*

2. Za § 17 sa vkladá § 17a, ktorý vrátane nadpisu znie:

***„§ 17a***

***Prechodné ustanovenie súvisiace s úpravou zániku práv tretích osôb***

*Zápis vlastníckeho práva držiteľa osvedčenia o významnej investícii k nehnuteľnostiam do katastra nehnuteľností spôsobí zánik práv tretích osôb podľa §12a ods. 1 len v prípade, ak k zápisu vlastníckeho práva držiteľa osvedčenia o významnej investícii k nehnuteľnostiam do katastra nehnuteľností dôjde v súvislosti s osvedčením o významnej investícii vydaným po 1. marci 2025. Vydanie osvedčenia o významnej investícii spôsobí zánik práv tretích osôb podľa § 12a ods. 2 len v prípade, ak k jeho vydaniu došlo po 1. marci 2025.“.*

Čl. LXXI

Zákon č. [452/2021 Z. z.](https://www.slov-lex.sk/pravne-predpisy/SK/ZZ/2021/452/) o elektronických komunikáciách v znení zákona č. 533/2021 Z. z., zákona č. 351/2022 Z. z., zákona č. 205/2023 Z. z., zákona č. 287/2023 Z. z., zákona č. 46/2024 Z. z., zákona č. 108/2024 Z. z., zákona č. 334/2024 Z. z., zákona č. 366/2024 Z. z. a zákona č. 367/2024 Z. z. sa mení a dopĺňa takto:

1. Poznámka pod čiarou k odkazu 29 znie:

*„29) Stavebný zákon.“.*

2. V § 5 ods. 1 písm. h) sa slová „stavebnými úradmi, špeciálnymi stavebnými úradmi, inými stavebnými úradmi32) a okresnými úradmi“ nahrádzajú slovami „Úradom pre územné plánovanie a výstavbu Slovenskej republiky, stavebnými úradmi, špeciálnymi stavebnými úradmi a inými stavebnými úradmi32) a s okresnými úradmi“.

Poznámka pod čiarou k odkazu 32 znie:

*„32) § 16 Stavebného zákona.“.*

3. V § 21 ods. 1 tretia veta znie: „Ak vlastník namieta splnenie podmienok na uplatnenie práva podľa prvej vety, splnenie podmienok posúdi na návrh vlastníka alebo podniku príslušný stavebný úrad, a ak taký nie je, tak v samostatnom konaní regionálny úrad Úradu pre územné plánovanie a výstavbu Slovenskej republiky, v ktorého obvode sa nachádza dotknutá nehnuteľnosť (ďalej len „príslušný úrad“).“.

4. V § 21 ods. 1 sa na konci pripája táto veta: „Ak fyzickú infraštruktúru alebo iné prvky siete užíva alebo má užívať okrem ich vlastníka aj iný podnik, na účely verejného záujmu sa zohľadňujú aj skutočnosti, ktoré sa týkajú siete iného podniku.“.

5. V § 21 odsek 5 znie:

*„(5) Ak sa podnik a vlastník nehnuteľnosti nedohodnú inak, primeranú náhradu za obmedzenie v obvyklom užívaní nehnuteľnosti, ku ktorému došlo uplatnením práv podľa odsekov 1 a 2, podnik vyplatí vlastníkovi nehnuteľnosti v lehote, v ktorej je povinný podať návrh na vykonanie záznamu do katastra nehnuteľností podľa odseku 4, a to vo výške dohodnutej s vlastníkom. Ak sa vlastník nehnuteľnosti a podnik nedohodnú na výške náhrady, o výške náhrady na návrh vlastníka nehnuteľnosti alebo podniku rozhodne príslušný úrad. Príslušný úrad pri rozhodovaní môže konania týkajúce sa jednej líniovej stavby zlúčiť do spoločného konania a v prípade potreby zachovania zásady hospodárnosti môže časť konania týkajúcu sa jedného alebo viacerých vlastníkov vylúčiť na samostatné konanie. Podnik je povinný na základe výzvy príslušného úradu na vlastné náklady zabezpečiť znalecký posudok pre potreby určenia výšky primeranej náhrady za obmedzenie v obvyklom užívaní nehnuteľnosti. Ak vlastník nehnuteľnosti namietne skutočnosti, ktoré sú obsahom znaleckého posudku, príslušný úrad zabezpečí odborné vyjadrenie alebo vysvetlenie znalca na účel posúdenia skutočností, ktoré sú dôležité na rozhodnutie o sume náhrady za obmedzenie v obvyklom užívaní nehnuteľnosti. Náklady spojené s vyhotovením odborného vyjadrenia alebo vysvetlenia znalca sú trovami konania, ktoré znáša podnik.“.*

6. V § 21 odsek 10 znie:

*„(10) Dotknutý podnik je dotknutou právnickou osobou57) v konaniach podľa Stavebného zákona.“.*

Poznámka pod čiarou k odkazu 57 znie:

*„57) § 22 Stavebného zákona.“.*

7. V § 21 odsek 12 znie:

*„(12) Podnik ako dotknutá právnická osoba je povinný vo vyjadreniach rešpektovať všeobecné zásady kríženia a súbehu podzemných vedení inžinierskych sietí.“.*

8. Poznámky pod čiarou k odkazom 58b a 58c znejú:

*„58b) § 14 ods. 1 písm. f) a § 13 písm. j) Stavebného zákona.*

*58c) § 29 ods. 1 Stavebného zákona.“.*

9. § 21 sa dopĺňa odsekmi 15 a 16, ktoré znejú:

*„(15) Rozhodnutie o stavebnom zámere ani ohlásenie sa nevyžaduje pre stavebnú úpravu existujúcej nadzemnej líniovej stavby vedenia, ktorá spočíva v doplnení nového nadzemného kábla alebo iného prvku vedenia, ak sa ňou nemení trasa vedenia a jeho ochranné pásmo.*

*(16) Stavbyvedúci líniovej stavby vedenia, na ktorú sa vydalo rozhodnutie o stavebnom zámere, je oprávnený po ukončení stavebných prác zvolať kontrolnú prehliadku stavby, ktorej účelom je preverenie, či sa stavba zrealizovala v súlade s overeným projektom stavby. Ak sa kontrolnou prehliadkou zistí, že sa stavba postavila v súlade s overeným projektom stavby, kolaudácia takejto stavby podľa Stavebného zákona sa nevyžaduje.“.*

10. V § 22 ods. 3 poslednej vete sa slová „v územnom konaní alebo stavebnom konaní“ nahrádzajú slovami „pri prerokovaní stavebného zámeru, v konaní o stavebnom zámere alebo pri nariaďovaní stavebných prác, ak si to vyhradí aj pri overovaní projektu stavby, pri kolaudácii stavby, pri zmene v užívaní stavby, pri predčasnom užívaní stavby, pri dočasnom užívaní stavby alebo pri odstránení stavby“.

11. V § 23 ods. 2 posledná veta znie: „Ak sa vlastník nehnuteľnosti s podnikom na výške primeranej náhrady nedohodnú, postupuje sa pri určení výšky náhrady podľa § 21 ods. 5.“.

12. V § 23 ods. 4 druhá veta znie: „Ochranné pásmo vzniká dňom nadobudnutia právoplatnosti rozhodnutia o stavebnom zámere alebo dňom overenia projektu ohlásenej stavby.59)“.

Poznámka pod čiarou k odkazu 59 znie:

*„59) § 63 Stavebného zákona.“.*

13. V § 23 ods. 8 sa pred úvodnú vetu vkladá nová prvá veta: „Podnik je povinný pri posudzovaní a povoľovaní aktivít v ochrannom pásme svojich vedení, najmä pri budovaní iných vedení inžinierskych sietí, rešpektovať všeobecné zásady kríženia a súbehu vedení inžinierskych sietí.“.

14. V § 24 ods. 6 sa slová „stavebným povolením“ nahrádzajú slovami „rozhodnutím o stavebnom zámere60)“.

Poznámka pod čiarou k odkazu 60 znie:

*„60) § 60 Stavebného zákona.“.*

15. Poznámky pod čiarou k odkazom 61 a 62 znejú:

*„61) § 3 a 4 Stavebného zákona.*

*62) § 27 Stavebného zákona.“.*

16. V § 25 ods. 4 písmeno a) znie:

*„a) pri stavbách, pri ktorých sa vyžaduje rozhodnutie o stavebnom zámere, týkajú stavieb*

*1. s vydaným rozhodnutím o stavebnom zámere alebo s overeným projektom stavby,*

*2. pri ktorých prebieha konanie o vydanie rozhodnutia o stavebnom zámere,*

*3. pri ktorých prevádzkovateľ siete predpokladá podanie žiadosti o vydanie rozhodnutia o stavebnom zámere v nasledujúcich šiestich mesiacoch,“.*

17. V § 25 ods. 4 písm. b) prvom bode sa slová „písomné oznámenie stavebného úradu, že proti uskutočneniu stavby nemá námietky“ nahrádzajú slovami „overenie projektu ohlásenej stavby“.

18. V § 25 ods. 4 písm. b) druhom bode sa slová „doručené písomné oznámenie stavebného úradu, že proti uskutočneniu stavby nemá námietky“ nahrádzajú slovami „ohlásenie vybavené“.

19. Poznámka pod čiarou k odkazu 62a znie:

*„62a) Zákon č. 200/2022 Z. z. o územnom plánovaní v znení neskorších predpisov.*

*Stavebný zákon.“.*

20. V § 28 ods. 1 sa slová „stavebné povolenie“ nahrádzajú slovami „rozhodnutie o stavebnom zámere“, slová „všeobecnú technickú požiadavku na navrhovanie stavieb“ sa nahrádzajú slovami „stavebno-technickú požiadavku na výstavbu“ a slová „osobitného predpisu“ sa nahrádzajú slovami „Stavebného zákona“.

Poznámka pod čiarou k odkazu 67 znie:

*„67) § 19 Stavebného zákona.“.*

21. V § 28 ods. 1 sa vypúšťa odkaz 66 nad slovom „rozvodov“ vrátane poznámky pod čiarou a v odseku 2 písm. f) sa vypúšťa odkaz 68 nad slovom „domy“ vrátane poznámky pod čiarou.

22. Za § 131c sa vkladá § 131d, ktorý vrátane nadpisu znie:

***„§ 131d***

***Prechodné ustanovenia k úpravám účinným od 1. apríla 2025***

*(1)* *Stavby elektronických komunikačných sietí, ktoré boli zhotovené do 31. marca 2025 bez povolenia stavebného úradu alebo v rozpore s ním, sa uplynutím desiateho roku odo dňa ich zhotovenia, najskôr však k 1. aprílu 2025, považujú za stavby postavené v súlade s platnými predpismi, ak*

*a)* *sa nepretržite využívajú na svoj účel,*

*b)* *ich odstránenie nebolo právoplatne nariadené do desiatich rokov odo dňa ich zhotovenia a*

*c)* *vlastník stavby je ku dňu uplynutia desiateho roku odo dňa ich zhotovenia vlastníkom pozemku alebo má iné právo k pozemku, na ktorom je takáto stavba postavená.*

*(2)* *Dočasné stavby elektronických komunikačných sietí, ktoré boli zhotovené do 31. marca 2025 bez povolenia stavebného úradu alebo v rozpore s ním, sa uplynutím desiateho roku odo dňa ich zhotovenia, najskôr však k 1. aprílu 2025, považujú za trvalé stavby postavené v súlade s platnými predpismi, ak*

*a)* *sa nepretržite využívajú na svoj účel,*

*b)* *ich odstránenie nebolo právoplatne nariadené do desiatich rokov odo dňa ich zhotovenia a*

*c)* *vlastník stavby je ku dňu uplynutia desiateho roku odo dňa ich zhotovenia vlastníkom pozemku alebo má iné právo k pozemku, na ktorom je takáto stavba postavená.“.*

Čl. LXXII

Zákon č. [200/2022 Z. z.](https://www.slov-lex.sk/pravne-predpisy/SK/ZZ/2022/200/) o územnom plánovaní v znení zákona č. 69/2023 Z. z., zákona č. 195/2023 Z. z., zákona č. 205/2023 Z. z., zákona č. 272/2023 Z. z., zákona č. 46/2024 Z. z., zákona č. 142/2024 Z. z. a zákona č. 350/2024 Z. z. sa mení a dopĺňa takto:

1. V § 5 písmeno b) znie:

*„b) osobitným územím časť územia významná z hľadiska zabezpečenia obrany štátu a bezpečnosti štátu, ochrany prírody, biodiverzity a krajiny, pre ktorú sú určené špecifické podmienky priestorového usporiadania a funkčného využívania a ktorej charakter, osobitosti a význam sa má v území zachovať, chrániť, obnoviť alebo rozvíjať,“.*

2. V § 5 sa vypúšťa písmeno m).

Doterajšie písmená n) až w) sa označujú ako m) až v).

3. § 7 vrátane nadpisu znie:

***„§ 7***

***Úrad a regionálne úrady***

*(1)* *Úrad je ústredným orgánom štátnej správy pre územné plánovanie, výstavbu a vyvlastnenie. Sídlom úradu je Bratislava.*

*(2)* *Štátnu správu v oblastiach podľa odseku 1 vykonávajú aj regionálne úrady.*

*(3)* *Regionálny úrad je preddavkovou organizáciou úradu zriadenou so sídlom a pre územné obvody podľa prílohy č. 1. Úrad môže na plnenie úloh regionálneho úradu zriaďovať pracoviská regionálneho úradu a určovať územný obvod ich pôsobnosti v rámci územného obvodu regionálneho úradu.*

*(4)* *Na čele regionálneho úradu je riaditeľ regionálneho úradu, ktorého vymenúva a odvoláva minister dopravy Slovenskej republiky. Vo veciach výkonu štátnej správy v pôsobnosti regionálneho úradu koná riaditeľ regionálneho úradu.*

*(5)* *Úrad zriaďuje ako svoj odborný, poradný a iniciatívny orgán pre oblasť sledovania vývoja a trendov v oblasti územného plánovania, prípravy koncepčných dokumentov, všeobecne záväzných právnych predpisov, metodických usmernení a rozhodnutí úradu v oblasti územného plánovania Radu územného plánovania zloženú zo zástupcov orgánov štátnej správy, orgánov územnej samosprávy, profesijných organizácií, vysokých škôl, vedeckovýskumných inštitúcií a odbornej verejnosti; podrobnosti o zložení a fungovaní Rady územného plánovania upraví štatút a rokovací poriadok, ktoré vydá predseda úradu.*

*(6)* *Úrad predkladá vláde Slovenskej republiky (ďalej len „vláda“) raz ročne správu o svojej činnosti a tiež vždy, keď o to vláda požiada.“.*

4. V § 18 ods. 1 v druhej vete sa vypúšťa čiarka za slovom „spracovania“ a slová „so všeobecnými požiadavkami na priestorové usporiadanie územia a funkčné využívanie územia a s územnotechnickými požiadavkami na výstavbu“ sa nahrádzajú slovami „a s podmienkami priestorového usporiadania územia a funkčného využívania územia“.

5. V § 19 ods. 2 písm. c) a § 20 ods. 2 písm. c) sa slovo „zelenú“ nahrádza slovom „krajinnú“.

6. V § 20 ods. 1 prvej vete sa na konci bodka nahrádza čiarkou a pripájajú sa tieto slová: „vrátane vymedzenia vlastných typov krajiny a určenia ich cieľovej kvality spolu s podmienkami pre ich zachovanie alebo dosiahnutie podľa Dohovoru o krajine Rady Európy,“.

7. V § 22 ods. 3 písm. j) sa vypúšťajú slová „ak s ich vyznačením súhlasil správca územia,“.

8. V § 22 ods. 6 sa za slová „Ak územný plán obce“ vkladajú slová „alebo územný plán mikroregiónu“.

9. § 24 vrátane nadpisu a nadpisu nad paragrafom znie:

***„Posúdenie súladu so záväznou časťou územnoplánovacej dokumentácie***

***§ 24***

***Záväzné stanovisko***

*(1) Záväzným stanoviskom posudzuje orgán územného plánovania súlad so záväznou časťou územnoplánovacej dokumentácie. Záväzné stanovisko obsahuje odôvodnenie vyhodnotenie splnenia podmienok priestorového usporiadania územia a funkčného využívania územia podľa záväznej časti územnoplánovacej dokumentácie.*

*(2) Na účely vydania záväzného stanoviska sa posudzuje súlad so záväznou časťou územnoplánovacej dokumentácie najnižšieho dostupného stupňa v nasledovnom vzostupnom poradí:*

*a)* *územný plán zóny,*

*b)* *územný plán obce,*

*c)* *územný plán mikroregiónu,*

*d)* *Koncepcia územného rozvoja regiónu,*

*e)* *Koncepcia územného rozvoja Slovenska.*

*(3) Orgán územného plánovania vydáva záväzné stanovisko na základe žiadosti.*

*(4) Príslušným orgánom územného plánovania na vydanie záväzného stanoviska je obec, ak odseky 5 až 7 neustanovujú inak.*

*(5)* *Ak obec nemá územný plán, príslušným orgánom územného plánovania na vydanie záväzného stanoviska je samosprávny kraj, v územnom obvode ktorého sa obec nachádza. V území, pre ktoré bol spracovaný územný plán mikroregiónu, je príslušným orgánom územného plánovania obec, ak sa nedohodne so samosprávnym krajom, že príslušným na vydanie záväzného stanoviska je samosprávny kraj. Samosprávny kraj je príslušným orgánom územného plánovania na vydanie záväzného stanoviska aj v časti, v ktorej územný plán obce nie je v súlade so záväznou časťou územnoplánovacej dokumentácie Koncepcie územného rozvoja regiónu.*

*(6)* *Príslušným orgánom územného plánovania na vydanie záväzného stanoviska na území hlavného mesta Slovenskej republiky Bratislava je orgán územného plánovania ustanovený zákonom o hlavnom meste Slovenskej republiky Bratislave. Príslušným orgánom územného plánovania na vydanie záväzného stanoviska na území mesta Košice je mesto alebo mestská časť, a to podľa toho, kto ako orgán územného plánovania schvaľuje územnoplánovaciu dokumentáciu.*

*(7)* *Ak ide o záväzné stanovisko dotknutého orgánu podľa Stavebného zákona k líniovej stavbe dopravnej infraštruktúry, stavbe technickej infraštruktúry alebo významnej investícii a tieto prechádzajú územím viacerých obcí, príslušným orgánom územného plánovania na vydanie záväzného stanoviska je samosprávny kraj, v územnom obvode ktorého sa obce nachádzajú. Ak líniová stavba dopravnej infraštruktúry, stavba technickej infraštruktúry alebo významná investícia prechádzajú územím viacerých samosprávnych krajov, samosprávne kraje, v územnom obvode ktorých sa obce nachádzajú, sa dohodnú, ktorý z nich vydá záväzné stanovisko; ak sa samosprávne kraje nedohodnú, úrad určí, ktorý samosprávny kraj je príslušný na vydanie záväzného stanoviska. Úrad je príslušným orgánom územného plánovania na vydanie záväzného stanoviska k líniovej stavbe dopravnej infraštruktúry, stavbe technickej infraštruktúry alebo významnej investícii prechádzajúcej územím viacerých obcí v časti, v ktorej Koncepcia územného rozvoja regiónu nie je v súlade so záväznou časťou územnoplánovacej dokumentácie Koncepcie územného rozvoja Slovenska.*

*(8) Orgán územného plánovania vydáva záväzné stanovisko ako dotknutý orgán podľa Stavebného zákona12**) a na jeho vydávanie sa použije Stavebný zákon, ak tento zákon neustanovuje inak.*

*(9)* *Orgán územného plánovania vydáva záväzné stanovisko na povoľovanie iných činností, ak tak ustanoví osobitný predpis, a na jeho vydávanie sa použijú odseky 1 až 7, ak osobitný predpis neustanovuje inak.“.*

Poznámka pod čiarou k odkazu 12 znie:

*„12) § 21 ods. 5 Stavebného zákona.“.*

10. Za § 24 sa vkladajú § 24a a 24b, ktoré vrátane nadpisov znejú:

***„§ 24a***

***Záväzné stanovisko dotknutého orgánu podľa Stavebného zákona***

*(1)* *Orgán územného plánovania ako dotknutý orgán vydáva záväzné stanovisko*

*a)* *v konaní o*

*1. stavebnom zámere vrátane prerokovania stavebného zámeru,12a**)*

*2. zmene v užívaní stavby,12b**)*

*3. preskúmaní spôsobilosti stavby na užívanie,12c**)*

*4. dodatočnom povolení stavby,12d**)*

*b) k ohláseniu12e**)*

*1. drobnej stavby,12f**)*

*2. nových nadzemných a podzemných vedení elektronických komunikačných sietí.12g**)*

*(2)* *Ak stavebný zámer obsahuje súbor stavieb, príslušným na vydanie záväzného stanoviska je ten orgán územného plánovania, ktorý je príslušný na vydanie záväzného stanoviska k hlavnej stavbe.*

*(3)* *Žiadosť o záväzné stanovisko dotknutého orgánu obsahuje meno a priezvisko alebo názov a adresu alebo sídlo žiadateľa, stručný opis navrhovanej stavby a vyhodnotenie súladu so záväznou časťou územnoplánovacej dokumentácie. Prílohou k žiadosti o záväzné stanovisko k stavebnému zámeru je stavebný zámer.*

*(4)* *Ak žiadosť nie je úplná, orgán územného plánovania vyzve žiadateľa na doplnenie v lehote 15 pracovných dní odo dňa doručenia žiadosti a určí mu primeranú lehotu na doplnenie. Orgán územného plánovania môže vyzvať žiadateľa na doplnenie žiadosti len raz. Ak žiadateľ nedoplní žiadosť alebo má orgán územného plánovania za to, že žiadosť nie je úplná ani po doplnení, vráti žiadosť žiadateľovi v lehote 15 pracovných dní odo dňa márneho uplynutia lehoty na doplnenie alebo od nedostatočného doplnenia.*

*(5)* *Orgán územného plánovania je povinný vydať záväzné stanovisko dotknutého orgánu v lehote 30 dní pre stavby, ktoré sa ohlasujú, a pre jednoduché stavby, v lehote 90 dní pre vyhradené stavby a v lehote 60 dní pre ostatné stavby; lehota sa počíta odo dňa doručenia úplnej žiadosti o vydanie záväzného stanoviska. Orgán územného plánovania je povinný odoslať záväzné stanovisko bezodkladne po jeho vydaní.*

*(6)* *Záväzné stanovisko dotknutého orgánu platí dva roky odo dňa jeho doručenia žiadateľovi, ak ide o dopravnú infraštruktúru, technickú infraštruktúru, jadrové zariadenie, stavbu súvisiacu s jadrovým zariadením a významnú investíciu, platí päť rokov odo dňa jeho doručenia žiadateľovi. Záväzné stanovisko nestráca platnosť, ak bol počas plynutia doby podľa prvej vety podaný návrh na začatie konania, v ktorom sa záväzné stanovisko má použiť.*

*(7)* *Záväzné stanovisko dotknutého orgánu obsahuje meno a priezvisko alebo názov a adresu alebo sídla stavebníka, stručný opis navrhovanej stavby, vyjadrenie, či je navrhovaná stavba v súlade s obsahom záväznej časti územnoplánovacej dokumentácie s odôvodnením a jeho prílohou je potvrdený stavebný zámer alebo iná dokumentácia, ku ktorým sa záväzné stanovisko vydáva.*

*(8)* *Úrad preskúma záväzné stanovisko dotknutého orgánu na podnet žiadateľa tak, že preskúma, či sú splnené podmienky priestorového usporiadania územia a funkčného využívania územia podľa záväznej časti územnoplánovacej dokumentácie. Prílohou podnetu je záväzné stanovisko a návrh stavebného zámeru alebo iná dokumentácia, ku ktorým bolo záväzné stanovisko vydané.*

*(9)* *Úrad si vyžiada do siedmich pracovných dní od doručenia podnetu záväznú časť územnoplánovacej dokumentácie a vyjadrenie od príslušného orgánu územného plánovania, ktorý záväzné stanovisko dotknutého orgánu vydal, a to v lehote 15 pracovných dní odo dňa doručenia žiadosti o vyjadrenie. Úrad preskúma záväzné stanovisko v lehote 30 dní odo dňa doručenia vyjadrenia alebo márneho uplynutia lehoty na vyjadrenie orgánu územného plánovania, a ak zistí, že bolo vydané v rozpore so záväznou časťou územnoplánovacej dokumentácie, vydá nové záväzné stanovisko z hľadiska súladu so záväznou časťou územnoplánovacej dokumentácie. Ak úrad zistí, že záväzné stanovisko je vydané v súlade so záväznou časťou územnoplánovacej dokumentácie, v lehote na preskúmanie o tom informuje žiadateľa. Záväzné stanovisko vydané úradom podľa druhej vety nemožno preskúmať.*

*(10)* *Úrad preskúma záväzné stanovisko dotknutého orgánu k stavebnému zámeru aj na žiadosť stavebného úradu, ktorému sa v procese odstraňovania rozporov podľa Stavebného zákona nepodarilo odstrániť rozpor s príslušným orgánom územného plánovania; úrad postupuje podľa odseku 9.*

*(11)* *Úrad preskúma záväzné stanovisko dotknutého orgánu k stavebnému zámeru aj na žiadosť odvolacieho orgánu, ak účastník konania iný ako stavebník namieta obsah záväzného stanoviska v konaní pred odvolacím orgánom; úrad postupuje podľa odseku 9.*

*(12)* *Ak orgán územného plánovania, ktorý vydal rozporné záväzné stanovisko, má za to, že novým záväzným stanoviskom úradu bolo zasiahnuté do jeho práv, môže sa domáhať ochrany na súde formou správnej žaloby. Podanie správnej žaloby podľa prvej vety má odkladný účinok.*

*(13)* *Ak orgán územného plánovania ako dotknutý orgán nevydá záväzné stanovisko v ustanovenej lehote, má sa za to, že je nečinný.*

*(14)* *Pri vydaní záväzného stanoviska na území hlavného mesta Slovenskej republiky Bratislava orgán územného plánovania postupuje podľa tohto zákona, ak zákon o hlavnom meste Slovenskej republiky Bratislave neustanovuje inak.*

*(15)* *Záväzné stanovisko dotknutého orgánu sa nevyžaduje na stavbu pre bezpečnosť štátu a na stavbu pre obranu štátu mimo vojenských obvodov umiestňovanú v uzavretom priestore existujúcich stavieb, ak sa nemení funkcia, vonkajšie pôdorysné ohraničenie a výškové usporiadanie priestoru.*

***§ 24b***

***Doložka súladu k projektu stavby podľa Stavebného zákona***

*(1) Ak si to orgán územného plánovania vyhradí v záväznom stanovisku dotknutého orgánu k stavebnému zámeru, vydáva doložku súladu k projektu stavby.12h**)*

*(2)* *Doložkou súladu k projektu stavby vyjadruje orgán územného plánovania súlad projektu stavby s obsahom záväzného stanoviska orgánu územného plánovania vydaného k stavebnému zámeru.*

*(3)* *Doložka súladu k projektu stavby sa vydáva na žiadosť stavebníka. Prílohou k žiadosti podľa prvej vety je projekt stavby.*

*(4)* *Ak stavebník predloží na prerokovanie stavebného zámeru podľa Stavebného zákona stavebný zámer spolu s projektom stavby, orgán územného plánovania vydá doložku súladu k projektu stavby alebo uvedie v záväznom stanovisku dotknutého orgánu, že si nevyhradzuje vydanie doložky súladu k projektu stavby.*

*(5)* *Orgán územného plánovania je povinný vydať doložku súladu k projektu stavby v lehote 30 dní pre jednoduché stavby, v lehote 90 dní pre vyhradené stavby a v lehote 60 dní pre ostatné stavby; lehota sa počíta odo dňa doručenia úplnej žiadosti.*

*(6)* *Ak orgán územného plánovania nevydá doložku súladu k projektu stavby v ustanovenej lehote. má sa za to, že je nečinný.“.*

Poznámky pod čiarou k odkazom 12a až 12h znejú:

*„12a) § 20 a § 48 až 62 Stavebného zákona.*

*12b) § 68 Stavebného zákona.*

*12c) § 84 ods. 7 písm. a) Stavebného zákona.*

*12d) § 84 ods. 7 písm. b) Stavebného zákona.*

*12e) § 63 ods. 2 Stavebného zákona.*

*12f) § 2 ods. 4 Stavebného zákona.*

*12g) § 2 ods. 15 zákona č. 452/2021 Z. z. o elektronických komunikáciách v znení neskorších predpisov.*

*12h) § 24 Stavebného zákona.“.*

11. V § 25 ods. 8 sa slová „register stavieb“ nahrádzajú slovami „register výstavby“.

12. V § 27 ods. 1 sa vypúšťajú slová „alebo ak to vyplýva z podnetu orgánu uvedeného v odseku 2 písm. d)“.

13. § 27 odsek 2 znie:

*„(2) Orgán územného plánovania rozhodne o obstaraní územnoplánovacej dokumentácie alebo zmien a doplnkov územnoplánovacej dokumentácie na základe správy o stave územnoplánovacej dokumentácie.“.*

14. V poznámke pod čiarou k odkazu 15 sa citácia „§ 67ba zákona č. 351/2011 Z. z. o elektronických komunikáciách v znení zákona č. 319/2017 Z. z.“ nahrádza citáciou „§ 25 ods. 3 zákona č. 452/2021 Z. z. v znení neskorších predpisov.“.

15. V § 29 ods. 7 sa slová „prerokovania podľa odseku 6“ nahrádzajú slovami „prerokovania zadania podľa odseku 5“.

16. V § 29 ods. 9 prvej vete sa slová „vrátane vypracovania zmien a doplnkov príslušnej“ nahrádzajú slovami „alebo vypracovanie návrhu zmien a doplnkov“ a na konci druhej vety sa pripájajú slová „alebo návrhu zmien a doplnkov územnoplánovacej dokumentácie“.

17. V § 30 ods. 4 sa slová „úradu do 15 dní odo dňa doručenia“ nahrádzajú slovami „v lehote 15 dní odo dňa doručenia rozhodnutia“ a na konci sa pripája táto veta „Orgán územného plánovania, ktorý napadnuté rozhodnutie o stavebnej uzávere vydal, podľa potreby doplní konanie vykonaním novonavrhnutých dôkazov, vyjadrí sa k obsahu odvolania a vec odstúpi na ďalšie konanie úradu.“.

18. V § 30 ods. 5 sa slová „odo dňa doručenia“ nahrádzajú slovami „odo dňa nadobudnutia právoplatnosti“.

19. V § 30 sa vypúšťa odsek 7.

20. V § 31 ods. 2 sa slovo „desiatich“ nahrádza slovami „15 pracovných“.

21. V § 32 ods. 5 druhej vete sa slovo „siedmich“ nahrádza číslovkou „30“ a na konci sa pripájajú tieto slová: „inak je orgán územného plánovania oprávnený správu zverejniť“.

22. V § 32 ods. 6 sa slová „samosprávny kraj“ vo všetkých tvaroch nahrádzajú slovami „orgán územného plánovania“ v príslušnom tvare, v druhej vete sa slovo „siedmich“ nahrádza číslovkou „30“ a na konci sa pripájajú tieto slová: „inak je orgán územného plánovania oprávnený správu zverejniť“.

23. V § 32 ods. 7 sa slová „následne správu o stave územnoplánovacej dokumentácie zverejní“ nahrádzajú slovami „upraví správu o stave územného plánovania po zohľadnení stanovísk podľa odsekov 5 a 6 a zverejní ju“.

24. V § 33 vrátane nadpisu paragrafu sa vypúšťajú slová „záväznej časti“.

25. V § 33 ods. 4 sa slová „až c)“ nahrádzajú slovami „až e)“.

26. § 35 vrátane nadpisu znie:

***„§ 35***

***Nečinnosť***

*(1) Ak je orgán územného plánovania nečinný a*

*a)* *nevydá záväzné stanovisko dotknutého orgánu v ustanovenej lehote, má sa za to, že nemá pripomienky a vydal záväzné stanovisko, že podmienky, ktoré vyplývajú z predloženého návrhu, sú v súlade so záväznou časťou územnoplánovacej dokumentácie,*

*b)* *nevydá doložku súladu k projektu stavby v ustanovenej lehote, hoci si to vyhradil, má sa za to, že projekt stavby je v súlade so záväznou časťou územnoplánovacej dokumentácie a stavebným zámerom, ak sa vyžadoval, a že orgán územného plánovania vydal súhlasnú doložku súladu,*

*c) rozhoduje sa podľa Stavebného zákona o stavebnom zámere a zároveň sa overuje projekt stavby,12i**) má sa okrem písmena a) aj za to, že projekt stavby je v súlade so záväznou časťou územnoplánovacej dokumentácie a stavebným zámerom, ak sa vyžadoval, a že orgán územného plánovania vydal súhlasnú doložku súladu k projektu stavby.*

*(2) Ak sú záväzné stanovisko alebo doložka súladu k projektu stavby vydané postupom podľa odseku 1, môže stavebný úrad podať úradu podnet na ich preskúmanie. Podnet stavebného úradu spolu s dokumentmi, ku ktorým boli záväzné stanovisko alebo doložka súladu k projektu stavby vydané postupom podľa odseku 1, musia byť doručené úradu najneskôr do vydania rozhodnutia v konaní, ku ktorému sa záväzné stanovisko alebo doložka súladu k projektu stavby vydali; inak úrad podnet odmietne.*

*(3) Úrad si vyžiada do siedmich pracovných dní odo dňa doručenia podnetu záväznú časť územnoplánovacej dokumentácie a vyjadrenie k podnetu od príslušného orgánu územného plánovania, ktorý bol nečinný, a tento je povinný ich úradu do 15 pracovných dní odo dňa doručenia žiadosti poskytnúť. Úrad preskúma podnet stavebného úradu a do 30 dní odo dňa doručenia vyjadrenia k podnetu alebo márneho uplynutia lehoty podľa predchádzajúcej vety vydá záväzné stanovisko alebo doložku súladu k projektu stavby z hľadiska súladu so záväznou časťou územnoplánovacej dokumentácie alebo podnetu nevyhovie.*

*(4) Úrad preskúma záväzné stanovisko alebo doložku súladu k projektu stavby vydané postupom podľa odseku 1 aj na žiadosť odvolacieho orgánu, ak účastník konania iný ako stavebník namieta ich obsah v konaní pred odvolacím orgánom; podmienky podania podnetu a postup podľa odsekov 2 a 3 sa použijú rovnako.“.*

Poznámka pod čiarou k odkazu 12i znie:

*„12i) § 57 ods. 3 Stavebného zákona.“.*

27. V § 37 sa za citáciu „§ 43“ dopĺňa čiarka a vkladajú sa slová „§ 56 a 57“.

28. V § 39 ods. 1 písm. b) sa slová „všeobecné požiadavky na priestorové usporiadanie územia a funkčné využívanie územia“ nahrádzajú slovami „a podmienky priestorového usporiadania územia a funkčného využívania územia“.

29. V § 39 ods. 1 písmeno c) znie:

*„c) podrobnosti o evidencii a zverejňovaní údajov z informačného systému a o štruktúre a prevádzke informačného systému,“.*

30. V § 40 ods. 6 sa za slová „Územnoplánovacia dokumentácia“ vkladajú slová „ktorou je územný plán zóny, územný plán obce alebo územný plán regiónu a“.

31. Za § 40d sa vkladá § 40e, ktorý vrátane nadpisu znie:

***„§ 40e***

***Prechodné ustanovenia k úpravám účinným od 1. apríla 2025***

*(1)* *V obci, ktorá nemá schválený územný plán obce alebo územný plán mikroregiónu do 31. marca 2032,*

*a)* *je možné umiestniť stavbu len v zastavanom území obce určeného lomovými bodmi zastavaného územia obce, ktoré boli premietnuté do katastra k 1. januáru 1990, pri zohľadnení charakteru existujúcej zástavby, a to najmä jej funkčného využitia, štruktúry a typu zástavby, usporiadania verejných priestorov, ďalších prvkov priestorového usporiadania územia, urbanistických, architektonických, estetických, kultúrnych a prírodných hodnôt územia krajiny,*

*b)* *nie je možné umiestniť stavbu mimo zastavaného územia obce určeného lomovými bodmi zastavaného územia obce, ktoré boli premietnuté do katastra k 1. januáru 1990, okrem stavby na účely poľnohospodárstva, lesného hospodárstva alebo vodného hospodárstva, významnej investície, dopravnej infraštruktúry a technickej infraštruktúry, ak táto infraštruktúra nemá individuálny účel, ak sa pri takomto umiestnení zohľadnia kultúrne a prírodné hodnoty územia krajiny.*

*(2)* *Posúdenie splnenia požiadaviek podľa odseku 1 uplatňuje príslušný orgán územného plánovania v záväznom stanovisku ako dotknutý orgán podľa Stavebného zákona.*

*(3)* *Orgán územného plánovania, ktorý obstaráva od 1. apríla 2024 zmeny a doplnky územnoplánovacej dokumentácie postupom podľa doterajších predpisov, nie je na účely rozhodnutia o obstarávaní takýchto zmien a doplnkov povinný spracovať správu o stave územnoplánovacej dokumentácie podľa § 32.*

*(4)* *Orgán územného plánovania je v záväznom stanovisku vydanom na základe záväznej časti územnoplánovacej dokumentácie schválenej podľa predpisov účinných do 31. marca 2024 povinný uviesť, či navrhovaná stavba alebo iná činnosť je v súlade s obsahom záväznej časti územnoplánovacej dokumentácie. V záväznom stanovisku uvedie požiadavky na dopravné a technické vybavenie územia, popis záväzných podmienok na umiestnenie navrhovanej stavby z hľadiska splnenia urbanistických a architektonických požiadaviek, požiadaviek na priestorové a funkčné využitie územia a požiadaviek na verejné dopravné a technické vybavenie územia, na ktorom má byť stavba umiestnená len, ak tieto požiadavky alebo podmienky vyplývajú zo záväznej časti územnoplánovacej dokumentácie; ak ide o konania, na ktoré sa podľa Stavebného zákona použijú predpisy účinné do 31. marca 2025, k záväznému stanovisku pripojí orgán územného plánovania potvrdený jednoduchý situačný výkres súčasného stavu územia na podklade katastrálnej mapy so zakreslením navrhovanej stavby a jej polohy s vyznačením väzieb na okolie (ďalej len „zastavovací plán“).*

*(5)* *Orgán územného plánovania pre konania vo výstavbe, na ktoré sa podľa Stavebného zákona použijú predpisy účinné do 31. marca 2025, vydáva záväzné stanovisko podľa tohto zákona v znení účinnom od 1. apríla 2025. Prílohou žiadosti o vydanie záväzného stanoviska sú údaje svedčiace o súlade navrhovanej stavby so záväznou časťou územnoplánovacej dokumentácie a dokumentácia navrhovanej stavby minimálne v tomto rozsahu:*

*a)* *urbanistické začlenenie stavby do územia,*

*b)* *zastavovací plán; ak ide o návrh na vydanie záväzného stanoviska pre umiestnenie líniovej stavby alebo zvlášť rozsiahlej stavby s veľkým počtom účastníkov konania, alebo pre využitie územia, ak sa týka rozsiahleho územia, zastavovací plán tvorí situačný výkres súčasného stavu územia na podklade mapového podkladu v mierke 1:10 000 až 1: 50 000 s vymedzením hraníc územia, ktoré je predmetom návrhu, a s vyznačením širších vzťahov k okoliu,*

*c)* *architektonické riešenie stavby, jej hmotové členenie,*

*d)* *vzhľad a pôdorysné usporiadanie stavby,*

*e)* *údaje o základnom stavebnotechnickom a konštrukčnom riešení stavby,*

*f)* *údaje o požiadavkách stavby na dopravné napojenie vrátane parkovania a návrh napojenia stavby na dopravné vybavenie územia a existujúce siete a zariadenia technického vybavenia.*

*(6)* *Záväzné stanovisko orgánu územného plánovania vydané do 31. marca 2025, ktoré nemalo obmedzenú platnosť, platí do 31. marca 2027. Záväzné stanovisko nestráca platnosť, ak bola v lehote podľa prvej vety podaná žiadosť na začatie povoľovacieho konania podľa predpisov účinných do 31. marca 2025 alebo žiadosť o začatie konania o stavebnom zámere.“.*

32. V § 41 prvom bode sa slová „zákona č. 46/2024 Z. z. a zákona č. 142/2024 Z. z.“ nahrádzajú slovami „zákona č. 46/2024 Z. z., zákona č. 142/2024 Z. z. a zákona č. 26/2025 Z. z.“.

33. V § 41 sa vypúšťajú body 8, 10 a 11.

Doterajší bod 9 sa označuje ako bod 8.

34. Slová „zákon o výstavbe“ vo všetkých tvaroch sa v celom texte zákona nahrádzajú slovami „Stavebný zákon“ v príslušnom tvare.

Čl. LXXIII

Zákon č. [222/2022 Z. z.](https://www.slov-lex.sk/pravne-predpisy/SK/ZZ/2022/222/) o štátnej podpore nájomného bývania a o zmene a doplnení niektorých zákonov v znení zákona č. 231/2023 Z. z., zákona č. 7/2024 Z. z., zákona č. 32/2024 Z. z. a zákona č. 201/2024 Z. z. sa mení a dopĺňa takto:

V § 18 ods. 2 písm. d) sa slová „stavebného povolenia alebo právoplatného rozhodnutia o umiestnení stavby“ nahrádzajú slovami „rozhodnutia o stavebnom zámere“.

Čl. LXXIV

Zákon č. [146/2023 Z. z.](https://www.slov-lex.sk/pravne-predpisy/SK/ZZ/2023/146/) o ochrane ovzdušia a o zmene a doplnení niektorých zákonov v znení zákona č. 272/2023 Z. z. sa mení a dopĺňa takto:

1. Poznámka pod čiarou k odkazu 41 znie:

*„41) § 8 Stavebného zákona.“.*

2. V § 25 ods. 2 sa dopĺňa písmenom k), ktoré znie:

*„k) overovanie projektu stavby,51a) ak si to vyhradí.“.*

Poznámka pod čiarou k odkazu 51a znie:

*„51a) § 65 Stavebného zákona.“.*

3. V poznámke pod čiarou k odkazu 52 sa vypúšťa citácia „zákon č. 50/1976 Zb. v znení neskorších predpisov“ a na konci sa pripájajú tieto slová: „zákon č. 200/2022 Z. z. v znení neskorších predpisov, Stavebný zákon“.

4. V § 26 ods. 1 písm. a) a ods. 4 sa slovo „povolenia“ nahrádza slovami „rozhodnutia o stavebnom zámere“.

5. V § 26 ods. 1 písm. c) sa slová „trvalé užívanie“ nahrádzajú slovami „kolaudáciu stavby“.

6. V § 26 ods. 9 sa slová „nepodlieha stavebnému konaniu“ nahrádzajú slovami „nevyžaduje rozhodnutie o stavebnom zámere ani ohlásenie podľa Stavebného zákona“.

7. V § 53 ods. 2 písm. c) sa slová „nepodlieha stavebnému konaniu“ nahrádzajú slovami „nie je predmetom konania o stavebnom zámere“.

8. V § 61 ods. 2 písm. a) sa na konci pripája čiarka a tieto slová: „ak Stavebný zákon neustanovuje inak“.

9. V prílohe č. 6 odsek 1 písmeno i) znie:

*„i) návrh stavebného zámeru podľa Stavebného zákona,121)“.*

Poznámka pod čiarou k odkazu 121 znie:

*„121) § 9 Stavebného zákona.“.*

10. V prílohe č. 6 odsek 2 písmeno a) znie:

*„a) projekt stavby podľa Stavebného zákona,121)“.*

Čl. LXXV

Zákon č. [205/2023 Z. z.](https://www.slov-lex.sk/pravne-predpisy/SK/ZZ/2023/205/) o zmene a doplnení niektorých zákonov v súvislosti s reformou stavebnej legislatívy v znení zákona č. 46/2024 Z. z., zákona č. 204/2024 Z. z. a zákona č. 26/2025 Z. z. sa mení takto:

1. V čl. XVIII sa vypúšťajú body 2 až 6.

2. V čl. LX sa slová „104, čl. XIII bodov 3, 5 až 7, 10 a 14 a čl. XVIII bodov 2 až 6“ nahrádzajú slovami „104 a čl. XIII bodov 3, 5 až 7, 10 a 14“.

Čl. LXXVI

Zákon č. [526/2023 Z. z.](https://www.slov-lex.sk/pravne-predpisy/SK/ZZ/2023/526/) o pomoci pri splácaní úveru na bývanie a o zmene a doplnení niektorých zákonov v znení zákona č. 106/2024 Z. z. sa mení takto:

Poznámka pod čiarou k odkazu 1d znie:

*„1d) § 5 Stavebného zákona.“.*

Čl. LXXVII

Zákon č. [142/2024 Z. z.](https://www.slov-lex.sk/pravne-predpisy/SK/ZZ/2024/142/) o mimoriadnych opatreniach pre strategické investície a pre výstavbu transeurópskej dopravnej siete a o zmene a doplnení niektorých zákonov v znení zákona č. 350/2024 Z. z. sa mení a dopĺňa takto:

1. V § 4 ods. 2 písm. c) sa za slovo „mapy“ vkladajú slová „alebo zobrazením situácie stavby na kópii z katastrálnej mapy“.

2. V § 4 ods. 2 písm. g) sa za slová „ciele investičného projektu“ vkladá čiarka a slová „finančné zdroje, ľudské zdroje a spravidla aj merateľné kvalitatívne a kvantitatívne prínosy“.

3. V § 4 ods. 6 sa na konci pripája táto veta: „Lehota podľa odseku 9 neplynie.“.

4. V § 5 ods. 3 sa slová „stavebného konania“ nahrádzajú slovami „konania podľa Stavebného zákona“.

5. Poznámka pod čiarou k odkazu 13 znie:

*„13) § 29 ods. 1 a 2 Stavebného zákona.“.*

6. Doterajší text § 9 sa označuje ako odsek 1 a dopĺňa sa odsekom 2, ktorý znie:

*„(2) Dňom vydania osvedčenia zanikajú práva tretích osôb k nehnuteľnostiam vo vlastníctve investora uvedeným v osvedčení okrem zákonných vecných bremien a investor je oprávnený predmetné nehnuteľnosti vypratať. Majetkové ujmy tretích osôb vyplývajúce zo zániku ich práv k nehnuteľnostiam podľa prvej vety vyrovná investor.“.*

7. V § 12 ods. 7 sa slová „stavebné povolenie na strategickú investíciu bolo zrušené alebo stratilo“ nahrádzajú slovami „overovacia doložka na strategickú investíciu sa zrušila alebo stratila“.

8. § 14 vrátane nadpisu znie:

***„§ 14***

***Konania podľa Stavebného zákona***

*(1) Záväzné stanovisko podľa osobitného predpisu40) vyjadrujúce súlad stavebného zámeru so záväznou časťou územnoplánovacej dokumentácie sa na realizáciu strategickej investície, na ktorú bolo vydané, osvedčenie nevyžaduje.*

*(2) Lehota na vydanie záväzného stanoviska dotknutého orgánu41) a na vydanie záväzného vyjadrenia dotknutej právnickej osoby42) je 30 dní odo dňa doručenia žiadosti o vydanie záväzného stanoviska. Na neskôr podané záväzné stanovisko stavebný úrad neprihliada. Na námietky účastníkov konania týkajúce sa nesúladu záväzných stanovísk stavebný úrad neprihliada.*

*(3) Ak žiadosť na začatie konania o stavebnom zámere neobsahuje predpísané náležitosti, stavebný úrad vyzve do siedmich dní odo dňa doručenia žiadosti stavebníka, aby žiadosť v určenej lehote doplnil, a upozorní ho, že inak konanie zastaví.*

*(4)* *Stavebný úrad oznámi začatie konania o stavebnom zámere do dvoch pracovných dní odo dňa, keď je žiadosť úplná.*

*(5)* *Stavebný úrad doručuje oznámenie o začatí konania o stavebnom zámere vlastníkom pozemných stavieb, ktoré majú byť asanované, a ktorí majú aktivovanú elektronickú schránku elektronicky podľa zákona o e-Governmente s úložnou lehotou sedem dní, inak doručuje do vlastných rúk prostredníctvom poštového podniku ako doporučená zásielka s doručenkou a poznámkou „do vlastných rúk“ s odbernou lehotou sedem dní.*

*(6)* *Ak sú záväzné stanoviská vzájomne rozporné a ak sa nepodarí odstrániť rozpor medzi nimi dohodou na ústnom pojednávaní, správny orgán si bez prerušenia konania vyžiada stanoviská od ich príslušných najbližšie nadriadených orgánov, ktoré ich sú povinné vydať do 15 dní odo dňa doručenia žiadosti. Ak nedôjde k odstránenie rozporu alebo ak dotknutý orgán nemá nadriadený orgán, správny orgán požiada o odstránenie rozporu úrad po dohode s príslušnými ústrednými orgánmi štátnej správy a územnej samosprávy do 15 dní odo dňa doručenia ich stanovísk.*

*(7) Účastníci konania, ktorým postavenie účastníka konania vyplýva z osobitného predpisu,44) môžu namietať len nesúlad žiadosti o vydanie rozhodnutia o stavebnom zámere s rozhodnutím vydaným podľa osobitného predpisu;28**) na ostatné námietky stavebný úrad neprihliada.*

*(8)* *Na námietky účastníkov konania týkajúce sa nesúladu záväzných stanovísk stavebný úrad neprihliada.*

*(9)* *Stavebný úrad rozhoduje o vylúčení účastníka konania o stavebnom zámere bez prerušenia konania. V prípade podania odvolania proti rozhodnutiu o vylúčení účastníka konania o stavebnom zámere stavebný úrad nie je oprávnený konanie prerušiť; v takom prípade rozhodnutie o stavebnom zámere nenadobudne právoplatnosť skôr ako nastane právoplatnosť rozhodnutia o vylúčení účastníka konania o stavebnom zámere.*

*(10)* *Ak stavebník pred vydaním rozhodnutia o stavebnom zámere preukázal, že má vlastnícke právo alebo iné právo k pozemku, na ktorom sa má uskutočniť stavba strategickej investície, alebo podal návrh na vyvlastnenie podľa všeobecného predpisu o vyvlastnení alebo návrh na vydanie medzitýmneho rozhodnutia na taký pozemok alebo má priznanú predbežnú držbu takého pozemku podľa tohto zákona alebo má vlastnícke právo alebo iné právo k pozemnej stavbe, ktorá má byť asanovaná, možno odkladný účinok odvolania proti rozhodnutiu o stavebnom zámere a rozhodnutiu o zmene rozhodnutia o stavebnom zámere, ktorou sa dopĺňa stavebný zámer líniovej stavby o podzemné vedenie verejnej elektronickej komunikačnej siete, vylúčiť.*

*(11)* *Dotknutý orgán je povinný vydať doložku súladu k projektu stavby v lehote 30 dní odo dňa doručenia žiadosti o vydanie doložky súladu k projektu stavby. Ak dotknutý orgán nevydá doložku súladu v lehote podľa prvej vety, predpokladá sa, že požiadavky zo záväzného stanoviska k stavebnému zámeru sú splnené a že vydal súhlasnú doložku súladu.*

*(12)* *Ak stavebník nie je vlastníkom pozemku, na ktorom sa má uskutočniť strategická investícia, alebo nemá k pozemku iné právo, k žiadosti o overenie projektu stavby priloží doklady preukazujúce začatie vyvlastňovacieho konania podľa všeobecného predpisu o vyvlastnení alebo podá žiadosť podľa § 15.*

*(13)* *Ak stavebník nie je vlastníkom pozemnej stavby, ktorá má byť pri stavbe strategickej investície asanovaná, alebo nemá k stavbe iné právo, k žiadosti o overenie projektu stavby priloží doklady preukazujúce začatie vyvlastňovacieho konania podľa všeobecného predpisu o vyvlastnení alebo podá žiadosť podľa § 15.*

*(14) Na pozemku, ku ktorému stavebník pred vydaním overovacej doložky podľa odseku 12 nenadobudol vlastnícke právo alebo iné právo,13**) môže stavebník uskutočňovať stavbu strategickej investície podľa overeného projektu stavby až po tom, ako sa stane vlastníkom pozemku alebo k pozemku nadobudne iné právo, okrem prác v rozsahu vymedzenom v rozhodnutí o predbežnej držbe podľa § 12.*

*(15) Inú ako pozemnú stavbu, ku ktorej stavebník pred vydaním overovacej doložky nenadobudol vlastnícke právo alebo iné právo,13**) môže stavebník podľa overeného projektu stavby asanovať až po tom, ako sa stane vlastníkom stavby alebo k stavbe nadobudne iné právo, okrem prác v rozsahu vymedzenom v rozhodnutí o predbežnej držbe podľa § 12.*

*(16) Súčasťou overovacej doložky sú všetky súvisiace rozhodnutia všetkých stavebných úradov, a to povolenia na odstránenie pozemných stavieb na území strategickej investície, ktoré je nevyhnutné asanovať, a povolenia na uskutočnenie súčastí strategickej investície a vyvolaných úprav.45**)*

*(17)* *Overovacia doložka stráca platnosť, ak sa so stavebnými prácami nezačalo do piatich rokov odo dňa jej vydania, ak stavebný úrad neurčil na začatie stavby dlhšiu lehotu. Stavebný úrad môže v odôvodnených prípadoch na žiadosť stavebníka predĺžiť platnosť overovacej doložky najviac o päť rokov. Lehota na začatie stavby strategickej investície na pozemku, ku ktorému stavebník pred vydaním overovacej doložky nenadobudol vlastnícke právo alebo iné právo a ktorý je predmetom vyvlastňovacieho konania podľa všeobecného predpisu o vyvlastnení, počas trvania vyvlastňovacieho konania neplynie.*

*(18) Ak pri stavbe strategickej investície je realizované vedenie elektronickej komunikačnej siete, elektrické, vodovodné, kanalizačné alebo iné vedenie ako vyvolaná úprava, vzniká vo verejnom záujme na účely tohto zákona k pozemkom dotknutým realizáciou tohto vedenia v rozsahu podľa geometrického plánu právo zodpovedajúce vecnému bremenu v prospech vlastníka vedenia elektronickej komunikačnej siete, elektrického, vodovodného, kanalizačného a iného vedenia, a to dňom nadobudnutia právoplatnosti povolenia na predčasné užívanie stavby46) alebo kolaudačného osvedčenia47) pre toto vedenie podľa toho, ktorá z týchto skutočností nastane skôr. Návrh na vykonanie záznamu do katastra nehnuteľností48) je povinný podať stavebník. Prílohou návrhu na vykonanie záznamu do katastra nehnuteľností je právoplatné povolenie na predčasné užívanie stavby alebo kolaudačné osvedčenie a súhlas budúceho vlastníka siete s vykonaním záznamu v katastri nehnuteľností. Vlastník nehnuteľnosti má za zriadenie vecného bremena a za obmedzenie vlastníckeho práva nárok na primeranú náhradu, ktorá sa poskytne jednorazovo, stanovenú na základe znaleckého posudku;49**) náhrada sa poskytne za výmeru, v ktorej je vlastník obmedzený pri obvyklom užívaní nehnuteľnosti v dôsledku uplatnenia vecného bremena stavebníkom. Primeranú náhradu uhradí vlastníkovi nehnuteľnosti stavebník. Nárok na primeranú náhradu možno uplatniť u stavebníka do dvoch rokov odo dňa, keď sa vlastník nehnuteľnosti o uplatnení zákonného vecného bremena stavebníkom dozvedel, najneskôr však do troch rokov odo dňa vykonania zápisu vecného bremena do katastra nehnuteľností. Stavebník je povinný do troch mesiacov písomne oznámiť vlastníkovi nehnuteľnosti vykonanie zápisu vecného bremena do katastra nehnuteľností.“.*

Poznámky pod čiarou k odkazom 41, 42, 46 a 47 znejú:

*„41) § 21 Stavebného zákona.*

*42) § 22 Stavebného zákona*

*46) § 70 Stavebného zákona*

*47) § 67 Stavebného zákona.“.*

Poznámka pod čiarou k odkazu 43 sa vypúšťa.

9. Nadpis § 15 znie: „Osobitné ustanovenia o spoločnom konaní vo veci vydania rozhodnutia o stavebnom zámere a medzitýmneho rozhodnutia“.

10. V § 15 ods. 1 sa slová „stavebné povolenie“ nahrádzajú slovami „vydanie rozhodnutia o stavebnom zámere“.

11. V § 15 ods. 3 sa slová „so stavebným konaním o stavebnom zámere“ nahrádzajú slovami „s konaním o stavebnom zámere“.

12. § 17 vrátane nadpisu znie:

***„§ 17***

***Kolaudácia stavieb***

*(1) Prílohou k návrhu na začatie kolaudácie nie sú rozhodnutia, stanoviská, vyjadrenia, súhlasy, posúdenia alebo iné opatrenia dotknutých orgánov štátnej správy a obce podľa Stavebného zákona;52) tieto je stavebník oprávnený predložiť stavebnému úradu v priebehu kolaudácie.*

*(2) Lehota na vydanie záväzného stanoviska dotknutého orgánu a dotknutej právnickej osoby je 30 dní odo dňa doručenia žiadosti o vydanie záväzného stanoviska. Ak nie je záväzné stanovisko53) podané v stanovenej lehote, považuje sa za súhlasné a bez podmienok; na neskôr podané záväzné stanovisko stavebný úrad neprihliada. Účastníkov konania stavebný úrad neoboznamuje so záväznými stanoviskami predloženými v konaní o stavebnom zámere; na námietky účastníkov konania týkajúce sa nesúladu záväzných stanovísk stavebný úrad neprihliada.*

*(3) Stavebný úrad oznamuje začatie kolaudácie verejnou vyhláškou, pričom okrem vyvesenia na úradnej tabuli stavebného úradu sa povinne zverejní aj na jeho webovom sídle a na úradných tabuliach všetkých dotknutých obcí a na ich webových sídlach, ak ich majú zriadené, a to najmenej na tú istú dobu, ako sa zverejní na úradnej tabuli stavebného úradu.*

*(4) Ak nie sú splnené podmienky na skolaudovanie stavby strategickej investície z dôvodu, ktorý nebráni bezpečnej skúšobnej prevádzke strategickej stavby, stavebný úrad môže rozhodnúť o predčasnom užívaní stavby a určiť podmienky jej užívania a prevádzky na nej, pokiaľ to nemá podstatný vplyv na užívateľnosť stavby a predčasné užívanie neohrozuje bezpečnosť a zdravie osôb.*

*(5) Odvolanie proti kolaudačnému osvedčeniu nemá odkladný účinok.*

*(6) Vlastník vedenia elektronickej komunikačnej siete, elektrického, vodovodného, kanalizačného a iného vedenia podľa § 14 ods. 17 je povinný bezodkladne po vydaní kolaudačného osvedčenia stavbu prevziať, inak je povinný stavebníkovi uhradiť náklady na údržbu, prevádzku a zabezpečenie stavby až do jej prevzatia.*

*(7) Ak ide o stavbu pre obranu štátu alebo stavbu pre bezpečnosť štátu, na kolaudáciu je príslušný stavebný úrad podľa Stavebného zákona.54)“.*

*Poznámky pod čiarou k odkazom 52 až 54 znejú:*

*52) § 66 ods. 2 písm. k) Stavebného zákona.*

*53) § 21 ods. 3 písm. a) Stavebného zákona.*

*54) § 16 ods. 2 písm. a) a b) Stavebného zákona.*

*Poznámky pod čiarou k odkazom 50 a 51 sa vypúšťajú.“.*

13. Poznámky pod čiarou k odkazom 57 až 61 znejú:

*„57) § 37 zákona č. 24/2006 Z. z.*

*§ 48 a 65 Stavebného zákona.*

*58) Napríklad § 21 Stavebného zákona.*

*59) § 65 Stavebného zákona.*

*60) § 31zákona č. 24/2006 Z. z. v znení neskorších predpisov.*

*§ 51 Stavebného zákona.*

*61) § 48 a 65 Stavebného zákona.“.*

14. V § 23 ods. 1 sa vypúšťa písmeno d).

Poznámka pod čiarou k odkazu 66 sa vypúšťa.

15. Poznámka pod čiarou k odkazu 67 znie:

*„67) § 31 zákona č. 24/2006 Z. z. v znení neskorších predpisov.*

*§ 50 Stavebného zákona.“.*

16. Poznámka pod čiarou k odkazu 70 znie:

*„70) § 50 Stavebného zákona.“.*

17. V § 28 sa vypúšťa odsek 7.

Doterajšie odseky 8 až 11 sa označujú ako odseky 7 až 10.

18. V § 28 ods. 10 sa slová „stavebnému povoleniu“ nahrádzajú slovami „rozhodnutiu o stavebnom zámere“.

19. Za § 30 sa vkladá § 30a, ktorý vrátane nadpisu znie:

***„§ 30a***

***Prechodné ustanovenie súvisiace s úpravou ustanovenia zániku práv tretích osôb***

*Vydanie osvedčenia o strategickej investícii podľa § 9 ods. 2 spôsobí zánik práv tretích osôb len v prípade, ak k jeho vydaniu došlo po 1. marci 2025.“.*

20. Za § 30a sa vkladá § 30b, ktorý vrátane nadpisu znie:

***„§ 30b***

***Prechodné ustanovenia k úpravám účinným od 1. apríla 2025***

*(1)* *Ak ide o stavbu, pre ktorú sa vydalo územné rozhodnutie podľa doterajších predpisov, použijú sa doterajšie predpisy v znení účinnom do 31. marca 2025 aj pre vybavenie žiadosti o stavebné povolenie, povolenie na zmenu stavby pred dokončením, povolenie na predčasné užívanie stavby, povolenie na dočasné užívanie stavby na účel skúšobnej prevádzky, kolaudačné rozhodnutie alebo zmenu rozhodnutia, podanej od 1. apríla 2025.*

*(2)* *Ak ide o stavbu, pre ktorú sa vydalo stavebné povolenie podľa doterajších predpisov, ak sa územné rozhodnutie nevyžadovalo, použijú sa doterajšie predpisy v znení účinnom do 31. marca 2025 aj pre vybavenie žiadosti o povolenie na zmenu stavby pred dokončením, povolenie na predčasné užívanie stavby, povolenie na dočasné užívanie stavby na účel skúšobnej prevádzky, kolaudačné rozhodnutie alebo zmenu rozhodnutia, podanej po 31. marci 2025.“.*

Čl. LXXVIII

Zákon č. [279/2024 Z. z.](https://www.slov-lex.sk/pravne-predpisy/SK/ZZ/2024/279/) o dani z finančných transakcií a o zmene a doplnení niektorých zákonov v znení zákona č. 354/2024 Z. z. sa mení a dopĺňa takto:

1. V § 3 ods. 2 bode 1 sa na konci pripájajú tieto slová: „Úrad pre dohľad nad zdravotnou starostlivosťou,“.

2. V § 3 sa odsek 2 dopĺňa šiestym až ôsmym bodom, ktoré znejú:

*„6. diplomatická misia a konzulárny úrad so sídlom na území Slovenskej republiky okrem konzulárneho úradu vedeného honorárnym konzulom,*

*7. diplomatická misia a konzulárny úrad, ktoré sú akreditované pre Slovenskú republiku a majú sídlo mimo územia Slovenskej republiky, okrem konzulárneho úradu vedeného honorárnym konzulom,*

*8. škola a školské zariadenie zaradené do siete škôl a školských zariadení Slovenskej republiky okrem školy a školského zariadenia, ktoré je obchodnou spoločnosťou.“.*

3. V poznámke pod čiarou k odkazu 27b sa slová „7 písm. d)“ nahrádzajú slovami „12 ods. 5“.

4. V § 4 ods. 2 písm. w) sa na konci pripájajú tieto slová: „alebo platobná operácia advokáta na osobitnom účte vykonaná v súvislosti s odovzdaním alebo vrátením náhrady trov konania na základe rozhodnutia súdu.27ba)“.

Poznámka pod čiarou k odkazu 27ba znie:

*„27ba) § 263 Civilného sporového poriadku.“.*

5. V § 4 ods. 2 písm. ab) sa slová „pokladnici z prostriedkov získaných na základe dotácií zo štátneho rozpočtu“ nahrádzajú slovami „pokladnici, ktorá nesúvisí s podnikateľskou činnosťou verejnej vysokej školy“.

6. V § 10 ods. 5 sa na konci pripájajú tieto slová a veta: „a o sumu dane, ktorá bola vybratá alebo zaplatená z finančnej transakcie, ktorá sa vzťahuje na jeho činnosť vykonávanú v tuzemsku, na ktorú mu boli preúčtované náklady. Ak sa náklady súvisiace s vykonaním finančnej transakcie, ktorá sa vzťahuje na takúto činnosť daňovníka vykonávanú v tuzemsku, preúčtujú viacerým daňovníkom, sumu dane podľa prvej vety si uplatnia v pomere, v akom im boli tieto náklady preúčtované.“.

7. V § 12 ods. 3 sa číslo „30“ nahrádza číslom „60“.

8. V § 12 ods. 7 sa za slová „§ 4 ods. 2“ vkladajú slová „písm. c), e), f), j), l), m), o), q), r), v) až z), ab), ad) až ag)“.

Čl. LXXIX

**Účinnosť**

Tento zákon nadobúda účinnosť dňom vyhlásenia okrem čl. II, čl. XV bodov 2 a 6, čl. XXXIV bodov 7, 8 a § 52zzzd v bode 9, čl. LXXII bodu 33 a čl. LXXVIII, ktoré nadobúdajú účinnosť 15. marca 2025, čl. LXXV, ktorý nadobúda účinnosť 31. marca 2025, čl. I, čl. III až XIV, čl. XV bodov 3, 5 a 7 až 10, čl. XVI až čl. XXXIII a čl. XXXIV bodov 1 až 6 a § 52zzze v bode 9, čl. XXXV až LXIX, čl. LXXI, čl. LXXII bodov 1 až 32 a 34, čl. LXXIII, čl. LXXIV, čl. LXXVI, čl. LXXVII bodov 1 až 5, 7 až 18 a 20, ktoré nadobúdajú účinnosť 1. apríla 2025, a čl. XV bodov 1 a 4, ktoré nadobúdajú účinnosť 1. júla 2026.

Peter Pellegrini v. r.

v z. Peter Žiga v. r.

Robert Fico v. r.

**DÔVODOVÁ SPRÁVA**

1. **Všeobecná časť**

Na základe Programového vyhlásenia vlády Slovenskej republiky na roky 2023 - 2027, časť Doprava a výstavba, Ministerstvo dopravy Slovenskej republiky (ďalej len „ministerstvo“) predložilo 6. novembra 2024 na rokovanie vlády Slovenskej republiky návrh nového Stavebného zákona, s cieľom akcelerovania prípravných a povoľovacích procesov ako kľúčového faktora podpory výstavby v Slovenskej republike. Vláda Slovenskej republiky tento návrh schvália uznesením č. 676/2024. Nový Stavebný zákon nahradí v súčasnosti platný a účinný stavebný zákon, ako aj platný zákon o výstavbe s odloženou účinnosťou od 1. apríla 2025.

V nadväznosti na platný a neúčinný zákon č. 201/2022 Z. z. o výstavbe v znení neskorších predpisov boli schválený zákon č. 205/2023 Z. z. a zákon č. 272/2023 Z. z., ktorých cieľom bolo vykonať úpravy v predpisoch dotknutých schválením zákon o výstavbe. Tieto dva zákony v časti, ktorá obsahuje zmeny vyvolané zákonom o výstavbe ešte nenadobudli účinnosť a mali by ju nadobudnúť 1. apríla 2025.

V nadväznosti na návrh nového Stavebného zákona je nevyhnutné vykonať úpravy dotknutých predpisov s rovnakým cieľom – zosúladiť ich s novou reguláciou stavebného práva. Tieto zmeny musia nadobudnúť účinnosť spolu so Stavebným zákonom, teda 1. apríla 2025. Nejde pritom len odstránenie formálneho nesúladu, ktorý by bolo možné preklenúť výkladom, ale o komplexné procesné zmeny, nové inštitúty a odlišný spôsob povoľovania stavieb, ktoré je nevyhnutné reflektovať aj v osobitných predpisoch, aby s účinnosťou novej stavebnej legislatívy od 1. apríla 2025 bolo vzájomné pôsobenie týchto právnych regulácií možné, bezproblémové a dávalo adresátom práva jasnú odpoveď na ich právnu situáciu. Vzhľadom na zmenu v štruktúre nového povoľovacieho procesu na úseku výstavby, ako aj v úprave vydávania záväzných stanovísk dotknutými orgánmi by omeškanie v účinnosti vyvolaných zmien v dotknutých predpisoch spôsobilo komplikácie, až zastavenie povoľovacích procesov stavieb.

Keďže ide o návrh zákona, ktorého obsahom sú vyvolané úpravy, všetky vplyvy boli identifikované v rámci legislatívneho procesu k Stavebnému zákonu. Z tohto pohľadu k predkladanému návrhu zákona možno konštatovať, že nad rámec vplyvov podľa prvej vety nebude mať negatívne vplyvy na rozpočet verejnej správy, vplyvy na podnikateľské prostredie, vplyvy na informatizáciu spoločnosti a vplyvy na služby verejnej správy pre občana, nebude mať vplyvy na životné prostredie, sociálne vplyvy a vplyvy na manželstvo, rodičovstvo a rodinu.

Návrh zákona je v súlade s Ústavou Slovenskej republiky, s ústavnými zákonmi, s nálezmi Ústavného súdu Slovenskej republiky a ostatnými všeobecne záväznými právnymi predpismi Slovenskej republiky a s medzinárodnými zmluvami a inými medzinárodnými dokumentmi, ktorými je Slovenská republika viazaná.

1. **Osobitná časť**

## (zákon č. 135/1961 Zb.)

K bodom 1, 3, 7 a 9

Legislatívno-technická úprava poznámok pod čiarou.

K bodu 2

Aktualizácia orgánu, ktorý rozhoduje o stavebnom zámere. Legislatívno-technická úprava vyvolaná zmenou v pojmoch podľa nového stavebného zákona.

K bodu 4

Precizovanie pôsobnosti špeciálneho stavebného úradu aj pre vybavovanie ohlásenia stavieb a stavebných úprav pozemných komunikácií. Zároveň sa ustanovuje, že špeciálny stavebný úrad pre diaľnice (Ministerstva dopravy SR) je príslušným aj pre povoľovanie stavieb a ohlasovanie stavieb a stavebných úprav na diaľničnom odpočívadle,  ako aj na povoľovanie a vybavovanie ohlásenia stavieb súvisiacich s prevádzkou týchto stavieb.

K bodu 5

Precizácia ustanovenia v súvislosti s bodom 4.

K bodu 6

Legislatívno-technické úpravy vyvolané zmenou v terminológii, ktorú zavádza nový Stavebný zákon.

K bodu 8

Dochádza k zmene pojmov v súvislosti s kolaudáciou stavieb podľa nového stavebného zákona. Zároveň v nadväznosti na poznatky z aplikačnej praxe, kedy vlastník vedenia bezdôvodne zdržuje jeho prevzatie a stavebník musí vykonávať jeho údržbu a zabezpečovať prevádzku, sa ustanovuje, že vlastník alebo prevádzkovateľ vedenia, vlastník alebo správca pozemnej komunikácie alebo iného diela je povinný uhradiť stavebníkovi náklady na údržbu, prevádzku a zabezpečenie tejto stavby až do jej prevzatia.

K bodu 10

V nadväznosti na bod 4 dochádza k náležitej úprave procesu povolenia a ohlásenia stavby, ak ide o účelovú cestu.

K bodu 11

Gramatická úprava.

K bodom 12 až 16

Legislatívno-technické úpravy vyvolané zmenou v terminológii, ktorú zavádza nový Stavebný zákon.

## (zákon č. 50/1976 Zb.)

K bodom 1 až 7

Úprava rieši aplikačné problémy vzťahu začatého konania o dodatočnom povolení stavby a konania o preskúmaní spôsobilosti stavby na užívanie. Navrhuje sa odstránenie zákazu začatia konania o preskúmaní spôsobilosti stavby na užívanie, ak sa už začalo konania o dodatočnom povolení stavby.

Cieľom úpravy je v prípade, ak stavba spĺňa podmienky podľa § 140d a ide o dokončenú stavbu, umožniť začať konanie a vydať rozhodnutie podľa § 140d bez ohľadu na to, či sa začalo konanie podľa § 88a. Odstránenie stavby teda, ako najprísnejší následok nepovolených stavieb, nastúpi až v prípade, ak sa splnia podmienky podľa 88a a zároveň nie sú splnené podmienky na rozhodnutie o spôsobilosti stavby na užívanie podľa § 140d.

## (zákon č. 44/1988 Zb.)

K bodu 1

Úprava vyvolaná zavedením inštitútu záväzných stanovísk v spojení s dotknutými orgánmi a dotknutými právnickými osobami a s tým súvisiacimi zmenami v spôsobe udeľovania povolení, súhlasov a obdobných vyjadrení k stavbám a súvisiacim činnostiam.

K bodu 2

Legislatívno-technické úpravy vyvolané zmenou v terminológii, ktorú zavádza nový Stavebný zákon.

K bodu 3

Legislatívno-technická úprava poznámky pod čiarou.

K bodu 4

Úprava vyvolaná zavedením inštitútu záväzných stanovísk v spojení s dotknutými orgánmi a dotknutými právnickými osobami a s tým súvisiacimi zmenami v spôsobe udeľovania povolení, súhlasov a obdobných vyjadrení k stavbám a súvisiacim činnostiam.

K bodu 5

Legislatívno-technické úpravy vyvolané zmenou v terminológii, ktorú zavádza nový Stavebný zákon.

## (zákon č. 51/1988 Zb.)

K bodu 1

Legislatívno-technická úprava poznámky pod čiarou.

K bodu 2

Úprava vyvolaná zrušením územného konania.

K bodu 3

Legislatívno-technická úprava poznámky pod čiarou.

K bodu 4

Úprava vyvolaná zrušením územného konania.

## (zákon SNR č. 369/1990 Zb.)

K bodom 1 a 2

Legislatívno-technické úpravy vyvolané zmenou v terminológii, ktorú zavádza nový Stavebný zákon.

## (zákon č. 377/1990 Z. z.)

K bodu 1

Legislatívno-technická úprava súvisiaca s bodom 3

K bodu 2

Legislatívno-technické úpravy vyvolané zmenou v terminológii, ktorú zavádza nový Stavebný zákon.

K bodu 3

Doplnenie súvisí s precizovaním, že sa záväzné stanovisko orgánu územného plánovania vydáva aj k iným konaniam ako len ku konaniu o stavebnom zámere.

K bodu 4

Precizovanie úpravy dohody uzatvorenej v súvislosti s investičnou činnosťou tak, aby bolo zrejmé, že odchýlenie od záväznej časti územnoplánovacej dokumentácie môže byť v stanovení podielu prípustného funkčného využitia ale nemožno sa odchýliť od funkčného využitia územia.

## (zákon č. 229/1991 Zb.)

Legislatívno-technické úpravy vyvolané zmenou v terminológii, ktorú zavádza nový Stavebný zákon.

## (zákon SNR č. 330/1991 Zb.)

K bodu 1

Legislatívno-technická úprava poznámky pod čiarou.

K bodom 2 a 3

Legislatívno-technické úpravy vyvolané zrušením územného konania.

K bodu 4

Legislatívno-technická úprava poznámky pod čiarou.

K bodu 5

Legislatívno-technické úpravy vyvolané zmenou v terminológii, ktorú zavádza nový Stavebný zákon a zákon o územnom plánovaní – najmä pokiaľ ide o potrebu definovať verejnoprospešné stavby v prípade, ak obec nemá územný plán.

K bodu 6

Legislatívno-technická úprava poznámky pod čiarou.

K bodom 7 až 9

Legislatívno-technické úpravy vyvolané zrušením územného konania a zmenou v terminológii, ktorú zavádza nový Stavebný zákon.

K bodu 10

Legislatívno-technická úprava nadväzujúca na zmeny v § 34 ods. 9.

K bodom 11 až 14 a 16

Legislatívno-technické úpravy poznámok pod čiarou a úpravy vyvolané menou v terminológii, ktorú zavádza nový Stavebný zákon.

K bodu 15

Na účely právnej istoty sa navrhuje ustanoviť posudzovanie splnenia podmienky predloženia konkrétnych rozhodnutí, ktoré v prípade konaní podľa predošlej právnej úpravy neexistovali a boli zavedené až novou právnou úpravou.

## (zákon č. 455/1991 Zb.)

K bodu 1

Úprava nadväzujúca na zavedenie nových regulovaných povolaní Stavebným zákonom, resp. v nadväznosti naň zákonom SNR č. 138/1992 Zb. v znení neskorších predpisov.

K bodu 2

Legislatívno-technické úpravy vyvolané zmenou v terminológii, ktorú zavádza nový Stavebný zákon.

K bodu 3

Legislatívno-technická úprava poznámky pod čiarou.

K bodu 4

Vzhľadom na zmeny v úprave viazaných živností v oblasti stavebníctva sa navrhuje ustanoviť prechodné obdobie, počas ktorého možno činnosti vykonávať aj na základe doterajších živnostenských oprávnení a využiť toto obdobie na získanie nových oprávnení, či už podľa živnostenského zákona, alebo podľa zákona SNR č. 138/1992 Zb. v znení neskorších predpisov.

K bodom 5 až 9

Úpravy vyvolané novou úpravou výkonu predmetných činností v Stavebnom zákone, ako aj osobitnou úpravou požiadaviek na osobu zhotoviteľa stavby, ak ide o inžiniersku stavbu a o inú stavbu.

## (zákon SNR č. 138/1992 Zb.)

K bodom 1 až 5, 8 a 9

Legislatívno-technické zmeny nadväzujúce na nových regulovaných povolaní Stavebným zákonom, resp. v nadväznosti naň týmto zákonom. V tejto súvislosti sa tiež zavádza pojem odbornej spôsobilosti z dôvodu jeho absencie v doterajšej úprave.

Základné ustanovenia § 3 reagujú na túto zmenu a na zmeny v živnostenskom zákone a ustanovujú rozsah povolení, ktoré sú regulovanými slobodnými povolaniami a rozsah činností, ktoré možno vykonávať na základe živnostenského oprávnenia.

Úprava ustanovení o oprávneniach architektov a krajinných architektov reaguje na zmeny ich povinností, ustanovené v novej stavebnej legislatíve. Navrhuje sa upraviť oprávnenia najmä vo vzťahu ku novej nomenklatúre projektovej dokumentácie, úprave povinností a oprávnení projektanta a procesnému postupu pri konaní o stavebnom zámere, overení projektu stavby a kolaudácii.

V súvislosti s cieľmi novej stavebnej legislatívy, najmä potrebou prípravy novej územnoplánovacej dokumentácie v zmysle zákona č. 200/2022 Z.z. o územnom plánovaní a termínov jej obstarania, definovaných v prechodných ustanoveniach tohto zákona, je potrebné zásadne posilniť personálne kapacity územnoplánovacích pracovísk prípravou a autorizáciou nových odborníkov na spracovanie územnoplánovacej dokumentácie. Vzhľadom na v súčasnosti platnú legislatívu je nevyhnutným podkladom pre výkon tohto povolania autorizácia architekta v plnom rozsahu.

Aby bolo možné rozšíriť prístup k povolaniu, je potrebné vytvorenie aj samostatného povolania „autorizovaný územný plánovač”, ktorému budú zverené len potrebné vyhradené činnosti. Týmto spôsobom je možné rozšíriť prístup k povolaniu aj na osoby, ktoré by s ohľadom na svoje vzdelanie alebo prax nemali možnosť úspešne absolvovať prístup k povolaniu „autorizovaný architekt".

Predpokladom pre prístup k autorizácii územného plánovača tak bude už aj v automatickom režime širší diapazón vzdelania (rozšírený o „nearchitektonické” vzdelanie v odbore priestorové plánovanie z Ústavu manažmentu STU). Súčasne umožňuje v prípade absolvovania dostatočnej praxe v oblasti územného plánovania na báze individuálneho prístupu aj autorizáciu osôb s iným vzdelaním, čím sa zabezpečí možnosť autorizácie širšieho spektra odborníkov, ako podľa doterajšej právnej úpravy.

Vo vzťahu k stavebným inžinierom sa tiež navrhuje úprava vyvolaná prijatím Stavebného a zákona o územnom plánovaní. Okrem uvedeného, navrhovanou úpravou dochádza k rozšíreniu kategórii, v ktorých je inžinier oprávnený poskytovať svoje služby. Zavádza sa nová kategória č. 5 – inžinier pre elektrotechnické a elektroenergetické vybavenie stavieb. Doterajšia úprava kategórie pod č. 4 – inžinier pre technické, technologické a energetické vybavenie umelo spájala celkom odlišné odborné zamerania. Ich rozdelenie priamo zodpovedá štruktúre vzdelávania – samostatné strojnícke a elektrotechnické fakulty a odborné školy a samostatný študijný odbor na stavebných fakultách. Ich jasné rozdelenie na elektrické, strojné a technické zariadenia je potrebné aj z dôvodov obchádzania ustanovení niektorých zákonov. Existujú samostatné elektrotechnické stavby najmä v telekomunikáciách a energetike, ktoré majú aj samostatnú normotvorbu na celosvetovej úrovni ( IEC Paríž ). Doterajšia formulácia bola priveľmi dlhá a v praxi ťažko použiteľná alebo obsahovo veľmi široká. Zavádzajú sa tiež nové regulované povolania ktorých regulačným orgánom je Slovenská komora stavebných inžinierov, konkrétne kontrolní inžinieri pre vyhradené stavby a autorizovaný stavbyvedúci a autorizovaný stavebný dozor ako aj rozsah ich vykonávanej činnosti.

K bodu 6

Legislatívno-technické úpravy vyvolané zmenou v terminológii, ktorú zavádza nový Stavebný zákon.

K bodu 7

Vzhľadom na skúsenosti z aplikácie predmetného ustanovenia a na požiadavku stavovskej organizácie sa pre architektov predmetná informačná povinnosť ruší.

K bodu 10

Legislatívno-technická úprava.

K bodu 11

Úprava vyvolaná zmenami v jednotlivých povolaniach, bližšie odôvodnenými k bodom 1 až 5.

K bodu 12

Legislatívno-technická úprava.

K bodu 13

Legislatívno-technická úprava reagujúca na vypustenie úpravy hosťujúcich územných plánovačov.

K bodu 14

Vzhľadom na zmeny v úprave viazaných živností v oblasti stavebníctva sa navrhuje ustanoviť prechodné obdobie, počas ktorého možno činnosti vykonávať aj na základe doterajších živnostenských oprávnení a využiť toto obdobie na získanie nových oprávnení, či už podľa živnostenského zákona, alebo podľa zákona SNR č. 138/1992 Zb. v znení neskorších predpisov.

## (zákon SNR č. 310/1992 Zb.)

K bodom 1 a 2

Legislatívno-technické úpravy vyvolané zmenou v terminológii, ktorú zavádza nový Stavebný zákon a úprava poznámok pod čiarou.

## (zákon NR SR č. 182/1993 Z. z.)

K bodu 1

Legislatívno-technické úpravy vyvolané zmenou v terminológii, ktorú zavádza nový Stavebný zákon.

K bodu 2

Legislatívno-technické úpravy vyvolané zmenou v terminológii, ktorú zavádza nový Stavebný zákon. Vlastníci bytov a nebytových priestorov v dome majú povinnosť zabezpečiť správu domu. Táto povinnosť sa vzťahuje na domy, ktoré sú vlastnícky rozdelené na jednotlivé byty a nebytové priestory. Navrhuje sa, aby sa povinnosť správy nevzťahovala na domy, ktoré pozostávajú najviac z troch jednotiek, či už bytov alebo nebytových priestorov. Táto podmienka je splnená, ak sa v dome nachádzajú spolu (súhrnne) maximálne tri byty alebo nebytové priestory, aj v rôznej kombinácii. Takéto domy sú zákonom vylúčené z povinnosti mať zabezpečenú správu domu prostredníctvom spoločenstva vlastníkov alebo správcu.

K bodu 3

Vzhľadom na všeobecnú právnu úpravu obsiahnutú v Občianskom zákonníku, podľa ktorej sa postupuje pri posudzovaní platnosti právnych úkonov, navrhuje sa vypustenie tohto ustanovenia.

K bodom 4 až 7

Legislatívno-technická úprava vzhľadom na navrhované znenie Stavebného zákona.

## (zákon NR SR č. 278/1993 Z. z.)

K bodu 1

Z dôvodu odlišnej koncepcie nového Stavebného zákona je nutné v zákone o správe majetku štátu používaný pojem špecifikovaný len odkazom na doteraz platný stavebný predpis, novo definovať v zákone o správe majetku štátu. Zavádzajú sa pojmy priľahlý pozemok a reklamná stavba. Za priľahlý pozemok sa považuje pozemok, príp. pozemky, ak sú jednoznačne určené na spoločné užívanie s budovou alebo ak pozemok, príp. pozemky jednoznačne zabezpečujú prístup k budove. Viaceré pozemky, resp. parcely spĺňajú „priľahlosť“ len za predpokladu, že nie sú oddelené iným zastavaným územím obce, inou hranicou vymedzenou právom k nehnuteľnosti, inou hranicou držby, inou hranicou druhu pozemku alebo iným rozhraním spôsobu využívania pozemku (parcely). Vzhľadom na extenzívny výklad pojmu informačná konštrukcia v Stavebnom zákone sa pojem reklamnej stavby definuje v zákone o správe majetku štátu.

Zároveň sa dopĺňa legislatívno-technická úprava poznámky pod čiarou, vyvolaná zmenou v pojmoch podľa novej stavebnej legislatívy.

K bodom 2 až 4

Precizuje sa právna úprava vo vzťahu k ochrane fyzických osôb pri zbere, spracovávaní a zverejňovaní osobných údajov v informačnom systéme Centrálna evidencia majetku.

K bodu 5

Navrhovaná zmena umožňuje správcom majetku štátu vykonať ponukové konanie na nehnuteľný majetok štátu aj bez poznania primeranej ceny (všeobecnej hodnoty majetku štátu). Obligatórnou náležitosťou ponukového konania už nebude odplata (uvedenie výšky požadovanej odplaty) ale ňou bude informácia o tom, či správca bude vyžadovať za prevod správy odplatu (napr. v prípade, ak preberajúcim alebo odovzdávajúcim bude štátna príspevková organizácia). Na výšku odplaty pre niektorých správcov ako preberajúcich (napr. štátny podnik) sa naďalej vzťahuje § 9 zákona o správe majetku štátu. Správca však nemusí uvádzať v ponukovom konaní konkrétnu výšku požadovanej odplaty. Táto právna úprava zabezpečí efektívnejšie a hospodárnejšie nakladanie s majetkom štátu a to z dôvodu, že správca nebude nútený pre účely ponukového konania vynakladať finančné prostriedky na obstaranie znaleckého posudku, ktorým sa určuje primeraná cena. Ak bude v ponukovom konaní úspešný správca, ktorý je oprávnený nadobudnúť majetok štátu len za odplatu, resp. od ktorého správca odplatu vyžaduje, zabezpečenie znaleckého posudku bude postačujúce aj po ponukovom konaní. Touto zmenou odpadne najmä administratívna a finančná (náklady na vypracovanie znaleckého posudku) záťaž pre správcu.

K bodom 6 a 8

Ide o legislatívno-technickú úpravu textu súvisiacu s novou definíciou pojmu priľahlý pozemok.

K bodu 7

Rozširuje sa výnimka z vykonania ponukového konania. Priamy prevod správy bez realizácie súťaže je možný nielen pri nadobudnutí majetku štátu zriaďovateľom od organizácie v jeho zriaďovateľskej pôsobnosti, ale aj pokiaľ nadobúda organizácia v zriaďovateľskej pôsobnosti majetok štátu od svojho zriaďovateľa.

K bodu 9

Legislatívno-technická úprava.

K bodu 10

Upravuje sa existujúca výnimka z povinnosti osobitného ponukového konania alebo elektronickej aukcie pri pozemkoch vo výmere do 200 metrov štvorcových. Druhá časť dnešnej podmienky, spočívajúcej v ohroziteľnosti využitia zvyšnej časti pozemku, sa z dôvodov aplikačnej praxe navrhuje ako nadbytočná vypustiť.

K bodu11

Navrhovaná zmena umožňuje správcom majetku štátu vykonať ponukové konanie na vymedzený hnuteľný majetok štátu aj bez poznania primeranej ceny (všeobecnej hodnoty majetku štátu). Obligatórnou náležitosťou ponukového konania už nebude odplata (uvedenie výšky požadovanej odplaty) ale ňou bude informácia o tom, či správca bude vyžadovať za prevod správy odplatu (napr. v prípade, ak preberajúcim alebo odovzdávajúcim bude štátna príspevková organizácia). Táto právna úprava zabezpečí efektívnejšie a hospodárnejšie nakladanie s majetkom štátu a to z dôvodu, že správca nebude nútený pre účely ponukového konania vynakladať finančné prostriedky na obstaranie znaleckého posudku, ktorým sa určuje primeraná cena. Ak bude v ponukovom konaní úspešný správca, od ktorého správca odplatu vyžaduje, zabezpečenie znaleckého posudku bude postačujúce aj po ponukovom konaní. Touto zmenou odpadne najmä administratívna a finančná (náklady na vypracovanie znaleckého posudku) záťaž pre správcu.

K bodu 12

Rozširuje sa výnimka z vykonania ponukového konania na vymedzený hnuteľný majetok štátu. Priamy prevod správy bez realizácie súťaže je možný nielen pri nadobudnutí majetku štátu zriaďovateľom od organizácie v jeho zriaďovateľskej pôsobnosti, ale aj pokiaľ nadobúda organizácia v zriaďovateľskej pôsobnosti majetok štátu od svojho zriaďovateľa.

K bodu 13

Legislatívno-technické úpravy vyvolané zmenou v terminológii, ktorú zavádza nový Stavebný zákon.

K bodu 14

Ide o legislatívno-technickú úpravu textu. Pri prevode spoluvlastníckeho podielu spoluvlastníkovi, kedy sa neuplatňuje zákonné predkupné právo, ale spoluvlastník prejaví záujem v rámci osobitného ponukového konania alebo elektronickej aukcie sa na platnosť kúpnej zmluvy vyžaduje súhlas Ministerstva financií SR.

K bodu 15

Z dôvodu dodržania transparentného nakladania s majetkom štátu sa rozširuje povinnosť vylúčenia spriaznených osôb a možnosť výhrady zrušenia ponuky aj na ponuku na nájom, rovnako ako to je aj pri osobitnom ponukovom konaní a elektronickej aukcii.

K bodu 16

Ide o legislatívno-technickú úpravu textu súvisiacu s novou definíciou pojmu priľahlý pozemok. Zároveň sa z dôvodu jednoznačnosti navrhuje, aby bol správca spoločne s celou dočasne prebytočnou budovou povinný ponúknuť do nájmu aj dočasne prebytočný priľahlý pozemok.

K bodu 17

Navrhovaným ustanovením sa taxatívne upravujú možné prípady prenájmu dočasne prebytočného nehnuteľného majetku štátu bez nutnosti vykonať ponuku v registri ponúkaného majetku štátu, avšak za trhové nájomné. Ide o výnimku zo súťažného nakladania s majetkom štátu, preto výpočet možných prípadov je limitovaný.

Naďalej sa umožňuje prenájom pozemku vo vlastníctve štátu zastavaného budovou jej vlastníkovi (spoluvlastníkovi).

Z dôvodu navrhovanej úpravy § 13a zákona o správe majetku štátu sa rozširuje možnosť priameho prenájmu majetku štátu na potreby zariadenia staveniska, ale za trhové nájomné.

K bodu 18

Navrhovaným ustanovením sa umožňuje prenájom dočasne prebytočného nehnuteľného majetku štátu cudziemu štátu bez nutnosti vykonať ponuku v registri ponúkaného majetku štátu a bez nutnosti dohodnúť trhové nájomné. Tým sa zjednotí prístup pri predaji a nájme majetku štátu cudziemu štátu na potreby jeho diplomatického zastúpenia. Zároveň sa za rovnakých podmienok umožňuje prenájom dočasne prebytočného nehnuteľného majetku štátu verejnoprávnym inštitúciám a verejným výskumným inštitúciám. Nepôjde o povinnosť správcov, ale ak dôjde ku konsenzu medzi zmluvnými stranami o reálnych podmienkach prenájmu, správca bude oprávnený v zjednodušenom režime uzavrieť nájomnú zmluvu.

K bodom 19 a 20

Okrem vymedzených inžinierskych stavieb a nabíjacej stanice možno stavby alebo zariadenia definované v § 13a ods. 1 návrhu zákona realizovať na majetku štátu len na základe nájomnej zmluvy uzavretej podľa § 13 zákona o správe majetku štátu.

Vzhľadom na skutočnosť, že inštitút zriadenia zariadenia staveniska môže reálne využiť len vlastník susediacich nehnuteľností, nájomnú zmluvu je možno uzavrieť bez ponuky v registri ponúkaného majetku štátu, ale za trhové nájomné. Aj nájom nehnuteľného majetku štátu z dôvodu stavby pre potreby diplomatického zastúpenia cudzieho štátu je možno realizovať bez vykonania ponuky v registri ponúkaného majetku štátu, ale za nižšie než trhové nájomné. V takomto prípade však musí Ministerstvo zahraničných vecí a európskych záležitostí Slovenskej republiky potvrdiť, že Slovenská republika požíva rovnaké výhody na území daného cudzieho štátu, a tiež, že stavba bude slúžiť na potreby diplomatického zastúpenia cudzieho štátu.

Reklamné stavby možno prenajať len po ponuke v registri ponúkaného majetku štátu záujemcovi, ktorý ponúkne najvyššie trhové nájomné.

Taxatívne vymedzené inžinierske stavby možno realizovať na nehnuteľnom majetku štátu len na základe zmluvného vecného bremena, prípadne na základe zákonného vecného bremena podľa osobitných predpisov, napr. podľa § 10 zákona č. 657/2004 Z. z. o tepelnej energetike v znení neskorších predpisov, § 11 zákona č. 251/2012 Z. z. o energetike a o zmene a doplnení niektorých zákonov v znení neskorších predpisov, § 21 zákona č. 452/2021 Z. z. o elektronických komunikáciách v znení neskorších predpisov.

Na rozdiel od občianskoprávnej úpravy, ktorá je založená na definovaní povinností povinného z vecného bremena, návrh zákona vychádza z pozitívneho vymedzenia oprávnení pre oprávneného z vecného bremena. Vecné bremeno na nehnuteľnom majetku štátu podľa tohto zákona je správca oprávnený zriadiť len v nevyhnutnom rozsahu, to znamená len vtedy, ak zamýšľaný účel zmluvy nemôže oprávnený z vecného bremena dosiahnuť inak.

Správca môže vecným bremenom umožniť zriadenie, prevádzku, opravu a údržbu nabíjacej stanice uvedenej v odseku 1 písm. d) alebo inžinierskej stavby uvedenej v odseku 1 písm. e) v prospech oprávneného z vecného bremena. Ak inžinierska stavba alebo nabíjacia stanica nie je na hranici pozemku, zmluvou o zriadení vecného bremena možno dohodnúť aj vstup na majetok štátu dotknutý týmto vecným bremenom.

Peší prechod cez nehnuteľný majetok štátu je možné zmluvne dohodnúť z dôvodu zabezpečenia nevyhnutného prístupu vlastníka k jeho stavbe alebo k jeho pozemku; zriadenie takejto ťarchy na nehnuteľnom majetku štátu je možné len vtedy, ak vlastník budovy alebo pozemku nemá možnosť iného prístupu k svojej nehnuteľnosti. Správca môže zmluvne dohodnúť aj prejazd motorovými alebo inými vozidlami z dôvodu zabezpečenia nevyhnutného prístupu vlastníka k jeho stavbe alebo k jeho pozemku. Taktiež platí, že zriadenie takejto ťarchy na nehnuteľnom majetku štátu je možné len vtedy, ak vlastník stavby alebo pozemku nemá iný možný prístup k svojej nehnuteľnosti.

Návrh zákona neumožňuje zriadenie pozemnej komunikácie podľa § 1 ods. 2 zákona č. 135/1961 Zb. o pozemných komunikáciách (cestný zákon) v znení neskorších predpisov, pretože pozemná komunikácia de facto neobmedzuje, ale priamo vylučuje výkon vlastníckych práv. Návrh zákona takisto zakazuje zriadenie akejkoľvek inej líniovej stavby, ktorá nie je uvedená v § 13a ods. 1 písm. e) návrhu zákona.

Na platnosť zmlúv o zriadení vecného bremena uzavretých od účinnosti zákona sa z dôvodu zjednotenia postupov pri posudzovaní splnenia zákonných podmienok bude vyžadovať súhlas Ministerstva financií Slovenskej republiky,

Navrhujú sa tieto druhy odplaty za zriadenie vecného bremena alebo za zásahy do výkonu vlastníckych práv štátu:

1. Odplata za zriadenie vecného bremena

Odplatu za zriadenie vecného bremena musí správca dohodnúť aspoň vo výške znalcom stanovej hodnoty práv a závad podľa vyhlášky MS SR č. 492/2004 Z. z. o stanovení všeobecnej hodnoty majetku v znení neskorších predpisov, ak nejde o bezodplatné zriadenie vecného bremena medzi správcami majetku podľa tohto zákona. Bezodplatné vecné bremeno nemožno zriadiť v prospech štátnych podnikov, pretože štátne podniky nie sú správcami podľa tohto zákona.

Hodnota práv a závad sa určuje za výmeru, v ktorej je správca obmedzený pri užívaní nehnuteľnosti štátu, preto zmluva o zriadení vecného bremena by mala, okrem dohodnutej odplaty za zriadenie vecného bremena, obsahovať aj výmeru dotknutej časti majetku štátu. Návrh zákona neupravuje splatnosť odplaty za zriadenie vecného bremena, ale z hľadiska hospodárnosti je vhodné ju dohodnúť ešte pred podaním návrhu na vklad vecného bremena do katastra nehnuteľnosti.

2. Odplata za obmedzenie obvyklého užívania nehnuteľného majetku štátu

Vznik nároku na odplatu za obmedzenie obvyklého užívania nehnuteľného majetku štátu vyplýva obvykle z pozemných prác oprávneného z vecného bremena alebo iného obmedzenia pri obvyklom užívaní nehnuteľného majetku štátu. Výšku odplaty nemožno vopred určiť, a teda ani vopred v zmluve o zriadení vecného bremena dohodnúť. Preto návrh zákona neupravuje spôsob určenia výšky takejto odplaty, ale ponecháva na zmluvných stranách, aby sa na jej výške dohodli. Zmluvné strany by sa mali vopred dohodnúť na spôsobe určenia výšky takejto odplaty, napr. znaleckým posudkom, určením fixnej sumy za každý deň obmedzeného užívania nehnuteľného majetku štátu jeho správcom a pod.

3. Náhrada škody

Ak v príčinnej súvislosti medzi existenciou vecného bremena a zhoršeným stavom dotknutej nehnuteľnosti štátu vznikne škoda a oprávnený z vecného bremena nevráti nehnuteľný majetok štátu do pôvodného stavu, vrátane porastov, má štát zastúpený správcom nárok na náhradu škody. Podmienky uplatňovania a výšky náhrady škody sa riadia občianskoprávnymi predpismi.

Návrh zákona výslovne ustanovuje oprávnenie správcu odstúpiť od zmluvy o zriadení vecného bremena, ak v dôsledku vykonávaných zmien hrozí na nehnuteľnom majetku štátu značná škoda. Od odstúpenia od zmluvy o zriadení vecného bremena je potrebné odlíšiť zánik vecného bremena podľa § 151p Občianskeho zákonníka.

Zmluva o zriadení vecného bremena uzavretá podľa zákona o správe majetku štátu by, okrem všeobecných náležitostí (označenie zmlúv strán a pod.), mala obsahovať aj

* 1. obsah vecného bremena (napr. zriadenie a prevádzkovanie plynovodnej prípojky),
  2. rozsah vecného bremena (v m2),
  3. trvanie vecného bremena (na dobu určitú alebo neurčitú), pričom platí, že vecné bremeno za účelom zriadenia a prevádzkovania rozvodov tepla a teplej úžitkovej vody, vrátane zariadenia na výrobu tepla a teplej úžitkovej vody alebo ich kombinácie, možno zriadiť do dňa ukončenia ich prevádzky, najviac na dobu 10 rokov,
  4. druh vecného bremena, ktoré je zriaďované buď v prospech vlastníctva veci (in rem) alebo v prospech osoby (in personam),
  5. hodnotu práv a závad,
  6. výšku dohodnutej odplaty (najmenej vo výške hodnoty práv a závad), ak nejde o bezodplatné zriadenie vecného bremena,
  7. splatnosť dohodnutej odplaty (najneskôr pred podaním návrhu na vklad vecného bremena do katastra).

Obmedzenie trvania doby vecného bremena sa týka výlučne rozvodov tepla a teplej úžitkovej vody, vrátane zariadenia na výrobu tepla a teplej úžitkovej vody alebo ich kombinácie, ak sa tieto zriaďujú na stavbách štátu.

## (zákon NR SR č. 42/1994 Z. z.)

K bodom 1 až 4

Legislatívno-technické úpravy vyvolané zmenou v terminológii, ktorú zavádza nový Stavebný zákon a zrušením územného konania.

## (zákon NR SR č. 145/1995 Z. z.)

K bodom 1 a 4

Správny orgán, ktorým je stavebný úrad, bude od 1. júla 2026 vyberať správne poplatky prostredníctvom centrálneho systému evidencie poplatkov Štátnej pokladnice. Štátna pokladnica poskytne pre úradníkov stavebných úradov aplikačné vybavenie na evidenciu všetkých poplatkových úkonov a konaní, pri ktorých poplatková povinnosť podľa nového stavebného zákona vznikne po 1. júla 2026. Poplatky sa platia na účet vedený v Štátnej pokladnici, ale uhradené poplatky zostávajú podľa § 17 ods. 1 rozpočtovo určeným príjmom obce, na ktorej poplatková povinnosť vznikla (prípadne ak poplatková povinnosť vznikla na inom orgáne verejnej moci ako obec, napr. Úrad pre územné plánovanie a výstavbu alebo Dopravný úrad, príjmy z poplatkov sa stávajú prímom štátneho rozpočtu). Štátna pokladnica bude vykonávať rozúčtovanie príjmov z poplatkov na účty obcí do konca nasledujúceho mesiaca po mesiaci, v ktorom sa tieto poplatky uhradili. Poplatky uhradené na stavebnom úrade, ktorým je obec, v hotovosti, sú priamo príjmom obce. Vrátenie poplatkov sa realizuje po právoplatnosti rozhodnutia o vrátení poplatku alebo preplatku úradníkom na stavebnom úrade, a to vystavením príkazu na úhradu v centrálnom systéme evidencie poplatkov Štátnej pokladnice, pričom vrátené finančné prostriedky ponižujú čisté saldo, ktoré má Štátna pokladnica za daný kalendárny mesiac previesť na účet obce.

K bodom 2 a 3

Navrhuje sa upraviť režim platenia správnych poplatkov v prípadoch konfliktu dvoch právnych úprav. Vo vzťahu ku konaniam, ktoré podľa Stavebného zákona budú dokončené podľa doterajších predpisov (teda podľa zákona č. 50/1976 Zb. v znení neskorších predpisov) sa navrhuje osobitný režim v tom, že tieto konania a úkony budú vždy spoplatňované podľa úpravy účinnej 31. marca 2025 – a to z dôvodu, že nová právna úprava nepozná poplatky za konania a úkony podľa zákona č. . 50/1976 Zb. v znení neskorších predpisov.

K bodu 5

Navrhuje sa v nadväznosti na zmeny v zákone o veterinárnej starostlivosti, vyvolané Stavebným zákonom, upraviť aj prislúchajúcu poznámku k správnemu poplatku.

K bodu 6

Navrhuje sa úprava správnych poplatkov, ktorá bude použitá pri spoplatnení konaní a úkonov podľa zákona č. 50/1976 Zb. v znení neskorších predpisov.

K bodom 7 až 10

Navrhuje sa úprava správnych poplatkov, ktorá bude použitá pri spoplatnení konaní a úkonov podľa Stavebného zákona.

## (zákon NR SR č. 162/1995 Z. z.)

K bodu 1

Úprava vyvolaná zriadením nového informačného systému územného plánovania a výstavby, ktorého údaje by mali mať referenčnú povahu a mali by sa poskytovať (aj) na účely konaní podľa zákona o katastri nehnuteľností, s cieľom najmä podporovať automatizáciu procesov zápisu stavieb.

K bodom 2 až 5

Legislatívno-technické úpravy vyvolané zmenou v terminológii, ktorú zavádza nový Stavebný zákon a úprava poznámok pod čiarou.

## (zákon NR SR č. 180/1995 Z. z.)

K bodom 1 a 2

Legislatívno-technické úpravy vyvolané zmenou v terminológii, ktorú zavádza nový Stavebný zákon a úprava poznámok pod čiarou.

## (zákon NR SR č. 202/1995 Z. z.)

Legislatívno-technické úpravy vyvolané zmenou v terminológii, ktorú zavádza nový Stavebný zákon.

## (zákon NR SR č. 215/1995 Z. z.)

K bodom 1 až 3

Legislatívno-technické sprecizovanie pojmov Geodetické základy, Zariadenie geodetického bodu a doplnenie pojmu Body geodetických základov v súlade s aplikačnou praxou. Pojmy sú aktualizované v súlade s pojmami prijatými Terminologickou komisiou zriadenou pri ÚGKK SR.

K bodu 4

Legislatívno-technické sprecizovanie kompetencie ÚGKK SR na úseku geodézie a kartografie vo veci správy geodetických základov a zriaďovania a aktualizácie bodov geodetických základov v súlade s aplikačnou praxou.

K bodu 5

Legislatívno-technické sprecizovanie kompetencie ÚGKK SR pri správe štátnych hraníc, a to z dôvodu, že v súlade so zákonom č. 298/1999 Z. z. o správe štátnych hraníc v znení neskorších predpisov je Ministerstvo vnútra SR správcom štátnych hraníc.

K bodu 6

Dopĺňa sa kompetencia ÚGKK SR pri štátnej správe na úseku geodézie a kartografie o zriaďovanie a vyhlasovanie chránených území bodov geodetických základov. Nový stavebný zákon neupravuje rozhodovanie o chránenom území, preto je nevyhnutné pre účely zachovania tejto kompetencie ju preniesť na iný orgán, ktorým bude ÚGKK SR ako ústredný orgán štátnej správy na úseku geodézie a kartografie. Cieľom je ochrana geodetických bodov, do vybudovania ktorých spoločnosť investovala nemalé finančné prostriedky zo štátneho rozpočtu a ktoré tvoria kostru záväzných geodetických referenčných systémov pre všetky geodetické a kartografické činnosti. Samotné body sú chránené Trestným zákonom, ale v určitých prípadoch je potrebné chrániť aj okolie bodu, aby sa neobmedzilo geodetické meranie z daného bodu.

K bodu 7

Legislatívno-technická úprava v nadväznosti na prijatie nového stavebného zákona.

K bodom 8 a 9

Rozdelenie úloh okresných úradov a právnickej osoby zriadenej úradom týkajúcich sa zabezpečenia správy štátnej dokumentácie. Právnickej osobe zriadenej úradom ako správcovi bodov geodetických základov je potrebné jednoznačne priradiť správu dokumentácie geodetických základov a geodetickej časti hraničného dokumentárneho diela, ktorá túto aktivitu vykonáva samostatne ako jediná už od roku 2013, kedy došlo k presunu okresných úradov pod Ministerstvo vnútra SR v rámci reorganizácie štátnej správy, avšak zákon na túto zmenu nereagoval.

K bodu 10

Dopĺňa sa výnimka pre bezplatné poskytovanie informácií zo štátnej dokumentácie, konkrétne o bezplatné poskytovanie informácií o bodoch geodetických základov. Už aj v súčasnosti sú tieto informácie dostupné v elektronickej forme. Zákon predpokladal odplatu za vydávanie informácií o bodoch geodetických základov v analógovej forme, čo elektronickou dostupnosťou stráca opodstatnenie.

K bodom 11 až 13

Sprecizovanie žiadateľa a adresáta na vyhlásenie chráneného územia bodu geodetických základov v súlade s novou kompetenciou ÚGKK SR definovanou v novonavrhovanom § 4 ods. 2 písm. v). Zároveň sa upravuje pojem „ochranné územie“ na správny pojem „chránené územie“ bodu geodetických základov, a to v súlade s terminológiou, ktorú používa slovenská legislatíva.

Upravuje sa vyhlasovanie chráneného územia bodu geodetických základov.

K bodu 14

Legislatívno-technické sprecizovanie adresáta na oznamovanie zistených poškodení alebo ohrození zariadení geodetických bodov a bodov geodetických základov, ktoré je potrebné adresovať výlučne iba správcovi bodov geodetických základov, ktorý ich má ako jediný v správe.

K bodom 15 až 17

Navrhovaná právna úprava reguluje vypĺňanie údajov do informačného systému geodézie, kartografie a katastra v období, keby ešte nebude informačný systém územného plánovania a výstavby a tiež register stavieb plne funkčný a schopný sprístupňovať potrebné údaje z neho.

K bodu 18

Doplnenie splnomocňovacieho ustanovenia o možnosť podrobnejšej úpravy zriaďovania a aktualizácie geodetických bodov vo vykonávacom predpise.

## (zákon NR SR č.129/1996 Z. z.)

K bodu 1

Gramatická úprava.

K bodom 2, 3, 5, 8, 9 a 10

Úprava vyvolaná zrušením inštitútu územného konania a zmenou v pojmoch podľa nového Stavebného zákona.

K bodom 4, 7 a 11

Legislatívno-technická úprava poznámok pod čiarou.

K bodu 6

Vypustenie odseku v nadväznosti na znenie nového stavebného zákona (§ 50).

K bodu 12

Aktualizácia odkazu v súvislosti s legislatívno-technickou úpravou poznámok pod čiarou v bode 10.

## (zákon č. 64/1997 Z. z.)

K bodu 1

Legislatívno-technické úpravy vyvolané zmenou v terminológii, ktorú zavádza nový Stavebný zákon.

K bodu 2

Legislatívno-technická úprava odkazov na poznámky pod čiarou.

## (zákon č. 281/1997 Z. z.)

K bodu 1

Legislatívno-technické úpravy vyvolané zmenou v terminológii, ktorú zavádza nový Stavebný zákon.

K bodu 2

Legislatívno-technická úprava poznámok pod čiarou.

## (zákon č. 143/1998 Z. z.)

K bodu 1

Legislatívna úprava pojmu s cieľom ľahšej identifikáciu požiadaviek vo vzťahu k posudzovaniu stavby, zariadenia nestavebnej povahy alebo vykonávania činností alebo využívania územia mimo ochranných pásem.

K bodom 2, 4 a 5

Legislatívna-technická úprava súvisiaca s novou definíciou pojmu „letisko“.

K bodu 3

Legislatívna-technická úprava súvisiaca s novými inštitútmi Stavebného zákona.

K bodu 6

Úprava pôsobnosti Dopravného úradu ako dotknutého úradu súvisiaca s novými inštitútmi Stavebného zákona.

K bodom 7, 8, 14, 17 a 20

Legislatívna-technická úprava súvisiaca s pojmom „priestor mimo ochranných pásem“.

K bodu 9

Vzhľadom na skutočnosť, že stavba alebo zariadenie nestavebnej povahy, ktorých súčasťou je veterná turbína s rotujúcimi lopatkami alebo stavba alebo zariadenie nestavebnej povahy, na ktorých je umiestnená veterná turbína s rotujúcimi lopatkami môžu mať vplyv na poskytovanie letových prevádzkových služieb, ako aj na dizajn letových postupov je potrebné uvedené stavby a zariadenia nestavebnej povahy posudzovať samostatne.

K bodom 10 a 11

Legislatívna-technická úprava súvisiaca s novým písmenom b) v § 30 ods. 1.

K bodu 12

Realizácia stavieb uvedených v § 30 ods. 1 môže mať tak zásadný vplyv na bezpečnosť leteckej prevádzky, že by mohlo dôjsť v najhoršom prípade až k zákazu vykonávania letov alebo k nemožnosti prevádzkovať letisko alebo letecké pozemné zariadenie. Z tohto dôvodu je potrebné, aby súhlas Dopravného úradu bol získaný ešte pred akýmkoľvek iným konaním.

K bodu 13

Ustanovujú sa náležitosti žiadosti o udelenie súhlasu podľa § 30 ods. 1 a oprávnenie pre Dopravný úrad vyžiadať si stanovisko osoby, ktorá môže byť stavbou, zariadením nestavebnej povahy, činnosťou alebo využitím územia dotknutá.

K bodu 15

Zosúladenie podmienok pri vykonávaní činnosti špeciálnej prevádzky, letových meraní leteckých pozemných zariadení s podmienkami nariadenia Komisie (EÚ) č. 965/2012 z 5. októbra 2012, ktorým sa ustanovujú technické požiadavky a administratívne postupy týkajúce sa leteckej prevádzky podľa nariadenia Európskeho parlamentu a Rady (ES) č. 216/2008 v platnom znení.

K bodu 16

Legislatívna-technická úprava súvisiaca s úpravou § 28.

K bodu 18

Legislatívna-technická úprava súvisiaca s úpravou § 33a ods. 5.

K bodu 19

Spresnenie vo vzťahu k výkonu štátneho odborného dozoru zohľadňujúc úpravu pôsobnosti orgánov štátnej správy v civilnom letectve.

K bodu 21

Úprava súvisiaca so zohľadnením aplikačnej praxe, aby sa v zákonom ustanovených konaniach predišlo prieťahom, a súčasne, aby účastníci konania boli riadne informovaní o začatí konania, ako aj o rozhodnutí vo veci.

K bodu 22

Navrhovaná úprava predstavuje osobitnú právnu úpravu vo vzťahu k Stavebnému zákonu vzhľadom na skutočnosť, že Dopravný úrad je samostatným orgánom štátnej správy rozhodujúcim aj v prvom stupni a aj v druhom stupni. Z tohto dôvodu je potrebné ustanoviť, kto bude rozhodovať v prvom stupni a kto v druhom stupni. Zároveň sa ustanovuje pôsobnosť Dopravného úradu vydať preukaz stavebného inšpektora na výkon štátneho stavebného dohľadu na stavbe a na stavenisku.

K bodu 23

Navrhovaná úprava predstavuje osobitnú právnu úpravu vo vzťahu k Stavebnému zákonu zohľadňujúc ustanovenia navrhovaného § 84 Stavebného zákona.

Vzhľadom na úpravu pôsobnosti Dopravného úradu od 1. apríla 2025 ako špeciálneho stavebného úradu pre letiskové stavby a stavby pre letecké pozemné zariadenia prejdú stavby v územných obvodoch letísk, ktoré nie sú letiskovými stavbami z pôsobnosti Dopravného úradu ako špeciálneho stavebného úradu do pôsobnosti stavebných úradov (obcí) a letiskové stavby na osobitných letiskách prejdú z pôsobnosti stavebných úradov (obcí) do pôsobnosti Dopravného úradu ako špeciálneho stavebného úradu.

## (zákon č. 144/1998 Z. z.)

K bodom 1 až 3

Legislatívno-technické úpravy vyvolané zmenou v terminológii, ktorú zavádza nový Stavebný zákon a úpravou nadväzujúcou na nové inštitúty Stavebného zákona.

## (zákon č. 254/1998 Z. z.)

K bodom 1 až 6

Legislatívno-technické úpravy vyvolané zmenou v terminológii, ktorú zavádza nový Stavebný zákon a úpravou nadväzujúcou na novú úpravu vydávania záväzných stanovísk dotknutých osôb podľa Stavebného zákona.

## (zákon č. 298/1999 Z. z.)

K bodom 1 až 3

Legislatívno-technické úpravy vyvolané zmenou v terminológii, ktorú zavádza nový Stavebný zákon a úpravou nadväzujúcou na nové inštitúty Stavebného zákona

## (zákon č. 136/2000 Z. z.)

Legislatívno-technická úprava poznámky pod čiarou.

## (zákon č. 338/2000 Z. z.)

K bodom 1 až 3

Navrhuje sa zosúladenie pojmov s pojmami zavedenými v Stavenom zákone a tým aj zabezpečenie kontinuity stavebného konania a možnosti ministerstva vydávať záväzné stanovisko k stavebnému zámeru a ku kolaudácii stavby alebo k ohláseniu stavby a stavebných úprav ako dotknutého orgánu v stavebnom konaní.

## (zákon č. 314/2001 Z. z.)

K bodu 1

Legislatívno-technická úprava, keďže v Stavebnom zákone je zakotvená legálna definícia pojmu „stavba“ a nie „časť stavby“. Zároveň sa aktualizuje poznámka pod čiarou k odkazu.

K bodu 2

Text ustanovenia § 9 ods. 3 písm. a) zakotvujúci úkony, ktoré musí zaistiť povinný subjekt – právnická osoba a fyzická osoba podnikateľ prostredníctvom špecialistu požiarnej ochrany bol nanovo skonštruovaný s prihliadnutím novú pojmológiu o druhoch dokumentácie. Nové druhy dokumentácií apliko vyvolali aj potrebu zmeny pomenovania toho, čo špecialista požiarnej ochrany vytvára. Ďalej povinné subjekty prostredníctvom špecialistu požiarnej ochrany budú zdokumentovávať v dokumentácii skutočného vyhotovenia stavby uskutočnené opatrenia protipožiarnej bezpečnosti. Pojem zdokumentovať v rámci jednotnosti pojmológie ho aplikuje aj vecný gestor v navrhovanej právnej úprave.

Zároveň sa vkladajú odkazy na vybrané ustanovenia nového stavebného zákona a dopĺňajú sa poznámky pod čiarou k aplikovaným odkazom.

K bodu 3

Pojem riešenie protipožiarnej bezpečnosti umiestnenia technologického zariadenia bol pripojený k  pojmu riešenie protipožiarnej bezpečnosti dokumentácie pre stavby, nakoľko technologické zariadenie je špeciálnym druhom stavby a z toho dôvodu v ustanovení § 9 odseku 3 v písmene d) už stratil opodstatnenie.

K bodu 4

Text ustanovenia § 9 ods. 4) zakotvuje úkony, ktoré musí zaistiť povinný subjekt - fyzická osoba prostredníctvom špecialistu požiarnej ochrany bol nanovo skonštruovaný s prihliadnutím na novú pojmológiu o druhoch dokumentácie aplikovanú v Stavebnom zákone a to obdobne, ako zakotvuje ustanovenie § 9 ods. 3 písm. a) pre právnické osoby a fyzické osoby – podnikateľov.

Špecialista požiarnej ochrany svojou činnosťou ovplyvňuje jednu zo základných požiadaviek na stavby spodrobnenú v prílohe č. 1 Nariadenia EP a Rady č. 305/2011, ktorou je bezpečnosť v prípade požiaru.

K bodu 5

Navrhované ustanovenie § 11 ods. 12 zakotvuje novú povinnosť špecialistu požiarnej ochrany autorizovať svoje dielo v elektronickej podobe prostredníctvom elektronickej autorizačnej pečiatky.

K bodu 6

Navrhovaná právna úprava ustanovenia § 11b ods. 1 umožňuje hosťujúcemu špecialistovi požiarnej ochrany vyhotoviť riešenie protipožiarnej bezpečnosti stavby aj pre fyzickú osobu, čím sa odstráni nedôvodné znevýhodnenie hosťujúceho špecialistu požiarnej ochrany.

K bodom 7 a 8

Navrhovaná právna úprava ustanovenia § 11b ods. 5 vzťahujúca sa na hosťujúceho špecialistu požiarnej ochrany nadväzuje na novú právnu úpravu zahrnutú do ustanovenia § 11 ods. 12 spodrobnenú v bode 5 novely zákona. Keďže hosťujúci špecialista požiarnej ochrany má obdobné dispozície – oprávnenia, ako špecialista požiarnej ochrany a samozrejme, musí plniť aj rovnaké povinnosti, predkladateľ návrhu zákona pri konštrukcii ustanovenia využil vnútorné odkazy na relevantné ustanovenia. Ak ide o náležitosti pečiatky, ktorú hosťujúci špecialista požiarnej ochrany používa, tieto sú nezmenené s doterajšou právnou úpravou.

K bodu 9

Navrhovanou právnou úpravou sa rozširuje rozsah kompetencií ministerstva o kompetenciu spočívajúcu v určení na konanie podľa Stavebného zákona jedného z krajských riaditeľstiev v území ktorých sa zamýšľa stavbu umiestniť.

K bodu 10

Navrhovanou právnou úpravou sa rozširuje rozsah kompetencií krajského riaditeľstva o kompetenciu spočívajúcu v určení na konanie podľa Stavebného zákona jedného z okresných riaditeľstiev v území ktorých sa zamýšľa stavbu umiestniť.

K bodu 11

Navrhovaná právna úprava ustanovenia § 25 ods. 1 písm. b) spodrobňuje úkony orgánov štátneho požiarneho dozoru realizované v rámci výkonu štátneho požiarneho dozoru so zreteľom na novú pojmológiu týkajúcu sa činnosti dotknutých orgánov a zavedenú v Stavebnom zákone. Táto konštrukcia ustanovenia prihliada nielen na novú pojmológiu v Stavebnom zákone, ale zakotvuje aj novú činnosť ministerstva a krajského riaditeľstva v pozícii nadriadeného orgánu pri odstraňovaní rozporov na žiadosť správneho orgánu. Predmetné ustanovenia sú esenciálnymi pre vykonávanie štátneho požiarneho dozoru a ich neakceptovaním táto oblasť pôsobenia Hasičského a záchranného zboru bude zmarená. Jednoznačné a úplné sformulovanie verejnoprávnych pretenzií a zároveň povinnosti jednotlivých orgánov štátneho požiarneho dozoru vložených do textu ustanovenia zakladajú limity a zároveň právnu istotu nielen orgánom, ktoré v intenciách ustanovenia postupujú, ale aj subjektom, v právnom záujme ktorých sa konania vedú, pretože im indikujú právom aprobované očakávania. Ďalej, predmetné ustanovenia sú dôležité aj pri vykonávaní hlavného štátneho požiarneho dozoru Ministerstvom vnútra Slovenskej republiky (podľa § 29 ods. 1 zákona o ochrane pred požiarmi) voči krajskému riaditeľstvu Hasičského a záchranného zboru a okresnému riaditeľstvu Hasičského a záchranného zboru a vykonávaním hlavného štátneho požiarneho dozoru krajským riaditeľstvom Hasičského a záchranného zboru (podľa § 29 ods. 2 zákona o ochrane pred požiarmi) voči okresnému riaditeľstvu Hasičského a záchranného zboru a teda právne neprichádza do úvahy, aby prekročenie kompetencie alebo nenaplnenie kompetencie bolo posudzované prostredníctvom ustanovení stavebného zákon. Absencia zákonných licencií je nesubstituovateľná vnútornými predpismi. Bez jednoznačného sformulovania oprávnenia a povinnosti orgánu štátneho požiarneho dozoru nie je možné ani urobiť zmysluplné podanie právneho názoru k rozsahu a obsahu kompetencií orgánu štátneho požiarneho dozoru. Absencia presného zakotvenia kompetencií orgánov štátneho požiarneho dozoru v prípade súdneho sporu navodí súdu, keďže nebude môcť odmietnuť spravodlivosť, povinnosť nájsť právo, čo však môže dospieť k nepredvídateľným záverom. Návrh ustanovenia neodporuje ostatnej časti právneho poriadku, nevnáša do právneho poriadku neznáme pojmy, nezakladá možnosť rozdielnych výkladov, nie je redundantný voči stavebnému zákonu.

K bodu 12

Zmena v ustanovení § 25 ods. 1 písmeno c) je vyvolaná novými druhmi dokumentácie stavby.

K bodu 13

Novým písmenom i) vloženým do ustanovenia § 25 ods. 1 sa rozširuje rozsah činnosti orgánov štátneho požiarneho dozoru o posudzovanie územnoplánovacej dokumentácie o vydávanie stanoviska k tejto dokumentácii v nadväznosti na zákon č. 200/2022 Z. z. o územnom plánovaní v znení neskorších predpisov.

Vložením nového písmena j) je zakotvená nová kompetencia orgánov vykonávajúcich štátny požiarny dozor pre preskúmanie spôsobilosti stavby na užívanie podľa § 140d zákona č. 50/1976 Zb. o územnom plánovaní a stavebnom poriadku (stavebný zákon).

K bodu 14

Predkladateľ zakotvuje v novelizovanom ustanovení § 25 ods. 4 výhradu v ktorých prípadoch sa nebude vykonávať štátny požiarny dozor a zároveň vkladá do návrhu zákona splnomocňovaciu blanketu, ktorá umožní Ministerstvu vnútra vydať podzákonný právny akt definujúci tie prípady kde sa predsa len štátny požiarny dozor bude vykonávať.

K bodu 15

Navrhované znenie ustanovenia §26 ods. 1 písm. b) a c) upravuje kompetencie ministerstva v konaniach týkajúcich sa navrhovania stavieb a povoľovania stavieb v nadväznosti na pojmológiu zavedenú Stavebným zákonom.

Zmena v ustanovení § 26 ods. 1 písmeno d) je vyvolaná novými druhmi dokumentácie stavby.

K bodu 16

Novým písmenom h) vloženým do ustanovenia § 26 ods. 1 sa rozširuje rozsah kompetencii ministerstva o kompetenciu spočívajúcu v posudzovaní územnoplánovacej dokumentácie vzťahujúcej sa na územia najmenej dvoch krajských riaditeľstiev v etape jej prerokovania a vo vydávaní stanoviska k tejto dokumentácii v nadväznosti na zákon č. 200/2022 Z. z. o územnom plánovaní v znení neskorších predpisov.

K bodom 17 a 18

Navrhované znenie ustanovenia §27 upravuje kompetencie krajského riaditeľstva v konaniach týkajúcich sa navrhovania stavieb a povoľovania stavieb v nadväznosti na pojmológiu zavedenú v Stavebnom zákone. Stavebný zákon a taktiež upravuje kompetenciu spočívajúcu v posudzovaní územnoplánovacej dokumentácie vzťahujúcej sa na územia najmenej dvoch okresných riaditeľstiev v etape jej prerokovania a vo vydávaní stanoviska k tejto dokumentácii v nadväznosti na zákon č. 200/2022 Z. z. o územnom plánovaní v znení neskorších predpisov.

K bodu 19

V intertemporálnych ustanoveniach ministerstvo upravuje konania orgánov štátneho požiarneho dozoru a štátnej správy v tých prípadoch, ak dôvod pre konanie nastal v čase účinnosti zákona č. 314/2001 Z. z. účinného do 31. marca 2025, ale konať je nevyhnutné v čase účinnosti novelizovaného zákona č. 314/2001 Z. z. Ministerstvo v ustanoveniach okrem iného dbá na to, aby vždy bola zaistená autorizácia výstupu vyhotoveného špecialistom požiarnej ochrany a teda do okamihu pokiaľ bude úradom pre územné plánovanie a výstavbu SR zriadená elektronická autorizačná pečiatka budú špecialisti používať klasickú mechanickú pečiatku na vytváranie jej odtlačkov na svojich výstupoch.

K bodu 20

Legislatívno-technické úpravy vyvolané zmenou v terminológii, ktorú zavádza nový Stavebný zákon.

## (zákon č. 49/2002 Z. z.)

K bodom 1 a 2

Legislatívno-technické úpravy vyvolané zmenou v terminológii, ktorú zavádza nový Stavebný zákon a úprava poznámok pod čiarou.

K bodu 3

Vzhľadom na zmenu v úprave záväzných stanovísk dotknutých osôb a zavedení fikcie pre prípad nečinnosti je potrebné upraviť predmetné ustanovenie o odkaz na prípady, kedy sa môže konať aj ak záväzné stanovisko nie je vydané, resp. je vydané fikciou.

K bodu 4

Legislatívno-technické úpravy vyvolané zmenou v úprave vydávania záväzných stanovísk dotknutých orgánov.

K bodom 5 až 8

Legislatívno-technické úpravy vyvolané zmenou v terminológii, ktorú zavádza nový Stavebný zákon a úprava poznámok pod čiarou.

## (zákon č. 319/2002 Z. z.)

K bodu 1

Legislatívno-technické úpravy vyvolané zmenou v úprave vydávania záväzných stanovísk dotknutých orgánov.

K bodu 2

Legislatívno-technické úpravy poznámok pod čiarou.

K bodu 3

Legislatívno-technické úpravy vzhľadom na zmenu názvu ministerstva.

K bodu 4

Legislatívno-technické úpravy vyvolané zmenou v terminológii, ktorú zavádza nový Stavebný zákon.

## (zákon č. 442/2002 Z. z.)

K bodom 1 a 2

Legislatívno-technická úprava poznámok pod čiarou a úprava vyvolaná zmenou v pojmoch podľa Stavebného zákona.

K bodu 3

Úprava vyvolaná zavedením inštitútu záväzných stanovísk v spojení s dotknutými orgánmi a dotknutými právnickými osobami a s tým súvisiacimi zmenami v spôsobe udeľovania povolení, súhlasov a obdobných vyjadrení k stavbám a súvisiacim činnostiam.

K bodom 4 až 13

Legislatívno-technická úprava poznámok pod čiarou a úprava vyvolaná zmenou v pojmoch podľa Stavebného zákona.

## (zákon č. 543/2002 Z. z.)

K bodom 1 a 2

Legislatívno-technická úprava poznámok pod čiarou.

K bodu 3

Legislatívno-technické úpravy vyvolané zmenou v terminológii, ktorú zavádza nový Stavebný zákon.

K bodu 4

Legislatívno-technické úpravy vyvolané zrušením územného konania.

K bodom 5 až 12

Legislatívno-technické úpravy vyvolané zmenou v terminológii, ktorú zavádza nový Stavebný zákon a úpravou vydávania záväzných stanovísk, vrátane úprav poznámok pod čiarou.

K bodu 13

Úprava vyvolaná zavedením inštitútu záväzných stanovísk v spojení s dotknutými orgánmi a dotknutými právnickými osobami a s tým súvisiacimi zmenami v spôsobe udeľovania povolení, súhlasov a obdobných vyjadrení k stavbám a súvisiacim činnostiam.

K bodom 14 až 16

Legislatívno-technická úprava poznámok pod čiarou a úprava vyvolaná zmenou v pojmoch podľa Stavebného zákona.

## (zákon č. 595/2003 Z. z.)

K bodom 1 až 6

Legislatívno-technická úprava poznámok pod čiarou a úprava vyvolaná zmenou v pojmoch podľa Stavebného zákona.

K bodu 7

Prechodné ustanovenie upravuje  postup uplatňovania daňových odpisov budov a stavieb, pri ktorých sa od 1. 4. 2025  pokračuje v uplatňovaní daňových odpisov a pri ktorých bolo začaté aj právoplatne ukončené konanie podľa stavebného zákona č. 50/1976 Z. z.  v znení neskorších predpisoch platného a účinného do 31. 3. 2025 („stavebný zákon“) ako aj budov a stavieb, pri ktorých bolo začaté konanie podľa stavebného zákona a na ktoré sa aplikuje ustanovenie § 84 ods. 4 až 7 nového Stavebného zákona. Ustanovuje sa, že pri uplatňovaní daňových odpisov budov a stavieb, pri ktorých sa aj po 31. 3. 2025 postupuje podľa stavebného zákona, sa bude vychádzať z charakteru stavby určenej podľa tohto stavebného zákona aj po nadobudnutí účinnosti nového Stavebného zákona. Na základe tohto prechodného ustanovenia, ak by sa napríklad stavba, pri ktorej bolo začaté aj právoplatne ukončené konanie podľa stavebného zákona,  považovala podľa tohto stavebného zákona za drobnú stavbu a podľa nového Stavebného zákona by sa táto stavba považovala za jednoduchú stavbu, na účely zákona o dani z príjmov a uplatnenia daňových odpisov by sa táto stavba aj po 31. 3. 2025 považovala za drobnú stavbu, t.j. doodpisovala by sa ako drobná stavba. Rovnako by sa posudzovala stavba, pri ktorej sa začalo a neskončilo konanie podľa stavebného zákona do 1. 4. 2025 a pri ktorej sa aj od 1. 4. 2025 stále bude uplatňovať stavebný zákon. Pri stavbách, pri ktorých bude začaté a ukončené konanie podľa nového Stavebného zákona, sa na účely uplatnenia daňových odpisov bude vychádzať z charakteru stavby ustanovenej podľa nového Stavebného zákona.

## (220/2004 Z. z.)

K bodom 1 až 3

Legislatívno-technická úprava poznámok pod čiarou a úprava vyvolaná zmenou v pojmoch podľa Stavebného zákona.

## (zákon č. 222/2004 Z. z.)

K bodom 1 až 3

Legislatívno-technické úpravy vyvolané zmenou v terminológii, ktorú zavádza nový Stavebný zákon.

## (zákon č. 364/2004 Z. z.)

K bodu 1

Legislatívno-technická úprava vyvolaná zmenou v pojmoch podľa Stavebného zákona.

K bodu 2

Legislatívno-technická úprava poznámok pod čiarou a úprava vyvolaná zmenou v pojmoch podľa Stavebného zákona.

Ustanovuje sa tiež všeobecné pravidlo, že orgán štátnej vodnej správy je špeciálnym stavebným úradom, v rozsahu pôsobností jednotlivých orgánov podľa tohto zákona - § 60 a nasledujúce. Z tejto úpravy špeciálneho stavebného úradu sa ustanovuje výnimka v súlade so Stavebným zákonom v prípadoch, kedy je vodná stavba súčasťou súboru stavieb a nie je hlavnou stavbou. V takom prípade sa orgán štátnej vodnej správy, ktorý by inak konal ako špeciálny stavebný úrad, stane dotknutým orgánom podľa § 21 Stavebného zákona a svoju pôsobnosť v oblasti ochrany vôd vykonáva vydávaním záväzného stanoviska – teda už nekoná v správnom konaní ako špeciálny stavebný úrad, ale vydáva záväzné stanovisko.

K bodom 3 až 6

Legislatívno-technická úprava poznámok pod čiarou a úprava vyvolaná zmenou v pojmoch podľa Stavebného zákona.

K bodu 7

Úprava vyvolaná zavedením inštitútu záväzných stanovísk v spojení s dotknutými orgánmi a dotknutými právnickými osobami a s tým súvisiacimi zmenami v spôsobe udeľovania povolení, súhlasov a obdobných vyjadrení k stavbám a súvisiacim činnostiam.

K bodom 8 až 10

Úprava v nadväznosti na § 26 ods. 3 a na postavenie orgánu štátnej vodnej správy ako dotknutého orgánu, ak je vodná stavba „vedľajšou“ stavbou v súbore stavieb. Úprava § 26 ods. 3 sa v potrebnej miere premieta do vymedzenia pôsobností orgánov štátnej vodnej správy.

K bodom 11 a 12

Legislatívno-technické úpravy vyvolané zmenou v terminológii, ktorú zavádza nový Stavebný zákon.

K bodu 13

Vzhľadom na novú úpravu Stavebného zákona sa vypúšťa zrušený inštitút.

K bodu 14

Legislatívno-technická úprava.

K bodom 15 a 16

Úprava v nadväznosti na § 26 ods. 3 a na postavenie orgánu štátnej vodnej správy ako dotknutého orgánu, ak je vodná stavba „vedľajšou“ stavbou v súbore stavieb. Úprava § 26 ods. 3 sa v potrebnej miere premieta do úpravy konania orgánov štátnej vodnej správy.

K bodom 17 a 18

Legislatívno-technické úpravy vyvolané zmenou v terminológii, ktorú zavádza nový Stavebný zákon.

## (zákon č. 541/2004 Z. z.)

K bodom 1 až 9

Legislatívno-technická úprava poznámok pod čiarou a úprava vyvolaná zmenou v pojmoch podľa Stavebného zákona.

K bodom 10 až 12

Vzhľadom na to, že nová stavebná legislatíva nestanovuje konanie o umiestnené stavieb, nie je potrebné ani zo strany úradu vydávať súhlas na umiestnenie stavby jadrového zariadenia. Rovnako je potrebné stanoviť dlhšie lehoty na vydanie rozhodnutí. Lehoty stanovené zákonom o výstavbe sú pre stavby jadrových zariadení príliš krátke.

K bodom 13 až 16

Vzhľadom na nový typ konania – rozhodnutie o stavebnom zámere a overenie projektu stavby - a o zmene terminológie v Stavebnom zákone, je toto potrebné premietnuť aj v atómovom zákone. Stanovujú sa doklady potrebné k stavebnému zámeru. Okrem dokladov, ktoré s predkladajú podľa Stavebného zákona, je stavebník povinný predložiť aj dokumentáciu stanovenú v prílohe č. 1 bod A, resp. prílohe č. 1 bod B.

K bodom 17 až 20

Legislatívno-technická úprava poznámok pod čiarou a úprava vyvolaná zmenou v pojmoch podľa Stavebného zákona.

K bodu 21

Zmena sa navrhuje z dôvodu nevyhnutnosti dočasného vylúčenia elektronickej komunikácie vo veciach konania vo výstavbe a používania informačného systému územného plánovania a výstavby pri stavbách jadrových zariadení z dôvodu citlivosti dokumentácie. Navrhujú sa tiež legislatívno-technické úpravy.

K bodom 22 až 24

Legislatívno-technická úprava poznámok pod čiarou a úprava vyvolaná zmenou v pojmoch podľa Stavebného zákona.

## (zákon č. 582/2004 Z. z.)

K bodu 1

Navrhuje sa legislatívno-technická úprava poznámok pod čiarou a úprava vyvolaná zmenou v pojmoch podľa novej stavebnej legislatívy a zároveň sa spresňuje definícia stavebného pozemku, aby nedochádzalo k aplikačným nezrovnalostiam.

V odseku 5 sa navrhuje negatívne vymedzenie stavebného pozemku na účely dane z nehnuteľností. Za stavebný pozemok sa nebude považovať pozemok, na ktorom sa realizuje drobná stavba, zmena stavby, prístavba alebo nadstavba. Ak rozhodnutie o povolení stavby stratí platnosť a zároveň sa nezačali stavebné práce na pozemku, taký pozemok tiež nebude stavebným ďalej pozemkom a zaradí sa na účely dane z pozemkov podľa evidencie v katastri nehnuteľností. Ak v rozhodnutí o povolení stavby bude uvedený aj pozemok (parcela) vo vlastníctve inej osoby ako osoby stavebníka a na tomto pozemku budú realizované len inžinierske stavby, pozemok sa na účely dane z nehnuteľností nebude považovať za stavebný pozemok.

K bodu 2

Legislatívno-technická úprava vyvolaná zmenou v pojmoch podľa novej stavebnej legislatívy.

K bodu 3

Navrhuje sa spresniť definícia stavby na bývanie v súvislosti so zmenou pojmov podľa novej stavebnej legislatívy. Za stavbu na bývanie sa bude považovať bytová budova, v ktorej je viac ako polovica podlahovej plochy všetkých podlaží určená a vhodná na trvalé bývanie a takou stavbou bude aj rodinný dom určený na trvalé bývanie, ktorý má najviac tri byty. Aby neboli bytové budovy s najviac troma bytmi a rodinné domy s najviac troma bytmi zdaňované v režime dane z bytov, ustanovuje sa lex specialis podmienka zdanenia stavieb na bývanie s najviac troma bytmi priamo v zákone o miestnych daniach. Navrhovaným doplnením sa zabezpečí, že všetky bytové budovy s najviac troma bytmi a rodinné domy s najviac troma bytmi budú zdanené ako stavba na bývanie a bytové budovy s najmenej štyrmi bytmi budú zdanené v režime dane z bytov a nebytových priestorov.

K bodom 4 a 5

Legislatívno-technická úprava vyvolaná zmenou v pojmoch podľa novej stavebnej legislatívy.

K bodom 6 až 9

Legislatívno-technická úprava poznámok pod čiarou a úprava vyvolaná zmenou v pojmoch podľa novej stavebnej legislatívy.

K bodu 10

Ide o prechodné ustanovenie, podľa ktorého sa v prípade vzniku daňových povinností, poplatkovej povinnosti a oznamovacej povinnosti do 31. decembra 2025 bude postupovať podľa predpisov platných do 31. marca 2025.

## (zákon č. 657/2004 Z. z.)

K bodu 1

Legislatívno-technická úprava poznámok pod čiarou.

K bodom 2 a 3

Úprava vyvolaná zavedením inštitútu záväzných stanovísk v spojení s dotknutými orgánmi a dotknutými právnickými osobami a s tým súvisiacimi zmenami v spôsobe udeľovania povolení, súhlasov a obdobných vyjadrení k stavbám a súvisiacim činnostiam.

K bodom 3 až 9

Legislatívno-technická úprava poznámok pod čiarou a úprava vyvolaná zmenou v pojmoch podľa novej stavebnej legislatívy.

## (zákon č. 326/2005 Z. z.)

K bodu 1

Úprava vyvolaná zrušením niektorých inštitútov v rámci územného plánovania, ako aj konania podľa Stavebného zákona, zavedením inštitútu záväzných stanovísk v spojení s dotknutými orgánmi a dotknutými právnickými osobami a s tým súvisiacimi zmenami v spôsobe udeľovania povolení, súhlasov a obdobných vyjadrení k stavbám a súvisiacim činnostiam.

K bodom 2 až 11

Legislatívno-technická úprava poznámok pod čiarou a úprava vyvolaná zmenou v pojmoch podľa novej stavebnej legislatívy.

K bodom 12 a 13

Úprava vyvolaná zrušením niektorých inštitútov v rámci územného plánovania.

K bodu 14

Úprava vyvolaná zmenou v pojmoch podľa novej stavebnej legislatívy a zmenami v procesoch územného plánovania.

## (zákon č. 538/2005 Z. z.)

K bodom 1 a 2

Úprava vyvolaná zrušením niektorých inštitútov v rámci územného plánovania, ako aj konania vo výstavbe, zavedením inštitútu záväzných stanovísk v spojení s dotknutými orgánmi a dotknutými právnickými osobami a s tým súvisiacimi zmenami v spôsobe udeľovania povolení, súhlasov a obdobných vyjadrení k stavbám a súvisiacim činnostiam.

K bodom 3 až 5

Legislatívno-technické úpravy vyvolané zmenou v § 15.

K bodom 6 až 8

Úprava vyvolaná zmenou v pojmoch podľa novej stavebnej legislatívy a zavedením inštitútu záväzných stanovísk v spojení s dotknutými orgánmi a dotknutými právnickými osobami a s tým súvisiacimi zmenami v spôsobe udeľovania povolení, súhlasov a obdobných vyjadrení k stavbám a súvisiacim činnostiam.

## (zákon č. 555/2005 Z. z.)

K bodom 1 až 5

Legislatívno-technická úprava poznámok pod čiarou a úprava vyvolaná zmenou v pojmoch podľa novej stavebnej legislatívy.

## (zákon č. 24/2006 Z. z.)

K bodom 1 až 8

Legislatívno-technická úprava poznámok pod čiarou a úprava vyvolaná zmenou v pojmoch podľa novej stavebnej legislatívy.

## (zákon č. 124/2006 Z. z. )

K bodom 1 a 2:

Z dôvodu prelínania kompetencií oprávnenej právnickej osoby sa navrhuje rozdelenie kompetencií do dvoch ustanovení, kde v písmene d) zostane posudzovanie technických zariadení, materiálu a dokumentácie technických zariadení a technológií a následné vydávanie odborného stanoviska a do nového písmena e) sa presunie posudzovanie projektovej dokumentácie stavieb s technickým zariadením podľa Stavebného zákona a následné vydávanie príslušných dokumentov (záväzné vyjadrenie k stavebnému zámeru, doložka súladu k projektu stavby a odborné vyjadrenie k inej projektovej dokumentácii).

K bodu 3:

Aktualizácia poznámky pod čiarou v nadväznosti na nový Stavebný zákon.

K bodu 4:

Precizovanie povinností v rámci spolupráce zamestnávateľov s oprávnenými právnickými osobami v súvislosti s právnou úpravou Stavebného zákona.

## (zákon č. 39/2007 Z. z.)

K bodom 1 až 3

Úprava vyvolaná zavedením inštitútu záväzných stanovísk v spojení s dotknutými orgánmi a dotknutými právnickými osobami a s tým súvisiacimi zmenami v spôsobe udeľovania povolení, súhlasov a obdobných vyjadrení k stavbám a súvisiacim činnostiam.

## (zákon č. 218/2007 Z. z.)

K bodu 1

Úprava vyvolaná zmenou v pojmoch podľa novej stavebnej legislatívy.

K bodu 2

Úprava vyvolaná zavedením inštitútu záväzných stanovísk v spojení s dotknutými orgánmi a dotknutými právnickými osobami a s tým súvisiacimi zmenami v spôsobe udeľovania povolení, súhlasov a obdobných vyjadrení k stavbám a súvisiacim činnostiam.

## (zákon č. 355/2007 Z. z.)

K bodu 1

Legislatívno-technická úprava nadväzujúce na zmenu názvu ministerstva.

K bodu 2

V § 7 ods. 1 písm. e) sa navrhuje, s odkazom na úvodné znenie § 13 ods. 3 a  4, doplniť pôsobnosť orgánov verejného zdravotníctva mimo rezortu zdravotníctva ako dotknutých orgánov, ktoré sú príslušné vydávať v rámci svojich rezortov záväzné stanoviská podľa § 13 ods. 2 a 3 a rozhodujú o návrhoch podľa § 13 ods. 4 písm. a) až e), g) až l).

K bodu 3

Doplnením nových odsekov 3 a 4 ide o vymedzenie a špecifikovanie pôsobnosti Ministerstva dopravy Slovenskej republiky. Precizuje sa jeho rezortná pôsobnosť ako dotknutého orgánu v konaniach, kde sa vyjadruje záväzným stanoviskom k stavbám dopravnej infraštruktúry, k stavbám elektronických komunikácií a stavbám na poskytovanie poštových služieb. Taktiež upravuje podmienky, kedy sa vyjadruje stanoviskom k návrhom stavebných zámerov, pri prerokovaní stavebných zámerov a kolaudáciám stavieb určeným na bývanie v blízkosti stavieb dopravnej infraštruktúry. Táto požiadavka vyplynula z aplikačnej praxe.

K bodom 4 a 5

Legislatívno-technická úprava.

K bodom 6 a 7

Ide o zosúladenie existujúcej právnej úpravy s ustanoveniami nového Stavebného zákona.

K bodom 8 a 9

Legislatívno-technická úprava.

K bodu 10

V § 27 sa ustanovuje povinnosť pre osobu, ktorá umiestňuje, prevádzkuje alebo užíva budovu na bývanie alebo budovu, ktorá vyžadujúce tiché prostredie, rozširuje obytnú zástavbu, mení užívanie existujúcej budovy na takéto účely v území, v ktorom je preukázané objektivizáciou hluku na základe merania prekračovanie prípustných hodnôt určujúcich veličín hluku vo vonkajšom prostredí alebo v území, ktoré je ovplyvnené dopravnou alebo priemyselnou infraštruktúrou, zabezpečiť na vlastné náklady ochranu vnútorného a vonkajšieho prostredia budovy pred hlukom z vonkajšieho prostredia v súlade s požiadavkami vyplývajúcimi z vykonávajúceho právneho právneho predpisu pri súčasnom splnení podmienok podľa § 20 a v súlade s požiadavkami ustanovenými pre kategóriu územia v čase kolaudácie takejto stavby.

V § 27 ods. 5 sa zavádza nový pojem „ochranná hluková zóna dopravnej infraštruktúry“ na účely ochrany verejného zdravia pred hlukom z prevádzky existujúcej dopravnej infraštruktúry aj s jednotlivými územnými kritériami.

## (zákon č. 569/2007 Z. z.)

K bodom 1 až 4

Legislatívno-technická úprava poznámok pod čiarou.

K bodu 5

Legislatívno-technická úprava vyvolaná zmenou v pojmoch podľa novej stavebnej legislatívy.

K bodu 6

Úprava vyvolaná zrušením niektorých inštitútov v rámci územného plánovania, ako aj konania vo výstavbe, zavedením inštitútu záväzných stanovísk v spojení s dotknutými orgánmi a dotknutými právnickými osobami a s tým súvisiacimi zmenami v spôsobe udeľovania povolení, súhlasov a obdobných vyjadrení k stavbám a súvisiacim činnostiam.

K bodu 7

Legislatívno-technická úprava poznámok pod čiarou.

K bodom 8 až 11

Úprava vyvolaná zmenou v pojmoch podľa novej stavebnej legislatívy a zmenami v procesoch územného plánovania a konania v povoľovaní stavieb.

K bodu 12

Legislatívno-technická úprava poznámok pod čiarou.

## (zákon č. 669/2007 Z. z.)

K bodom 1, 7, 11 až 16, 18, 20, 21 a 24

Legislatívno-technické úpravy vyvolané zmenou v terminológii, ktorú zavádza nový Stavebný zákon.

K bodom 2, 8, 17 a 22

Legislatívno-technická úprava poznámok pod čiarou.

K bodu 3

Vypustenie odseku v nadväznosti na znenie nového stavebného zákona (§ 53).

K bodu 4

Legislatívno-technické úpravy vyvolané zmenou v terminológii, ktorú zavádza nový Stavebný zákon a vypustenie druhej vety v nadväznosti na znenie nového Stavebného zákona (§ 53).

K bodu 5

Legislatívno-technická úprava v nadväznosti na bod 3.

K bodu 6

Legislatívno-technické úpravy vyvolané zmenou v terminológii, ktorú zavádza nový Stavebný zákon a vypustenie nadbytočného odkazu.

K bodom 9, 10, 23 a 26

Úprava vyvolaná zrušením inštitútu územného konania a zmenou v pojmoch podľa nového stavebného zákona.

K bodu 19

Vypustenie nadbytočného odseku v nadväznosti na úpravu nového stavebného zákona, ktorý inštitút zmeny stavby pred dokončením už neupravuje.

K bodu 25

Legislatívno-technické vypustenie odkazov, ktoré sa v nadväznosti na nový stavebný zákon stavajú nepotrebnými.

## (zákon č. 448/2008 Z. z.)

K bodu 1

Vzhľadom na zmenu pojmov v Stavebnom zákone sa navrhuje upraviť dotknutú povinnosť poskytovateľa sociálnej služby. Zakotvenie povinnosti poskytovateľa sociálnych služieb dodržiavať všeobecné zásady výstavby sa javí ako legitímne a to najmä z hľadiska toho, že povinnosť dodržať všeobecné zásady výstavby v sebe v zmysle § 18 ods. 1 zahŕňa povinnosť dodržať základné požiadavky na stavby podľa Prílohy I nariadenia Európskeho parlamentu a Rady (EÚ) č. 305/2011 z 9. marca 2011, ktorým sa ustanovujú harmonizované podmienky uvádzania stavebných výrobkov na trh, stavebno-technické požiadavky na výstavbu a všeobecné technické požiadavky na bezbariérovú prístupnosť a užívanie stavieb, avšak táto úprava by si zrejme vyžadovala rozsiahlejšiu analýzu. Vzhľadom k uvedenému sa navrhuje používať pojem „stavebno-technické požiadavky na výstavbu”.

K bodu 2

Legislatívno-technické úpravy vyvolané zmenou v terminológii, ktorú zavádza nový Stavebný zákon.

K bodu 3

Podľa aktuálnej právnej úpravy sa údaje o priestorových podmienkach zodpovedajúcich druhu sociálnej služby, forme sociálnej služby a počtu prijímateľov sociálnej služby na účely zápisu do registra sociálnych služieb preukazujú právoplatným kolaudačným rozhodnutím. S účinnosťou od 1. apríla 2025 sa táto skutočnosť bude preukazovať kolaudačným osvedčením. V tejto súvislosti môže nastať situácia, kedy žiadateľ o zápis do registra sociálnych služieb bude disponovať kolaudačným rozhodnutím (vydaným podľa Stavebného zákona účinného do 1. apríla 2025) a preto, na účely právnej istoty, sa navrhuje predmetná úprava prechodného ustanovenia.

## (zákon č. 514/2008 Z. z.)

K bodom 1 až 3

Legislatívno-technická úprava poznámok pod čiarou.

K bodom 4 a 5

Úprava vyvolaná zmenou v organizácii stavebných úradov podľa novej stavebnej legislatívy a zrušením niektorých inštitútov v rámci územného plánovania.

## (zákon č. 66/2009 Z. z. )

Legislatívno-technická úprava poznámok pod čiarou.

## (zákon č. 274/2009 Z. z.)

Legislatívno-technická úprava nadväzujúca na zmenu v pojmoch podľa novej stavebnej legislatívy a úprava poznámok pod čiarou.

## (zákon č. 513/2009 Z. z.)

K bodom 1, 6 a 8

Legislatívno-technická úprava poznámok pod čiarou súvisiaca s novým Stavebným zákonom.

K bodom 2,3, 4, 7, 5 a 9

Legislatívno-technická úprava vyvolaná zmenou terminológie, ktorú zavádza nový Stavebný zákon.

## (zákon č. 7/2010 Z. z.)

K bodom 1 až 11

Legislatívno-technická úprava poznámok pod čiarou a úprava vyvolaná zmenou v pojmoch podľa novej stavebnej legislatívy a zrušením niektorých inštitútov v rámci územného plánovania.

## (zákon č. 131/2010 Z. z.)

K bodom 1 až 3

Legislatívno-technická úprava poznámok pod čiarou a úprava vyvolaná zmenou v pojmoch podľa novej stavebnej legislatívy a zrušením niektorých inštitútov v rámci územného plánovania.

## (zákon č. 226/2011 Z. z.)

K bodu 1

Návrh reaguje na aplikačnú prax, kedy včasné neplnenie povinností dotknutých orgánov predstavuje reálnu stratu dotácie pre orgány územného plánovania, bez ktorej nie sú spôsobilé obstarať územnoplánovaciu dokumentáciu, a to môže viesť k vážnym finančným problémom najmä menších obcí. Preto sa navrhuje ustanoviť objektívne dôvody, pri splnení ktorých k omeškaniu nedôjde, najdlhšie však na 18 mesiacov.

K bodom 2 a 3

Zrušuje sa vyhláška Úradu pre územné plánovanie a výstavbu Slovenskej republiky, ktorou sa ustanovujú podrobnosti o zložení a postupe komisie pri vyhodnocovaní žiadostí o poskytnutie dotácií na spracovanie územnoplánovacej dokumentácie obcí ako nadbytočná.

## (zákon č. 261/2011 Z. z.)

K bodu 1

Legislatívno-technické úpravy vyvolané zmenou v terminológii, ktorú zavádza nový Stavebný zákon.

K bodu 2

Ide o legislatívno-technickú úpravu súvisiacu s novelizačným bodom 1.

K bodu 3

V súvislosti so zmenou stavebného zákona sa navrhuje doplniť doklad preukazujúci kolaudáciu stavby, ktorým je kolaudačné osvedčenie. Zároveň sa vypúšťa povinnosť predkladať ministerstvu záverečné technicko-ekonomické hodnotenie stavby, ktoré bolo obdobne vypustené aj zo zákona č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov ešte v roku 2020, keďže táto povinnosť v praxi stratila svoje opodstatnenie. Vypustením tejto povinnosti sa zníži administratívna náročnosť procesu čerpania priznanej dotácie, čo bude v prospech žiadateľa.

K bodom 4 a 5

Ide o legislatívno-technickú úpravu súvisiacu s novelizačným bodom 3.

## (zákon č. 251/2012 Z. z.)

K bodom 1 až 6

Legislatívno-technická úprava poznámok pod čiarou a úprava vyvolaná zmenou v pojmoch podľa novej stavebnej legislatívy.

K bodom 7 až 9

Úprava vyvolaná zavedením inštitútu záväzných stanovísk v spojení s dotknutými orgánmi a dotknutými právnickými osobami a s tým súvisiacimi zmenami v spôsobe udeľovania povolení, súhlasov a obdobných vyjadrení k stavbám a súvisiacim činnostiam.

K bodom 10 a 11

V nadväznosti na ustanovenie kompetencie koordinácie činnosti v oblasti transeurópskej energetickej infraštruktúry vo výstavbe medzi oprávnenia Úradu pre územné plánovanie a výstavbu Slovenskej republiky podľa zákona o výstavbe sa navrhuje reflektovať túto úpravu v kompetenciách Ministerstva hospodárstva Slovenskej republiky a nadväzne upraviť štandardné delimitačné ustanovenie s týmto prechodom súvisiace.

K bodu 12

Úprava vyvolaná zmenou v pojmoch podľa novej stavebnej legislatívy.

## (zákon č. 39/2013 Z. z.)

K bodom 1 až 6

Legislatívno-technické úpravy vyvolané zmenou v terminológii, ktorú zavádza nový Stavebný zákon a zrušením územného konania, vrátane súvisiacich úprav poznámok pod čiarou.

K bodu 7

Cieľom pôvodného znenia bolo, aby sa súhlas na užívanie stacionárneho zdroja vydal v správnom konaní spolu s kolaudačným rozhodnutím. Z tohto dôvodu sa, vo väzbe na nový Stavebný zákon, navrhuje predmetná zmena.

K bodom 8 až 11

Legislatívno-technické úpravy vyvolané zmenou v terminológii, ktorú zavádza nový Stavebný zákon a zrušením územného konania, vrátane súvisiacich úprav poznámok pod čiarou.

K bodu 12

Stavebný úrad v minulosti dával záväzné stanovisko podľa §120 ods. 2 a neskôr §120 ods. 3 doterajšieho stavebného zákona, v ktorom overoval, či je žiadosť o vydanie povolenia v súlade s územným rozhodnutím. Podľa nového Stavebného zákona stavebný úrad už takéto záväzné stanovisko nevydáva. Záväzné stanovisko týkajúce sa umiestnenia stavby bude vydávať už len miestne príslušný úrad územného plánovania, ktorý je dotknutým orgánom podľa § 21 ods. 5 nového stavebného zákona.

K bodu 13

Zmena sa navrhuje z dôvodu, že obec sa v rámci integrovaného povoľovania vyjadruje podľa § 4 ods. 3 písm. d) zákona Slovenskej národnej rady č. 369/1990 Z. z. v znení neskorších predpisov.

K bodom 14 až 19

Legislatívno-technické úpravy vyvolané zmenou v terminológii, ktorú zavádza nový Stavebný zákon a zrušením územného konania, vrátane súvisiacich úprav poznámok pod čiarou.

K bodu 20

Navrhuje sa, z dôvodov praktických a aj v reakcii na aplikačnú prax, upraviť v procese zrušenia povolenia odchýlku pre povolenie stavby. Vzhľadom na to, že tieto postupy by mali byť upravené Stavebným zákonom, navrhuje sa, aby sa zrušenie povolenia netýkalo „stavebnej časti“.

K bodu 21

Navrhuje sa úprava pôsobnosti vo väzbe na nový Stavebný zákon.

K bodu 22

Navrhuje sa ustanoviť štandardné prechodné ustanovenia vo vzťahu k existujúcim konaniam, ako aj ku konaniam, ktoré podľa Stavebného zákona budú dokončené podľa doterajších predpisov.

## (zákon č. 150/2013 Z. z.)

Legislatívno-technické úpravy vyvolané zmenou v terminológii, ktorú zavádza nový Stavebný zákon.

## (zákon č. 79/2015 Z. z.)

K bodom 1 až 10

Legislatívno-technická úprava poznámok pod čiarou a úprava vyvolaná zmenou v pojmoch podľa novej stavebnej legislatívy a zavedením inštitútu záväzných stanovísk v spojení s dotknutými orgánmi a dotknutými právnickými osobami a s tým súvisiacimi zmenami v spôsobe udeľovania povolení, súhlasov a obdobných vyjadrení k stavbám a súvisiacim činnostiam.

## (zákon č. 128/2015 Z. z.)

K bodom 1 a 2

Legislatívno-technické úpravy poznámok pod čiarou.

## (zákon č. 282/2015 Z. z.)

K bodu 1

Legislatívno-technické úpravy vyvolané zmenou v terminológii, ktorú zavádza nový Stavebný zákon.

K bodom 2 a 3

Ak je napadnutá hodnovernosť údajov v katastri nehnuteľnosti najčastejším dôvodom je duplicita vlastníctva. Ak je viac podielových spoluvlastníkov stáva sa, že jednotlivé zapísané podiely v súčte predstavujú výšku, ktorá prekračuje všeobecnú hodnotu nehnuteľnosti. Vyvlastniteľ je tak povinný skladať do úschovy vyššie finančné prostriedky, ako je celková hodnota nehnuteľnosti. Takéto finančné prostriedky, zložené nad rámec celkovej hodnoty nehnuteľnosti sú neoprávnené a nikdy nebudú vyplatené súdom určenému vlastníkovi, ale vrátia sa späť vyvlastniteľovi. Avšak poplatky spojené s úschovou sú, okrem iného odvodené aj od výšky vkladaných finančných zdrojov a tým sú náklady vyvlastniteľa neoprávnené zvyšované.

V nadväznosti na vloženie nového odseku 4 sa v § 4 ods. 8 navrhuje legislatívno-technická úprava.

K bodom 4 až 8

Legislatívno-technické úpravy vyvolané zmenou v terminológii, ktorú zavádza nový Stavebný zákon a zrušením územného konania, vrátane súvisiacich úprav poznámok pod čiarou.

K bodu 9

Na účely konaní o vyvlastnení sa navrhuje explicitne umožniť konajúcemu orgánu zisťovať zo štátnych evidencií pobyt vyvlastňovaného.

K bodu 10

Navrhuje sa ustanoviť štandardné prechodné ustanovenia vo vzťahu k existujúcim konaniam, ako aj ku konaniam, ktoré podľa Stavebného zákona budú dokončené podľa doterajších predpisov.

## (zákon č. 447/2015 Z. z.)

K bodu 1

V súvislosti so zmenou pojmov v Stavebnom zákone je potrebné zmeniť predmet miestneho poplatku za rozvoj. „Právoplatné stavebné povolenie“ sa nahrádza pojmom „právoplatné rozhodnutie o stavebnom zámere“ (následne sú identické zmeny vo všetkých tvaroch aj ďalej v celom zákone), pojem „zmena stavby pred dokončením“ v novom zákone o výstavbe nie je, pretože aj k zmene nedokončenej stavby sa vždy vydáva nové „rozhodnutie o povolení stavby“. Adekvátna trvalá náhrada pojmu „dodatočné povolenie stavby“ v novom Stavebnom zákone nie je s výnimkou prechodného ustanovenia, ktorým je možné dodatočne legalizovať stavby pred účinnosťou zákona o výstavbe a obdobne tak aj preskúmanie spôsobilosti stavby na užívanie. Z tohto dôvodu je potrebné definovať v predmete poplatku aj stavby, na ktoré bolo vydané osvedčenie o spôsobilosti stavby na prevádzku.

K bodu 2

Naďalej platí, že predmetom poplatku za rozvoj je len stavba, ktorej uskutočnením vznikne nová alebo ďalšia podlahová plocha. Preto pre vylúčenie pochybností existujúca skolaudovaná stavba, ktorá prechádza stavebnými úpravami, zmenou účelu využitia stavby, rekonštrukciou, údržbou, nadstavením alebo pristavením časti stavby je predmetom poplatku vždy len v takom rozsahu, kde sa posúdi rozdiel vo finálnej podlahovej ploche nadzemnej časti stavby po realizácii stavebnej činnosti a pred ňou. Predmetom poplatku je len kladný rozdiel v podlahovej ploche nadzemnej časti stavby, pokiaľ § 6 ods. 8 a § 16 ods. 4 neustanovujú inak (ide o špeciálny režim k zníženiu podlahovej plochy počas realizácie stavby, kde konečná výška poplatkovej povinnosti má po zohľadnení zmien na stavbe byť v sume zodpovedajúcej konečnej podlahovej ploche nadzemnej časti realizovanej stavby).

K bodom 3 až 6

Ide o legislatívno-technickú zmenu súvisiacu s pojmami Stavebného zákona, ako aj so zmenami v § 3.

K bodom 7 a 8

Navrhuje sa spresniť spôsob určovania skutočností rozhodujúcich pre daňovú povinnosť, aj s ohľadom na zmeny v Stavebnom zákone. Zároveň sa spojili ods. 3 a 4 z dôvodu nadbytočnosti a upresneniu, aby nedochádzalo opätovnej výzve zo strany obce. Po novom sa navrhuje možnosť vyrubenia poplatku podľa pomôcok, ak poplatník nesplní výzvu správcu dane podľa § 4 ods. 3.

K bodom 9 a 10

Ide o legislatívno-technickú zmenu spresňujúcu pojem poplatník vo väzbe na nové pojmy a postupy Stavebného zákona.

K bodu 11

V súvislosti s výpočtom poplatku za rozvoj pri právoplatnom rozhodnutí o povolení stavby k stavbe, ktorá už bola predtým povolená skorším rozhodnutím o stavebnom zámere sa v ods. 8 ustanovuje postup stanovenia základu poplatku pri zvýšení podlahovej plochy nadzemného časti stavby a v ods. 9 postup stanovenia základu poplatku ak sa zníži podlahová plocha a vznikne záporný rozdiel výmer nadzemnej časti podlahovej plochy. Pri znížení podlahovej plochy je základom poplatku záporný rozdiel podlahovej plochy. V nadväznosti na ustanovenie § 3 ods. 2 sa vždy posudzuje čistá nová alebo ďalšia podlahová plocha, ktorá pribudla a v ponímaní ods. 9 podlahová plocha, ktorá ubudla. Ide o presun a úpravu pôvodného § 8 ods. 5 a 6, ktoré vecne súvisia s určením základu poplatku v § 6.

K bodu 12

Poznámka pod čiarou k odkazu 11 už nie je potrebná, keďže odkaz 3d) sa vzťahuje aj na pojem stavby na bývanie.

K bodu 13

Ide o legislatívno-technickú zmenu súvisiacu so zmenou pojmov v Stavebnom zákone.

K bodom 14 a 15

V súvislosti s presunom pôvodných ods. 5 a 6 do § 6, sa v § 8 ods. 4 určuje, že v oboch prípadoch podľa § 6 ods. 8 alebo 9 sa zníženie základu poplatku o 60 m2 už nepoužije, pretože „odpočítateľná položka“ sa už použila na prvé rozhodnutie o povolení stavby.

K bodu 16

V súvislosti so zmenou postupu pri zmenách nedokončenej stavby, keďže k zmene nedokončenej stavby sa vždy vydáva nové rozhodnutie, už nebude potrebné novým rozhodnutím rušiť pôvodné rozhodnutie a nebude dochádzať k započítavaniu už vyrubeného poplatku. Rozhodnutie o vyrubení sa vydá samostatne a zvlášť ku každému rozhodnutiu o povolení stavby.

K bodu 17

Z dôvodu zníženia administratívneho zaťaženia a neefektivity vyrubovania poplatku nižšieho ako sú jeho administratívne náklady na vyrubenie.

K bodu 18

Z dôvodu úpravy § 9 ods. 2 zákona je potrebné upraviť aj § 10 ods. 3 zákona. Už nebude dochádzať k novovyrubovaniu poplatku a ani k zníženiu vyrubeného poplatku za rozvoj.

K bodu 19

Pre širšie možnosti využitia výnosu z poplatku sa navrhuje jeho využitie na dané účely aj formou kúpy nehnuteľnosti.

K bodu 20

Z dôvodu aplikačných nezrovnalostí v praxi sa spresňuje pojem „školského“ a rozširuje sa aj o pojem „školy“ v širšom zmysle.

K bodu 21

Navrhuje sa znenie prechodných ustanovení, ktorých cieľom je stanovenie postupu pri určení poplatkovej povinnosti k stavbám, ktorým poplatková povinnosť:

* + - vznikla pred účinnosťou novely zákona o miestnom poplatku za rozvoj,
    - vznikla po účinnosti Stavebného zákona a novely zákona o miestnom poplatku za rozvoj, ale povolená bola podľa zákona č. 50/1976 Zb. o územnom plánovaní a stavebnom poriadku, čiže podľa „starého“ stavebného zákona,
    - vznikla z dôvodu zmeny nedokončenej stavby na základe právoplatného rozhodnutia o povolení stavby podľa Stavebného zákona, avšak rozostavaná bola na základe „starého“ stavebného zákona.

K bodom 22 a 23

Úprava vyvolaná zmenou v pojmoch podľa novej stavebnej legislatívy.

## (zákon č. 87/2018 Z. z.)

K bodu 1

Legislatívno-technická úprava poznámok pod čiarou.

K bodu 2

Úprava vyvolaná zavedením inštitútu záväzných stanovísk v spojení s dotknutými orgánmi a dotknutými právnickými osobami a s tým súvisiacimi zmenami v spôsobe udeľovania povolení, súhlasov a obdobných vyjadrení k stavbám a súvisiacim činnostiam.

K bodom 3 až 5

Legislatívno-technická úprava poznámok pod čiarou a úprava vyvolaná zmenou v pojmoch podľa novej stavebnej legislatívy.

## (zákon č. 112/2018 Z. z.)

K bodom 1 a 2

Legislatívno-technické úpravy vyvolané zmenou v terminológii, ktorú zavádza nový Stavebný zákon.

K bodu 3

Navrhuje sa úprava fikcií, ktorá je potrebná pre zabezpečenie kontinuity, pokiaľ ide o podmienku dosahovania pozitívneho sociálneho vplyvu sociálnym podnikom bývania.

## (zákon č. 30/2019 Z. z.)

K bodom 1 až 3

Legislatívno-technické úpravy vyvolané zmenou v terminológii, ktorú zavádza nový Stavebný zákon.

## (zákon č. 452/2021 Z. z.)

K bodom 1 až 8

Zmeny reflektujú na úpravu nového Stavebného zákona, zmeny skladby stavebných úradov a procesu v porovnaní so zrušovaným zákonom č. 201/2022 Z. z. o výstavbe v znení neskorších predpisov.

K bodu 9

Návrh má za cieľ zachovať dnešný právny stav, kedy sa pre stavebné úpravy nadzemných vedení elektronických komunikačných sietí, pri ktorých sa nemení trasa a ani ochranné pásmo nevyžaduje ohlásenie alebo povolenie stavebného úradu. Tento návrh korešponduje s ustanoveniami čl. 9 ods. 1 Nariadenia Európskeho parlamentu a Rady (EÚ) 2024/1309 z 29. apríla 2024 o opatreniach na zníženie nákladov na zavádzanie gigabitových elektronických komunikačných sietí, ktorým sa mení nariadenie (EÚ) 2015/2120 a zrušuje smernica 2014/61/EÚ (akt o gigabitovej infraštruktúre).

V kontexte uvedeného nariadenia je rovnako ustanovenie, aby pri líniových stavbách vedení elektronických komunikačných sietí bolo možné kolaudáciu stavby nahradiť kontrolnou prehliadkou stavby, v rámci ktorej sa potvrdí, že stavba bola zrealizovaná v súlade s overeným projektom stavby. Ustanovenie smeruje k zmenšeniu nárastu administratívnej záťaže pri líniových stavbách vedení elektronických komunikačných sietí, ktoré sa v súčasnosti nekolaudujú.

K bodom 10 až 21

Zmeny reflektujú na úpravu nového Stavebného zákona, zmeny skladby stavebných úradov a procesu v porovnaní so zrušovaným zákonom č. 201/2022 Z. z. o výstavbe v znení neskorších predpisov.

K bodu 22

Návrh posilňuje právnu istotu vo vzťahu k stavbám elektronických komunikačných sietí, ktoré sú dlhodobo (aspoň 10 rokov) bezproblémovo užívané. Zároveň sa odstraňujú možné pochybnosti o legálnosti starších stavieb elektronických komunikácií, pri ktorých nie sú k dispozícii doklady, na základe, ktorých by sa dala posúdiť legálnosť stavieb. Obdobne sa navrhujú riešiť prípady stavieb elektronických komunikačných sietí, ktoré síce boli povolené ako dočasné stavby, avšak tieto sa dlhodobo bezproblémovo užívajú aj po uplynutí doby, na ktorú boli povolené. Navrhovaná desaťročná lehota predstavuje dostatočnú dobu, v ktorej je možné odhaliť a vyvodiť zodpovednosť za porušenie právnych predpisov pri výstavbe, resp. užívaní, stavby.

## (zákon č. 200/2022 Z. z.)

K bodu 1

Úprava definície osobitného územia tak aby bolo zrejmé, že ide len o časť územia významná z hľadiska zabezpečenia obrany štátu a bezpečnosti štátu, ochrany prírody, biodiverzity a krajiny.

K bodu 2

Vypúšťa sa definícia pojmu zastavovacie podmienky ako nadbytočný, duplicitný a zmätočný vzhľadom na úpravu podmienok priestorového usporiadania územia a funkčného využívania územia.

K bodu 3

V nadväznosti na nastavenie kompetencií medzi úradom a regionálnymi úradmi v návrhu Stavebného zákona sa upravuje § 7, ktorý upravuje postavenie úradu a regionálnych úradov, z ktorých sa stávajú v súlade s rozpočtovými pravidlami preddavkové organizácie.

K bodu 4

Legislatívno-technická úprava súvisiaca s vypustením definície zastavovacích podmienok.

K bodu 5

Precizuje sa úprava obsahu Koncepcie územného rozvoja Slovenska a Koncepcie územného rozvoja regiónu na krajinnú infraštruktúru ako širšieho pojmu ako pôvodne upravenej zelenej infraštruktúry.

K bodu 6

V súlade s požiadavkou Dohovoru o krajine Rady Európy sa precizuje rozsah úpravy krajinnej štruktúry aj na vymedzenie typov krajín a určenia ich cieľovej kvality na úrovni územnoplánovacej dokumentácie samosprávneho kraja v Koncepcii územného rozvoja regiónu.

K bodu 7

Legislatívno-technická úprava súvisiaca s úpravou v bode 1 (úprava definície osobitného územia).

K bodu 8

Keďže hranicu zastavaného územia je možné určiť aj v územnom pláne mikroregiónu, dopĺňa sa ustanovenie upravujúce možnosť zápisu hranice zastavaného územia do katastra nehnuteľností.

K bodom 9 a 10

Komplexná úprava postupu posúdenia súladu so záväznou časťou územnoplánovacej dokumentácie, ktoré vykonáva orgán územného plánovania pri konaniach podľa Stavebného zákona alebo pri posúdení činností podľa osobitných predpisov. Súlad sa posudzuje len k záväznej časti územnoplánovacej dokumentácie, pričom sa vyhodnocuje súlad k splneniu podmienok priestorového usporiadania územia a funkčného využívania územia. Súlad sa vyhodnocuje k stupňu najnižšej existujúcej územnoplánovacej dokumentácie. Zákon o územnom plánovaní ustanovuje podmienky príslušnosti dotknutého orgánu, lehoty aj proces preskúmania odchylne od úpravy záväzného stanoviska a postavenia dotknutých orgánov. Stavebný zákon tak predstavuje všeobecný predpis k zákonu o územnom plánovaní, ktorý ustanovuje špeciálnu právnu úpravu pre postavenie orgánu územného plánovania ako dotknutého orgánu podľa Stavebného zákona. Odchýlku od úpravy v zákone o územnom plánovaní ustanovuje ešte zákon o hlavnom meste Bratislava, ktorý upravuje odlišne príslušnosť, lehoty a vzťah medzi mestom a mestskými časťami. § 24 upravuje všeobecné podmienky vydávania záväzného stanoviska a § 24a upravuje osobitosti pre vydávanie záväzného stanoviska ako dotknutého orgánu podľa Stavebného zákona. Odlišne od Stavebného zákona sú upravené lehoty na vydanie záväzného stanoviska, ktoré sú 30 dní pre jednoduché stavby, v lehote 90 dní pre vyhradené stavby a  v lehote 60 dní pre ostatné stavby. Vzhľadom na problémy aplikačnej praxe sa ustanovuje osobitná povinnosť aby orgán územného plánovania bezodkladne odoslal záväzné stanovisko po jeho vydaní, teda po jeho podpísaní oprávnenou osobou, aby sa tak zabránilo prieťahom v procese. Upravuje sa proces preskúmania záväzného stanoviska tak, že sa zjednodušuje a po vyjadrení príslušného orgánu územného plánovania vydáva nové záväzné stanovisko úrad len ak zistí, že bolo vydané v rozpore so záväznou časťou územnoplánovacej dokumentácie. Ak úrad zistí, že záväzné stanovisko je vydané v súlade so záväznou časťou územnoplánovacej dokumentácie len informuje žiadateľa. Úrad môže preskúmať záväzné stanovisko k stavebnému zámeru aj na žiadosť stavebného úradu, ktorému sa v procese odstraňovania rozporov podľa Stavebného zákona nepodarilo odstrániť rozpor s príslušným orgánom územného plánovania. Úrad preskúma záväzné stanovisko aj na žiadosť odvolacieho orgánu, ak účastník konania iný ako stavebník, namieta obsah záväzného stanoviska v konaní pred odvolacím orgánom. Ak orgán územného plánovania, ktorý vydal rozporné záväzné stanovisko, má za to, že novým záväzným stanoviskom úradu bolo zasiahnuté do jeho práv, môže sa domáhať ochrany na súde formou správnej žaloby. Podanie správnej žaloby podľa prvej vety má odkladný účinok. V § 24b sa zaviedla možnosť orgánu územného plánovania vyhradiť si podľa Stavebného zákona vydanie doložky súladu k projektu stavby ako ďalšieho stupňa projektovej dokumentácie. Pre vydanie doložky súladu platia pre orgán územného plánovania rovnaké lehoty ako pre vydanie záväzného stanoviska - v lehote 30 dní pre jednoduché stavby, v lehote 90 dní pre vyhradené stavby a v lehote 60 dní pre ostatné stavby; lehota sa počíta odo dňa doručenia úplnej žiadosti. Ak orgán územného plánovania nevydá záväzné stanovisko alebo doložku súladu v ustanovenej lehote má sa za to, že je nečinný a nastáva fikcia súladu podľa § 35 zákona o územnom plánovaní.

K bodu 11

Legislatívno-technická úprava vyvolaná zmenou v pojme register stavby na register výstavby podľa nového Stavebného zákona.

K bodu 12

Legislatívno-technická úprava, ktorá súvisí s odkazom na ustanovenie, ktoré zákon neobsahuje.

K bodu 13

Nastavenie správy o stave územnoplánovacej dokumentácie ako jediného inicializačného dokumentu pre rozhodnutie o obstarávaní územnoplánovacej dokumentácie podľa zákona o územnom plánovaní. Výnimkou sú podľa prechodných ustanovení len tie rozhodnutia, ktoré súvisia s obstaraním územnoplánovacej dokumentácie postupmi podľa zákona č. 50/1976 Zb.

K bodom 14 a 15

Oprava chybných citácií, resp. vnútorných odkazov.

K bodu 16

Precizuje sa úprava tak aby bolo zrejmé, že zadanie sa vypracúva aj pri zmenách a doplnkoch, teda, že sa zmeny a doplnky neposudzujú k pôvodnému zadaniu novej celej územnoplánovacej dokumentácie.

K bodu 17 až 19

Precizuje sa úprava stavebnej uzávery. V súlade s úpravou odvolania podľa správneho poriadku sa vypúšťa podávanie odvolania voči rozhodnutiu o stavebnej uzávere na úrad; odvolanie sa tak bude podávať na príslušný orgán územného plánovania.

K bodu 20

Upravuje sa lehota na vyjadrenie sa k návrhu územnoplánovacej dokumentácie z hľadiska súladu s vyšším stupňom z 10 dní na 15 pracovných dní.

K bodu 21

Upravuje sa lehota na stanovisko k správe o stave územnoplánovacej dokumentácie z hľadiska dodržania postupov podľa tohto zákona a všeobecne záväzných právnych predpisov zo siedmich na 30 dní.

K bodu 22

Upravuje sa lehota na stanovisko k správe o stave územnoplánovacej dokumentácie z hľadiska súladu so záväznou časťou územnoplánovacej dokumentácie vyššieho stupňa zo siedmich na 30 dní.

K bodu 23

Upravuje sa postup orgánu územného plánovania vo veci vysporiadania sa s vyjadreniami v rámci spracovania správy o stave územnoplánovacej dokumentácie tak, že k zverejneniu pristúpi až po úprave správy na základe zohľadnenia stanovísk dotknutých inštitúcií.

K bodu 24

Úprava súvisiaca s obsahom územnoplánovacej dokumentácie podľa § 18 ods. 7.

K bodu 25

Opravuje sa chybný odkaz na úpravu prípravných prác, tak aby bolo zrejmé, že sa aj pri zmenách a doplnkoch vypracúva zadanie.

K bodu 26

Úprava v § 35 reflektuje zavedenie fikcie ak je orgán územného plánovania nečinný a nevydá záväzné stanovisko alebo doložku súladu včas. Voči záväznému stanovisku vydanému na základe fikcie je možné využiť proces preskúmania a to aj na základe žiadosti odvolacieho orgánu.

K bodu 27

Vylučuje sa aplikácia ustanovení § 56 a 57 Správneho poriadku, ktorá upravuje postup orgánu, ktorý vydal rozhodnutie napadnuté odvolaním ako nevhodná pre konania o stavebnej uzávere.

K bodu 28 a 29

Upravujú sa splnomocňujúce ustanovenia na vydanie vyhlášok v súvislosti s nastavením podmienok priestorového usporiadania územia a funkčného využívania územia. Vypúšťa sa splnomocňujúce ustanovenie na vydanie vyhlášky o územnotechnických požiadavkách na výstavbu pre spracovanie územnoplánovacej dokumentácie s tým, že časť obsahu tejto vyhlášky sa presunie do vyhlášky o štandardoch a metodike spracovania územnoplánovacej dokumentácie a územnoplánovacích podkladov. Dopĺňa sa splnomocňujúce ustanovenie k podrobnostiam o evidencii a zverejňovaní údajov, ako aj o štruktúre a prevádzke informačného systému.

K bodu 30

Ustanovenie sa precizuje tak, aby bolo zrejmé, že sa netýka zmien a doplnkov ale len takej územnoplánovacej dokumentácie, ktorá bola nový územný plán zóny, územný plán obce alebo územný plán regiónu.

K bodu 31

V prechodných ustanoveniach sa upravuje postup orgánu územného plánovania, ktorý vydáva záväzné stanovisko, ak obec nemá schválený územný plán a posudzuje sa súlad so záväznou časťou vyššieho stupňa územnoplánovacej dokumentácie orgánom územného plánovania, ktorý túto dokumentáciu schválil. V takomto prípade sa posudzuje charakter územia a sú stanovené podmienky pre umiestňovanie stavieb z hľadiska zastavaného územia určeného lomovými bodmi zastavaného územia obce, ktoré boli premietnuté do katastra k 1. januáru 1990. Mimo zastavaného územia možno umiestňovať len stavby, ktoré slúžia na účely poľnohospodárstva, lesného hospodárstva alebo vodného hospodárstva a významnej investície. V prípade dopravnej infraštruktúry a technickej infraštruktúry, môžu byť umiestnené len také stavby, ktoré nemajú individuálny účel, teda najmä sú financované z verejných zdrojov alebo slúžia verejnému účelu.

V súlade s aplikačnou praxou sa precizuje možnosť použitia správy o stave územnoplánovacej dokumentácie pokiaľ orgán územného plánovania obstaráva zmeny a doplnky podľa doterajších predpisov.

Upravuje sa odlišný obsah záväzného stanoviska orgánu územného plánovania oproti § 24 tak, aby nadväzoval na právnu úpravu v období do 1. apríla 2025.

Upravuje sa obmedzenie platnosti záväzných stanovísk vydaných do 31. marca 2025, ktoré nemali zákonom upravenú lehotu platnosti, a to plošne do 31. marca 2027.

K bodu 32

Navrhuje sa upraviť zrušovacie ustanovenia, keďže ide o vyhlášky vykonávajúce oblasť výstavby a nie územného plánovania, preto model zrušenia bude upravený v Stavebnom zákone.

K bodu 33

V súlade so zmenou názvu zákona o výstavbe na Stavebný zákon sa mení tento pojem v celom texte zákona.

## (zákon č. 222/2022 Z. z.)

Legislatívno-technické úpravy vyvolané zmenou v terminológii, ktorú zavádza nový Stavebný zákon.

## (zákon č. 146/2023 Z. z.)

K bodom 1 až 10

Legislatívno-technické úpravy vyvolané zmenou v terminológii, ktorú zavádza nový Stavebný zákon a súvisiace úpravy poznámok pod čiarou.

## (zákon č. 526/2023 Z. z.)

Legislatívno-technické úpravy poznámky pod čiarou.

## (zákon č. 142/2024 Z. z.)

K bodu 1

Z dôvodu problémov preukázaných aplikačnou praxou dochádza k precizovaniu podmienok pre určenie územia investície, ktoré bude prehľadnejšie aj pre adresátov zákonných obmedzení.

K bodu 2

Z dôvodu problémov preukázaných aplikačnou praxou dochádza k precizovaniu podmienky podľa definičných znakov uvedených v § 2 vymedzenie pojmov.

K bodu 3

Úprava je nevyhnutná z dôvodu reálnej nemožnosti prípravy materiálu pre vládu, ktorá nekorešponduje s určenou lehotou. Z ustanovenia § 4 ods. 6 zákona č. 142/2024 Z. z. lehota v prípade požiadania príslušného ministerstva o súčinnosť orgánu verejnej moci nemôže byť kratšia ako 10 pracovných dní, pričom celková lehota na posúdenie a prípravu materiálu na vládu je 10 pracovných dní.

K bodom 4 až 17

Legislatívno-technické úpravy vyvolané zmenami, ktoré zavádza nový Stavebný zákon.

K bodu 18

Prechodné ustanovenia upravujúce pôsobenie novej právnej úpravy vo vzťahu k existujúcim právnym vzťahom.

## (účinnosť)

Účinnosť sa navrhuje vo väčšine zmien od 1. apríla 2025, vo väzbe na účinnosť nového Stavebného zákona. Výnimkou je úprava správnych poplatkov, zákona č. 50/1976 Zb. v znení neskorších predpisov a splnomocňovacieho ustanovenia v zákone o územnom plánovaní, ktoré z technických dôvodov musia nadobudnúť účinnosť skôr, aby sa dali aplikovať na vzťahy, upravené prechodnými ustanoveniami nového Stavebného zákona. Odloženú účinnosť sa navrhuje ustanoviť pre úpravu evidencie poplatkovej povinnosti, ktorá si vyžiada čas na prípravu.

V Červenom Kláštore, 29. januára 2025

**Robert Fico**

predseda vlády Slovenskej republiky

**Jozef Ráž**

minister dopravy Slovenskej republiky